
(ПЬЕСАЛАР) 


ГЬАФУР ГЪУЛАМ АЛЫНА 
ЭДЕБИЯТ ВЕ САНЬАТ ПЕШРИЯТЫ 
'Гашкеит — 1974. 


ДЕНЪИЗ ДАЛГЪАСЫЗ ОЛМАЗ 


4 перде, 10 левалы драма 


ИШТИРАК ЭТКЕНЛЕР: 


А най/— Алтмыш яшларында нарын ве муляйнм бир къадын. 


К ъаври — Анайнынъ огълу. 
Пияр — Анайнынъ къызы. 
Гульнар — Ниярныпъ досты. Клуб 


мудири. 


Билял къарт — Элли яшларында бир колхозджы. 


А бляз — Комсомол тешкилягыныпъ секретары. 


А й ше — Колхозджы къыз. 
Ракъамов — Колхозджы яш. 
р орис — Ички ншлер хадими. 
Лятиф — Къале башы. 
ІШаиров — Кой яшы. 

Эки м — Эсли бир адам. 


А зми | 


Сабрн — Эджнебийлер 


Нсмаил 


Эпизоднк роллерде: Диляра, хызметчи 
бекчилери, колхозджылар. “ 


къадын, кКевбетчи, 


къале 


БИРИНДЖИ ПЕРДЕ. 
Биринджи лева 


Сана: кой клубы. Ашыкъып ичери Къаври кирер. О гъает зеджанлы. 
Токъталыр. Сонь кене юрмеге башлар. 


Къаври. Эй-эй, яреме де машалла, 
Къавушырмыз иншалла... 

Эбет, дживаным, ай кечер, йыл кечер, биз сенинъиен 
кене къавушырмыз. Гуль киби къатмерленген севги асрет- 
лиги ве эшкъынен къавушырмыз. О вакъыт мен сени 
коксюме сыкъып... (Гульнар келип кирер. Къаври онъа 
догъру атылып) Гульнар! (яназъындан опер). 

Гульнар. Тш..ш Абдырама, корерлер. 

Къаври. Севгиде садыкъ инсанларнынъ опюши 
айып бир шей дегильдир. 

Гульнар. Эр алда шимдилик... Къаври, сен къайда 
эдинъ) 

Къаври. Ах, гузелим, бойле шадлы бир куньде 
инсаннынъ дурагъы олурмы? (Сенден айрылгъан сонъ 
бутюн койнен сагълыкълашып чыкътым: озен чешмеге 
бардым, салкъын сувундан ичтим; багъчаларны айланып 
чыкътым. къартларнен корюштим; башымны. анамнынъ 
тизлерине къойып, онынънен сырдаштым. (Гыныкъ бир 
давушнен). Бундан сонъ яшларнен топлашып, «Къызыл 
тёпеге» чыкътыкъ, анда агъамнынъ къабиринен сагълыкъ: 
лаштым... Агъам, агъам... 

Гульнар. Къаври, мугъайма джанчыгъым... Ярын 
мен де кетеджем. 

Къаври. Гульнар, сен не айтасынъ шу? 

Гульнар. Институткъа тасиль алмагъа кетем. 

Къаври. Гульнар!.. 

Гульнар. Тааджипленме, Къаври, тасиль алмакъ 
чокътан меним арзум эди, лякин мумкюн олмады. (Ку- 
лип). Сени де къыйып кетип олмадым. Бугунь мектюп 
алдым — район маариф бологи мени институткъа ёллай. 

Къаври. Яхшы, Гульнар, чокъ яхшы. Окъу, джива- 
ным. Лякин бакъ... 

Гульна р. Къаври, шубеми? 

Къаври. Ёкъ, Гульнар, сенииъ буллюр козьлеринъе 
бакъкъанда гонълюм ялынъыз къуванчнен сюслене 
Узакътан исе, Гульнар, севги асретлиги муаббетлигимизни 

даа да арттырыр, чюнки севдаларчюн месафе севгиде 


манна дегильдир. 
Гульнар. Къыйын олур, къуванчым, манъа кьыйын 


олур... 

Къаври. Гульнар, асретликте бизни севгимиз ох- 
шар. Бу севги ишимизге къуванч къошар. Къуванчнен 
чалышыр-окъурмыз. Бир къач йылдан койге къайтып 
кене къавушырмыз. 

Гульнар. Къаври, ялварам санъа, манъа мекгюп 
сыкъча яз, ич олмадым мектюпнен сёйлешейик. 

К ъаври. Онъа шубєнъ олмасын. 

Гульнар. Лякин там адресим белли дегиль. Койге 
кельген клуб мудири сизинъ эвде яшайджакъ. Онынъ 
ичюн ильк вакъытлар мектюплерни койге язып, мектюп 


алып-бериширмиз. # 
Къаври. Яхшы, Гульнар, ильк вакъытлар ойле 


япармыз. 


Шанров элиндеки патефонны чалдырып, ойнай-ойнай ичери кирер. 


Шаиров. Я пришел в беседку, 
Где с тобою встречались... 

Сонъ, Къаврн, бу оюнгъа не денсинъ 2 

Къав ри. Машалланъ бар, яхшы ойнайсынъ. 

Шаиров. Языкъ ки, бу джарты патефон кавалерге 
пара дегиль. Мына эгер гузель Гульнар... (Оюнгъа 
давет этер). 

Гульна р. Тешеккюр. ч 

Шаи ров. ‘Пардон! (Къавриге, шакъанен). Гуль- 
пар клуб мудири оларакъ отставкагъа чыкъкъанындан. 
янъы мудир нсе даа ишке башламагъанындан, бугунь акъ- 
шам озюмни мувакъкъат мудир илян этем. Эшкъынъыз- 
гъа бугунь акъшам клубта сэгълыкълашув концерти япа- 
мыз — концертмейстер мен, яни Шаиров| Концерт- 
нинъ биринджи къысымы танц — танцмейстер ›мен, яни 
Шаиров! Экинджи къысымы хор — хормейстер мен, 
янн Шанров. Концертнинъ сонъки къысымында ша- 
прлернинъ чыкъышы. Талантлы шаирлеримизден бири... 
якн мен, Шаиров, шиир окъуйджам. Сонъ, Къаври, 
программаны бегенесинъми: 
` Къаври. Чокъ яхшы, лякин программада сенден 


башкъа гадам корюньмей де? 

ПТанров. Не япайым, халкъ озю корьсин деп бек- 
ледим, корьген чыкъмады, эп кольгеде къаЛдым; эки йыл 
вузда окъудым, тег «плох», «плох» ишарети алдым; театр- 
ге кирип комик олдым — кульмедилер, осал ойнанйсынъғ 
деп сёгдилер; койге къайтып тёгерек тиздим, артист ол- 
дым — сейирджилер залдан чыкъып къачтылар. Сонъ- 
сонъунда, башкъа бир иш тапмагъанымдан, шаир олдым—- 
кене чул туттырамадым. Не япмалы, корюльмей ольмек 
олурмы я? 

Гульнар. Шаирни косьтерген таланты олмалы. 

Шаиров. Тилинъе бал, кадям, талантым бар амма, 
язгъанларымны басмайлар да? 

Гульнар. Келишмейдир. 

Шаиров Келишмек о нисбет бир шейдир: бири 
шарап севе. экинджи бири ракъыны устюн коре. Бар да 
анъла оларны. 

Гульнар. Мантыкъсыз къыяс. 

Шаиров. Хайыр, бундан да мантыкълысыны тап- 
макъ биле мумкюн дегиль: акъикъий поэзия юзюм су- 
вундан чыбыргъан бир шейдир. Бурунгъы юнанлар Дно- 
нисни нафиле шарап алласы япмагъаплар. Анакреопт 
шиирлерини нафиле юзюм сувунен язмагъан. Умар Жай- 
ям нафиле... 

Гульнар. Ана кочьти, кочьти... Сенинъ фикиринъ- 
дже бутюн шарапчылар шаир олмакъ кереклер. 

Шаиров. Ханыр, оламазлар! Мая деген шейѓіҳамыр 
къабарткъаны киби, шарап да ильхам къозгъай. | Ильхам- 
сызларда исе ялынъыз къурсакъ къабарта. ! 

К ъаври. Ёкъ, сен янъыласынъ, достым. Ильхам ве 
иджаткярлыкънынъ, затен бутюн аят къуветлерининъ 
чокърагъы севгидир. Севги де озь къуванчларынен ин- 
санны сархошлата билир, инсангъа къанат такъып кок- 
лерге учурыр. (Севгисиз ильхам мейвасыз терекке бенъ- 
зеген бир шендир. 

Шаиров. Гилинъе бал, достым, лякин ильхамиынъ 
нечекленмеси ичюн акъикъий севгини къайдан алмалы? 
Доп Кихот киби хаялнен бир Дульсинея даа до- 
гъурмалымый 

Гульнар. (кулип). Я Диляра? 2 

Шаиров. Бар зди — ёкъ олды: бирден эки къуш 
тутаджакъ олып, экиснии де къачырдым”” 

Къаври. Ёкъ, достым севги улу бир шейдир, даа 
догърусы омюр леззетини анълавлыр Аркъадаш севгиси 


6 


де ялынъыз бунынъ устюне къурула билир. Джемиеттен 
айры тюшкен эки асретнинъ севгиси я тыныкъ мещан 
омюринен битер, я да айырылыкънен. 

Шаиров. Тилинъе бал, достым, лякин юректен айт- 
макъ керек олса, мен шойле дер эдим: севги деп коклерде 
учкъандже, севдигим къаршымда турсын да, онынъ ку- 
люшинден ильхам алып, ярем акъкъында шиирлер токъу- 
ным. 

Гульнар. Тек бир яр акъкъында токъулгъан шиир- 
лер кимге керек? 


Тышта тасырдылар. 


Шаиров (пенджереден тышкъа косьтерип). Мына 
кимге! 

Гульнар. Энди Айшеми? у 

Шаиров. { Къуш биле бир пытакъта турмай, ' мен 
исе әр алда инсаным. (Пианино башына кечер. Чалв). 


Башынъ асып юресинъ 
Куньлеринъ тармы, Айшечик? 
Айырайым Шаировдан 
Дегенлер бармы, А й шечик... 


Элинде китабы Ракъамов, Айше, Абляз, Билял къарт 
ве башкъалар келип кирелер. 


А бля з. Мерабанъыз, яшлар! 

Шаиров (Айшени Ракъамов янында корип, озь 
башына). Ана санъа бир шей даа! (Айшенинъ къулазъы- 
на). 


Не олды я къардашым, 
Ель эстими? 

Бизни сапсем унуттынъ . 
Бу еттими? 


А й ше. Ельден гонъюль тайпынгъан, 
Ондан санъа не олгъан 2 
Шанров {Айшени четке чекип). Анъла, Айше, сен- 
сиз омюр шаирге кунешсиз аяттыр. Сен олмасанъ куне- 
шим къона,і кунешсиз оськен бир отдай торегим сола. 

Айше. Не япайым, терегине коре емиши. адамына 
коре севгиси ола. 

ШЩаиров. Озюнъ шаире олсанъ да, худжур юрегинъ 
бар. (Ракъамовны косьтерип). Аджеба бу китап къуртун- 
да сен не таптынъ? Ракъамдан гъайры о даа ие 
биле? 

А й ше. Я сен озюнъ не билесинъ? 

Шаиров. Мен... Мен юректен севмеге билем. 

А й ше. Оны маймунлар да биле. 

Шаиров. Мына не! Къуйругъынъны башкъа тараф- 
къа бурасынъмы? (Мыскъылнен теменна этип) Пар- 
дон, багъышланъыз. 

А й ше (кинаели бир урьметнен). Риджа этем, узакъ- 
лашынъыз. 

Билял къарт. Абляз, Къаври кете. Онынъ ери- 
не комсомоллардан сынъыр бекчилигине кимни тевсие 
этер экенсинъ? 

А бляз. Ракъамов, якъын кельчи. Гонъюлли сынъыр 
бекчилигине сени косьтереджек оламыз. Оазысынъмы? 

Ракъамов. Джан къурбан. 

А й ше. Айса мени де косьтеринъиз. 

Билял къарт. (кулип). Ичегиньиз бири-бирине 
багъландымы ёкъса? Сакът олунъыз, узюльмесин. Лякин 
яхшы бакъ, анавы китап окъуп невбетчиликте юкълап 
къалмасын. 

Ракъамов. Юкъламам, Билял агъа. Ай биздсч 
260 бинъ километр узакълыкъта булуна, геджелери китап 
окъумагъа ярыгъы етмез. Йылдызлардан энъ якъыны 
къыркъ биллион киломстр. Йылтырап тургъан Марс 
биле... 

Билял къарт (къолуны сильтеп). Кене ракъам 
башлады. 

А бляз. Геджелери ракъам дегиль, козьнен иш корь- 
мек керек. 

Ракъамов. Эки кере экининъ дёрт олгъапына 
ишанасызмы? Айса манъа да эмин олунъыз. ( Аишенен 
Ракъамов ялынъыз къалырлар). 

А й шае. Шу ракъамларны ич олмадым лаф эткенде 
къулланма. 

Ракъамов. Ракъамсыз лаф оламы я! Бала догъ- 
гъанда биле бир куньлик, экн куньлик деп саялар. 

А й ше. Валлаий, сенинъ кавалерлигинъе асла акъыл 
кестирип оламайым: топлашувгъа келе — элинде китап, 

башында ракъам; кезмеге чагъыра — элинде китап, ба- 
шында ракъам; геджелери яшлар севгинен огърашкъанда 
биле сенинъ башынъда ракъамлар къайнаша. Бунынъ 
сонъу оладжакъмы 2 

Ракъамов. Математикада, джаным, ракъамлар 
сонъсыз олалар. Мына, сен бир дикъкъат эт. (Китабыны 
ачып). Бу он беш миллион еди бинъ секиз юз етмиш 
дёртни бешке дарп этип... 


Шаиров Азмини къолундан тартып, ичери кирсетир. Оларнынъ 
артындан Гульнар, Къаври ве яшлар кирерлер. 


Шаиров. Юр, юринъиз! Утанмагъа мында не 
бар, озь арамыз кенджамет. (Ракъамовны косьтерип, Ай- 
шенинъ къулагъына). Чекиширсинъ, джанчыгъым, чеки- 
ширсинъ. Бу ракъам торбасы санъа кунешли дюньяны 
арам этер. (Ичеридекилерине). Аркъадашлар, таныш олу- 
нъыз, даа шимдичик фурундан чыкъкъан клуб мудири! 


А зми яшларнен къол тутушыр. 


Шаиров (Азмиге). Олян, къайнатасынынъ элини 
опеджек он секиз яшындаки къыз бала киби чекинмссе! 
А зми. Шишип къалгъайды, табизтым ойле иште. 
Яиъы бирлеринен корюшкенде сыкъыла къалам. 
аиров. Табиат да резина киби бир шейдир, къай- 
да бурсанъ, о тарафкъа созулыр. Айды, зарар ёкъ, мен 
сени къолгъа алайым да, о вакъыт сыкъылмакъ дегиль, 
пружина киби бошалырсынъ. 


Тыштан машина давушы әшитилир. 


А бляз (пенджереден бакъып). Къаври, достынъ 
Борис кельди! 

Къаври. Борька?! (Къапыгъа чапар, Борис- 
нен къучакълашыр). 

Б орис. Мерабанъыз, достлар! 

(Борис, Къаври, Гульнар бир ерге топланырлар). 

Борис. Къаври, махсус сени озгъармакъ нчюн 
Кельдим. 

Къаври. Сагъ ол, достым, 

Азми (Борисни косьтерип, Шаировдан). 
Узакътанмы? 


Р: 


Шаи ров. Шеэрден, начальник! 

А зми. А-а! Достлармы? 

Шаиров. Дерсинъ агъа-къардаш. 

А зми. Мына не?.. 

Къаври. (Гульнарны косьтерип). Борис, таныш 
олунъыз! 

Борис. Янъылмасам адынъыз Гульнар ола- 


джакъ. | 
Гульнар. Эбет, Гульнар. Я сиз меним адымны 


къайдан билесинъиз? 
Борис. 'Инсанлар эр шейни бильмек ичюн догъалар. 
Гульнар. Эр алда бу джевап дегиль. 
Борис. Инсанны бильмек ичюн онынъ достыны биль- 


мек де етерликтир. 

Гульнар. Борис :аркъадаш, сиз кимни айта- 
сынъыз? 

Борис .Әнъ севимли достынъыз ким ола? 

Гульнар. Олар пек чокълар. Сёйленъиз, мерагъым- 
ны къозгъаманъыз. 

Борис. Бильгениме коре, сиз оны эр кимден зияде 
севесинъиз. Онынъ эр бир сёзю сизинъ адынъызнсн баш- 
лай. Онынъ тасвирлеринен ильк корьгенде биле сизни 
танып алдым. 

Гульнар. Ниярмы? 

Борис. Эбет, Нияр! 

Къаври (тюшюнджеде). Нияр... 

Гульна р. Ниярнен берабер техникумда окъугъан 
эдик. Лякин сиз оны къайдан билесинъиз? 


Орталыкъ къаранлыкълаша. Бираздан электрик лампалары алланыл 
янар. 


А бляз (санадан). Аркъадашлар! Коюмизнинъ эиъ 
урьметли адамы — Къаври бу гедже ордугъа кете. 
Барсын коюмизнинъ бу севимли адамы ордумызнынъ да 
энъ яхшы аскери олсун! (Эльчырпмалар. Сёз Къаври- 
нинъ озюне бериле.) 

Къаври (эеджаннен). Аркъадашлар!.. Достлар!.. 
Десджегим... Коресизми, айталмайым... Дееджегим, сёзюм 
къыскъа, къуванчым исе тюпсиз деръя.{ Инсан къуванчтан 
да сархошлана экен; башымда эр шей“ къарышты къал- 
ды... Достлар, инанынъыз, эгер мумкюн олса эди, кок- 
сюмде гурьделенген бу къуванч атешинен коклерге учар 


10 


эдим. Эгер мумкюн олса эди, бу къуванчнен джошкъан 
юрегимни къолума алыл, бакъынъыз достлар, комсомол 
юреги недай алевнен яна, дер эдим... Мен даа демин агъам- 
нынъ къабирине бардым, къабир огюнде баш эгип, 
халкъымыз ичюн къан ве джанымнен Ватаныма хызмєт 
этмеге сёз бердим. 


Эльчырпмалары. Санада бирден А най пейда ола. 


А най. Огъулларым, сизге бир къач сёзчик айтайым. 
Меним Къаврийим даа шимди агъасыны анъды. Эбет, 
эвлятларым, олар бир дегиль эдилер. Онынъ тиллердс 
дсстан агъасы, суретке бенъзер аптеси бар эди. (Ярыкъ 
сёнип ышыкъ ялынъыз Анайнынъ юзюни айдынлатыр). 

Чокътан эди... О куньден сонъ озенлерден нидже сув- 
лар акъты, сув киби акъып нидже язлар, ниджс нузьлер, 
къара къышлар келип кечти. Лякин шу сененинъ кузю 
аля бугунь акъылымдан чыкъмай, хатириме тюштикче 
гонълюм сызлай, козьлерим яшнен тола... 

Сене бинъ докъузюз йигирми эди. Кузьнинъ туфанлы 
боран бир куню эди. Койге хабер кельди: Ор къапыны 
кечип, къызыллар келе, дедилер... 

Ава титис, ягъмурлы туфан эди. Кокте кунеш сёнген, 
орталыкъ чырай сытып къалгъан эди... Лякин кокте сён- 
ген кунеш юреклерде парылдап янды. Меним къуванчым 
эр кестен артыкъ эди — къызыл батырлар арасында ме- 
ним батырым — Сейдаметим де бар эди. Меним 
огълум буйра сач, къаитан къаш, ай юзлю йигит эди... 
Чамашыр ювдым, эв чыкъардым, аш пиширдим — Сейда- 
метимни бекледим. 

Къоркъакъ беязлар сель олып денъизге акъа эдилер. 
Мен дедим: машалла огълум, къувала арамларны, балыкъ- 
ларгъа аш олсун, дедим де, огълумы бекледим. Кунь 
бекледим кельмеди. Айланыр куню де кельмеди. Арам- 
ларны къувадыр, деп тюшюндим. Тюшюндим де, кене 
бекледим. 

Ава титис, ягъмурлы туфан эди... Даянамадым, чы- 
къып Къая-башта огълумы беклейим, дедим. Дедим де, 
башымы алып ёлларгъа реван олдым. Чокъ арадым, огъ- 
лумы буламадым. Чокъ бекледим, огълумы коремедим. 
Не япайым, иши битсе озю де келир, деп. койгс айландым. 
Бирден давуш къопты: беш-ои атлы бир йигитни къувып 
кеттилер. Мен эслеп алдым: о меним (Сеидаметим эди. 

Бар сесимнен багъырдым: эй, джанаварлар, токъунма- 
нъыз, о меним эвлядымдыр, дедим. Дедим де, артларын- 
дан чаптым... 

Къулакъларым чынълады, дерсинъ кокте къыргъый- 
лар багъырды, къузгъунлар къычырды, дагъларда къаш- 
къырлар улуды... 

ефесим тыйылып, Къызылтёпеге еттим. Еттим де, 
юзю-къоюн йыкъылып, баиылып къалдым: козь бебегим 
— Сейдаметим къан ичинде ята эди... 

Сюретчиги кене де козюм огюнде: дал фидан бою ерге 
серильген, аи юзлю бенъизи къанлы сачларынен орьтюль- 
ген... 

Агъладым... Юрек сызлатып окюрип агъладым. Ана 
къальби сызладымы, ич бир вакъыт сёнмек бильмсз. Иште 
о вакъыт онынъ йыры тиллерде дестан олгъан эди... 

(Тыныкътан «Шомпол» макъамынен шу сёзлер эши- 


тилир). 


Учь гогерджин эдик биз, 
Къонар эдик далдан дала. 
Акъ бандитлер — джеллятлар 
Къойды бизни бу ала. 


Ах, Нияр къардашым, 
Дживаным вефа гулюм; 
Таш ёлунда урулдым, 
Орада къалды олюм... 


Гедже, араба толу джесетнен, юрек толусы козьяшы- 
нен койге къайттым. Къайттым амма, эвде мени кене 
къара хабер беклей эди: къызчыгъым, дёрт яшында Ни- 
ярчыгъым, эвде ёкъ эди. Къан ичиджи кийиклер оны да 
алып кеткенлер. 

Кунь бекледим — сабийчигим кельмеди. Афта бекле-. 
дим — кельмеди. Дагъ-къырларны арадым — тапылмады. 
Ай кечти... йыл кечти... сабийчигим кери къайтып кель- 
меди. Оны кимсин къайда, къайсы бир къуюгъа ташла- 
гъандырлар... 

Не айтайым, акъкъан сувлар мерекеп олса, язылып 
битерми меним дердим... 

Иште, беязларнен къачкъанда бу койнинъ эвельки 
саиби Аджаметнинъ пичи юрегиме чекильмез дертлер 
язгъан эди. Не айтайым, тири олса — ят эллерде чекишип 
ольсин, олю олса — мезарында окюрсин. 

Бу дюньяда ялынъыз бир эвлядым къалды — Ктъав- 
рийим. Козюм алдында олмаса юрегим тарсыкъа, козьле- 
риме яш тюше; беклейим, къасевстке далып. геджелери 
юокъусыз къалам, огълум къайда экен деп, сабаларны 
беклейим. 

Ана къальби ич бир вакъыт раатлыкъ бильмез. 

Хабер кельди, бу гедже Къаврийим де аскер кете. 
Огълумы сагъынып мен кене агъларым.. Ана козю яшсыз 
олмаз. Амма бу юрек кульдирген къуванч яшы, гъурур 
яшы олур. Әй, огъулларым, эвляды батыр йигит олса 
анги ана къуванмазі 

Кет, кет огълум. Агъанънынъ ташлагъан силясыны 
эльге ал, топрагъымызнынъ сынъырында батыр кесиль, 
ягъмур олып къуршун ягъса биле, къоркъма, кери дёнме, 
душманны тельче-тельче парчала. 


ПЕРДЕ ЭНЕР 


ЭКИНДЖИ ПЕРДЕ 


Биринджи лева 


Сгпа. Денъиз ялысы. Авлакъта багъчалыкъ корюльмекте. Гурь 
сшиль тереклер арасында комюльген платформада иш къайнамакъта. 
Багъча теренликлеринден чокъ давушлы йыр эшитиле: 


Авдарыл къая, бас мени, 
Корьмесин козюм; 
Ольсем озюм олейим, 
Ольмесин сёзюм... 


Сепет ве ящик толусы емишнен санада колхозджылар кетип-кель- 

мектелер Ешиль тереклернинь устюндеки ольгюн кунеш шавлелери 

эп тартылып, ялыда гедже къаранлыгъы къоюрмагъа башлар. Элин- 

деки китабынынъ япракъларыны саифелеп, ичери Азми келип кирер. 

Этрафына бакъыныр: кимсе ёкъ. Ялыдаки къайыкъны деньизге 

итеп, аман куреклерге япышыр. Билял къарт емиш сепетинен ичерин 
кирер. 


Билял къарт. Пезевенк, токьта! (Къайыкъкъа 
пишанлап, элиндеки ташны салмакълар). Санъа деним, 
токъта! 

А зми (ялыгъа чыкъар). Мени танымадынъмы не, 
Билял агъа? (Кулип). Бакъ онъа, бомбасы да азыр тура. 
[Шай-шай, ачыкъ козь олмакъ керек, денъизнинъ о ягъын- 

да ят мемлекет булуна. (Кулип). Лякин, риджа этем, 
мени ябанджы бир адам санма. 

Билял къарт. Кунь къонгъандан сонъ денъизге 
тюшмек ичюн рухсет алдынъмы 2 

А зми. Рухсет? Бу ялыда рухсет деген шей неге ке- 
рек 2 
Билял къарт. Шимди айтырым. (Базъырып). Аб- 
ляз, мында кельчи! 

А змн (озь башына). Ой, попаз... 

А бляз (кирип). Не олды я, Билял агъа? 

Билял къарт (Азмини косьтерип). Бу эриф къа- 
ныкънен акъшам сефасы сюрьмек истеген. 

А зми. Олян, бу бизим Билял агъа бугунь пек яман 
сертийген, аз къалды... (къакъылдап кулер). Элинлеки бом- 
басына бакъ!.. Акъшамлейин бираз денъиз авасы алайым, 
дедим. Бу яз акъшамлары инсангъа не къадар буюк зевкъ 
берелер! Сен, Абляз, бир бакъчы: узеринде юз бинълер- 
нен ышыкълар ойнашкъан магърур денъиз сессиз ишма- 
рынен инсанны раатлыкъкъа, кейф чатмагъа чагъыра. Ис- 
тер-истемєз Пушкинни хатырлайсынъ. 


Е шилленген далгъаларнен денъиз мында 
Эм шувулдай, эркелене, эм йылтырай 
А юв-Дагънынъ къаялары этрафында... 


А бл яз. Багъышланъыз, лякин денъизге тюшип 
куньдюз де хаялланмакъ мумкюн эди. 

А зми. Абляз, мен сени анълап оламайым. Джаным, 
асла ие демек истейсиз я? 

А бляз. Худжур суаль. Койге кельгенинъизге энди 
эки йыл олды, геджелери денъизге тюшмек ясакъ олгъа- 
ныны эшитмединъизми ? 

А зми. Биринджи сефер эшитем. 

А бляз. Зан этсем, бир даа хатырлатмакъ керек ол- 
маз. 

Азми (джаны азъырып). Къанун шай экен, огютле- 
меге де аджет ёкъ, бала дегилим. (Чыкъар). 

Абляз. Джаны агъырды гъалиба. Бираз къаба ссй- 
лештик. Ќерекмей эди. 

Билял къарт. Эй-эй, огълум, биз бу омюрни 
тапкъандже джанымызны эвельде азмы агъырттылар? 
Айды, мен кеттим. (Чыкъар). 


Чань къакъылып, иш биткенини хабер этер. Платформадаки дж«- 
маатнынъ бир къысымы ялыда топлана. 

Авдарыл къая, бас мени, 
Корьмесин козюм... 


= 


А й ше. (ичери чапып кирер). Почта даа кельмедими? 

А бля з. Кечикти. Къайыкънен бир эким де келеджек 
эди. Бу акъшам лекция бар. Къоркъам, халкъ дагъылып 
кетер. 

А йше. Эх, Абляз, бильсенъ де, бугунь мени мына 
бу денъиз къадар буюкликте къуванч беклей. 

А бляз (кулип). Ракъамов санъа севгисини бильди- 
реджектир. 

А й ше. Ёкъ, ондан да буюк къуванч. Уф, сабырсыз- 
лангъанымдацп баш урмагъа ер тапмаиым. 


Сач йиберген, якъасына бант такъкъан Шаиров ве онынънен бирге 
Диляра келип кирелер. 


Шаиров. Инан, Диляра, сенсиз омюр мен ичюн ку- 
нешсиз аяттыр. Сен янымда олмасанъ кунешим къона, 
купешсиз оськен отдай юрегим сола. 

Диляра. (ишарет пармазъыны саллап). Бакъ, джи- 
насир, бир даа башкъасына авушырсынъ... 

аиров. Кечмишке мазы дейлер, Диляра, унут 
шуны: о вакъыт эскен ельден тек япракъ тепренди. Демек, 
сель эсти, япракъ тепренди;. терек исе, яни мен, Шаиров, 
кепе озь еримде къалдым. 

Диляра. Бакъармыз, ойлеми-дегильми... 

Шаиров (шаиране бир тавурда). 


Айнынъ арекетине шубе эт.. 
Кунешнинъ арекетине шубе эт, 

Ер ве кокнинъ арекетине шубе эт, 
Севгинъдеки шубенъни котер де ат! 


(Айшени корип къалыр. Диляразъа).' 
Сен, Диляра, эвге бар да, тез-тез кийинип кель. Ялы 
бою гуляйт этермиз. (Диляра чыкъар) 


Денъизден эп якъынлашмакъта олгъан къайыкънынъ мотор давуш- 
льры эшитилир. Сеслер: «Къайыкъ келе!», «Моторлы къайыкъ келе!» 


А зми (кери къайтып кирер). 1Шаировкъа алевли 
селям! 

Шанров. Алейкум селям. 

А зми. Биревлерни ёкълайсынъ гъалиба? 

ПГаиров. Ёкъламакътан башкъа бекярларда даа 
не иш ола билир? 

А зми. Кяинатта нелер бар? | 

Шаиров. Кокте йылдызлар, ердє къызлар! 4 

А зми. Ой да азыр джевапсынъ, эй! Диалотъиъны 
яхшы эзберле, ярын акъшам «Отелло»ны бельки къалеге 
барып оинармыз. 

Шаиров. Эмин ол, шу рольни ойле бир ойнайым, 
ойле бир ид:кра этейим ки, сейирджилернинъ козьлерин- 
ден сель олып яш акъсын. (Эзберден). 


О, ольди! 

Артыкъ энди таш кесилир, 

Ич бир вакъыт тепренмез. 

Ёкъ, ёкъ энди къадыным... 

Дешет вакъыт, къоркъунч саат! 

Мына шимди ай ве кунеш сиярыр, 
Бу дешет олюм себебинден 

Донья биле алт-усть олып айланыр... 


А зми. Талант! Акъикъий талант! Сен, достым, 
Папазьянны да бастырдынъ. 


Мотор давушы якъындан эшитилип, денъиз саилиндеки къайыкъ- 
нынъ фепери ялыда парылдар. 
Бир къач адам ялыгъа атылгъан йипнинъ уджуны тутарлар. Къайыкъ- 
тан Сабри, Лятиф ве башкъалары тюшерлер. 


Къайыкътан. Азми аркъадаш, газеталарны 


алынъыз. 

А зми. Мына шимди. Айше, бахшышынъны азыр 
тут! 
Лятиф (Сабрини косьтерип). Абляз, бу. мусафир 
лекция окъумагъа кельген. 

Сабри (элини узатып). Таныш олайыкъ: Къайт- 
мазов. 

А бляз. Хош кельдинъиз, мусафир. Ленъиз бираз 
фуртуналы эди, ёрулсанъыз керек. 

Сабри. Бираз саллады, лякин зарары ёкъ. Лекция: 
ны башламакъ мумкюн. 

А бляз. Азми, эким кельди. 

А змп (къайыкътан). Сиз барып турынъыз, мен 
шимди артынъыздан етерим. 


А бляз ве Сабри чыкъалар. 


Шаиров (озь башына). Танц ерине, бар да исал 
хасталыгъы акъкъында лекция динъле. 

А най (кирер, Лятифке). Шеэрден кельдинъми, огъ- 
лум? 

Л яти ф. Шеэрден кельдим, анай. 

Анай. Къавриден хабер ёкъмы, огълум)? 

і  Лятиф. Бельки бардыр, А змиден соранъыз. 
Мен исе сизге Бористен селям кетирдим. 

Липа й. Ай Барис, Барис! Эвельси келип кете 

| эди, эпди текмиль унутты. 

—  Лятиф. Онынъ ищи чокъ, анай, койлерге чыкъып 
оламай. Мына сизге бир къуту темиз къаве йиберди. 

А зми (къайыкътан узакълашып). Мына, Айше, 
‘санъа бир топ газета. Бахтынъны ара. (.Лятифке). Лятиф 
аркъадаш, ярын акъшам драма тёгерегининъ азаларынен 
денъиз къалесине барып, «Отелло» ны ойнайджакъ ола- 
мыз. 

Лятиф. Замет этменъиз, пьесаны мында келип 
бакъармыз. 

А зми. Барсын шай олсун... 

Л пай. Огълум. Азми, Къавриден мектюп 
ёкъмы? 

А зми. Бильмейим, анай, бельки бардыр, лякин 
Къараилыкъта сечильмей. Эвде бакъармыз. 

А пай (ах чекип). Эвлядымнынъ кеткени эки йылдыр 
даа олдыгъы учь мектюпчик алдым... 


|. 


Лятиф, Азми ве А най эки тараф олып чыкъарлар. Шаиров 
ктараилыктта газеталарны сабырсызлыкънен къарыштырмакъта 
олгъан Айщенинъ янына келир. 


Шаиров. 
Ичим ялын, тышым от, 
`Козь яшым моидюр. 

| Душман олсанъ, якъ ольдюр, 
| Дост олсанъ, сёндюр. 

Араштыргъан шейинъ бельки къаранлыкъта корюль- 
мейдир (серник чертер). /Элимдеки сернигим юрегинъле 
де атеш якъсын. 


дз = 17 


А йше. Къаранлыкъ белясы етмегендай, сен де баш 
белясы олмачы. 

Шаиров Джанчыгъым, санъа къаранлыкъ олса. 
бутон гедже Джетемен йылдызынъ мен олайым “ 


Элиндеки фенерни салындырып, Ракъамов кирер. 


Ракъамов (фенерни юкъары котерип). Кунеш ол: 
гъанда йылдыз асла неге керек? 

Шаиров. Ана сапъа къара къышта тазе хыяр! Бу 
фенерни тутып шу дакъкъасы коктен эндинъми не мараз? 

Айше (буюк бир шадлыкънен). Бар, бар, бар! (Ракъа- 
мовнынъ бойнуна сарылыр). Ур-ра-а-а! 

Ракъамов. Не олды шу? 

Айше (газетаны онъа узатып). Мына бакъ, озь ко- 
зюнънен корь газетада биринджи шиирим басылды. Ур- 


ра-а-а! (Окъуп). 


Баарьде багъчалар чечеги ичинде 
Ялдагъан севгили эй тувгъан койчигим, 
Бугунь сен кене де ешердинъ гонълюмде, 
Бугунь сен кене де тазердинъ зейнимде... 


Ракъамов (Айшенинъ сёзюни болип). Тапкъан 
шей къуванмагъа. Ш аиров бир озю эди, энди онъа бир 
бошбогъаз даа къошулды. Онъгъан экенмиз. Ритм дейлер, 
рифма дейлер, амма ракъамгъа урып бакъсанъ эписи сёз 
боткъасы. 

Айше (иддетленип). Сенде дуйгъу, дуйгъу ёкъ, 
Ракъамов, юрегинъни буз къаплагъан. 

Ракъамов. Айтам да, бош шей. Сафсата. Не башы 
бар, не сонъу. Амма ракъамларгъа бир бакъчы: эки кере 
эки — дёрт. Амин! Башы да бар, сонъу да. 

Айше (джаны аъырып). Мен сени, омузлары ус- 
тюнде башы олгъан сонъ, коксюнде юреги де бардыр, бел- 
леген эдим. Албу исе... 

Шаиров (озь башында). Давалашкъанлары яхшы 
амма... (Айшеге). 

Къара тавда чал атым, чёльде къоюм, 

Сайлап алдынъ йигитнинъ первой союн... 
(Оакъамовтзъа). Айше не айтты, аньладынъмы? 
\Орсгинъ ёкъ, дей. Бу исе ракъамгъа урып бакъкъанда 

экиден эки чыкъты, ноль къалды, яни аранъызда ич бир 
шей къалмады, демектир. Шай олгъанда... 

Ракъамов Сен, Шаиров, тек бошбогъаз дегиль, 
эм де докъсан докъуз бучукъ пропент делисинъ. (Онынъ 
манълайына чертип). Башынъда исе, бант такъмакъны 
белжермек ичюн ялынъыз ярым проџент акъыл къалгъан. 

аиров. Сен чокъ акъыллы олсанъ, мындан чы- 
къып кет де, бу къызнынъ янында назик юрекли адамны 
къалдыр. 

Ракъамов (къызып). Бир озюнъиз къалмакъ ис- 
тейсизми? (Айшет е). Мен олмасам. мына бу олсун! 
(Чыкъар). 

А й ше. Ахтем, токъта (Шаировкъа). Сен не 
яптынъ шу 2 

Шаиров. Айше, джаным, шу ракъам торбасынынъ 
аслы несини бегендинъ? Сенинъ киби шаире бир къызгъа 
атеш юрекли, къальби поэзиянен нефес алгъан адам керек. 
Мен, эбет де, шимдилик ялынъыз озюмчюн шаир олсам 
да... 

Айше (тышкъа догъру ынтылыр). Ахтем!.. Ракъа- 
мов!.. 


Кийинип-къушангъан, коксюне гуль такъынгъан Диляра ичери 
кирер. Шаиров оны эслемез. 


Шаиров (Айшени токътатып). Анъла, Айше, сеп- 
сиз омюр меним ичюн кунешсиз аяттыр. Сен олмасанъ 
кунешим къона, кунешсиз оськен отдай... 

А йше. Кетчи башымдан! (Санадан чыкъаркен) 
Ракъамов! Ракъамов!.. 

Шаиров. Не айтайым, Ракъамов чыкъсын башынъа. 
(Музъайып турзъан Диляраны эслеп). Диляра, къу: 
папчым, къайда къалдынъ, беклей-беклей. бир олдым. 
Кель, кель сарайым... 

Диляра (оны кери итеп). Ах сени динсизчинъ 
баласы, мени кене алдаттынъмы2 Мына санъа! (Ш'аиџов- 
нынъ юзюне шамар чертип, чыкъып кетер). 

Шаиров (эллерини ве башыны тёпезе котерип). Эй, 


утанмаз ай, айнеджи йылдызлар. Шаироьнынъ алыны 
коресизми? 


ПЕРДЕ ЭНЕР 

Экинджи лева 
Сана: Азмининъ одасы. Ичериде Азми рг Сабри. 


Сабри. Мында кельгенимизни корьмедилерми? 

А зми. Хайыр, эфендим. 

Сабри. Бу иштен текмиль бездим. Кимсин насыл 
бир арамнынъ скелетини кой-койден ташып, бу джаиллер- 
ге анатомия акъкъында лекция окъу. Лякин не чаре, хыз- 
мет... Мында артыкъ ич бир кимсе кельмезми? 

А зми. Кеч олды, умют этмейим. Бельки чай ичер- 
синъиз? 

Сабри. Керекмей. Сёйленъиз, не олды да денъизс 
синъемединъиз? 

А зми. Эфендим, балакъ сыланмаздан мени кери 
чекип алдылар. 

Сабри. Я?!.. 

А зми (теляшнен). Телюке, телюке къопар, Сабри 
эфєнди: Эгер вапордан къаиыкъ эндирильсе экимизни де... 

Сабри. Сус! Сасыкъ джанынъдан къоркътынъмы? 
Сени аякъ астына алыр да, кенеф къуртудай эзермиз. Бу 
эки сене ичинде сенинъ джуратсызлыгъынъ себебинден 
бу ят топракъкъа ич бир адам тюширамадыкъ. Бу пе 
демек олдыгъыны анълайсынъмы, байгъуш эриф? 

А зми. Къыйын, гъзет къыйын, Сабри эфенди. Акъ- 
шамдан сонъ эр бирининъ козю къашкъыр киби па- 
рылдай. 

Сабри. Сен исе гильки ол. 

А зми (эвельки теляшнен). Сабри эфенди, эгер ва- 
пордан къайыкъ эндирильсе... 

Сабри. Сус, пачавра!.. Денъиз къалеси акъкъында 
сенде насыл бир малюмат бар? 

А зм и. Къалеге якъын биле къоймайлар. 

Сабри. Тьфу, санъа, эки сенеден берли мында копек 
суварып юресинъ. 

А змн (бетини сюртип). Афу эйленъиз, Сабри эфен- 
ди, мында мийичдеки фикиринъни юзюнъден окъуйлар. 
Кене де олса. . 

Сабри. Кене эскилерини текрарламакъ истейсинъ- 
ми? Берген малюматларынъ о къадар мартавал ки, олар 
ялынъыз аджетке баргъанда керек ола билирлер. Къыскъа- 
дан сёйле: сонъ не янъылыкъ бар? 

А зми. Бу эвнинъ саиби А най... 

Сабри. Билем, къале башынынъ урьметинде экен. 
Бу акъта учь ай эвельси шеэрге кельгенде сёйлегсн эдинъ. 
Сонъ, онынъ ярдымынен неге ириштинъ? 

А зми. Шимдилик бир шейге де... Земин арашты- 
рам... ЫЇнтылышларым бош чыкъты. Къарт обур къаны- 
джанынен большевик кесильген Мына бу гедже сонъки 
ынтылышта булунып... 

Сабри (озюнден чыкъып). Сус, сус! Баре сесинъии 
эшитмейим| Эки сенеден берли бир джаиль къартийнсн 
чекишесинъ. Джуратсыз махлюкъ! (Мыскъылнсн). «Ва- 
тан огълу»! Орада, мемлекетте, сенден иш беклейлер. 

А зми. Багъышланъыз, Сабри эфенди, лякин... Къор- 
къам, къапкъангъа ав тюширелжек олып. озюм АИ 
деп къоркъам. Бу ернинъ бала-чагъасы эписи... 

Сабри. Олды, олды. Кечен ай Москвада сефарет 
векилимизнен корюштим. Сенинъ дёнюмсизлигинъе тал- 
джипленип, янъы косьтериште булунды: эки афтадан бойле 
тыныкъ бир геджеде сен озь элимизнен ёкъ этиледжек- 
синъ. Анъладынъмы? 

А зми ие РИ ГОУ Саб... Сабри эфенди, 
бираз даа мулет беринъ. мен къаным -джанымнен... 

Сабри. Етти! Эгер бу эки афта ичинде вазифснъни 
эда этсенъ, афу этилип миллий банкая исминъизге элли 
бинъ доллар пара къойыладжакъ ве кери ватангъа дёне- 
джексинъиз. Лякин вазифени эда этмесенъ, о алда... 

А зми (Сабрининъ аякъларына тюшип). Къулунъы- 
зым, Сабри эфенди. 

Сабри. Тырышынъыз. Олюм я да аят! Сизге башкъа 
Сл къалмады...'Энди арекет саати чалды, аль этиджи иш- 
лерге кечемиз{ Башынъда шейтан айнеджилиги, элипъде 
къан къускъан Гъанджер олсун: Әсаплашув саати етти. 
Аламан достларымыз мына-мына Советлере уджюм эте- 
джеклер. 

А зми. Сабри эфенди, вапордан эндириледжек къа- 
йыкъ барып да ялыгъа урса? Денъизде ‘Фуртуна... 

Сабри. Къоркъасынъмы? Айды, тынчлан, бу гедже 
тех сынав эди. Имтиандан кечмединъ. Биль ки, сонъки 
сынав — сонъки тенбийдир. Эгер... Акъылда тут, сени ёкъ 
этмек ичюн эмир элимдедир. Озюнъ билесинъ, бу иш 
бизде пек къолай япыла, дуймай къалырсынъ. Динълс: 
мемлекеттен Одессая арекет этеджек тиджарет вапоры 
ярын гедже саиль бойларындан кечкенде денъизде «му- 
сафир» ташлайдгкакт. Оны совет гражданлыгъына къабул 

этерсинъ. Онынъ бабасы бу койнинъ байы экен Сибирьге 
айдагъанлар. (Гышта давуш, къапы къакъылыр). 

А зми (анахтар тешизинден бакъкъан сонъ). Къоркъ- 
магъа аджет ёкъ. Лонжуаннынъ бириси. Базарда бедава 
сатсанъ да алмазлар, бизге исе бельки керек олур. 

Сабри. А-а, анъладым, азыр онъа бахшышыны бер 
де, зынджыргъа къавий этип багъла. (Къойнундан пакет 
чыкъарып, стол устюне ташлар). 

А зми. Басылдымы? 

Саб ри. Басылмады, бастырдыкъ. 

А зми. Сабри эфенди, сиз ёргъунсынъыз. 

Сабри. Эбет, мен ёругъуным. (Экинджи одазъа ке- 
нер). Текрар къапы къакъыла: Азми, Азми, яттынъмы шу? 

А зми (къапыны аралыкъ этип). Мен кимни корем: 
Шаиров! А пакреонтнынъ лирикасына, Диониснинъ нек: 
тарына татынгъан улу шаир Шаиров! Рим империясы- 
нынъ Катулы, музалар падишасы! Буюр, поэзиянынъ 
Джетемен йылдызы. 

Шаиров. Азми, ‘джиддий бир меселе бар, бу иште 
сенинъ ярдымынъ керек. (Ойнап). Раз, два, три — трам, 
там, там; раз, два, три — трам, там, там; поворот напра- 
во — трам, там, там; пол-оборот налево — трам, там, там. 
Меселе шунда ки, учюнджи поворотта да «трам» устюнде 
башлайджакъмы, ёкъса «там» устюндеми? 

А зм и. Шубесиз, «там» устюнде башламакъ керск. 
(Кулип). Лякин ойнагъанда кейфинъизни де тамламакъ 
ичюн Диониснинъ нектарындан бу ханели мезечикни тюп- 
ленъиз. ( Къадеге шарап тёкип). 


Мезейи тут, мезейи, 
Мезе иле кейф чатмалы. 
Оледжекте элинъде 
Мезе толу олмалы. 


Шаиров. Азми, мен джиддий ишнен кельдим, сен 
исе... (Ичер). Риджа этем, мени ички ичюн кельди бел- 
леме. 

Азми. Я бу джиддий иш дегильми? Бурунгъы ин- 
санлар Амурнен Венера янында ички иляийси Дионисни 
нафиле къоймагъанлармы? Халис шаир эм севгисиз, эм де 
ичкисиз оламаз. Севги онъа ильхам берир, ички исе рух 
котерир. ' Донья поэзиясынынъ инджилери де затен ички 
столу башында догъгъандыр. 

Шаиров. (озю къойып ичер). Валлаий, Азми, сен 
шанрлерден де гузель сёйленесинъ. Тап юрегим джошты. 

А зми. Бурунгъы Юнанистанда, достым, гемидє бу- 
лунгъан Орфейни душманлары денъизге ташлагъанда, 
опынъ къавалынынъ муляйим эзгилерине джошыи бутюн 
балыкълар топланып кельген де, оны ялыгъа алып чыкъ- 
къанлар. Дикъкъат эт: балыкълар ве музыка! Я меч 
инсаным да? Насыл олсун да сен киби осьмекте олгъан 
яш бир таланткъа первасызлыкънен бакъмайым? Насыл 
олсун да меним къальбим де сендеки шаирликнен алевлен- 
месин? 

Шаиров. (ичип). Азми, сен аккордны бираз юксек- 
тен алдынъ. Айше айткъандай,} емишсиз терек макътал- 
маз. 

А зми. Тереги билир. Бугунь емишсиз олур, ярын- 
нсе дал-будакълары емиштен ерге саркъып тюшер. Базы 
чыракълар эрте янып, къандиль олып сёнелер, базылары 
кеч янып, яз чиллесининъ кунеши киби нур сепєлср. 
Онынъчюн де сабыр тюбю сары алтын, дегенлер. Умю- 
тинъни кесме, поэзиянынъ ярынки кунеши сенсинъ, бу- 
нынъ ичюн сенде кучь де бар, талант да. 

Шаиров (столдаки шишени тюплеп). Тиликъе бал, 
Азми ве лякин мен ярынки тавукътан бугуньки йымыр- 
таны устюн корем. Шаирим деп койде яйгъара къопар- 
сам да, тынып юрген Айшени бугунь бутюн дияр билип 
къалды. 

А зми. Дияр экен! Балабан шей. Сени исе бугунь 
бутюн донья бильди. 

Шаиров. Азми, шакъа этме, ачувланырым, столда- 
ки бутюн къаделерни, чанакъларны парча-кесек этип таш- 
ларым. 

А зми. О-о, пек къызматабан экенсинъ. Лякин меним 
меценатлыгъыма шимди озюнъ де къанарсынъ. (Пакст- 
ни ачар). 

Шаиров. (яры сархош, къуванчнен). Азми, дост- 
чыгъым, айткъанынъ догърумы? (Ойнап). Раз, два, три 
— трам, там, там; раз, два, три — трам. там там... Эх, 
инсан деген шей эр заман бир стакан шарап настроение- 
синде олса эди.. Трам, там, там; трам, там, там... 

Азми (сары джылтлы китапнен бир къутучыкъ 
узатып). Буюрынъыз, шаир эфенди! 
| аи ров (китапны къуванчнен къап-къач этип алыр. 
Окъур). 

«Анакреонтнынъ насиаты» 
Бир яшаймыз дюньяда, 
Бугунь бармыз,— 


Ярын ёкъ. 

Къадейи ал, толдырып сал: с 
Сагъ олгъанда кейфленип къал] 
Ич — 

Тюшюнме ярынынъ. 

Ич — 

Къаденъ яры къалмасын. 

Ич — 

Ичип ёрул. 

Ич — 

Ички чезсин ёргъунлыгъынъ, 
Ич — 


Ольсенъ биле, омюр дегиль, 
«Къаде! КъадеЇ» олсун 
Сонъки сёзюнъ... 


А зми. Браво! Браво!.. 
Шаиров. «Браво» амма, бизим шинрнинъ къаны- 


джаны къалмагъан да! Мен санки къаде башында ятып 
олейик, дедим. Буны чалышмакъ, курешмек керекмейми 
энди2.. 

А зм и. Муреттип хатасы олмалыдыр. 

Шаиров. Буны окъугъанлар мени омюр билля сар- 
хош юре беллерлер. Ёкъ, мен разы дегилим. Айтчы, бу 
китап асла къайда басылып чыкъты? (Китапнынъ джыл- 
тына бакъып). Лондон! (Козьлерини Азмизе тикип). 
«Лондон»?! Бу не демектир? 

А зми, Эбет, Лондон! Мында къадиринъни бильмс- 
селер де, ахыр дюньяда сенинъ насыл бир талант олгъа- 
нынъны бир кереден анъладылар. Джианда нам къазан- 
дынъ! Къуван, къуван Шаиров! (Къутучыкъны узатып). 
Бу да эмек акъкъы — бинъ манат! 
= Шаиров (тюшюнджеде). Лондон!.. Копек огълу ко: 
пек, сенден сорайым, буны кимнинъ рухсетинен яптынъ 2 

А зми. Чокъ иддетленме, оларны мында эп бир бас- 
маз эдилер. Мен санъа онъайтлы ёл таптым. 

Шаиров (Китап ве къутуны Азмининъ юзюне шып- 
лап, онъа догъру юрер). Мен сенинъ тапкъан ёлупъныпъ 
бабасынынъ башына... Контра! Контра! Сеиден сорайым, 

меним шнирлеримии бозмагъа, душманларгъа сатмагъа 
сенинъ не акъкъыиъ бар? 

А зми (къызышып). Сус, бешарет! Бойле шейлерчюн 
акъ-укъкъ соралмай... Къоркъма, дуймазлар, мен де бо- 
шагъыз дегилим. Иште, бир кереден эм пара, эм де нам 
къазандынъ. Валютаны совет парасына мен озюм денъиш- 
тиририм. Янъы шиирлеринъ олса, бер, оларны да ёлла- 
кыкъ, анда басарлар. 

Шаиров (пармакълары арасындан баш парма:ъыны 
косьтерип). Мына санъа! (Онынъ устюне атылып). Мен 
сенинъ контра бабанънынъ... 

А зми (джебинден пыштавыны чыкъарып). Сус, де- 
йим санъа, якъын кельме, ёкъса шимди тапанджаны баса- 
рым. Къапктангъа тошсе арслан биле баш эге] сен исе 
ирадєсиз пачавра бир инсансынъ. Макътадым 2 къанма- 
дынъ, энди музыкасыз да ойнарсынъ. Боюн ильмегинъ 
меним элимдедио. (Кигапны косьтерип). Бунынъ ичюн 
сени... Анълайсынъмы, санъа хиянет, хаин дерлєр. Баш- 
таларда айтып юрерлер, достлар душман олурлар, сонъра 
геджелерден биринде къапынъны къакъып, элинъе ордер 
туттырырлар. Тіорьме ордери. Сонъ къафесчигинъдєн бош 
оданынъ таванына бакъар да, шиирлеринъни пенджерснъ 
огюнден кечкен къушларгъа окъурсыиъ. 

Шаиров (озюнден чыкъып). Токъта, анълайсынъ- 
мы, токъта! Ёкъса богъазынъа япышырым... Мен не яп- 
тым шу?.. Бу сасыкъ инсаннынъ ким экенини анълама- 
гъаным... (Къапыгъа дозърулып). Мен санъа ятаджакъ 
еринъни косьтеририм! 

А зми (пыштавыны онъа козьлеп). Токъта! Сонъки 
кере айтам, токъта! Бир, эки... (Шаиров башыны эзип, 
ере чёкер). 


ПЕРДЕ ӘНЕР 


Учюнджи лева 


Сана: айны шу одада. Ольгюн-ольгюн чыракъ янмакъта. Ичериде 
А зми ве Шанров. 


ПШанров (тиз чёкксн, сачлары юзюне тёкюльзен). 
Ялварам сизге, лжанынъыз-къурбаныиъыз олайым, манъа 
токъупмапъыз. Яшамакъ, досгларылшисн досг-музббсглик- 

те яшамакъ истейим. (Агълап). Даа деми омюр манъа 
кулип бакъа эди, энди козьлериме къаранлыкъ тюшти... 
Ялварам сизге, къазанчымы да, эвдеки бутюн шейлерими 
де алынъыз, тек намусыма токъунманъыз, генчлигимӣ 
аджынъыз, янъы башлагъан омюрими аджынъыз. Ялва- 
рам, виджданымы кирлеменъиз. 

А зми (элинде пыштавы, аякъкъа турар). Етти! 
Аман шимди паспортынъны стол устюне къой, акси ал- 

Бир, эки... 

Шаиров. Менден аладжагъынъыз тек бумы? 

А зми. Эбет. 

Шаиров. Мени артыкъ анъмазсызмы? 

А зми. Ёкъ. (Саатине бакъып). Тез ол, вакъытынъ 
дитеятыр. 

Шаиров. Яхшы, паспортымны алып келирим. (Къа- 
пыгъа ынтылыр) 

А зми. Токъта! (онынъ джеплерини тинтип). Шаи! 
Мына бу кягъытны имзала. (Язар ве окъур). «Мен, Аб- 
къаиров М. И., авале олунгъан гизли иш ичюн учь бинъ 
рубле пара алдым». 

аи ров. Ялан! 

А зми. Бу кягъыт сенинъ башынъ ичюн залогдыр. 
Паспортынъны кетирсенъ — кягъытны йыртармыз. Тез 
ол! 

Шаиров. Яхшы, разым. (Кягъытны имзалар). 

А зми. Бу кягъытнынъ не олгъаныны анълагъан- 
дырсынъ эбет. Айды, яшамакъ истесенъ, бу чыракъ сён- 
гендже мында ол. (Шаиров чыкъар. Онынъ пешинден) 
Пич! Бунъа баргъандже «намус» дегенде джанларыны 
бермеге азырлар. 

Сабри (къапыдан башыны косьтерип). Эбет, гъает 
худжур бир халкъ, энъ ошоромы билеј намус дегенде таш 
кесиле} Бизге исе ташны куль эткен атеш олмакъ керек. 
Келирми? 

А зми. Къоркъусындан отю патлайязды. Кельмсӣ 
къайда бараджакъ Къамчылай-къамчылай арсланны би- 
ле эльге алыштыралар, бу исе... (Экинджи якътан тасыр- 
дылар эшитилир). Сабри эфенди, сиз ёргъунсынъыз. 

Сабри. Эбет, мен ёргъуным. (Кери чекилир). 

Анай (янаша къапыдан башыны косьтерип). Кеч ма- 
альде раатсызлагъаным ичюн мени айып этме, огълум. 

Азми. Бир эвде отургъан сонъ онынъ айыбы олур- 
мы. Буюрынъыз, арвай. 

А най. Мындан бир давушлар эшитильди, не әкеи 

деп кирмей кечип кетип оламадым. Биревлер агълай эди 
(Гъалиба? 
‚/ Азми Ёкъ, джаным, бизим девиримизде агълагъан 
° адамны купе-кундюз фенернен къыдырсанъ да тапамаз- 
сынъ. Инсанлар дегиль, бакъынъыз, кокюмиздеки йыл- 
дызлар да кулелер. 

А най. Ким биле оны, биревлер агълагъан киби кель- 
ди. 

А зми. А-а, догъру, агъладылар, эм ойле бир агъла- 
дылар ки... Жа-ха-ха|.. 

А най. Башкъасы агълагъаны ичюн сен кулесинъми, 
огълум? Ким эди о агълагъан? 

А зми. Шаиров! 

А най. Я онъа не олгъан, нечюн агълады? 

А зми. Шай, шакъа этип агълады. 

А най. Агълавнен шакъа олурмы, огълум? 

А зми. Болю ойле, анай. Пьеса азырлаймыз. Онынъ 
пайына ольген севимлиси башында агъламакъ тюшти. 
Шакъий бир яш: эм ролюни ойнады, эм де агълады. 

А на й. Пьесада олса“ да, оны чокъ агълатма, огълум. 
Козьяш сув дегильдир, ич яныгъынынъ агъырысыдыр. 

А зми. Шакъа о, анай: яш тёкип агълай да, сонъ 
шакъылдап куле. 

А най. Кульсин, огълум, кульсин, инсан генчлигинде 
кулип осьмели. Сонъ, огълум, Къавриден мектюп ёкъмы? 
Тарсыкъам, энди учь айдыр ондан ич бир хабер кельмеди. 
Сынъырда атышмалар ола, дейлер, барып да эвлядым... 

А зми. Къавриден мектюп кельди. 

А най. (ичери адымлап). Окъуса, окъуса огълум, 
эвлядым не яза экен. 

А зми. Окъуп сизни мугъайтмакъ истемейим. Инде- 
мей тургъаным да бунынъ ичюн эди. 

А най. (абдырап). Мугъайтмакъ?.. Ёкъса балам 
яраландымы 2 

А зми. Даа да бетер. 

А най (козьлери яшланыр). Не?!.. Ёкъса,.. Тез ол, 
айт! 

А зми. Ольди дер эдим амма... 

А най. Не?! 

А зми. Ёкъ, ольди беллеменъиз... 

А най. Ялварам, чекиштирме, тез ол, сёйле, огълума 


пе олды? 

Азми. Ольмегеи, лякин яраланып, душмангъа эсир 
тюшкен... Бунъа исе бизим тильде не дейлер, билесизми 2 

А най. Ёкъ, ёкъ, меним огълум ойле шей япмаз! 
(лер, лякин ич бир вакъыт эсир тюшмез. 

А зми. Бильмейим... Бугунь ондан мектюп алым. 
Печаты да башкъа, конверти де. 

А най. Косьтер! 

А зми. Мына! 

А най. Козюм коре, къальбим инанмай... 

А зми. Ондан бойле иш мен де беклемеген эдим. 
Комсомол. Лякин оладжакъкъа чаре олмаз экен, къарт- 
лыгъынъызда бир фелякетке даа огърадынъыз. Не япма- 
лы, анай, бунъа да конмек керек. Эбет, истеп тюшмеген- 
дир. 
А най. Анълап оламайым. Къаври, меним огълум, 
къызыл батырнынъ къардашы... 

А зми. (окъуп). Динъленъиз. «Севимли аначыгъым! 
Сынъырда сагъ аягъымдан яраланып...» 

А най. Балам, %эвлятчыгъым... (агълар). 

А зми. Ялварам сизге, девамыны сонъ окъурмыз. 

А най. Окъу, окъу, ольсем де бу гедже оленим. 

А зми. Динълемеси сизге агъыр олур. 

А най. Окъу! 

А зми. «...бу ят эллерде энди эки айдан берли козь- 
яшлар тёкип, саба-акъшам «Ана! Ана!» деп аи-зарлао 
чекем. Нейлейик, аначыгъым, талийимиз къара чекильген, 
сонъки эвлядынъ мен де...» 

А най (козьяшларыны силип). Окъу! 

А зми. «...сонъки эвлядынъ мен де къабир башында 
лым топракъта комюльмемни беклейим. Яш чагъында оль- 
мек къоркъунч бир шей экен. (Азми козьлерини силип. 
девам этер). Севимли аначыгъым! Бу дар дюньяда ссн 
меним екяне къоруджымсынъ. Сютюнънен беслединъ, 
къан-теринънен осьтюрдинъ, ялварам санъа, мени бу къор- 
къунч олюм панджасындан къуртар. Сенинъ янынъда, 
ллынъыз сенинъ янынъда ятып ольмек истейим...» 

А най. Ярдым этерим, эвлядым, шу джеэннємден 
сени мытлакъ азат этерим. Бу гедже шеэрге, Бариске 
барып етерим, Ворошиловкъа мектюп яздырырым. О сени 
янъгъыз башында къалдырмаз. Бутюн аксерлерини топлап... 

А зми. Анай, эсли-башлы бир къадын олсанъыз да, 
меселеге пек усттси бакъасынъыз. Бир адамгъа ола Воро- 
шилов бинълердже яш джанны къурбан этерми?) 


28 


А най. Айса, айт, огълум, не япайым? Не эйлейим 
де, эвлядымы къуртарайым? Мен эр шейге азырым. О 
меним дюнья къуванчым, джанымдыр. Айт, не япайым 2 

А зми, Динъленъиз. (Окъур). «Севимли аначыгъым! 
Джеллят къанлы балтасыны котерип башынъ уджунда 
тургъанда олюм дешети эр шейни яптыра экен. Сонъки 
кере тенимни атешли демир чыбыкъларнен якъкъанда ар- 
тыкъ чыдап оламадым...» 

А най. Эвлятчыгъым, сенинъ чеккенлеринъ меним 
башыма тюшкейди... 

А зми. «...сёз бердим. Бир ай мулет къойдылар, 
манъа ярдым эт, аначыгъым, сизге эр шейни эвимизде 
яшагъан А зми анълатыр. Акси алда мени де, мепден 
мектюп де беклеме». 

А най. Айт, огълум, не япмакъ керек? Мен эр шейге 
азырым. 

А зми. Огълунъызнынъ риджасы ойле агъыр бир иш 
дегильдир. Мектюби эльге тюшип окъумасынлар деп, 
манъа франсызджа яздыргъан ве шойле дей: «Аначыгъым, 
бу ердеки забитлер менден денъиз къалесининъ ресимини 
тапмамны истейлер. Алла бильсин, оларгъа бу ресим не 
ичюн керек олгъан бильмем. Бунынъ ичюн манъа омюр 
ишандыралар. Дагъгъа чыкъарып йибереджеклер. Ази- 
зим, анайчыгъым, къале башы сизни севип-сайгъанындан, 
бу иш элинъизден келир деп, умют этем...» 

А най. Я бу ишни насыл япаджам? 

А зми. Анда мусафирликке деп барырсынъыз, къале- 
ге киргенде я андан чыкъкъанда мен берген кучючик ап- 
паратнынъ дёгмесини басып, анда сыранен тизильген 
топларгъа ве машиналаргъа къаршы тутарсынъыз. Джа- 
ным, къолай шей, эр шейни косьтерир-анълатырым. 
Лякин бираз сакът олунъыз, кимсин не беллемесин- 
лер. | 

А най (шашкъынлыкънен). Сонъ? 

А зми. Олгъаны-оладжагъы шу. Буны япсанъыз Къав- 
ри олюмден къуртуладжакъ. 

А най (аякъкъа турып, ачувнен). Сонъ? 

А зми. Айтам да, башкъа ич бир шей керекмей. 
Аппаратчыкъны сонъ манъа берирсинъиз. О кучючик 
бир шейдир. 

А най. Сенден сорайым: сонъ? Къаври ойле дей- 
ми? 

Азми (элеслении). Мен сизни анълап оламайым. 

А най (отурып). Бильмейим... Мен де ич бир шей 
анълап оламайым. Эр шейни туман басты. 

А зми. Огълунъыз пек ачыкъ язгъан. 

А най (текрар еринден турып). Ялан! Сен ялан ай- 
тасынъ! 

А зми. Мына мектюп! Ялварам сизге, багъырманъыз, 
огълунъыз шеринден меним башымы да белягъа къойма- 
нъыз. Манъа коре эписи бир: бу иш — ана-баланынъ озь 
иши. Лякин огълунъыз къабир башында тургъанда сиз- 
нинъ юрегинъизде аз бучукъ олса да аналыкъ мерамети 
тапылмазмы? (Мыскъылнен). «Ана!» Бу мектюпни окъу- 
гъанда юрегинъиз ягъ киби ирип кетмек керек эди. 

А най (ерине отурып). Эвлядыма эмизген сютюм 
былашыкъ дегильдир, беллеген эдим. Албу исе... Десєне... 
Къаври, сёйле огълум, сен... Ёкъ айтмагъа тилим бармай. 
Не япайым? Бу дакъкъасы огълумчюн озюмни джардан 
атар эдим ве лякин... Эбет, къаледе мени саялар... Эр 
йыл уйкен огълумнынъ къабири устюне гульдестелер ке- 
тирип къоялар. Бельки дуймазлар... 

А зми. Эр алда сакът олмакъ керек. 

А най. Огълум къуртулыр, кене янымда олур... 

А зми. Онъа шубенъиз олмасын. 

А най. Онынъ къара сачларыны сыйпар да, козьле- 
ринден оперим... 

А зми (козьлерини силип). Ана севгиси! Дюньяда 
ондан да азиз башкъа бир шей бармы экен?.. 

А най. Яхшы, огретирсинъ, барырым... Ёкъ, ёкъ, мси 
не дедим шу! Бармам, алла косьтермесин, чагъырсалар 
да къалеге якъын биле бармам! 

А зми. Я огълунъыз! 

А най. Огълум?.. (Озь башына). Я огълум?.. Не 
япайым, баш язысы дер де, бунъа да конерим. Дели- 
диване олып дагъларгъа баш урарым. Агъларым... Къанлы 
козьяшлар тёкип агъларым. (Лякъкъа турып, Азмиге 
тикилип бакъар). Мени джаиль деп, ашшалама, копек 
баласы! Алла косьтермесин, олерим, амма озь халкъыма, 
озь девлетиме ич бир вакъыт хиянетлик япмам. Мына 
шимди, бу зиндан геджеде башымны алып шеэргє кстср 
де, бирер-бирер бу лафнынъ эписини Бариске айтырым! 

зми. Яхшы этип тюшюнип бакъынъыз, ана, онъки 
пешман — башкъа душмандыр} Бир огълунъыз бар, о да 
табутыны беклей. Огълунъызны къуртармакъ ичюн фыр- 
сатны эльден къачырманъыз. 

А най. Къаври, огълум, сен къайдалардасынъ явру- 


ЧЫГЪЫМ... 
А зми (озь башына). Амма да обургъа расткельдим. 


Шимди беля къопар. 

А най. Ёкъ, юрегим бу иште хаинлик сезе, менден 
файдаланмакь истейлер. (Къапызъа догъру адымлер). 

А зми (озь башына). А-а, инатлыкъ этесинъми къарг 
обур? Ёкъ, сенинъ ичюн озь джаныны къыяджакъ ахмакь 
даа догъмады. Эйиси озюнъ оль... Анай, огълунъыз мын- 
дадыр! 

А най (кери бурулып). Не?!.. Шакъа этесинъми? 

А зми. Огълунъыз мындадыр! 

А най. Мында? Къайттымы? Я бир кереден не айт- 
мадынъ2.. Огълум, Къаври, сен мындасынъмы?.. 

А зми. Эбет, мындадыр! Лякин о сизге омюр билля 
сес бермез. Ондан кельген бутюн мектюплер япма эди, 
оларны мен яздым. Огълунъыз шу сагълыкълашув акъ- 
шамы койден чыкъмады. Корьмек истейсизми2 Мына о, 
бакъынъыз! (Бирден пердени чекер. Анда инсан скелети). 

А най (эллерини ачып, скелетке догъру чапар). Къав- 
ри. Къаври... Эвлядым, санъа не яптылар... (Эси кетип, 
срге йыкъылыр). 

А зми. Не исе, бу обурдан къуртулдым. (Элине яв- 
лыкъ алып, оны бозъмакъ ичюн Анайнынъ устюнс эги- 
лир). Айды, бошкъа кеткен бу ынтылышнынъ сыры се- 
нинънен обир дюньягъа кетсин. 

Сабри (лейда олып). Сен не яптынъ шу, пезевенк! 

А зми. Чаресиз къалдым... Энди тындырмакъ исте- 
иим, бир даа агъызыны ачмасын. 


Къапыда тасырдылар. Сабри гизленир. А змн къапыны 
беклейджекте, ичери Шаиров сюрип кирер. 


Азми (ере серилип яткъан Анайны косьтерип). 
Бакъ, бу акъта дудакъ ойнатырсынъ... Ма, тут буны да... 
(явлыкъны узатып, бозъмакъны ишарет этер). 

[аиров (эп кери чекилип). Мен... мен япалмам... 
зми. Якъын кель! 

Шаиров (къапынынъ туткъычына япышып). Мен... 
мен шимди. 

А зми. Токъта! Токъта дейим санъа! А-а, чакъма- 
гъа къачасынъмы? Мына санъа да! (Атар. Шаиров 
юзю-къоюн тюшип, ссрилип къалыр). 

Сабрин (чыкъып, теляшланып). Ахмакъ иисан, ев- 
нинъ яптыгъынъ недир шу2 Делирдниъми? Мына шимди 
стип келир де, экимизни де тип-тири дарагъачкъа асар- 
лар. 

А зми. Озь джанымы сакъламакъичюн онынъкяин 
гъайып эттим. Къоркъманъыз, бу эв кой четиндедир. 
(Къартийни косьтерип). Энди бунынъ ишини де битир: 
мек керек. 

Сабри. Къутурма! Бир геджеде эки адамнынъ гъа- 
йып олмасыны меним мында кельмемнен бггъларлар. (Эги- 
лип, Анайнынъ набызыны, юрегини динълеп бакъар). Эи 
бир сабагъадже яшамаз. Ольдирмеге аджет ёкъ. Оз» тё- 
шегине ерлештир де, эйиси азраильге джаныны озю тсс- 
лим этсин. Яшаса биле паралич олур. тили тутулыр, я да 
акъылыны джояр Я о бирини не лпарсынъ? 

А зми. Денъиз шувулдай, фуртуна къопты... 

Сабри. Документлерини алмагъа унутма. 

А зми. Мен оны чувалгъа къойып. мына бу гедже 
Чатал Къаядан ашагъы денъизге атарым. Бир къач куньден 
сонъ мындан озь изимни де джоярым... 

Сабри. Хасап! Джан алмагъа билесинъ амма, элинъ- 
ден иш кельмей. Бу геджени де акъылда тутармыз: эгер 
сенинъ джанынъны мындакилер алмаса, о алда... 


ПЕРДЕ ЭНЕР 


УЧЮНДЖИ ПЕРДЕ 


Биринджи лева 


Сана: денъиз ялысы. Къаранлыкъ гедже. Прожекторларнынъ козь 

къамаштырыджы- шавлелери кяде бир денъизни бойлап, сытыхь 

къаяларны айдынлатып, сонъ кери чекилелер. Авлакъларда давуш- 
лар янъгъырамакъта, 


Эй-й, тез ол, тез-з!., 


Эличде тюфеги Билял къарт кирер. 


Билял къарт. Токъта! Кимдир о кельген? 


А б л яз. Меним, Билял эмдже. 
Билял къарт. А-а, сенсинъми, Абляз, огъурлао 


ола? 

А бляз. Посткъа. 

Билял къарт. Эрте дегильми? 

А бляз. Энди тезден яры гедже. 

Билял къарт. Эбет, энди тезден яры гедже... 

А б`л яз. Денъиз ой да сертийди, джанавар киби 
окюре. 

Билял къарт. Эбет, денъиз толкъунлы, кок нур- 
сыз, орталыкъны булут саргъан... Хавфлы гедже! 

А бляз. Хавфлы гедже... Сакът олмалы... Сизге 
вакъыт, къаитынъыз. 

Билял къарт. Юоегим къаарленди, недендир элес- 
ленип башладым. Хавфлы гедже... Пис аякълар элял топ- 
ракъкъа аякъ басарлар, деп сакъынам. Къалмакъ керек 
солур, гъалиба, танъны мында беклерим. 

А бляз. Учь геджедир, юкъламайсынъыз. 

Билял къарт. Ана шу ерде эшильген бир къабир 
бар. Анда иблиснинъ келини ята. Къуртлагъан джесєти 
энди чокътан куль-топракъ олгъандыр. Шу къабир янын- 
дан титсиремей кечалмайым. Мен шу обурда чалышкъан- 
ла геджелернен юкъламай, куньлернен аш корьмей эдим. 
Онынъ малыны къорудым. Шимди озь топрагъымы къо- 
руйым. Сонъ насыл олсун да бойле бир геджеде козюме 
окъу кирсин. 

А бляз. Юринь. Билял эмдже, саиль бою кетейик. 

Билял къарт. Я мында ким къаладжакъ 2 

А бляз. Хабер этильди, энди тезден келирлер. 


Чыкъарлар. Кимдир, сюйрелип къаялар артына сипъео. Бираздан 
йше ве Ракъамов кирерлер. 


Айше. Ой, не де серин гедже! Дуясынъмы, де- 
нъизнинъ де озюне коре къокъусы бар. 

"Ракъа мов. Эбет, дуям. 

А й ше. Сезесинъми, ель эстикче чайырлардан тол- 
къун-толкъун къокъу келе. 

Ракъамов. Эбет, сезем. 

А й ше. Мумкюн олса да, бу къокъунен мешребе тол- 
дырып, котерип-котерип ичсенљ. 

Ракъам ов. Айткъанларынъ акьылгьа ятмай. Ке- 
пе шаирлик бошбогъазлыгъы. Лякин ракъамгъа урып 
бакъкъанда иш бам-башкъа: аванынъ 78 онда учю азот, 
20 юзде докъсан докъузы кислород, он бинъде он экиси 
пеон, он бинъде дёрдю... 

Айше (тарсыкъып). Ахтем, джанчыгъым, ракъамсыз 
сёйленсене. 

"Ракъамо в. Сонъ-сонъунда эр шей ракъамгъа келип 
багълана. 

Айше (наз ве джильвенен). Ахтем, бельки севги 
акъкъында бир шейлер айтырсынъ ? 

Ракъамов. Айт, неден башлайым. 

А йш е. Башта йылдызларны тасвирле, сонъ исе... 

"Ракъам ов. Мумкюн. Бизге энъ якъын йылдыз 
Центаврадыр. Ерден къыркъ биллион километр авлакъта 
олып, онъа поезднен кетеджек олсанъ ялынъыз сексен 
еди миллион йылдан сонъ барып етерсинъ. Сейярелерден 
Марс исе... (Айше «ах» чекер.) Озюнъ йылдызлардан 
башла дедипъ де! 

А й ше. Кене ракъам. 

Ракъамов. Дюньяда эр шей ‘ракъамнен ольчене. 

А й ше. Сєвги де ракъамнен ольченеми? 

Ракъамо в. Ниаетинде о да ракъамгъа келип таяна. 

А й ше (чаресизлизинден эллерини джайып алыр). 
Бильмейим, асла сенде не таптым да, санъа гонъюль бер- 
дим. Сёзлерим юрегинъе дегиль, ташкъа барып уруна. 
Амма мен севмек, севгинен алевленип туташмакъ истейим. 
Севги гонълюмде козьнен корюльмез, манасы анълашыл- 
маз къуванч чокъракъларыны къозгъай. Къанатланып 
коклерге учмагъа, булутларгъа синъип, ондан бутюн 
джианны охшап, къакъылдап кульмеге истейим. Лякин 
янъгъызым. Юрегимде атеш туташтыраджакъ сен 
исе... 

Ракъамов. О да олур. Улу алим Ланжевен ар- 
къамызда эки миллиард йыл олса, алдымызда он бинъ 
миллиард йыллыкъ омюр бар, дей. Ашыкъма. Шимдилик 
исе... (Элиндеки китабыны ачар). Языкъ, ракъамлар ко: 
рюльмей. л 

Айше (океленип). Ташла китапны — сен посттасынъ. 

Ракъамов. О да догъру... 

А й ше. Не сустынъ, айт бир шейлер. 

Ракъамов. Дейджегим, ракъамлар сонъсыз олалар. 
Мына эгер бир тюшюнип бакъаджакъ олсанъ... 

Ай ше. Мен севги де сонъсыз ола, дер эдим. Иште, 
кене юрегим къозгъады. Айт, айт, деп эмир этє, амма 
тилим бармай, айталмайым. Бильмейим, айтсам да анълар 
экенсинъми! 

Ракъам ов. Айтаджагъынъ ракъам олса, анъларым. 

Айше. Ракъам не о, бусы даа да къыйын, ады буюк 
арифнен языла: Севги! Севем, Ахтем, сени севем! 

Ракъамов. Къачкъаным ёкъ, севе бер. 

А йше. Уф-ф, анълайджакъ инсангъа бенъземейсинь. 
Севги эки тарафлы олмакъ керек, демек, сен де мени 
севмек керексинъ. 

Ракъамов. Къоркъам, башым экиге болюнсе ра- 
къамларгъа ер къалмаз. Институткъа имтиан берейим де, 
сонъ северим, 

А йше (сертийип). Демек, шимди севмейсинъ, ой- 
леми? 

Ракъамо в. Бильмейим, Айше, амма янымда олсанъ 
гонълюме пек хош келе. 

А й ше. Онъа да шукюр... Гъарип анай! Бутюн кунь 
кене эссиз ялты. Акъшам устю козьлерини ачып, «Къав- 
ри, эвлядым» деп багъырды. Сонъ кене серилип къалды. 
Ана!.. Огълуны корьмеден олип кетеджек. 

"Ракъам ов. Къызы да бар эди, дейлер. 

А й ше. Бар экен. Къавриден бираз кучюк экен. Не 
олды — кимсе бильмей. Анай, къызыны хатырлап, эр 
вакъыт айны бир йырчыкъны йырлай ве эм агълай эди... 


А йше яваштан «Айдынъыз балалар» йырынынъ эзгисини созар. 
Бу арада къая артында кольге тепренир. Денъиз ичинде аллы-ешил- 
ли ышыкъ балкъылдап, бирден кесилир. 


А й ше. (абдырап). Козюнъе ич бир шей чалынма- 
дымы? 

Ракъамов. Ёкъ. 

А й ше. Денъиз устюнде ышыкъ йылтырады. 

Ракъам ов. Прожектор олмалы. 

А й ше. Титис гедже... Гамлетнинъ бабасынынъ къа- 
бирден чыкъып кельген геджесине ошай. Я барып да де- 
нъизден... Титис гедже инсанда нидже теляшлар догъура... 
Ёкъ, гъалиба башкъа бир ышыкъ эди. енъиз кена- 
рына дозърулаъанда бирден кери чекилир). аан 
къаралты бар! 

Ракъамов. Агъач олмалы. Тюневин озенлер ягъ- 
мурдан ташып, къораларны ювып денъизге ташладылар,.. 
Сонъ, Гамлетнинъ бабасы къабирден насыл чыкъкъан? 

А йш е. (козьлерини денъизден алмадан). Ахтем, 
денъизде къаралты бар... Бакъ, толкъунлар оны эп ялы- 
гъа итейлер. Сув тюбюне комюльди... Иште, коресинъми, 
кене чыкъты... Мен къоркъам, кетейик бу ерден. 

Рактамов. Кетмек олмаз, биз посттамыз. 

А й ше. Кене батты... (Октемнен далгъа шувулдап, 
орталыкъкъа пускюрип джайылыр). Далгъа къаралтыны 
ялыгъа ташлады! (Денъизге дозъру адымлар. Бирдсн аб- 
дырап). Ой-й, джесет! Инсан джесети!.. 

Ракъамов (якъын келип). Эбет, инсан джесети! 
Сачлары бетине джайылгъан... 

А й ше. Юр, кетейик, мен къоркъам. 

Ракъамов. Юр, пост начальнигине бильдирейик. 


Чыкъарлар. Къая артындан А зми котерилир. 


А зми. Не исе, кеттилер... Пичлер! Бу арам эриф 
ольген сонъ да мени излей. Эииликке алямет дегиль. ( Д. же- 
сетни котерип, денъизге ташлар). Балыкъларгъа аш ол- 
сун! Давранмалы, шимди етип келирлер. 


Къаялар артында гизленип, арды-сыра сигнал берир. Бираздан 
понтон къайыкъ ялыгъа якълашып, къаягъа уруныр. 


Къайыкътан. Эмдже, Акъбардакъ ялысы бумы? 

А зми. Эбет, будыр. 

Къайыкътан. Алла белясыны берсин, бу аман- 
сыз фуртуна аз къалды мени богъаязды. Мен балыкъчы 
колхозындан олам. 

А зми. Чыкъынъыз! 

Къайыкътан. Къаялар кедер этмезми? 

А зми. Тез ол, чыкъынъыз! 

Къайыкътан. Ким айта? 

А зми. Империя! Къайыкъта ким? 

Къай ыкътан. Цезарь! 

А зми. Тез ол, чыкъынъыз! 

Къайыкътан. Аманлыкъмы? 

А з ми. Сизге айтам, тез ол, чыкъынъыз! 


Къайыкътан чалманль бир адам — Исмаил тюшер. 


Исмаил (элинде пыштавыны азыр тутып). А зми 
адлы шахскъа эль барем, ойлеми? 

А зми. Эбст. Исмаилгъа эль берем, ойлеми? 

Исмаил. Эбет (Эль тутушырлар). Чокъ беклет- 
линъ, керчектен де богъулаяздым. 

Азми. Гонъюлли бекчилер къурт киби къайнашалар. 
Чаре олмады. 

Исмаил (тишлерини къайрап). Эх-х, олар... 

А зми. Сен агълайсынъмы? 

Исмаил. Иште, шу ерде анамнынъ къабири ола- 
джакъ. Эшильген, йыкъылгъан. 

А зми. Яваш олунъ, совет ялысы къутургъан денъиз- 
ден де хавфлыдыр. 

Исмаил. Къачып кеткениме он секиз йыл о^ды... 

А зми. Давранайыкъ, мени олюлер излей. Бу гедже 
манъа изими джоимакъ керек. | 

Исмаил. Я мен? 

А зми. Сени совет гражданлыгъына къабул этерим. 
Документлер азыр. Лякин къоркъам, сени ерли халкъ 
танымазмы ? 

Исмаил. Яшлыгъым шеэрде кечти — окъудым. О 
вакъыт биле мени такымай эдилер. Он сскиз йыл... Буны 


тут! 

А зми. Нео? 

Исмаил. Къомшу девлеттен бу девлетке достлыкъ 
бахшышы — дипломатия алеминде достлыкъ иште боиле 
ола. 

А зми. Нео? 


Исмаил. Шгитан машинасы! Онынъ кучю къалелер- 
нинъ ташларыны тоз этип, коклерге чанъгъыта. 

А зми. Гузель шей экен... Авлакъта янгъан ярыкълар 
ёрбий къаледир. 

Исмаил. Якъын экен. 

А зми. Якъын амма бармасы къыйын. «Бахшыш» 
тек бир данеми? 

Исмаил. Колхозгъа да бар. Экинджисинен бу кол- 
хозгъа мезар къазармыз. 


Чыкъарлар. Бираздан Лятиф ве әки сынъыр бекчиси келип 
кирерлер. 


| бекчи. Начальник аркъадаш, постта адам корюль- 
мси. 

Лятиф. Худжур шей... Масхаралыкъ! Бойле месуль 
бир геджеде... Ич бир тарафкъа чекильменъиз, мен шимди 
къайтып келирим. (Чыкъар). 

|| бекчи. Насыл дейсинъ, мына шимди денъизнинъ 
о тарафында да фуртуна бардырмы? 

| бекчи. Бираз бекле, дюнья революциясы чыкъ- 
сын да, анда барып кельген сонъ айтырым. 

| бекчи. Денъизде тютюн къокъусы бар, дуя- 
сынъмы? 

| бекчи. Сен тютюн сагъындынъ гъалиба. (Бурун 
чекип, къокъланып бакъар). Эм сайыдан да «Казбек» 
къокъуй. Думанлатасынъмы бир данечик? 

|| бекчи (ачувланып). Ананъ сени терс догъургъан 
гъалиба. 

| бекчи. Бильмейим, насыл догъургъаныны анамдан 
сора. 

|| бекчи. Шай да белли. 

| бекчи. Белли олса не сорайсынъ? 


Лятиф, Айше ве Ракъамов къайтып кирерлер. 


Л яти ф. Косьтеринъиз, не ерде? 

А й ше. Мына... 

Л яти ф. Бельки къоркъудан ойле корюльгендир? 

Ракъам ов. Джесет эди. 

Л яти ф Нечюн тартып чыкъармадынъыз? 

А й ше (титсиреп). Вай!.. 

Л яти ф (Ракъамовзъа). Сен де къоркътынъмы? 

Ракъам ов. Начальник аркъадаш, ялыгъа ташлан- 
гъан джесетни денъиз бир даа кери тартып алмаз бел- 
ледим. 

Л яти ф. Постны ташлап кетмекнен джинает ишле- 
динъиз. Бу меселени комсомол бюросында бакъармыз. 
Къана, постынъызгъа кечинъиз. (Сынъыр бекчилерине). 
Юринъ, облавгъа! 


ПЕРДЕ ӘНЕР 


Экинджи лева 


Сана: кабинет. Ичерисини тютюн думаны баскъан, Стол устюнде 
сигар тюпчиклеринен толу куллюк, ичильмеген чай, ашалмагъан аш. 
Борис, башыны столгъа даяп, тюшюнджели бир алда отура. 
Ичери хызметчи къадын кирер. Кедернен столгъа бакъып, башыны 
саллай: эх-х!.. 


Хызметчи къадын (стаканны кери алып). Кене 
сувып къалгъан. (Чыкъып, деръал сыджакъ чайнен коай- 

тып кирер). Борис Никитич, ич олмадым бир чайчыкъ 
ичинъ. Сизге деп къомшудан экши бир лимончыкъ таи- 
тым. Бакъкъанда биле агъызынъ сувлана. (Сукюнет, 
Базъырыт). Борис Никитич, бакъ, сонъу ярамаз, атешле- 
нирим. ...Энди бу не маразнынъ битмеген тюшюнджеси- 
дир! Айды, тувгъанчыгъым, ич бир чай да, диван устюне 
узанып, бир чырым юкъу ал. Кимсени кирсетмем, коман- 
дировкагъа кетти, дерим. Учь геджедир, де юресинъ, де 
тюшюнесинъ, шай олурмы энди. (Сакин бир давушнен). 
Ёкъса севги асретлиги чекесинъми2 Яшлыкъта олуджы 
шейдир. Ана, айта эдинъ де, ады не эди шу? 

Борис. Нияр. 

Хызметчи къадын. Иште, дейим де, къызлар 
снгиль этек ола тургъанлар, ёкъса гонъюлинъи къырдымы, 
джанынъы агъырттымы? Къасветленме, тувгъаным, баш- 
къасыны тапармыз. Эм ойлесини тапармыз ки, тыпкъы 
монпасье олур. 

Борис. Нияр енгиль къызлардан дегильдир. 

Хызметчи къадын. Айса даа не ола билир2.. 
Ёкъсам бир шей джойдынъмы? 

Борис (аякъкъа турып). Джойдым, бизчюн лєк 
къыйметли шейни джойдым. 

Хызметчи къадын (абдырап). Парамы?.. Бо- 
рис Никитич, айт, не къадар, чокъ эдими? 

Борис. Эй-й, джойылгъан шей пара олгъайды. 

Хызметчи къадын. Айсе? 

Борис. Душманымы джойдым. 

ызметчи къадын (агъламсырап). Борис Ни- 
китич, сени къабаатлайджакълармы ? 

Борис. Къабаатласалар да акълылар. 

Хызметчи къадын. Вай анайчыгъым, не япа- 
йым да, не эйлейим экен... 

Борис. Къоркъма енге, мен душманымны еди къат 
ернинъ тюбюнден биле тапып, къуйругъындан тартып чы- 
къарырым. (Кулюмсиреп). Лякин бу ишни насыл япмакъ- 
ны тюшюпмек керек, амма сиз кедер этесинъиз. 

Хызметчи къадын. Айсе, тюшюн, тюшюн тув- 
гъаным, бир даа кедер этмем. (Къапыдан чыкъаяткъан- 
да). Я чай? 

Борис. Сез берем, мытлакъ ичерим. (Телефонда). 
Коммутатор, 14 — 15- ни беринъиз .. Джесетни яргъан 
экимлерни мында озгъарынъыз. (Озь башына). Къан!.. 
Энди догогъанда аят тарафындан олюмге укюм әтильген 

инсан баласы, онъа берильген къыскъа омюрни яшамадан, 
бир алчакънынъ элинен кунь эвельден ер юзюнден силине, 
саф авадан, кунештен, дюнья зевкъындан марум этиле. 
Ахмакъ олюмни хаинлер озь эллеринен шерефлейлер... 
Къан!.. Әх сиз джеллятлар... 


Ичери невбетчи келип кирер 


Борис. Кельдилерми? 
Невбетчи. Сизни беклейлер. 
Борис. Кирсинлер. 


Сабри ве әким кирерлер. 


Ә ки м. Мерабанъыз, Борис Никитич! 

Сабри. Селям сизге, Борис Никитич! 

Борис. Сагъ олунъыз. (Экимае). Ким олгъаны та- 
йин әтильдими? 


Борис бутюн вакъыт Сабрини козетип турар. 


Эки м. Джесет пек орьселенген. Итимал, эсалет япыл- 
гъандыр. Къафа тасы парлангъан, эки аягъы да тизден 
яралангъан ве сынгъан. Бир къач кучьлер девамында 
сув ичинде булунып ташларгъа, къалларгъа урунмасы 
онынъ бет къияфетини бир тамам денъиштирген. Сизгс 
малюм олгъаны киби, онынъ устюндеч ич бир кягьыт 
чыкъмады. Атта усть урбалары биле алынгъан. Сёз ёкъ, 
аселєт япылгъан бир джинает. 

Борис. Бельки озь-озюни атып, сонъ яралы алда 
озюни денъизге ташлагъандыр? 

Э ким. Хайыр, ойле ола бильмез, чюнки о аркъадан 
атылгъан. Къуршунлар джигер ве юрегини ярып, бири 
кокюс къафесинден чыкъкъан, экинджиси де сол къабыр- 
гъасычда къалгъан Мына! (Къуршунны стол устюне 
къояр). 

Борис. Сёйленъиз, бу иш къарарнен не вакъыт ол- 
гъандыр? 

ә ким. Занымджа, бундан учь-дёрт кунь эвельси. 

Борис. Дёрт кунь эвельси сиз гъалиба Акъбардаг:ъ 
коюне лекция окъумагъа баргъан эдинъиз, ойлеми? 

Сабри. Эбег, райсн сагълыкъ сакълав болюгининь 
риджасынен барып кельдим. Лякин бунынъ.. 

Борис (оны болип). Эким оларакъ шахсен сиз бу 
джесет акъкъында не айта билирсинъиз? 

Сабри. Борис Никитич, меним коллегам даа шимди 
фарз ве тайин этильмеси мумкюн олгъан эр шейни айтты. 

Борис (экимге). Сизге шахсен риджада булунам, 
бугунь де койге хастагъа барынъыз. Шу къартийпинъ 
сагълыгъы мени чокъ раатсызландыра. Кетмек мумкюн. 

Эким. Мытлакъ барырым. Айды, сагълыкьнен къа- 
лынъыз (кетер). 

Сабри. Сагълыкънен къалынъыз, Борис Никитич. 

Борис. Сиз токътанъыз. 

Сабри (денъишкен бир сеснен). Динълейим сизни, 
Борис Никитич. 

Борис. Энди эким оларакъ дегиль де, шаат оларакъ 
бир суальге джевап беринъиз. 

Сабри. Сизни анълап оламайым, Борис Никитич. 

Борис. Акъбардакъ коюне баргъанда бу джесетни 
анъдыргъан... Не къалтырайсынъыз? 

ГС аб ри. Борис Никитич, менден худжур шейлер 
сораисынъыз. 

Борис. Агъызымны ачып етиштирмедим, энди суа- 
лимнинъ манасыны анъладынъыз. 

Сабри. Хайыр, меним анълагъан шейим ёкъ, лякин... 

Борис. Дейлжегим, бу джесетни анъдыргъан ич бир 
кимсеге расткельмединъизми? Шай, узун сачлы, орта 
бойлу... 

Сабри. Хайыр, хайыр Борис Никитич. 

Борис. Ялыда, къайыкътан тюшкенде, я да лекция 
вакъытында залда эслемединъизми? 

Саб рн. Бильмейим, Борис Никитич, адам чокъ эди, 
ғписи хатирде къалырмы я? 

Борис. Шу акъшамы къайда къондынъыз? 

Сабри Клубда, диван устюнде. Къыш дегиль я. 

Борис. Клуб мудири озь эвине чагъырмадымы? 

Сабри. Акъкъы керекмей, чагъырды, лякин, биле- 
сизми, ильк корьген адамнынъ эвинде насыл къонарсынъ. 
Чекиндим. | 

Борис. Бойле мусафирпервер къоджаман бир койде 
эким ичюн къонакъ тапылмагъаны худжур бир шей. 

Сабри. Табиатым ойле, бирде-бирининъ эзине ба- 
рып мусаллат олмагъа утанам. 

орис. Сиз Петербург университетини битирдим 

дегсн эдинъиз. 

Сабри. Эбет. Революциядан бир къач йыл огюне 
битирип чыкътым. Зарур олса шеадетнамем эвдедир, кось- 
теририм. 

Борис. Лякин шу йылы битирип чыкъкъан студент- 
лер джедвелинден ве архив материалларындан сизнинъ 
адынъыз тапылмады. 

Сабри. Ёкъ, ола бильмез... 

Борис. Мында Азербайджандан кельдинъизми? 

Сабри. Эбет, бу ернинъ икълими хасталыгъыма 
келишкенинден... 

Борис. Я Азербайджангъа къайдан кельдинъиз? 

Сабри. Борис Никитич, бу насыл бир суальдир? 
Мен протест этем... 

Борис. Айды, шимдилик олды. 

Сабри (турып). Сагълыкънен къалынъыз, Борис 
Никитич. 

Борис. (Звонок. Ичери кирен невбетчизе). Эким 
шимдилик бизде къалсын. 

Сабри Борис Никитич, азизим, ботен ерде адымы 
кирлеменъиз, мен киби басыкъ, бичаре адамны олмай- 
джакъ ерде къоркъузманъыз. 

Борис. Къальбинъиз темиз олса къоркъмагъа себеп 
ёкъ. 

Сабри. Озюнъизнинъ шек-шубелеринъизнен мени 
текмиль шашырдынъыз. Отуз йылдыр, халкънынъ агъы- 
рысыны-ярасыны савултып келем. Совет муэссиселерин- 
ден чокъ тешеккюрлер алдым. (Къойнундан бир десте 
кязъыт чыкъарып, стол устюне къояр). Буларгъа бакъы- 
нъыз. ..Къардашым ‚мен энди эсли бир адамым, ботсн 
ерде чекиштирме, къапама... Сор-сораштыр, лякин. „А дынъ 
чыкъкъандже джанынъ чыкъсын ` дегенлер, мындан акъ- 
ланып чыкъсам да сонъундан эр кес манъа шубенен 
бакъар. Къадыным Зулейха ханым эвде хаста ята, беклей- 
беклей чекишип олер... 

Борис. Къабаатынъыз олмаса къадынынъызгъа да 
чокъ беклемек керек олмаз. 

Сабри. Къабаат?|.. Борис Никитич, азизим, мен 
къарт адамдан... 

Борис (невбетчизе). Алынъыз! 

Сабри (чыкъаяткъанда). Эх-х, не эйледим де, бу 
къартлыкъта нелер корьдим... 

Борис (бир озю). Делиллергеми инанмалы, онъа- 
мы?.. Онынъки сафдилликми, айнеджиликми?.. О инсан- 

мы, зеэрли йыланмы? (Телефонда). Коммутатор! Къале- 
ни берипъиз! Лятифми? Сонъ, насыл, тапылдымы? Ёкъ? 
Тинтинъиз! (Телефонны ерине къояр). 

Хызметчи къадын (кирип). Борис Никитич! 

Борис (ачувланып). Енге? 

Хызметчи къадын. Чай дегиль, джаным, козь- 
айдын кетирдим. 

Борис. Айтынъыз! 

Хызметчи къадын. Ах Борис Никитич, экиси 
де бири-биринден гузель. тыпкъы гъондже гуллер. 

Борис. Риджа этем, къыскъадан кесинъиз: не олды? 

Х ызметчи къадын. Валлаий, Борис Никитич, 
санъа къайсы бирини ляйыкъ тападжагъымны озюм де 
бильмейим. Экиси де пери къызлары, бирер ютум сув. 

Борис. Енге, мени иштен алманъыз. атешленирим... 

Хызметчи къадын. Адлары да бири-биринден 
гузель... 

Борис. Уф-ф... 

ызметчи къадын. Озьлери де торгъайлар 

киби чивильдешелер. «Бориске айтынъыз, Гульнарнен 
Нияр кельди», дейлер. 

Борис. Нияр? (Къуванчнен еринден турып, къапы- 
дан чыкъар). 

Хызметчи къадын. Ишге онынъ тюшюнджеси 
не экен. Къыз дегенимнен къанат такъып учты. Билєм 
меп сизлерни. Не исе, чайны ичкен. Энди аш да ашар. 


Чыкъар. Ичери Гульнар, Нияр ве Борис кирерлер 


Борис. Нияр, бойле япмакъ олурмы: энди әки ай- 
дан берли сенден не хабер бар, не тебер. 

Н нияр. Багъышла, Борис, ниетим сенинънен козь- 
козге корюшмек эди, лякин чарем олмады: диссертациям — 
ны азырламакъ геджеми де куньдюз этти. | 

Гульнар. Борис аркъадаш, таныш олунъыз: меди- 
пина илимлери кандидаты Нияр Мердимшаева! 

Борис. Мына не! Бер къолунъны, бир даа сыкъа- 
йым. Демек тезден профессорлар сырасына кечеджексинъ, 
ойлеми) у” А 

Н ня р. Учкъан къуш къонмагъа севмез дегенлер, ля- 
бит... 0. 

Борис. Уч, Нияр, уч, мемлекетимиз бол, лякин мек- 
тюп язмагъа да унутма. 

Н ияр. Борис?.. 

Борис. Нияр да шай япкъан сонъ, авлакъ тюшкен 
къызлар достларыны унута экенлер, деген фикирге кельдим. 

Гульнар. Яшлар да, деп къош. 

Борис. Янълыш! Мен тарсыкъкъан сайын Нияргъа 
мектюп яздым. 

Гульнар (мугъайып). Къаври десенъ, энди эки 
йылдыр, бир мектюпчик де язмады. 

Борис. Язмады дейсинъми? Догъру, манъа да яз- 
мады, лякин Анайгъа кельген мектюплернен эр вакъыт 
манъа да селям ёллай эди. Зарар ёкъ, бир кунь ола о къай- 
тып келир эбет, онъа ойле бир зыкъы чекейик ки... Лякин... 

Гульнар. Борис аркъадаш, бир шей олдымы ёкъса? 

Борис. Анай къоркъунч бир хасталыкъкъа огърады. 
Учь куньдир эссизликте ята. Энъ корюмли экимлерни 
ёлладым — хасталыгъыны тайин этип оламадылар. 

Гульнар. Заваллы анай, десене сонъки эвлядыны 
да коралмай козьлери юмуладжакљъ... 

Н ия р. Багъышланъыз, бу анай дегенинъиз кимнинъ 
анасы ола я? 

Борис. Бутюн койнинъ анасы. О къадар муляйим 
бир къартий ки, койде оны яшы-къарты тек «анай» деп 
чагъыралар. (Нияр тюшюнджеге далар. Телефон). 

орис. Телефонда ким? Къале башы Лятифми? 
Не?.. Патлав!.. (Телефонда башкъа номерни алып). Га- 
ражны беринъиз! Машина аман шимди къапы алдына 
кельсин. 

Гульнар. Борис аркъадаш, не олды? 

Борис. Мени багъышланъыз, сизнен кереги киби ко- 
рюшмезден эвель, акъшамгъадже сизни озь башынъызда 
къалдырмагъа меджбурым. Манъа койге етишип бармакъ 
керек. 

Хызметчи къадын. (табакъ толусы ашнен ки- 
рип). Ёкъ, тувгъаным, энди сени ич бир якъкъа йибер- 
мем. Тюшюндженъ чезильди, отур да мынавы чочамитор- 
гъайларнеи тойгъандже аш аша. 

Борис. Ёнге, анълайсызмы, девлет иши! 

Н ияр. Борис, Анайнынъ коюне кєтесинъми? 

Борис. Эбет, Нияр, апда тез барып етмем керек. 

Н ия р. Мумкюн олса, мени де ал. Бельки шу къао- 
тийгс бир чаре тапарым. 

Борис. Ойле олгъанда юринъ, учюмиз де кетсйик. 


ПЕРДЕ ЭНЕР 

Учюнджи лева 


Сана: хастаханеде. Буюк ве айдын бир ода. Ачыкь пенджерелгр 

огюнде мейва тереклерипинъ даллары саркъып турмакъта. Ичериде 

кровать ве акъ орьтюли тумбочка. рова А най. Онынъ янында 
медицина эмширеси. 


А най (эссизликте). Огълум, эвлядым... Кель, кель, 
дживаным, якъын кель, къозучыгъым. Манъа сени ольди, 
дедилер, огъулчь'гъым... Кель, кель, козьчиклеринъден 
опейим... (Бирден теляшнен базъырып). Балам, балачы- 
гъым, санъа не яптылар... 


Аякъ уджларына басып ичери Айше ве элиһде бир топ гулю олгъаи 
Ракъамов кирерлер. Ракъамов чечеклерни тумбочка устюне 
къойып, кенар чекилир ве гизлиден козьлерини силер. 


А й ше. Инсап!.. Дюньягъа баарь чечеги киби ачы- 
лып келе, сонъундан исе эбедни сола. Табиат десенъ оле. 
текрар тириле, гуллене ве эп янъы-янъы несиллерни ай- 
бетлей... (Ракъамоваъа). Яшармы?.. Яхшы адам ольмемек 
керек... Патлавдан гъарипнинъ эвинде таш устюнде таш 
къалмагъан. Кене яхшы озю эвде ёкъ Эди... 


Олар одадан чыкъкъан арада, ичери Н ияр, Гульнар, Борис 
ве эким келип кирерлер. 


Борис (Нияргъа). Бутюн койнинъ анайы мына бу 
къартий эди. 

Н ияр (элини анайнынъ манълайына къойып, экимае). 
Диагнозы тайин этильдими? 

Эким. Хайыр, ич бир фикирге келип оламадыкъ. 
"Гюневин консилиум олды, лякин кесен-кес нетиджеге ке- 
линмеди. Хаста бутюн вакъыт эссизлик ве унутчанлыкъ 
вазиетинде булуна. Тынышта бир сандыракълай ве огълу- 
ны анъа. 

Борис. Сандыракълав арасы ич бир кимсенинъ ады- 
ны анъмадымы 2 

Эким. Ёкъ, анъмады, лякин огълу акъкъында къор- 
къунч бир хабер эшитсе керек ве бунынъ нетиджесинде... 

Гульнар (абдырап). Къаври, Къавричигнм... 
(Окюрип агълар). 

Борис. Гульнар, озюнъи эльге ал, хаста адам чешит 
шей айта билир. 

Гульнар. Я... я барып да... 

Борис. О алда койде башкъаларынынъ да хабери 
олур эди. 

Нияр. Борис, мен экимнен фикирлешмек истейим. 

Борис. Буюрынъыз. Мен мында олурым. 


Ниярнен эким чыкъарлар. Гульнар козьлерини сили 
пенджере огюне барыр. 


Борис. Гульнар, сен окъумагъа кеткенде Къавриге 
адресинъни бермединъми? 

Гульнар. Адресим белли дегиль эди, биринджи 
мектюплеримизни А зми вастасынен алышып-берише- 
джек эдик. 

Борис. Сонъ? 

Гульнар. Азми тек бир адрес ёллады. Лякин шу 
адреснен язгъан бутюн мектюплерим кери къайтып кель- 
дилер. 

Борис. Худжур шей... 

Гульнар (текрар къозгъалып). Борис... Борис 
агъам, я барып да Къаври сайыдан ольген олса... 

Борис. Э-э, Къаври сени нафиле макътай экен, пек 
ямап джылавукъ экенсинъ де. Сенинъ йигитинъ исе оль- 
мек дегиль, шимди сынъырда душманларына кимсин на- 
сыл зыкъы бередир. 

А най. Кель, кель, яврум, кель къозучыгъым... Манъа 
сени ольди, дедилер, бирданечигим... Кель, кель, козьчик- 
леринъден опейим... 


Гульнар артыкъ чыдап оламагъанындан, окюрип-агълап одадан 
чыкъар. 


Борис. Анай, анай! Мен, мен кельдим, Борис. (Озь 
башына). Шаиров... Анай... Патлав... Азми... Эписи бир 
вакъытта... Анай, анай, мен кельдим, Борис. Къаврининъ 
досты. 

А най. Барис?.. Огълум, Къавричигим... 

Борис. Къоркъманъыз, анай, ялан айттылар, Къаври 
сагъдыр. 

А н ай (абдырап бирден козьлерини ачар). Не?! 

Борис. Къоркъманъыз, анай, огълунъыз къайда 
олса да тапармыз. Мына шимди сенинънен берабер Во- 
эсшилов аркъадашкъа мектюп язармыз. Анайнынъ огълу 
Къаври къайдадыр, сагъ-ссляметми, деп сорармыз. О да 

чекмеджесинден буюк бир дефтер чыкъарып, Анайнынъ 
огълу Къаври къайдамы экен, деп, араштырмагъа башлар. 
Умеров Али, Гъаниев Вели, Нуриев Осман, Анайнынъ 
огълу Къаври... А-а, таптым, таптым, деп, озю де къува- 
ныр. Анайгъа селям этинъиз, онынъ огълу фелянча ерде, 
тюгенче полкта, шанлы Къызыл Орду сафларында хыз- 
мет эте, дер. 

А най. Яз, эвлядым, яз... 

Борис (къоюн дефтерини чыкъарып). Сёйле, анай, 
не язайым? 

А най. Иззетли, сеадетли, мезиде мераметли товарищ 
Ворошилов... 

Борис. Анай, Къаврини ольди деп сизге ким айтты? 

Анай (хатырла йджакъ олып тырышыр. Бирден 
юзюнде, козьлеринде дешет бир къоркъу къозаъалыр). 
Кемик... Огълумнынъ кемиклери... Эвлядым, Къавричи- 
гим, санъа не яптылар... 


А най эссизликке тюшер. Нияр ве эким чапып кирерлер. 


Н ияр. Не олды? 

Борис. Аз бучукъ эске кельген эди... 

Н ияр. Борис, хастаны ёрмакъ олмаз, онынъ ичюн 
шимди эр бир сание эсаптадыр. Биз экимнен, хавфлы 
олса да, джесюр бир эксперимент япмакъ къарарына кель- 
дик, чюнки акси алда хастанынъ вазиети умютсиздир. 
Бу гипноз нетиджесинде хаста бельки акъылындан марум 
да олур. Лякин, не япмалы, башкъа чаре ёкъ... Манъа 
мында къалып, хастаны сынап бакъмакъ керек. (Эким, 
Борис ве медицина эмширеси чыкъарлар). Эвлядыны 
хатырлай, дейлер. | Олюм арфесиндеки сагълыкълашув 
севгиси... (Анайнынъ къолтугъы астына термометр къояр. 
Пенджерезе чекилип, тышкъа бакъар). Ана!.. Не къадар 
севимли бир ад: ана! (Теренден курсюнип). Мен анам- 
нынъ ялынъыз кольгесини хатырлайым. Мени къучагъына 
ала да, йырла, къызчыгъым, дер эди. Мен де... ( Яваштан 


йырлар). 


Айдынъыз балалар, бир баланы 
Ортамызгъа алайыкъ, 

О не япса биз де оны 

Эп бирликте япайыкъ... 

( Анай козьлерини ачып динъленир). 
Эр шейни унутсам да, бу иырчыкъ акъылымда къал- 
гъан. 
А най. Къызым, шу йырчыкъны бир даа айтчы! 
Н ияр (сескенип). Анай, сиз уяндынъызмы? 
А най. Къызым, шу йырчыкъны бир даа айтчы! 
Н ияр (козьяшларыны зизлеп оламаз. Иырлар). 


Айдынъыз балалар, бир баланы 
Ортамызгъа алайыкъ, 

О не япса биз де оны 

Эп бирликте япайыкъ... 


Бу къадар. Къалгъаныны бильмейим. Бир бейитчик.... 

А най. Эбет, бир бейит... Сен къайдан оласынљъ, 
къызчыгъым 2 

Н ияр. Шеэрден кельдим, анай, сизни савултаджам. 

А най. Адынъ не, къызчыгъым 2 

Н ияр. Нияр! 

А най. Нияр!.. Гузель адынъ бар, къызчыгъым. 
Адынънен къарт ол. О якъларда меним Къаврийимни 
корьмединъми, къызчыгъым. 

Н пяр. Корьмедим, анай. 

А най. Адынъ не, къызым? 

Н ияр. Нияр! 

А най. Якъын кель къызчыгъым, козьлеринъе бакъа- 
ИЫМ. 

Н пяр. (якъынлашып). Анай, сиз агълайсызмы? 

А най (Ниярнынъ козьлерине тикилип бакъкъан 
сонъ, бирден базъырып). Хатырладым, хатырладым къозу- 
чыгъым... (Текрар эссизликке тюшер). 

Н ияр. Кимни хатырлады?.. Ёкъ, ёкъ, ич оладжакъ 
шейми... Эвлядыпы, огълуны, эбет, огълуны хатырлагъан- 
дыр. Ана! Не къадар атешли торек. Ана!.. 

Борис (кирип). Нияр, санъа не олды? Бенъзинъ ап- 
акъ кесильген, козьлеринъде яш бар. 

Н ияр. Шай... (Термометрни алып, текрар Анайныне 
юзюне бакъар). Сыджагъы буюк, лякин кечиктирмек 
олмаз, деръал башламакъ керек... 


ПЕРДЕ ЭНЕР 

ДЕРТЮНДЖИ ПЕРДЕ 


Биринджи лева 


Сана: «Къызыл тспе». Чешит чечеклернен орьтюли къабир. Къабир- 

нинъ башында уфачыкъ ал байракъ ельпиремекте. Авлакъта, ува 

ичинде кой сечильмекге. Денъиз ялысы авлакъларында къале 
къарарып турмакъта. 


А йше (багъырып, кулип, ичери чапып кирер). А-а, 
тутамадынъ, тутамадынъ. Ет артыма бакъайым! (Къач- 
магъа ынтылыр). Бакъ онъа, бираз джанлаттым дегенде 
кене китабыны чыкъарды. Уф-ф, адам оладжакъкъа асла 


ошамай. 


Элинде китабы Оакъамов келип кирер 


Ракъамов (козьлерини китаптан алып, эзберден). 
Икс, плюс игрек... бусы скобкада... бусы квадратта... 

А й ше. Ахтем, джаным, ич олмадым ярашып тур- 
гъан мына бу джанлы табнаттан утан... Не де белялы ба- 
шым бар экен: халкъкъа джанлы юрек, манъа ракъам тор- 
басы къысмет олгъан. Къайдан мараздан севдим бильмем, 
юрегим тек оны коре, оны севе. Оакъамов, кель мында, 
мелевше топлайыкъ. 

Ракъамов. Чечек джыймакъ бош адамларнынъ 
ишидир. 

А й ше. Къызларгъа берирсинъ. 

Ракъам ов. Чечексиз де олардан башымы къурта- 
рамайым. 

А йше. Мына не! Бельки мен де санъа мусаллат ол- 
гъандырым! Истесенъ, кетейим. 

Ракъ амов. Айды, олды-оладжакъ, кель, берабер 
чечек дЖЫЯЙЫКЪ. 

(Чалы астына ерлешип, мелевше терерлер) 

А й пге (дефтерини ачып, назнен). Янъы бир шиир 
ЯЗДЫМ. 

Ракъа мо в. Башкъа ишинъ ёкъ эдими? 

А й ше. Сеп бир динълечи! (Окъур). 


«Эбет, артыкъ кельди баарь, 
Чечек уздим бем-беяз. 
Мавысында севгим бар, 
Сарысында гонълюм аз. 

Айды, деди, айды къыргъа, 

Къырда чечек джыярмыз, 

Кольгеликте демег ясап, 

Гонълюмизни сыйлармыз. 

Мына энди сокъагъымыз 

Къыргъа таба айланды; 

Ким айырыр? Эки юрек в 
Бир--бирине багъланды». 


Сонъ, насыл ? 
Ракъамов. Сёз тасырдысы. Шашам, бойле тасыр- 


дыларны да китап этип чыкъаралар. Шунчюн де матема- 
тика дерсликлерине кягъыт етмей. 

Айше (къызып). Мен де шашам, бу яшына кель- 
динъ де, юрегинъ кене чий къалды. Ёкъ, джаным, сенинъ 
юрегинъ сёзнен алынаджакъ бир шейге ошамай. Бакъ, 
агрессиягъа кечип, юрегинъни зорнен тутып алырым. 

Ракъамов. Яо да насыл ола? 

А й ше. Мына, шай ола (апансыздан Ракъамовны 
къучакъліп, онынъ бетиндсн опер). 

ЮО акъамов (недир, хош бир шей сезген киби олур, 
джылмайып кулер. Китабыны кенаргъа атып, опюшни 
текрарламакъ мерамынен Айшезе эзилир). Айше, джа- 
ным... 

А йім а (отуръан еринден секирип турар ве къачар). 
Тут, тут бакъайым. Быз-быз... 

Ракъамов. Айше, токъта, джанчыгъым, санъа ай- 
таджакъ сёзюм бар... 


Айшенинъ пешинден чапып чыкъар. Сыртында чантасы ве ав 
тюфеги, сакъал йиберген Исмаил ичери келип кирер. 


Исмаил. Шимди буларда аксине олса керек: къадын 
эокекнинъ устюне атыла. Рав-но-правие! (Этрафкъа ба- 
къып). Мындан яхшы корюне. Языкъ, патлатып олама- 
дыкъ. Баре большевик къалесининъ ресимини хатире ола- 
ракъ чыкъарып алайым, керек олур. (Тёпе устюне чыкъа- 
дЖакълӣ, шу ердеки къабирни корип токъталыр). Бу да 
кимвинъ мсғары экен... (Баш ташы устюндеки языларны 
окъур). «Ёлджы! Бу ерден кечкенде токътал да, башынъ- 
ны эг: бу дым топракъта, бинъ докъуз юз йигирминджи 
сенеси ноябрь он экиде акъ бандитлер тарафындан ольди- 
рильген шанлы партизан командири Сейдамет ята. Яткъан 

ери пуф ястыкъ олсун. Амин!» А-а|.. Огъурсыз растке- 
лиш... (Аппаратыны къалезе дозърултыр. Ракъамов 
нчери чапып кире, чалы тюбюндеки китабыны ала. Исма- 
илчи эслеп). 

Ракъа мов. Авджы аркъадаш, сиз не авлайсынъыз 
яз 

Исмаил. Бу ерден корюльген кой манзарасыны пек 
бегендим. Оны озюме хатире этип ресимини чыкъарып 
алмакъ истейим. Аджайип бир манзара! Дженнет десенъ 
де оладжакъ. Бизим тарафлар да иште бойледир. 

Ракъамов. Я сиз къайсы тарафлардан оласынъыз? 

Исм а ил. Сухумдан кельдим, къардашым. Бу сене 
раатлыкъкъа чыкъкъанда, барайым, шу макътавлы денъиз 
ялыларыны да корейим, дедим. 

Ракъамов. Яхшы япкъансынъыз. Таныш олайыкъ: 
Ракъамов! 

Исмаил (кулип). Ракъамов2 Худжур фамилия. 

Ракъам ов. Лагъаб. Лякин энди юз процент фа- 
милия акъкъыны къазанды. 

Исмаил. Менимки исе Арсланзаде! Бу да худжур я? 

Ракъамов. Татарджа гузель сёйленесинъиз. 

Исмаил. Э, бир къарар сёйленем иште. Озюм тильш- 
нас олгъанымдан, къаерге бармайым шу халкънынъ тилини 
огренмеге тырышам. Асылындан алып бакъкъанда тил- 
леримиз ле бири-бирине чокъ якъын. (Папирос къутусыны 
узатып). Якъынъыз! 

Ракъамов (якъар. Тютюнге боъулып). Кескин! 

Исмаил. Корюле, алышмагъансыньыз. Келинъ, 
отурайыкъ, лаф этейик бираз. 

Ракъам ов. Багъышланъыз, беклеген адамым бар. 

Исмаил (ийлекярлыкънен джылмайып). А-а... Ба- 
рыпъыз, бир озюнинъ джаны сыкъылыр. (Онынъ артын- 
дан). Динсиз халкъ, эр шейни делиги-тешигинедже биль- 
мек истейлер. (Оотоаппаратыны къалезе чевирир, кнопка- 
сыны басар. Тыштан йыр сеси эшитилир). Ана санъа би- 
ри даа. Шимди кене ахрет суаллери башлар. Кечип кет- 
син шу. (Чалы артына зизленир. Йыр сеси. эп санагъа 
якъынлашып. бираздан бир эли беяз безнен базълы, ар- 
бий урбалы Къаври ичери келип кирер). 

Къаври. Иште, коюм де корюнди! Кене шай дюль- 
бер, кене де... (Къабирзе чевирилип, башыны эгер). Агъ- 
ам, тувгъан агъачыгъым!.. Къабиринънинъ башында бер- 
гең сёзюмни намуснен эда эттим. (Кой бетке чевирилир). 

Азиз аначыгъым, огълунъ къайтып кельди... Къуваныр, 
эх не де къуваныр я!.. Гульнар не япа экен? Къыз юреги 
баарь авасы киби саат сайын денъишир, дегенлери догъру 
экен... Гульнар, Гульнар... Бойле олур деп тюшюнмеген 
эдим. Шу девир ичинде бир мектюпчик де язмадынъ. 
(Койзе догъру адымлайджакъта чалы тюбюндеки Ис- 
маилны корип къалыр). Мерабанъыз койдеш| ‹ 

Исмаил. Я мераба, къардашым. (Озь башына). 
Янъылмагъан, «койдеш», деди. 

Къаври. Чыкъынъыз шу чалы тюбюнден, мени 
танымадынъызмы ёкъса2 Меним, Къаври! (Якъын ба- 
рып). Багъышланъыз, мен сизни койдешлеримден бири 
белледим. 

Исмаил. Аз бучукъ янъылдынъыз. Койдеш олма- 
сакъ да, ватандашмыз. Мен Аджаристандан олам. 

Къаври (тюшюнджеде). Сеяаткъа чыкътынъызмы ? 

Исмаил. Эбет, ватанымнынъ бу аджайип кошесини 
де корейим, дедим. 

К ъаври. Авджы олсанъыз керек. 

Исмаил. Ойле демек де мумкюн. Лякин мен кийик 
айванлариы дегиль, коллекция ичюн чешит боджеклерни 
ве базы бир къушларны авлайым. Озюм зоологым. Ульке 
музеиинде чалышам. 

Къаври (озь башына). Ким эди шу?.. Алевли, ачув- 
лы, якъыджы козьлер... (Исмаилте). Яхшы зенаатынъыз 
бар экен. 

Исмаил. Лякин эр шейни озь козюнънен корип 
бильмек ичюн чокъ долашмакъ керек ола. 

Къаври (озь башына). Манъа не ола шу... Кене 
шу ерде... Десене... 

Исмаил (къутусыны чыкъарып). Бир папирос якъы- 
НЪЫЗ. 


Къаври папироскъа эгильгеиде акядюп Исмаилнынъ козьлерине 
бакъар. Бирден онынъ якъасындан хъап-къач этип, аякъкъа тартып 
турсатыр. 


Къаври (ачувлы бир сеснен). Козьлеринъден къан 
тамлай, инсан къаны|.. Айт, езит, сен эдинъми? 

Исмаил. Мен делиге расткельдим гъалиба. Риджа 
этем, къаба олманъыз, ёкъса менде де кучь тапылыр 
Эмин-эркин айтынъыз, сиз асла не демек истейсинъиз? 

Къаври (тикилип кене Исмаилнинъ козьлерине 

бикъар). Мен бү козьлерни кичкене бир бала олгъанда 
корьген эдим. Мен анамны къыдырып къыргъа чыкъкъан- 
да сенинъ къанлы козьлериньни бу ерде, кене бу чалы 
янында корьген эдим. 

Исмаил. Сиз керчектен де шашыргъансынъыз. Бу 
топракъкъа омюримде аякъ баскъаным биринджи кеое- 
дир. Козьге ошагъан козь дюньяда азмы я? Инсанлар 
чифт олып догъа, дейлер. Лякин шакъанъыз чокъкъа ба- 
раджакъ олса... 

Къаври. Юр, койге барайыкъ, анда анълашырмыв. 

Исмаил. Ахмакъ инсан, сен мени асла ким белле- 
динъ? 

Къаври (козьлери яшланыр). Бу къабирде яткъан 
дживан яшны хатырлайсынъмы? 

Исмаил (алансыздан Къаврининъ яралы элини 
къап-къач этип бурар)! Хатырлайым, чокъ яхшы хатыр- 
лайым. Айт, даа не демек истейсинъ? 

Къаври. Элим, элим... 


Курьмеклешип экиси де ерге йыкъылыр. Исмаил Къаврининъ 
элинн къайырып, аякъкъа атылып турар. Пыштавыны онъа козьлер. 


Исмаил. Агъанънынъ къабири башында сенинъ де 
джссетинъ къалсын. 


Гъафлеттен Билял къарт пейда олып, таягъыны Исмаилнинъ 
элине силиштирир. 


Билял къарт Мына санъа! (Пыштав патлап, ерге 
тюшер). 


Айше ве Ракъамов чапып кирерлер 


Ракъамов (лыштавны котерип, Исмаилгъа козь- 
лер). Къыбырданма! Не, мени къыз пешиндён кетти бел- 
лединъми? Сенинъ насыл бир къуш авлагъанынъны бир 
корьгенде эки кере эки киби анъладым. 

Айше (Къаврини эслеп). Къаври, Къаври агъа!.. 

Билял къарт (Къавризе). Бакъ онъа, насыл 
мазаллашкъан! Валлаий, бир кереден танып оламадым. 
(Онынъ къан ийиген элине бакъып). Демек, эм анда, эм 
мында? 

Къаври. Не япмалы, ойле расткельди. (Исмаилни 
косьтерип). Топрагъы чеккен. 

Билял къарт. Яо да кимдир? 

Къаври. Омы?.. 

Ракъамов (Исмаилгъа). Къа, бакъайым, койге догъ- 
ру марш! Бир-эки, бир-эки... ‘ 


ПЕРДЕ ӘНЕР 


Экинджи лева 


Сана: кабинет. Стол башында секретарь ве А зми. Борис дола- 
нып юрмекте. 


А зми (икяссини девам этип). Къыш кушо басыкъ 
бир эвде догъгъаным. Анамдан догъгъанда агъызымдан 
эмизлигими тутып алгъанлар — тувгъан анам манъа бе- 
реджек сютинен бай баласыны эмизген. Охшав недир 
бильмедим — яп-яш башымнен оксюз къалып, халкъ чир- 
кефини озюме аш эттим. Кучючик сабий экенде серсери- 
ликке ташланып, гонълюм къырылды. Эль балаларынынъ 
кейф чаткъаныны корип, юректсн окюндим. Окюичли 
юрегим эр кимге, эр шейге нефретнен толып, ахыры ми- 
зантроп олды: инсанлар манъа къашкъыр олып корюн- 
дилер, олардан къуртулмакъ ичюн озюм де къашкьыр 
кесильдим... 

Кимерде ич бир гуняхсыз балаларны чет-кенарда якъа- 
лай да, оларнынъ эллерини, бетлерини тишлеп, тырнап, 
алкъан эте эдим: башкъаларынынъ козьяшы меним къу- 
ванчым эди. Омюр мени мына бойле осьтирди... Бойле... 
Сенелер кунешсиз кунь киби акъып кечтилер. Ялынъыз 
эдим. Әр кес манъа терс бакъты. Эвсиз, кечмиши къа- 
ранлыкъ, бугуни бельгисиз бир бала кимге керек эди?.. 
Эбет, ялынъыз эдим. Ниает, кендиме дост таптым — пы- 
чакънен, гъанджернен достлаштым. Ёл бастым, инсан къа- 
нынен юрек окесини сёндирдим... Туттылар. Къутурмыш 
копекдан бугьавлап, абисханеге ташладылар. Учь сене! 
Кунешсиз, авасыз учь сене... Дженк чыкъкъан. Тюрк 
султанына мен де керек олгъаным: мени джезалаиыд- 
жылар отрядына аскер алдылар. Бойсунмагъан баштакъ 
койлюлерни догърадыкъ. Эмир бойле эди... Бу иш юреги- 
ме ятты, омюримде биринджи кере озюми косьтердим: 
десте башы олдым. Интервенция йыллары Эрменистангъа 
сокъулдык»ъ... 

Борис. Эмир кене ойле эдими? 

А зми. Эбет, асмакъ, кесмек... Омюр мени бойле 
тербиеледи. Мен эмир къулы олдым. 

Борис. Я сокъ? 

А зми. Дженктен сонъ ёллар кесильди, озь ватаныма 
къайтып оламадым. Азер денъизи ялыларындан биринде 
къалдым, анда аммал олып ишледим. Омюр не экечини 
анъладым. Яваш-яваш тасиль алдым... 

Борис. Буларны энди айткъан эдинъ, текрарламагъа 
аджет ёкъ. Эйиси ачыкътан сёйлешейик: силяны кимден 
алдынъыз? 

А з ми. Сизни анълап оламайым! 

Борис. Шаировны сен ольдирдинъ, ойле дегиль- 
ми? 

Азми. Эбет, биринджи соравда айткъан эдим: ички 
арасы... Богъдым. Инкярым ёкъ. Онынъ ичюн де гизлен- 
меге меджбур олдым. Не япайым, ичкен шарабым юрегим- 
деки эски джанаварны уянтты. 

Борис. Яхшы хатырла: сен Шаировны дегиль, анай- 
ны богъмакъ истединъ. 

А зми. (отургъан еринден атылып турар). Ялан! Бо- 
тен ерде тёметленесинъиз. Кеччерек олса да, мсн совєт 
топрагъында тербиелендим, къутурсам биле бойле бир 
алчакълыкъ элимден кельмез эди. 

Борис. Шаировнынъ джесети денъизден тапылды. 
Экимлер джесетни ярып бакътылар. Мына бу къуршунлар 
ондан чыкъты. Ким бильсин оны, бельки мен де янъыла- 
дырым: бельки сен богъмакъ ичюн тырышкъанда, оны 
башкъа бириси атып ольдиргендир? Яни, одада башкъа 
бири даа бардыр, демек истейим. 

А зми. Къоркъу иште, гизлемек истедим. Хайыр, мен 
бир озюм эдим. Ичкенден сонъ къавгъа затен пыштав 
меселесинден келип чыкъты. Къайдандыр бильмем Шаи- 
ров озюне силя такъыштыргъан. Манъа тикледи. Бельки 
шакъа эткендир. Юрегимде кене эвельки шейтан къозгъа- 
ЛЫП... 

Борис. Олды, олды. (Стол устюндеки китапны эли- 
не алып). Мына бу китапнен таныш дегильсинъми? Лон- 


донда басылгъан. 
А зми (элине алыл бакъар). Гааджипли шей! Шаи- 


ров ошором бир эриф олса да, мен оны эр алда темиз 


къалибли бир адам беллей эдим. 
Борис. Бу китап акъкъында не айта билирсинъ? 

А зми. Менден худжур шейлер сорайсынъыз. Анъ- 
къавлыкъ япып, шойле бир ватан хаипинен дост олгъа- 
ным. Мына меним айтаджагъым. 

Борис. Бургъалама, эйиси ачыкътан сёйлешейик, “ 
чюнки къачмакъ ичюн сизге ич бир тюрлю ёл къалмады. 

А зми. Мен эр шейни айттым. 

Борис. Сёйленъиз, кимге хызмет эттинъиз? 

А зми. Ватаныма! 

Борис. Параны кимден алдынъыз? 

А зми. Совет хадими параны кимден алыр? Девлет- 
тен эбет. 

Борис. Даа? 

А зми, Анъламайым, не демек истейсинъиз шу? 

Борис. Къашкъыр олсанъыз да, озюнъизни къозу 
косьтермек истейсинъиз. Сизден сорайым: шимди къайсы 
бир капиталист мемлекетининъ разведкасына хызмет эте- 
синъиз? 

А зми. Риджа этем, менимнен адамджасына субет 
этинъиз, ёкъса ич бир суалинъизге джевап бермем. Мен 
де сизнинъ киби совет гражданы олам. 

Борис. Йырла, бульбуль, йырла, лякин бульбуль 
дегиль де, къаргъа олгъанынъ бойле де корюлип тура. 
Мен санъа къыскъадан кесейик дедим, сеп исе... (Бирден 
элиндеки ресимни косьтерип). Буны таныйсынъмы? 

А зми (сескенсе де, озюни сыкъмагъандан олып, 
омузларыны къысар). Хайыр, танымайым. Бельки сокъа- 
қътан кечкенде омузларымыз токъушкъандыр, лякин 
корьген-бильген адамым дегиль. 

Борис. Ай-яй-яй, айып дегильми? Бу адам сени 
сайып-севип тап ят эллерден мында кельген, сен исе оны 
танымакъ биле истемейсинъ. 

А зми. Ят әллерде не эшим къалды, не де достым. 

Борис (къапыны аралыкъ этип, невбетчизе). «Авд- 
жыны» кирсетинъиз| (Азмиге). Ят эллердсн сени араш- 
тырып. кельген эшдешинъ, чаресиз къалгъан сонъ, тили 
чезильди, эр шейни айтмагъа меджбур олды. 

А зми. Башкъасынынъ нелер айткъанында меним ич 
бир тюрлю ишим ёкъ. Мен тек бир озюм ичюи джевап 
берсм. „Япкъан джинаетимни мен де таныдым — къыз- 
гъынлыкънен яш бир джапны къыйдым. Лякин яхшы яп- 
къаным| итке ит олюми® 

Борис. Ёкъ, о дегиль де, сен ольмек ксрек эдинъ. 
(Исмпилни кирсетирлер. Азмиге). Таныш ол! 

Мсмаил (Азмизе). Танъ атмаздан хоразымыз чал- 
ды. Таныдылар. Энди не япаджакъсынъ/ йипи кетти, 
къопкъасы да кетсин} бер элинъни! 

А зми. Чекиль янымдан, джиренч инсан, пис элинъ- 
нен элимни былаштырма. 

Исмаил (первасызлыкънен кулип). Аф-ферин! Мен 
белледим ачкъан гуль киби япракъларынъ текюльгендир, 
албу исе сен даа бурюмде экенсинъ. Лякин сенсиз де 
бизим гульнинъ япракъларыны энди дане-дане узьдилер. 
Сонъкиликке бер элинъни, бир даа корюшмемиз. 

А зми. Чекиль, ёкъса мына шимди... 

Борис (Азмиге). Инатлыкъ, ерине коре яхшыдыр. 
Санъа исе кузьгюде озь суретинъни косьтерселср де, кене 
мен дегилим, деп баш кестиресинъ. 

А зми. Хайыр, мен инат дегиль де, намуспервер бир 
адамым. Бу алчакънен ич бир вакъыт иш корьмек дегиль, 
омюримде суфатынъны биле корьмедим. Сёзюм битти. 
Артыкъ ‘огюз астындан бузав араштырманъыз. 

Б орис. Бу сонъки сёзюнъизми? 

А зми. Эбет! 

Борис. Айса мен айтайым. Бу эфендининъ джебин- 
ден чыкъкъан экинджи паспорт Ша и ро внынъ паспорты 
Эли. 

А змн. Лондонда китап бастыргъан адам, паспорты- 
пы дегиль, джаныны да сата билир. 

Борис. Я сен отургъан эвдеки сылангъан тапшан 
астындаки шейтан машинасы къайдан кельди? Оны шей: 
танлар кетирип къойдылармы? Бу «сырнынъ» озю пат- 
лап, сени эльге берди. (Тыныкъ бир давушнен). Яхшы 
ки, эв кой четинде, анай да хастаханеде эди. Сонъ, бу 
акъта не айта билирсинъ? 

А зми. Бир шей де... 

Борис. Шу миналардан даа бири сен чалышкъан 
клуб бипасыныпъ астындан тапылды. Оны мына бу «эфен- 
ди» косьтерди. Я бу акъта не айтырсынъ? (Азми тикилини 
Исмаилаъа бакъар, лякин индемез). 

Исмаил. Меним козьлериме де мына бойле тикилип 
бакътылар да, таныдылар... Он секиз йылдан сонъ... Биль- 
се эдим, танымасынлар деп, озь эллеримнен озь козьле- 
римни чёкчилеп чыкъарыр эдим. Эллерим дегиль, козь- 
лерим къабаатлы. Мени эльге бердилер. 

А зми. Тьфу санъа, къоркъакъ бешарет! 

Борьс. Не исе, тюкюрюкнен олса да, танышлыгъынъ- 

ны бильдирдинъ. Шимдилик етти. (Невбетчизе). Буны 
алынъыз. (Азмини чыкъарырлар. Исмаилгъа). Девам эте- 
миз: кечкен сефер акъ бандитлернен къачкъанынъызны ве 
шу койге япкъан сонъки уджюминъизни айткъан эдинъ. 

Исмаил. Эбет, 1920 сенеси ноябрь айынынъ он эки- 
синде эди. Бутюн вакъыт шеэрде осип-буюгенимден, сонъ- 
киликке анда анамнен корюшмек ве сагълыкълашмакъ 
истедим. 

Борис. Зан этсем, ананъызнен сагълыкълашмакъ 
ичюн бир отряд чапкъыннынъ кереклиги ёкъ эди. 

Исмаил. Олар чапкъын дегиль, падиша ордусындан 
къалгъан батыр офицерлер эдилер. 

Борис. Девам этинъиз. 

Исмаил. Әбет, мерамым тек сагълыкълашмакъ де- 
гиль эди. О вакъыт партизанларнынъ башы шу койден 
зди. Бизге аз зиянлар кетирмеди. Озюни тутмасакъ да, 
къоранталарынен эсаплашмакъ истедим. Бахтыма ёлда 
озю де расткельди. Шимди къабири олгъан ерде раст- 
кельди... Эвлеринде ич бир кимсе ёкъ эди. 

Борис (озь башына, тюшюнджеде). Я анайнынъ 
кичкене къызы? (Исмаилгъа). Әвде ич бир кимсе ёкъ эди, 
дейсинъми? 

Исмаил. Ёкъ эди. 

Борис. Гизлеме! 

Исмаил. Меним шахсий омюриме аит сырнынъ ар- 
тыкъ ич бир тюрлю эмиети олмагъанындан, гизлемеге де 
аджет къалмады. 

Борис. Я шу къартийнинъ кучючик къызына не 
олды? 

Исмаил. А-а!. Эр шей акъылда къаламы я, шакъа 
дегиль, арадан он секиз йыл кечти. О баланы яныма ал- 
гъан эдим. Эвлеринде санчып ташласам тесири аз олур, 
белледим. Ачувым буюк эди, япкъаныма къаныкъмадым: 
негизлерини къурутмакъ истедим. Шу къыз баланы яны- 
ма алып, посылка этип ёллайджакъ олдым. 

Борис. Насыл посылка? 

Исмаил. Богъуп, чувалгъа толдырып, атлы аскер- 
нен койлерине ёллайджакъ эдим. Анасы корип, яныгъын- 
дан ольсин, дедим. 

Борис. Сонъ? 

Исмаил. Етиштирамадым. Къайыкъкъа минип къач- 
макъ керек олды. 

Борис. Я бала? 

Исмаил. Къуюгъа ташладым. 

Борис (артыкъ чыдап оламазъанындан, Исмаилнинъ 
устюне атылыр). Догърусыны айт: баланы не яптынъ? 

смаил. Мусафирханеге къайтып етиштиремедим, 
анда агълап къалгъан эди. 

Борис. Демек, сагъ къалды, ойлеми? 

Исмаил. Сагъ... О вакъытлары бильмей әдим, шу 
эвде бир пич даа бар экен. Башыма етти... 

Борис. Даа айтаджагъынъ бармы? 

Исмаил. Риджам бар. 

Борис. Сёиле. 

Исмаил. Риджа этем, сонъкиликке анамнынъ къа- 
бирини косьтеринъиз. 

Борис. Ялан айтасынъ, сенинъ къальбинъде энди 
апанъа да севги къалмагъандыр. Эм, къоркъам, сени кой 
янларында корьселер ‚о ернинъ татарларыны баш этмек 
зор олур, сени парча-кесек этерлер. Ачып ташлагъап 
яраларынъ етмеди, мында кене хынзырлыкъ ичюн кель- 
динъми? 

Исмаил. Не япмалы, сонъки чаре... 

Борис. Чаре олур беллединъми? Эпинъизнинъ къа- 
фа тасы совет къалесине урунып, парча-кесек олур, ми- 
йинъиз дагъылыр. Биз исе, куню келир, бутюн дюнья- 
нынъ тёпесине ал байракъ асармыз! Сизнинъ киби арам- 
заделер ичюн исе аджера башлы эйкель тиклермиз, шу 
ерден келип кечкен балалар, барсын, чырай сытып, 
эйкелинъизге тюкюрсинлер. 


ПЕРДЕ ӘНЕР 


Учюнджи лева 


Сана: денъиз ялысы. Арды кесильмеген толкъунлар .ялы чакъылла- 
рына яйылып, ич чекип кери тартылмакъталар. Атмакъла олгъан 
танъ къызарынтысы депъиз устюндеки гедже къаранлыгъыны ярып, 
къан елагъынен саильге узанмакъта. 
Ичериде Н ияр ве Борис. 


Борис. Энди тезден... Тезден энди кунеш догъар. 


Н ияр. Танъ елининъ толкъунлары джанланмакъта. 
Тезден энди бутюн ватан уяныр. 

Борис. Кунеш насыл бир гъурурнен котериле! Йыб- 
рышымдай сачлары энди бутюн уфукъны кульдирди. Ко- 
ресинъми, денъизнинъ озю де денъишти: далгъаларнынъ 
сытыкъ юзю аллы-гуллю бояларнен охшалды. 

Н ияр (тыныкъ бир давушнен). Эбет, аятнен дал- 


гъалар да кульдилер... (йырлап). 


Денъиз далгъасыз олмазі.. (текрарлап алыр) 
Денъиз далгъасыз олмаз!.. 


Борис. Гузель сёзлер: денъиз далгъасыз олмаз! 
Юреклер де эр даим далгъалар киби котериле, къабара, 
къайдадыр ынтыла, яна, кедерлене, шадлана, агълай, кенсе 
де олса эп огге ынтыла, талмакъ-армакъ бильмей, тыпч- 
лыкъ, сакинлик, раатлыкъ арзламай. Инсан ольгендже 
эп алдгъа джылыша. 

Н ияр. Денъиз далгъасыз олмаз!.. 

Денъиз далгъасыз олмаз|.. 

Борис (кулип). Бу йырнынъ экинджи сатыры да 
бар. 

Н ияр (девам этип). Къызлар къайгъысыз олмаз... 

Борис. Шаймы экен? Мында, ялы боюнда, «къыз: 
хар севдасыз олмаз» деп йырлай тургъанлар. (Нияр ба- 
шыны тёбен алыр). Нияр, багъышла джаным, мугъая- 
сынъ, бельки сёзюм терс кельди. Бана эвленейик дедим, 
бельки... 

Н ияр. Аксине, шу сёзюнънен юрегим къозгъалды, 
лякин, не ичюндир бильмем агъламакъ, окюрип-багъырып 
агъламакъ истейим. Анъла, Борис, мен омюр къуванчыны 
халкъ киби толусыпен ичип оламайым, къуванч богъа- 
зымда козьяшына къарыша. 

Борис. Анълап оламайым, себеп недир... Къальбинъ- 
де бельки бир башкъасы бардыр. 

Н ияр. Ёкъ, Борис, тек бир сенсинъ. 

Борис. Ойле олгъанда ялынъыз къуванмакъ керек. 
Ярын бизим койге, анамаларгъа кетермиз. Анам озь эвин- 
де, огълу янында сендай бир келинни корьсе къуванчындан 
акъылыны алдырыр. Сонъ, келин-киев сизге барырмыз, 
янъы анамнен, янъы бабамнен таныш олурым. Нияр, на- 
сыл дсисинъ, олар да къуванырлармы? 

Н ияр (козьлери яшланыр). - Бильмейим... Бельки 
къуваныр эдилер... 

Борис. Нияр, сен агълайсынъмы? 

Нияр (козьяш тёкип азълар). Меним анам, меним 
бабам къайда? Меним тузгъан къардашчыкъларым къай- 
да2.. 

Борис. Нияр, Нияр, агълама джаным... 

Н ияр. Омюр мени айбетлеп осьтирди, мен гуль олып 
ачтым... Ачтым амма... Агъыр, агъыр келе манъа, Борис, 
оларны анъгъанда гонълюм козьяшкъа тола. Анам, тув- 
гъан аначыгъым къайда?.. 

Борис. Нияр, багъышла мени джаным, бу акъта 
сенден чокъ сорасам да, ич бир шей айтмадынъ. Сёйле, 
тувгъанларынъ сагълармы? 

Н ияр. Сорама, Борис, юрегим сызлай. Мен озюм де 
ич бир шейчик бильмейим. Бельгисизликте яшайым. Ха- 
тиримде анамнынъ ялынъыз кольгеси къалды. Бу фаджиа 
сабийлигимде олса керек... 

Борис. Оськен еринъни хатырлап оламайсынъмы? 

Н ияр. Ич бир шей бильмейим. «Ана», «ана» деп 
юрген адамым сонъундан бирден джойылып кетти. Сонъ 
не олды-не олмады, хатырлап оламайым. Эль къолуна 
тюшсем керек. Тек етимлер эви эсимде. Анда осьтим. 

Борис. Я бундан сонъ тувгъанларынъны араштыр- 
мадынъмы? 

Н ияр. Араштырдым. Аля бугунь араштырам... 
Агъыр ве къарышыкъ йыллар эди. Сонъундан, бираз 
оськен сонъ, мени насылдыр бир адам ёлдан тапып етим- 
лер эвине бергенини айттылар. О вакъыт пек яш 
экеним. 

Борис. Не вакъыт тапкъанлар? 

Н ия р. Беязлар къачкъанда. 

Борис (терен бир эеджаннен). Нияр?!.. Нияр, джан- 
чыгъым | 

Н ияр. Борис, тувгъаным, санъа не олды? Неге тал 
о къадар теляшландынъ? 

Борис. Шай... Башымда бош хаяллар къозгъалды... 
Сен даа ич бир шей хатырлап оламайсынъмы? 

Н ияр. Ич бир шей... Кимдир бири чеккелегенини, 
агълагъанымны... Эписи тюш киби... 

Борис. (/Лск эеджанланып) А-а?|.. Айт, Нияр, бу 
къайда олгъан эди? 

Н ия р. Бильмейим... 

Борис. Языкъ... чокъ языкъ... 

Н ияр. Борис, бу суаллеринънинъ манасины анълап 


оламайым. 

Борнс. Я етимлер эви къайда эди? 

Нияр. Шеэрде. 

Бори А-а?!.. Шеэрде дединъми2.. 

Н ияр. Борис, тувгъаным, мен озь икяемнен сени де 
мугъайыттым гъалиба. Айды, тынчлан, мен кене шенъ 
олурым. (Йырлар). 


© 
Денъиз далгъасыз олмаз! 
Денъиз далгъасыз олмаз 
Эй-эй, яреме де машалла, 
Къавушырмыз иншалла... 


Борис (озь башына). Мен энди озь тюшюнджеле- 
римден къоркъуп башладым. Ёкъ, ёкъ, асла оладжакъ 
шейми я... 

Н ия р. Борис, санъа не ола шу? 

Борис. Нияр... Ёкъ, айтып оламайджам. Къоркъам, 
барыр да тюшюнджелерим бош чыкъар... 

ия р. Юзюнъ куле, козьлеринъе исе яш тюшкен. 

Борис. Эгер шимди... 

Н ия р. Чекиштирме, Борис, сёйле! 

Борис. Сёйлерим, джаным, бираз фикирлеримни 
топлайым... (Сейлейджеклеримнинъ асыллы олгъанына 
озюм де шубеленем. Севинир де, сонъундан окюнирсинъ, 
деп къоркъам... Айды, юр, бу меселени чезеджек бир 
адамгъа барайыкъ. 

Н ияр. Кимге? Валлаий, башым айлана, сенинъ лаф- 
ларынъдан ич бир шей анълап оламайым, 


Чыкъарлар. Мейданлыкъта бирер-экншер халкъ топланыр. Ракта- 
мов келип кирер. 


Ракъамов (китаптан окъуп). Икс... игрек... минус... 
квадратта исе... (Тена бир кошезе чекилир. Къойнундан 
экинджи бир китап чыкъарыр ве окъур). 


Мына артыкъ сокъагъымыз 
Къыргъа таба айланды. 

Ким айырыр? Эки юрек 

Бир-бирине багъланды... 


Эй-эй, не де багъланды я! (Отурыр). Лякин бу эйи- 
ликке экенми? Къоркъам, юректе алевленген бу атсшни 
сонъундан пожарниклер де сендиремез. 


Къаври, Гульнар ве Айше келип кирерлер. 

Айше (бакъамовны эслемез. Шикяетнен). Беля, бе- 
ля о, Къаври агъачыгъым. Опип де косьтердим. кене кяр 
этмеди. Бакъсанъ тап о къадар анъкъав да дегиль. 

Къаври. Сен, Айше, атешке агъач ата бер. Атешнен 
онынъ, юрегини дегиль, челик биле иритмек мумкюн. 

Айше. Онынъкине бензин биле файда бермез. 
(Ракъамовны эслеп, онъа догъру адымлар). 

Къаври. Сонъ, Гульнар, тюшюнеджек эдинъ, дже- 
вабынъ азырмы? 

Гульнар (башыны тёбен алып). Мен... мен... (Къав- 
рининъ къолуна кягъыт туттырып, къачып кетер). 

Къаври (кягъытны окъуп). «Омюримнинъ сонъу- 
надже бир топ гулюнъ олайым». (Озь башында, мектюп- 
ни текрарлап). Омюримнинъ сонъунадже бир топ гулюнъ 
олайым! Гульнар, нидже йыллар хош хаялым эдинъ, эн- 
ди... (Онынъ пешинден чапып кетер). 

Айше (бираз вакъыт сес-солукъсыз тургъан сонъ). 


Не окъуйсынъ 2 
Ракъамов (Айшени даа шимди эслеп). Логариф- 


ма... 
Айше («ах» чекер). Денъиз исе къабара да, къабара... 
Толкъунлары юректе бинъ бир тюрлю эзгилер къозгъай. 

Ракъамов (денъишкен бир сеснен). Эшитесинъми, 


бульбуллер де йырлай... 
А йше (тааджипнен). Не?!.. Оларны сен де эшите- 


синъми? 
Ракъамов. Мени ёкъса сагъыр сандынъмы? Буль- 


буллерге бакъып озюмнинъ де йырлайджагъым келе. Эх, 


шаир олсанъ да... 
А йше. Итимал, денъиз янар дегенлер амма... Ахтем, 


я бу бульбуллернинъ йырыны ракъамгъа чевирип бакъ- 


майсынъмы 2 
Ракъамов. Ириди, Айше, бутюн ракъамлар ири- 


ди... Сен ириттинъ. Къырны хатырлайсынъмы 2 


Мына артыкъ сокъагъымыз 
Къыргъа таба айланды. 
Ким айырыр? Эки юрек 
Бир-бирине багъланды... 


Иште шу куньден сонъ, кимдир бильмем, юрегим ичине 
бир курек атеш ташлады. Буны дуйдурмайджакъ олып 

юрдим. Бугупь исе джайдым. Айше, бизге чокътан сёй- 
лешмек керек эди. 


А й ше. Насыл лаф? 

Ракъамов. Насыл лаф олсун: севгимизни къоша- 
ныкъ да, бир эвге кочейик, дейджек эдим. 

А йше (къуванып). Къоркъам, бир эвде яшамагъа 
ракъамлар кедер этер. 

Р акъам ов. Имтиапларгьа азырландым. Энди ич 
бир шей кедер этмез. (Эзилип, бирден Айшени опер). 

А й ше. Ахтем, валлаий-билляий, сен керчектен акъай 
олгъансынъ! 

Ракъамов. Энди, юр. Аблязны тапайыкъ да, оип- 


дан клубны алайыкъ. Бугуньден кечи ёкъ, акъшам устю 
вечеринка! 


Чыкъарлар. Сана тышындан чалгъан давушлары янъгъырап, ичери 

колхоз оркестри кирер. Бир къач къадын столларны аш ве емишнеч 

дснатырлар. Бираз кейфли Билял къа ртнен, Л яти ф ве бир 
къач сынъыр бекчилери · келип кирерлер. 


Билял къарт (шарап стаканыны башы устюнс 
котерип). Яшлар! Бугунь берекет байрамы. Оиъ берекзт 
эшкъына долу чалынъ! 


Музыка. Кийинип-къушангъан койлюлер яваш-яваш ичери топла- 
нырлар. 


1 бекчи (элиндеки къадезе бакъып). Мускат олса 
керек. Г 

П бекчи. Бер бакъайым. (Къокълап, къадени тюп- 
лер). Эбет, мускат! р 

| бекчи, О, богъазынъ ичине къалгъаиды. 

И бекчи, Языкъ, тап къурсагъыма тюшти. 

Къаври (къыдырыкъланып. ичери келип кирер). 
Джойылды! Къачтымы, гизлендими, шакъа этеми... (Аб. 
лязны корип). Абляз, достым, бу гедже клуб бошмы? 

Абляз (ийлекярлыкънен кулюмсиреп). Вечеринка- 
мы? Ур-ра! И } 

Къаври. Яваш ол шуны. Келинни джойдым. 

Абляз. Келинними? Мен оны даа деми багъчада 
корьдим. Юр. берабер араштырайыкъ (чыкъарлар). 

Лятиф. Билял агъа, бу йыл берекет онъ олды гъа- 
либа? 

Билял къарт. Зиянсыз. Эр биримизнинъ алад- 

жакъ келири Аджамет байпынъкинден эксик оладжакъкъа 
ошамай. Багъышла, къардашым, мен бир данечик даа... 
О арам эриф, шарап арамдыр деп, омюрбилля дадыны 
бакътырмады. Мына, тут, сен де ич, къардашым. Бойле 
шарапны А джамет байнынъ озю де ичмегендир. 


Борис ве Нияр пейда олурлар. 


Борнс. Анай къайда кетти экен2.. 

Н ия р. Борис, дживаным, айткъанларынъдан элим- 
аягъым къалтырады. 

Борис. Мына, Къаври келе, ондан сорармыз. 

Къаври (кирчп, озь башына). Тапамадым, дерсинъ 
ер ярылды да, ерге батты. Халкъкъа корюнмеге утана- 
дыр... 

Н ияр (Къавризе бакъып, озь-озюне). Къардашым, 
тувгъан къардашчыгъым... 

Борис. Къаври, сен анайны корьмединъми? 

Къаври. Саба эвде эди. Къомшулардан бирине му- 
сафирликке киргендир. Я сиз Гульнарны корьмединъиз: 
ми? Клубдан барып бакъайым... (Тышкъа ынтылыр). 

Н ияр. Къаври, токъта!.. 

Къаври. Багъышланъыз, бугунь текмиль башым ай- 
лапды, къолунъызпы да тутмадым. Къысмет олса, бугунь 
акъшам... 

Борис. Ниярнен бир даа таныш ол. Бу кересинде 
аптенъ оларакъ. 

К ъаври (кулер). Еигенъ десе. 

Борис. Ёкъ, тувгъаи аптенънен таныш ол! 


(Къаври шашкъынлыкъта) 

Н ияр. Къаври, тувгъанчыгъым| (Башыны онынъ 
коктосипе даяп, агълар). 

Билял къарт (якъын келил). Бу да не?! Эр ким 
къувангъанда, сен неге агълайсынъ? Ёкъ, къардашым, 
бизим койде ойле шей кечмез. Къана, бу мусафир къызгъа 
шарап берипъиз, озюнинъ къайда олгъаныны бильсин. 

Борис. Билял агъа, кимерде къуванч да козьяшы 
акъыза. Бираз сабыр этинъиз, эпимиз ичермиз. Эм боч- 
капен ичермиз! ІОр, Къаври, анайны тапайыкъ, бу иль- 
мекни тек о чезе билир. 


Борис, Нияр, Къаври чыкъарлар. 

Билял къарт. Бу байрам куню шу яшларгъа не 
ола шу? Шеэрден кельген бу къыз бизим Къавриге ашыкъ 
олды ёкъса? Я онынъ озю севген Гульнары бар да!.. Озь- 
лери де той япаджакъ олалар. Барып анайнен озюм сёй- 
лешейимчи (чыкъар). 

| къадын. Вай, джаным, бу бизимки джемаатсыз, 
байрамгъа ошады да... 

|| къадын. Худжур шей! Кимни арайлар бильмем, 
чапкъалаша юрелер. Сейдали, къардашым, дам устюне 
чыкъып джемааткъа деллял олып багъырчы. Ашларымыз 
суваятыр, тез кельсинлер. 


Абляз Гульнарнен къайтып кирер 


А бляз. Юр, юр! Къаври молла къыдырмагъа кет- 
ти: бу гедже эм никях, эм той! 

Гульнар. Яваш ол шуны, Абляз, халкъ эшитир. 

А бляз. Айса чалылар артына гизленип юрме. 
Къаври сени къыдырып текмиль аякъсыз къалды. 

Сейдали (дам устюнден). Э-й, джеми-джемаат! 
А шларымыз пишти, къазанларымыз ташты, тез ол, бай- 
рамгъа буюрынъыз, эй-й!.. 


Ракъамовнен Айше келип кирерлер 


А й ше. Ахтемка, анавы ерде тургъан Аблязны коре- 
синъми? Бар да, къулагъына айт: бу гедже клубны бизге 
берсин. 

Ракъамов. Сен айт, Айшечка. 

А й ше. Кене башлады. Олян, акъай сенсинъ де гъа- 
либа? 

Ракъамов. Айшечка, сен бельки шакъа эткендай 
буны шиирнен айтырсынъ? 

`Аяше. Ёкъ, мында шиир кечмез, ракъам керек: эки 
къой, элли литр шарап, беш кило пенир... 

Ракъамов. Яхшы, мен айтырым... айтырым амма... 

А йш е. Аммасы да не экен? 

Ракъамов (.4бляззъа якъынлашып). Абляз, мен- 
де бир меселе бар амма... 

Абляз. Эсап меселесими? 

Ракъамов. Ёкъ, бусы даа да зор. Той меселеси. 
Эгер бугунь акъшам клуб бош олса... 

Абляз. Той? Не маразымнынъ чокъ тойыдыр. Анда 

бирини башарамайым, бу да озь тойынен сокъула. Орта 
ерден бу той меселесини тюшюнде корьдинъ ёкъса. Бар, 
келинчекке айт, бу гедже олмайджакъ де. 


Ракъамо в. Нечюн? 
А < 
А бл'‘я з. Клубнынъ анахтарыны джойдым... (Джема- 


аткъа айланып). Достлар, бакъынъыз, коюмизнинъ энъ 
генч адамлары келе! (Къолтукълашкъан бир алда Анай- 
нен Билял къарт келип кирерлер. Абляз элиндеки к%а- 
делерни оларгъа узатыр). Къартларгъа урьмет ве сайгъы! 
А най. Сагъ ол, эвлядым. Амма буны ичмекни адет 
этмедим... Корьмединъми, меним Къаврийим къайда? 


А бляз. Мына, олар да келєлер. 
А най. Эвлядымны корьмесем юрегим тарсыкъа. 


Борис, Нияр, Къаври ашыкъып ичери келип кирерлер. 


Къаври (анайны эслемейип, Гульнаргъа). Гульнар, 


мен догъмуш аптемни... 

Анай (сескенип). Не дединъ, огълум... 

Къаври. Шай, ана, шакъа этип озюм айтып таш- 
ладым. 

Борис (Къавризе). Шимдилик айтмайыкъ. Бирден 
тесирленсе, сагълыгъына ярамаз. 

А най. Эбет, огълум, кучюк олса да, сенинъ аптенъ 


де бар эди... 
Н ияр (озь башына). Даянып олмайым, юрегим агъ- 


лай... 
А най (Ниярзъа). Сен, къызым, неге мугъайдынъ, 
козьлеринъден яш тамлай. 

(Нияр кери чевирилип, козьлерини анайдан зизлер) 

Борис. Бу къыз меним нишанлымдыр, анай. Эвле- 
неджекмиз, онъа мугъайса керек. 

А най. Ойле япма, къызым, эвленеджек адам коклер- 
ге уча, дейлер, къуванмакъ керек. 

Борис. Анай, бойле бир къызынъыз олса манъа 
берир эдинъизми ? 

А най. Нечюн бермейим, мытлакъа берир эдим, эв- 
лядым. Сен яхшы адамсынъ. 


Борис. Я мен русым да? 
А най. Рус олсанъ не олгъан, инсан ол, эвлядым. 


Гульнар (Къавринсн къулакълашкъан сонъ, Нияр- 
нынъ бойнуна сарылып). Нияр, джанчыгъым, козьайдын 


санъа! 

А най (раатсызланып). Балалар, менден ич бир шей 
гизлемейсизми2 Айтынъыз, алла ашкъына айтынъыз... 
Ёкъса... (Ниярзъа тикилип бакъар). 

Н ияр (анайнынъ огюне барыр, козьяш толу давушы- 
нен азълай-азълай йырлар). 


Айдынъыз балалар, бир баланы 
Ортамызгъа алайыкъ, 

О не япса, биз де оны 

Эп бирликте япайыкъ... 


Анай (Нияр йырлазъанда, буюк бир эеджаннен). 
Эбет, эбет... Айдынъыз балалар, бир баланы... Шай кич- 
кене, эсмери бетли, ири, зейтюн козьлю... Сен.. Сен... 

Н ияр. Апай, тувгъан анайчыгъым... Шу кичкене 
Ниярчыгъынъ иште мен эдим. Санъа къайтып кельдим, 
аначыгъым... (Анайныйъ бойнуна сарылыр). 

А най (терен бир эеджан ичинде). Нияр... Чияр, ба- 
лачыгъым, коктен эпдинъми... (Эси кетер. Сув берирлср). 

Н пяр. Анай, тынчлан анайчыгъым. Энди омюрбилля 
берабер олурмыз. 

най. Къаври. огълум, кель, экинъизни де багърыма 
алайым. Эй, джемаат, сиз де келинъиз. Маалле-маалледен 
юрип, бутюн койге козьаидынлар айтайыкъ!.. 


1940) с. 


ПЕРДЕ ЭНЕР 


АРЗЫ КЪЫЗ 


7 левалы музыкалы драма 


ИШТИРАК ЭТКЕНЛЕР 


Абий къарт — 50—55 яшларында факъыр бир койлю. 
Рейан ‘апте — Онынъ къарысы. 

Арзы — Оларнынъ къызы. 

А сан — Арзыны севген ыргъат йигит. 

А риф — Кой яшы. Асаннынъ досты. 

Айше, Зоре, Зейнеп, Лейля — Арзынынъ достлары. 
Аджиамет бай — Кой байы. 

Бектемир — Онынъ огълу. 

Къара А мет — Аджиамет байнынъ азбар хызметчисн. 
Алибаба — Денъиз айдуты. 

Чобан Умер. 

Къады. 

А шыкъ. 

Къуддус — 10—12 яшларында бир бала. 

Къаведжи. 

Ыргъат. 

Койлюлер — яшлар, къызлар, къайыкъчылар ве къудагъийлер. 

Биринджи лева 


Сана: кой мейданы. Авлакъта эвлер корюне. Вакъыт — баарь; бай- 
рам. Кийинип-къушангъан къызлар асма салынджакъта саллана, 
шакъалаша ве йырлайлар. 


1- нджи къыз. 


Гуль багъчада яптырдым 
Асма да салынджакъ. 


Х ор. 


Яр келип, яр кечип, 
Яр салланаджакъ. 


1- нджи къыз. 


Пуф ястыкълар къойылды, 
Памукътан йымшакъ. 


Хор. 


Яр келип, яр кечип, 
Яр салланаджакъ. 


1-нджи къыз. 


Салынджакъкъа багъладым 
Мас-мавы — боюнджакъ. 


Хор. 


Яр келип, яр кечип, 
Яр салланаджакъ. 


1-нджи къыз. 


Азырланды салынджакъ, 
Ким салланаджакъ? 


Хор. 


Яр келип, яр кечип, 
Яр салланаджакъ. 

(Айше салынджакътан тюшип, 2- нджи къызгъа айланыр) 
А й ше. 


Шай салламакъ олурмы? 
Отюм патлап олеяздым! 


2- нджи къыз. 


Бираз даа саллар эдим амма... 
Оледжегинъ бильмей къалдым. 


А и ше. 


Бакъчы онъа, 
Даа макътана. 


(Кулькю. Къызларнынъ джыйыны башлар) 
Къызлар. 


Ай варирач, варирач, 

Ал явлугъынъ сантырач; 
Аладжакъ олсанъ ал да къач, 
Аладжакълар, козюнъ ач. 


Эрзурымда багъ олмаз, 
ия юзюм акъ олмаз; 
Арзы къызны севгеннинъ 

Юрегинде ягъ олмаз. 


Арзы кетер ишине, 
Бир яр тюшер пешине; 
Кери къайт яш, кери къайт, 
Арзы бакъмаз юзюнъе. 

1- нджи къыз. 
А 
Къызлар, яшлар келе! 


2. нджи къыз. 


Ана, Умер агъам да келе! 

Зоре. 


О яйлядан келедир, 
Байы изин бергендир. 


Зейнеп. 


Ваи заваллы, 
Тек байрамдан байрамгъа 
Койге келип халкъ коре. 


Къызлар фырлантыларынен юзлерини орьтип, дам тепелерине 
чыкъарлар. Элинде ыргъагъы, омузларында джузданлары чобан 
Умер ве кой яшлары ичери келип кирерлер. 


У мер. 


Мына селям алейкум, 

Къыз-келинчек асабам! 

Байрамынъыз гурь олсун, аманым-аман, 
Ляле-чечек асабам. 


Х ор. 


Байрамынъыз гурь олсун, аманым-аман, 
Л яле-чечек асабам. 


Лейля. 


Чобан деген хиянетнинъ 

Джузданы тунч асабам; 

Илишмеси зор дегиль, аманым-аман, 
Къуртулмакъ кучь асабам. 


Х ор. 


Илишмеси зор дегиль, аманым-аман, 
Къуртулмакъ кучь асабам. 


У мер. 


Чобан деген йигитлер 
{Әрлик сатар асабам; 

Асла сенинъ башымъа, аманым-аман, 
Биздайлар етер асабам. 


Х ор. 


Асла сенинъ башынъа, аманым-аман, 
Биздайлар етер асабам. 


Лейля. 
Аягъынъда чарыгъынъ, 
А ркъанъда тон асабам; 
Мен чынъ айтсам шашмалар, аманым-аман, 
Секизи-оны асабам. 


Хор. 


Мен чынъ айтсам шашмалар, аманым-аман, 
Секизи-оны асабам. 


Умер. 


Тоным къыскъа олса да, 

Джыллы тутар асабам; 

Секизи дегиль, бир менден, аманым-аман, 
Озюнъни къуртар асабам. 


Х ор. 


Секизи дегиль, бир менден, аманым-аман, 
Озюнъни къуртар асабам... (Кулькю). 


А ли. 


Не токътадынъ, тилинъе назар тийдими? 
Цашмаладынъ, 
Ёкъса, сёзюнъ биттими? (Кулькю). 


У мер. 


Сезю биткен — енъильгендир, 

Е нъильгенге «урьмет». 

Юр барайыкъ салынджакъкъа, 
Саллатайым сефа эт! (Кулькю). 

Яшлар къоран теперлер. Бираздан сана артындан Къуддуснинъ 
давушы эшитилир. 


Къуддус. 


Балдан татлы, 
Ой да дадлы, — 
Шербет, шербет, шербет! 


Элинде буюк бир йыбрыкъ, кучюк мешребе, Къуддус багъырып- 
йырлап, ичери кирип келир. 


Ичкен безмез, 

Мени сёгмез, 

Тыпкъы бекмез,— 
Шербет, шербет, шербет! 


А ли, 


Әй, Къуддус, 
ербет салкъынмы 2 


Къуддус. 


Ой да салкъын, 

Ичип бакъынъ,— 

Шербет, шербет, шербет! 
Байрамлар хайырлы олсун! 
Буюрынъ агъалар, 
Сувсагъанлар ичип тойсын. 


(Къулдус о ердеки яшларнынъ эллерини опип, мешребсгс 
шербет тёкип берир. Пара алгъанда). 


Эй агъалар, пара аз да! 


Али. 


Неси аз я? 
Беш мешребе — беш ша, 
Сайып бакъ да. 

К ъуддус. 
Онле амма, 
Эль де опьтик, 


Бермейсизми байрамлыкъ 
Беш-он ша? 


(Яшлар кулюшип, онъа пара узатырлар) 


Къуддус. 
Ичкен тоймаз, 


Пешман олмаз, — 
Шербет, шербет, шербет! (Чыкъар). 


1-нджи къыз. 


Вай, 
Яшларнен мени бабам корьсе, 
Манъа не дер? 


2-нджи къыз. 
Бугуньки байрам 


Гъалиба 
Башкъа етер. 


Зоре. 


Къоркъма, джаным, 
Шимди яшлар кечип кетер... 


Ичери Асан келип кирер. Оны яшлар къаршылап алыр. 


А риф. 


Байрам-сейран демейсинъ, 
Бир кунь къалмай келесинъ, 
Юрегинъе дерт тюштими?.. 


Къуванып ичери Къуддус къайтып келир. 

Къуддус. 


Арзы аптем келе! 
Арзы аптем келе! 


Къызлар. 


Арзы келе! 
Арзы келе! 


А ли. 


Арзы келе, 
Бакъынъ яшлар! 


У мер. 


Ана байрам 
Әнди башлар! 


Арзы йырлап, ичери келип кнрер. 


А рзы. 


Селямым бар къабул этинъ 
Мени сайып-севгенлер. 
Хайырлайым мен де сизге 
Бугунь байрам шерефлер. 

Хор. 
Хошкельдилер коомизнинъ 
Энъ къокъулы гулюне, 


Джыйынларнынъ ярашыгъы, 
Багъчалар бульбулине. 


Арзы. 


Кельди баарь, ачты гуллер, 

Мор мелевше, сумбуллер; 

Ах не гузель, гузель йырлай 
хош сесли бульбуллер. 


Хор. 


Кель эй гузель. къошул бизге, 
Байрамымыз ярашсын; 

Кель эль-эльден тутушайыкъ, 
Джыйынымыз башласын. 


Къызлар Арзыны сарып алырлар. Асан Арзылан козюни алмаз. 
А риф. 


Къальбинъ эсир тюшти ёкъса 
Бакъып къалдынъ къарарсыз? 


А сан. 


Эбет, 

Коктен учкъан бир къуш эдим, 

Шимди къалдым къанатсыз... 
А риф. 

Арзымы?.. 


У закътан чубыкълы давул сеси эшитилир. Бираздан, давул чалды: 
рып, ичерин Бектемирнен Алибаба келип кирерлер. 


Бектемир. 
Э-эй, 


Къызлар да мында! 
Мен де кельдим, 


Мына! 
Кулер. Арзыны косьтерип, Алибабанынъ къулагъына бир шейлер 
айтыр. 
А либаба. 


Ой-ой-ой... 
Танъоы бебеги, 
Чекиси алтын! 


Бектемир. 


Кою толрагъымыз, 
Халкъы ыргъатымыз, 
Къызы эгленджемиз. 

(Арзызъа тараф юрип) 


Арзы къызы, 
Факъыр къызы. 
Кель сарайым 
Мисхор къызы. 


Бектемир къызларгъа догъру адымлагъанда къаршысына Асан 

чыкъар. Опынъ якъасына япышып, итеп йибернр. Буны корьген 

къызлар багъырышып, къачып кетерлер. Бектемир Асангъа ачув- 
ланып. 


Бектемир. 


А-а, 
Сен де мындасынъмы, 
Гаспралы ыргъат огълу? 


А сан. 
Эбет, 
Мен де мындам, 
Бай огълу. 
Алибаба. 
Копек явру 


Бектемире токъунма! 
Ёкъса джанынъ алырым. 


У мер. 


Әй, денъиз айдуты, 
Асангъа токъунма, 
Ёкъса, бир даа 
Тюркиени коралмазсынъ. 


Яшларнынъ эписи Асаннынъ янына топланырлар. 
А риф. 


Биз мында бир дегильмиз, 
Дава чокъкъа бармасын, 
Башынъызгъа етермиз. 


78 


А либаба. 


(Этрафына бакъып, къоркъуп, Бектемирте). 


Айди, йигит, 
Гиделим... 


Бектемир. 


(А сант ъа). 


Мен сени... 
Ери дегиль, 
Таныр эдинъ сен мени! 


Алибабанен берабер кьоркъа-пыса чыкъып кетерлер. 


Умер. 


Языкъ, 

Сен манъа 

Яйля сырымында 
Расткельмединъ, 
Езит огълу езит! 


(Асаннынъ омузыны таптап). 


Макътавгъа ляйыкъсынъ, 
Яш йигит! 

Айды, яшлар, 

Кеттик! 


Ичеридекилер чыкъарлар. Тек Асаннен Ариф къалыр. 
А риф. 


Асан, 

Бакъчы мында! 
Ишлер ёлунда. 
Сувгъа келеджеклер 
Кунь къонгъанда. 

А сан. 


(зеджанланып). 


Догърумы? 
Ильк корошюв!.. 


А джеп Таир 

Шай къуванчнен 
Беклегенми Зоресини? 

Ай, йылларнен умют беслеп 
Сонъ тапкъанмы севгисини? 
Чокъ вакъытлар оны корьмек, 
Сёйлешмек, 

Козюне бакъып 

Къуванч сезмек 

Хаял олып корюльди. 

Бу хаялнынъ бир кунь ола 
Акъикъаткъа чевирильмеси 
Бош тюшюндже, 

Татлы тюш, 

А деттен тыш корюльди. 


(Иырлап) 


Серт еллер уфюрип 
Орманлар янгъанда, 
зен, голь сувлары 
Онъа кяр этерми? 
Яш юрек тарсыкъып 
Сание сайгъанда, 
Акъшамны беклевге 
Сабырлар етерми? 


ПЕРДЕ ЭНЕР 


Экинджи лева 
Сана: чешме башы. Вакъыт — акъшам кунеш къонгъан мааллери. 
Къолтукъларына гюгюмлерини къыстыогъан къызлар чобан Умерии 
озгъарып пейда олурлар. 


Зоре. 


Тез кетесинъ Умер агъа, 
Къалгъай эдинъ бир кунь даа. 

Умер. 


«Ятсыгъадже къошта ол» 
Деди шорбаджы манъа. 
Не япмалы... 
Сагълыкънен къалынъ, 
Корюширмиз биз даа... 


Лейля. 


Сагълыкънен бар, 
Яйлялар йырджысы! 


Зейнеп. 


Огъурлар олсун, 
Къобалар сырджысы! 


Зоре. 


Агъама селям айт, 
Геджелер ёлджысы! 


Умер. 
(сув алып чыкъкъан къызларнынъ пешинден бакъып) 


Яшсынъ, севмек, севильмек 
Истейсинъ. 

Чобансынъ, ыргъатсынъ 
Шорбаджы сёзюни 
Тутмагъа меджбурсынъ... 


(Йырлап) 


Шу кеткен учь къызгъа гонъюль тюшюрдим, 
Сагълыкълашып кеттилер, мен окюндим. 
Артларындан севги къушы учурдым, 

Мен де бильмем ангисини яр идейим... 


Бири узун бойлу, индже беллидир, 
ири орта бойлу, татлы тиллидир. 

Бири алма янакъ, чебер эллидир, 

Мен де бильмем ангисини яр идейим... 

Гъамлы бир алда чешме башындан узакълашыр. Бираздан Асан 
пейда олур. 


оса 


Келирми экен?.. 
Я кельмесе... 


(Йырлап) 


Серт еллер уфюрип 
Орманлар янгъанда, 
Озен, голь сувлары 
Онъа кяр этерми? 
Яш юрек тарсыкъып 
Сание сайгъанда, 
Акъшамны беклевге 
Сабырлар етерми?... 
Келирми экенд.. 


Бошалгъан сув йыбрыгъыны тасырдатып Къуддус ёлдан йырлап 
кечер. А сан гизленир. 


Къуддус. 


Къурсакъ онда балабан, 
Аякълары тюз табан. 
Башы исе акъ къабакъ, 
Акъыллыдыр тавукътан. 
Айтайыммы о кимдир? 
Аджы огълу Бектемир! 


Ракъы корьсе, сув ичмез, 
Ракъы ичсе, козь корьмез. 
Чыкъса эгер сокъакъкъа, 
Мышыкъ-тавукъ кунь корьмез. 
Айтайыммы о кимдир? 

Аджы огълу Бектемир! 


(Элиндеки параларны сайып). 


Учь, эки даа — беш. 
Бешке он — он беш. 

Акъылда да йигирми беш.., 
Оппа манъа, 
Эписи этти элли беш! 


Къуддус чыкъар. Сув савутларыны анмаг ичери Арзынен 
А йше кирерлер. А й ше терек артындаки Асанны эслеп, кулюмси- 
реп алыр. 


А ише. 


Вай, 
Кумесимиз ачыкъ къалды 
Арзычыгъым! 


Арзы. 


Айше, кетме, 
Токътасана достчыгъым. 


Айше кетер. Арзы чешмеге догъру адымлар. Онынъ огюне 
Асан чыкъар. 


А сан. 


Гузеллер гузели 
Мени багъышланъыз. 
Гузеллик эсирине 
Бир козь ташланъыз. 


А рзы. 


Динълейим, сёйле яш, 
Мерамынъ билейим. 


А сан. 
(йырлап). 


Сабаларнынъ эскен серин шенъ ели 
Манъа сенинъ татлы сесинъ кетирди. 
Кедайларнынъ гонъюль охшар йырлары 
Манъа сенинъ дюльберлигинъ бильдирди. 


Атеш яна кокюсимде, чаре ёкъ, 
Инанмасанъ бакъ гузелим козюме. 

Сенсиз манъа бу дюньяда къуванч ёкъ, 
Севсенъ сёйле, инан ашыкъ сёзюме. 


А рзы. 


Сербест учкъан бир къуш эдим, 
Къафес недир бильмедим. 
Чокълар юрек бильдирсе де, 
Севги недир сезмедим. 


Чокъ кечмеди, сербест къушнынъ 
Къанатлары къырылды. 

Ильк корьгенде атеш юрек 
Барып санъа урулды. 


А сан. 


Догърумы 
Юректенми сёзлеринъ? 
Эбет, 
-  (Севгимизни айтып тура козьлеринъ. 
Бу не бахт! 
Бу не къуванч! 
Юрегимде гурьделенди 
Татлы севги ташкъыны. 


Кель, дживаным, 

Кель джигерим, 

Ал къальбимнинъ 
Атешленген ашкъыны. 

Арзы! 

Севгимизнинъ шаады бу ай, 
Исбаты да къальбимиз олсун! 


Арзы. 
Мен кечиктим, 
Кеч къалмайым. 
Анды, мен кеттим... 


А сан (онынъ пешинден чыкъып). Арзы|.. 


Ичери А йше къайтып кирер. Этрафкъа бакъыныр. 

А кше. 
Арзы! Арзы! 
А риф. 
(ичери кирип). 


Айше, токътачы! 


Айще. 
Сонъ не бар, 
Айтчы! 
А риф. 
(йырлап). 


Башынъ асып юресинъ, 
Куньлеринъ тармы, Айшечик? 
Айырайым Арифтен 

Дегенлер бармы, Айшечик? 


А й ше. 


Тамшангъанлар онларнен, 
Чыкъмайлар эвден, Арифчик. 
Козюнъни ач йигитим, 
Кетерим эльден, Арифчик. 


А риф. 


Къуда ёллап, бабанъдан 
Истейим бугунь, Айшечик. 
Айше деген къызчыкъкъа 
Чалынсын дюгюн, Айшечик. 


А й ше. 


Бабам санъа къыз бермез, 
Анам да ссвмез, Арифчик. 
Меним киби гузель къыз 
Санъа да тиймез, Арифчик. 

А риф. 


Чаталлашса меселе 

Иш корьмем сёзнен, Айшечик 
Бунъа дерлер Иигитлик 
Алырым зорнен, Айшечик. 


(Ариф Айшезе якъынлашыр) 
А йше. 


Вай, я Арзы? 
Бир озю къоркъмазмы ? 
Арзы! Арзы!.. 


Арзы кеткен тарафкъа чапып чыкъар 


А риф. 
Ой къызлар-къызлар, 
Тиллери «севмем» дер, 
Озьлери северлер. 


(Гыштан сеслер эшитилир) 


Ана, келелер. 


Арзы ве Айше сув савутларынен къайтып кнрерлер. Оларныяъ 
артындан Асан пейда олур. 


А риф. 
Сонъ; къызлар? 

А йше 
Сонъ, не бар? 

А риф. 


Ярын сувгъа келирсизми? 
А й ше. 


Сонърз.. 

Ариф. 
Биз де чыкъсакъ сёгмезсизми ? 


(Арзы ве Айше кулюширлер) 
Шай, демек сёзлештик? 
Айше. 


Кеч олды, 
Айды биз кеттик. 


А рзы ве А й ше кетерлер. 


А сан. 
Дост! 


Ондай дюльбер, 
Ондай гузель 
Бармы экен дюньяда? 


А риф. 


Лякин давран, 
Оны излер 
Къузгъунлар бар къаяда. 


Бектемир чешме артындан гизленип кирер. Оларнынъ пешинд”н 
бакъып, бираз тюшюнген сонъ. 


Бектемир. 


Я бу да не экен2.. 
А-а, 

Давранмакъ, 
Давранмакъ керек! 


ПЕРДЕ ЭНЕР 


Учюнджи лева 


Сана. Абий къартнынъ эвн. Миндер ве дивар ястыкъларынен дона- 
тылгъан бир ода. Оданынъ бир къапысы янаша одагъа, экинджиси 
азбаргъа ачыла. Пенджереден эв алдындаки акъ чечекке бурюнген 
вишнелик корюле. Вакъыт саба. Багъчадан къушларнынъ, кой ичин- 
ден хоразларнынъ сеслерн эшитильмекте. Музыка «Баарь сабасы»ны 
чала. Элинде чарыкълары Абий къарт ода ичинде нелердир къыдыра. 

Абий. 


Къайда къалды бильмем... 
Акъыз, Рейан! 


Бир элинде фильджанлы табакъ, экинджнсинде джезбеси олгъан 
Рейан азбар къапыдан келип кирер. Тыныкъ бир давушиен, 


Ренан. 


Эв, багъырмаса! 
Арзы юкълай, 
Яваш олса. 


Абии. 


Рейан, 
Чулгъавларым къайдалар я? 


Ренан. 


Къайда олсун, 

Бири текмиль ипранды, 
Экинджиси дель-делик, 
Сагълам ери къалмады. 
Айды, отур, — 

Ич къавенъни, 

Ич олмадым“ 
Джумалары раат отур. 


(Абий къарт миндерте чёкип къаве ичер, Рейан апте 
чувал парчаларыны онынъ огюне ташлар) 


Ма, буларны сарып тур. 


А бий. 


Не япмалы, 

Факъыргъа раатлыкъ мезарда. 
— Ярын 

Алжамет байгъа 

Ер къазмагъа. 

Бу - 

Кечкен йылки бордж ичюн. 
Келеджек базар ве салы — 
Имамгъа пичен чалмагъа. 

Бу — беш-он табан вакъыф ичюн. 
Афтанынъ сонъки куню — 
Байгъа бостан сачмагъа. 
Бу — 

Алла берген сув ичюн. 

Ана бизге джума къала, 
Акъ бергенин къул ала. 

Бу мубарек куньде де 

Бель котермей 

Чалышмакъ керек ола. 

Не япмалы, | 
Язымыз къара чекильген. 

Бу дюньянынъ бар белясы 
Биз факъыргъа юкленген. (Турып) 
Айды, Рейан, 

Сен урлукъны ал да чыкъ, 
Баре бугунь 

Бакъла, согъан сачайыкъ. 


Рейан апте рафтаки бардакънынъ ичинден бир къач тююмчик 
алып, азбаргъа чыкъарлар. Ода бош къалыр. Музыка текрар «Баарь 
сабасы»ны чалар. Бираздан, сачлары омузлары устюне джайрагъан, 
янъы юкъудан тургъан Арзы янаша одадан келнп кирер. Пенджерегс 
якъынлашыр. Чечск ачкъан тереклерге бакъып йырлар. 


А рзы. 


Ах не гузель къокъусы бар, 
Гонъюль охшар, рух ачар, 
Вишнеликтен эскен еллер 
Яздан селям кетирер. 
Бульбуллернинь татлы сеси 
а юректен алдыра, 
Шырын сесли эзгилери 
Назлы сазны анъдыра. 
Къокъу сачынъ, эй чечеклер, 
Йырланъыз сиз бульбуллер, 
Лятиф къокъу, татлы йырлар 
Манъа къуванч берелер. 
Пенджеремиз багъчалыкътан, 

Акъ чечеклер орьтюси, 

Эссе эгер серин еллер 

Келир ярем къокъусы. 

Ах не ичюн шимди кене с 
Ярем кельди эсиме, 

Нечюн бильмем анъылгъанда 

Атеш тюше ичиме... 


Кузьгю къаршысына кечип, сачларыны орер. Пенджере алдында 
Къуддус пейда олур. 


Къуддус. 


Арзы апте! 
Гаспралы Асан агъам 
Менден сени сорады. 


Арзы 
Сонъ, Къуддус? 
К ъуддус. 


Эм де санъа 

Мына мектюп ёллады. 

Ич кимсеге косьтерме деп, 
Тенбий этип чокъ айтты. 
Манъа исе Асан агъам 
Къамыштан бир къавал япты. 


(Чала-чала кетер. Арзы мектюпни ачар) 
А рзы. 


А сандані 

«А рзыгъа мектюп. 

Селямым бар, къабул эйле 

Юрегимнинъ кошеси, 

Эр кунь манъа сени айта 

Бульбуллернинъ хош сеси. 
льк корюштен бугуньгедже 

А шым-сувым эп сенсинъ, 

Агъыр куньлер ярасыны 

Савулткъан бир мельэмсинъ. 
Узун куньлер янъгъызлыкънен 
Яш юрегим тёнюле, 
Къавушмамыз Арзычыгъым 
Хаял олып корюле. 

Юрекке ял кимерде бир 
Токътап сени тюшюнмек, 
Манъа бир бахт къозучыгъым 
Сенинь иле корюшмек». 

Ах, джанчыгъым|.. 
Козюмнинъ нуры, 
Къальбимнинъ сыры... 

Дюн акъшам акъчиль ай 
Пенджереден къарагъанда 
Кокке бакътым. 

Ай янында бир йылдыз 
Козюни къымып-къымып алды. 
Мен онъа бакътым, 

О йылдызда Асаннынъ 

Козь нурын корьдим. 
Козьлерими кокке тиктим, 
Къанатланмагъа, 

О йылдызгъа учмагъа, 
Бахтымы сорамагъа истедим. 
Къанатсыз эдим, 

Учалмадым, 

Сусып къалдым... 
Йылдызымнен мен 

Ерден сёйлендим. 

«Сейле, Асан, сёйле» дедим, 
«Кок юзюнинъ бошлукълары 
Недай сырлар бизден сакълай? 
Кимге къуванч, 

Кимге къайгъы 

О азырлай? 

Кель, дживаным, 

Сёйле, дедим, 

Къальбим раат юкъласын, 
Джан тарсыкъкъан 

Бу янъгъызлыкъ геджелерде 
Кель, 

Бизлерни севги ашкъы охшасын». 
Йылдыз индемеди, 

Бакъты да, сёйленмеди. 
Санки мени охшар киби, 
Сырытты да, 

Тынч геджелер янъгъызына 
Сессиз селям бильдирди. 


(Мектюпни котерип) 


Бу да сессиз селям, 
Лякин о ярдан кельди, 
Къуванч кетирди, 
Севинч кетирди. 


(Тыштан тасырдылар эшитилир) 


Келелер, 
Кимлер экен?.. 


А рзы янаша одагъа чыкъар. Ичери А бий къарт, Рейан апте 
ве эки къудагъий кирерлер. 


К ъудагъийлер. 


Селям алейкум 
Рейан апте! 


Алейкум селям, 
Хош кельдинъиз. 


К ъудагъийлер. 


Селям алейкум, 
Абий эмдже! 


А бий. 


Алейкум селям, 
Хош кельдинъиз. 


|-нджи къудагъий. 


(Сонъра насыл, 
Недай ишлер? 

Абий. 
Недай олсун: 
Баарь къургъакъ, 
Къатты топракъ, 
Янар бостан 
Сувсызлыкътан. 


Рейан. 


Буюр, отур, 
ёрге кечинъ. 


А бий. 


Не бар сонъ шу, 
Тез сёйлечинъ. 


1-нджи къудагъий. 
Абий къарткъа 
Аджиамет байнынъ селямы бар. 
Селямнен эм де сизге 
Келямы бар. 


2. нджи къудагъий. 


Огъулчыгъы Бектемирчюн 
Арзы къызгъа къудасы бар. 


1-нджи къудагъий. 


Къана бизге Дбий къарт не айтыр? 


А бий. 


Эвленеджек къызымдыр, 
Ондан соранъ! 


2. нджи къудагъий. 


Къызчюн сёзни къыз дегиль, 
Баба айтыр. 

|-нджи къудагъий. 
Мал сенинъ — къыз сенинъ. 
Абий. 
Къыз меним, сёз онынъ. 
1-нджи къудагъий. 
(янаша оданынъ къапысына барып). 


Арзы, къана чыкъчы, 
Бизге сырынъ айтчы! 


(Арзы чыкъар. Къудазъийлер йырлап). 
Къудагъийлер. 

Әй гузель къыз, динъле бизни. 
Бугунь коктен бахтынъ энди. 
Алтын киби бир йигиттен 
Санъа къызым селям кельди. 

1-нджи къудагъий. 
Айтувлы эр! 

2- нджи къудагъий. 
Къадын север. 

1-нджи къудагъий. 
Къара къашлы, 

2.нджи къудагъий. 
Балабан башлы. 


1-нджи къудагъий. 


Мыйыгъы бурма, 

2-нджи къудагъий. 
Ашы хурма. 

1-нджи къудагъий. 
Орта бойлу, 

2-нджи къудагъий. 
Намлы сойлу. 

1-нджи къудагъий. 
Зенгинликте къарары ёкъ. 

2. нджи къудагъий. 
Бираз делилигин зарары ёкъ... 


1-нджи къудагъий. 


Санъа берген бахшышларын 
Пара иле къыймети ёкъ: 


2. нджи къудагъий. 


Къыркъ нусфие, юз дирекли санъа мелек, 
Бабанъа да къудасындан бир кок эшек. 


1-нджи къудагъий. 


Зумрут ташлы билезлик, алтын юзюк, 
Бабанъа да къыр багъындан докъсан кутюк. 


2- нджи къудагъий. 


Эки сыгъыр, бир багъча, эм де бостан, 
Бабанъ да шай къуртулыр байгъа борджтан. 


1-нджи къудагъий. 


Бир къуланлы, бир де йипиш эм сом къушакъ, 
Ана, бала, бабасы... ой да япшакъ. 

2-нджи къудагъий. 


О дев киби пек мазаллы, 
Демир сыкъса йымшата. 


1- нджи къудагъий. 


Бир яшында къозуны 
Нефес алмай шай юта. 


2- нджи къудагъий. 


Дагъгъа чыкъса авланмагъа 
Ич бир вакъыт бош къайтмаз. 


1|-нджи къудагъий. 


Э, ойле я, паранъ олса 
Авны санъа ким сатмаз2.. 


2- нджи къудагъий. 
Онынъ джаным къусуры ёкъ. 

1- нджи къудагъий. 
Акълы дегиль, малы чокъ. 

2- нджи къудагъий. 
Сонъ къызчыгъым, сен не дейсинъ? 

А рзы. 

Опынъ ичюн севгим ёкъ. 


1|-нджи къудагъий. 


О къызчыгъым алса сени 
Беслер алтын къафесте. 


Арзы. 


Къафес дегиль, истейим мен 
Учмагъа кенъ коклерде. 

2-нджи къудагъий. 


Йымшакъ тёшек, татлы ашлар, 
Омюр анда сефадыр! 


Арзы. 


Бабам берген къатты миндер 
Бай эвинден яхшыдыр. 


Къудагъийлер. 
(теляшнен). 


Бабанъ берген къатты миндер 
Бай эвинден яхшымы 2.. 


Абий — Рейан. 


Эбет, баба берген къатты миндер 
Бай эвинден чокъ яхшыдыр! 


ПЕРДЕ ЭНЕР 


Дертюнджн лева 


Сана: кой къавесн. Вакъыт — ятсы мааллерн. Перде ачылгъанда 

стол башында Алибаба, Бектимир ве бир къач къайыкъчы- 

тюрк багъырышып шамата котерип, къавиль этелер. Къавенинъ 

экинджн Столы башында отургъан койлюлер озь аралары лаф 
этелер. 


Бектемир. 


Ким ичемез? 
Ичеоим! 


1- нджи тюрк. 


Ёкъ, 


Бектемир бей ичемез! 


2- нджи тюрк. 


Ичер о, беяу, ичер, 
(Фекъат къурсагъы шишер. 

Къаве 


войилюлердеи 


{- нджи тюрк, 


Беяу, 


Къурсагъы патласа не эйлер? 


(Кулькю) 
Бектёми о. 


Ичерим, дедим, ичерим, 
Баш къойып къавиль этерим! 


{- нджи тюрк. 


Башынъ бизе махбул дениль, 
Баш ерине ракъы къой. 


Бектемир. 


Айды, барсын шай олсуні 
Эй, къаведжи, 
Купны кетирчи! 


1- нджи тюрк. 


Куп яры. 
Эй, къаведжи, 
Бир челек суві 


джи купны зорнен котерип стол устюне къояр. Тюрклер ве 
бир къачы Бектемирнинъ этрафында 
Т:орклерден бири купнынъ къапагъыны ачып бакъар. 


топланырлар. 


Бектемир мешребени кубгъа далдыра-далдыра сув ичмеге башлар. 


1-нджи койлю. 


Бу анкъавнынъ яныгъы да 
Не экен? 


2- нджи койлю. 


Не оладжакъ, 
Абий къарт онъа 
Къызыны бермеген. 

3-нджи койлю. 


Не де яхшы япкъан я! 
Амма гъариб къартайды, 
Къартайгъаида эм белягъа огърады. 


1-нджи койлю. 


О да нея? 


3- нджи койлю. 


Къан-тер тёкип асрагъан 
Джап устюне багъына 
Сенети ёкъ экен. 
Аджиамет бай: 

«О менимдир», дей экен. 
Ишлери къадыгъа тюшкен. 
«Бер Арзыны огълума, 
Акълашайыкъ», дей экен. 
Агъыр куньлер... 


2. инджи койлю, 


О джаиль къарт къадыгъа барса 
Не ишлер? 


1- нджи тюрк. 


Бектемир бей, 
Учкъурны чез. 


2- нджи тюрк. 


О артыкъ ичемез. 


1- нджи тюрк. 


Коресизми, ушаклар, 
Ичмеден къурсагъы 
Даблая чевирильмиш. 

2-нджи тюрк. 


Онынъ эджели сувдан эмиш. 


Бектемир бир къач мешребе даа ичер. Сонъкисини яры къал: 
дырып, стол устюне ташлар. Экинджи тюрк онынъ къурсагъыны 
тутып бакъар. 


2- нджи тюрк. 
Олды ушаклар, 


Фучи толмыш, 
Вазгечелим. 


1-нджи тюрк. 


Ракьыйы ал, Бектемир бей, 
Энди бизлер ичелим. 


Бектемир. 
Ичер эдим амма, 
Сувсамадым... 


Эй, къаведжи, 
Бир ракъы кетирчи. 


(Олар ракъы ичип, озь аралары лакъырды этерлер). 


2-нджи койлю. 


Арзы къызны нишанлайджакъ экенлер. 


1- нджи койлю. 


Кимге дейлер? 


2. нджи койлю. 


Гаспралы бир яш экен, 
Ыргъат дейлер. 

3-нджи койлю. 


Зенгинден къачты да, 
Ыргъаткъа тюштими? 


2- нджи койлю. 


Ыргъат отьмеги къаргъышсыз олур. 
Арамнен кечинген Аджиамет байгъа 
Бизлердай факъырнен не достлыкъ олур? 


1-. нджи тюрк. 


Алибаба! 

Сагълыгъынъчюн ичиёрым. 
Къаве, йипек, лимонлардан, 
Зейтюн, фыстыкъ, хурмалардан 
Сизге бен кяр дилиёрым. 


А либаба. 
Хайыр, хайыр ушаклар, 


Бен Бектемир бейнинъ яныгъы ичюн 
Ичиёрым. 


Бектемир. 


Юрегим алев, 
Ракъы сёндиремез. 


Алибаба, 


Сейле, Бектемир бей, 
Оны сёндиреджек недир? 


Бектемир. 


Оны сёндиреджек 
Акъ герданлы, 
Ал янакълы Арзыдыр. 

А либаба, 
А-а... 


Бекчемир бей 
Яныкъ нее лязим? 


Вер элини, 
Айды, 
Ярын акъшам ал Арзыны! 


1- нджи койлю. 
Кой байы етмеди, 
Аркъамызгъа бу да минди. 
Бешке ала, онгъа сата, 
О да бизни алдата. 


Тыштан саз ве йыр сеси эшитилир. Койлюлер дикъкъатнен динъ- 
лерлер. 


Мен әшыкъым, дердим чокътыр, тюкенмез, 
Мен гъарибим, мухтаджлыгъым ич битмез. 


Саз чалгъач Ашыкъ ичери келип кирер. 
А шыкъ. 


Гал СО 
Келем ачлыкъ, ёкъсузлык эм хорлукътан, 
Кечмишим бу, келеджегим билинмез. 


1= нджи койлю. 


Алла мусафири, ким оласыз? 


2- нджи койлю. 
Къайдан келесиз, ёлунъыз къайда? 
А шыкъ. 
(сёйлеп). 


Куньдогъуштан башлады меним ёлум, 
Дагъ-дейъиз, таш-къая сагъым ве солум. 

Ёлум узакъ, корюнмез онынъ сонъу, 
Куньдюз урба, гедже ёргъан гъарибнинъ тон; 


(Чалып йырлар) 


Мен ашыкъым, дердим чокътыр, тюкенмез, 
Мен гъарибим, мухтаджлыгъым ич битмез. 
Келем ачлыкъ, ёкъсузлыкъ эм хорлукътан, 
Кечмишим бу, келеджегим билинмез. 


(Сёйлеп) 


Та яшлыкътан севда олдым мен бир гульге, 
Он докъузда ашыкъ олдыкъ бир-биримизге. 
Лякин... 

Зенгин къызы факъыр ичюн дегиль экен, 
Факъыр зенгин арасында 

Кечильмез дагъ, 

Дерья-денъиз бар экен. 


(Чалып йырлар). 


Эр кес киби ашыкъ олдым бир гульге, 
Гуль ачмаздан къопарылды теректен. 
Мегер гульнинъ сербестлиги аз эхен, 
Бу дюньяда бизчюн севги ёкъ экен. 


(Сёилеп). 


О кунь, бу кунь мен доланып юрем, 
Чаларды сакъалым, башымда сачым. 
Энди арзум бир къапым отьмек, 

Энъ эйиси менчюн къабиргє кирмек. 


(Чалып йырлар). 


Ёкъ менимчюн бу дюньяда бахтлы кунь, 
Талини къара чекильгендир гъарибнинъ. 
Ольсем де ёкъ менимчюн агъланджакъ, 
Бир чалыдыр мезар ташы гъарибнинъ.. 


Бектемир. 


Хор экен, 
Гъариб экен! 

Ёргъанынъа коре 

Аягъынъны узаткъай эдинъ. 

Эм де асла 

Факъыргъа севги не керек экен? 


А шыкъ. 


Сезгисиз аят бош ола. 
Бектемир. 


Бош ола әкен... 

Севмек ичюн 

Токълукъ керек, 

Мал керек, мульк керек. 


' Ашыкъ. 


Факъырнынъ севгиси юректен ола, 
Яры онынъ малыны дегиль, озюни све. 
Зенгиннинъ севгиси япма ола, 

Яры онынъ озюни дегиль, малыны севе. 


Бектемир. 


(Къызышып Ашыкънынъ устюне атылыр, курсюни онынъ 
башы устюне котерир). 


Не!.. 
Не дединъ? 
Бир даа айтчы! 


Асаннен Ариф ичери келип кирерлер. Асан Б=ктемирнияъ 
әлнндекн курсюни чекнп алыр. 


А сан. 


Эй, копек огълу копек, 
Кучюнъ бу къарткъа еттими? 
Чекиль четке, 

Л ла чыкъ ортагъа, 

Косьтер кучюнъ бакъайым 
Бенъзейсипъми акъайгъа 2 


А либаба. 


Бу ушак ене кельдн... 
Калкын, 
Бурадан зувалым. 


Бектемир. 


(Т юрклернинъ чыкъмагъа тедариклентенлерини корип). 


Мен сени... 
Ери дегиль, 
Таныр эдинъ сен менн .. 


( Къапыдан чыкъаяткъанла ). 
Эн, арслан, 
Бир кунь даа токъта, 
Сонъра хоразланып дегиль де, 
Агълап, 
Шу Ашыкъ киби серсерийлєп юрерсинъ. 
Догърумы, Алибаба? 


Алибаба. 
Догъоу, 
Догъру сёйлнёрсынъ Бектемир бей. 
Тез ол, 


Бурадан гиделим. 


Бектемир ве тюрклер кулюшип чыкъарлар. Асан оларнынъ не 
демек истегенлеринн анъламанып, артларындан бакъып-шашып 
къалыр. 


ПЕРДЕ ЭНЕР. 


Бешинджи лева 


Сана. Аджиамет байнынь азбары. Эв алдында чильтер орьнекл-р- 
нен безетильген. юзюм асмаларынен сарылгъан софа. Софанынь 
асты магъаз. Онынъ тарачыкъ пенлжерелеринден анда кетен то- 

къумакъта олгъан ыргъат къызларнынъ юзлерн ве арекетлери сечи- 
лнр. Олар чалыша ве агъырдан қпырламакъталар. 


Тюшмей эльден сайтамыз, 
Баарь ве кузь ах-ах... 
Бизлер кетен токъунмыз, 
Гедже-куньдюз ах-ах... 


Пенджеремиз тарачыкъ, 
Кунеш кирмей ах-ах... 

Эм чалардыкъ, эм солдыкъ, 
Къыркъкъа кельмей ах-ах... 


Софада Аджиамет байнсн Алибаба пейда олурлар. Йыр кет- 
тикче тынып, байнен Алибабанынъ лакъырдылары юкселир. 


Алибаба. 
(байны кулип йырлар) 


Кунеш гулип гизленмиш 
Къыр артына эй-ей-ей, 
Бай баласы ирмемиш 
Мурадына эй-ей-ей... 


Бай. 


Алибаба, 

Ичмек сизге яращмай, 
Мыскъыл десенъ 

Ич де сизге якъышмай. 

Сез къуш дегиль, 

Учар, къайтарамазсынъ. 
Эгер буны халкъ эшитсе, 
Башынъны къуртарамазсынъ. 


А либаба. 


Хайыр, хайыр Аджиамет бай, 
Бу къурунтыйы 
Менден гъайры кимсе бильмез. 


(Озь башына). 
Бу иштен 
Огъул, баба 
Ич биринъиз хайыр корьмез. 

Бай. 


Нечюн бильмем 

Шу тиленджи Абий къарт 
Инатлана, 

Бай огълунынъ къудасыны къайтара. 
Бу корюльген шеймидир? 
Алтмышыны яшады, 
Лякин кене мен байнынъ 
Ким экенин анъламады. 
Бала ёллап чагъырттым, 
Бакъайыкъ, не айтаджакъ. 
Эгер бу да олмаса, 

Ишлер санъа къаладжакъ. 


Алибаба. 


Эмин ол ки сен байым, 
Бу иште бен устайым. 


Бай. 


Бакъ, 

Эр шей гизли тутулсын. 

Бизим огълан дуймасын. 

Келинни огъул сонъ корер, 

Бир къач куньден сонъ къавушыр. 


Алибаба, 


О вакъыткъадже 
Байнынъ озю сефа сюрер, 
Хахаха 


Бай. 
Сус, келелер! 
Ичери А джиамет байнынъ ыргъаты келип мчоео. 


Кене кельдинъми? 
Сёйле дердинъни! 

Ы ргъат. 


Кельдим байым, 

Не япайым. Риджа этем, 
Эсабымны кесинъиз. 
Бала-чагъам бир афтадыр 
Отьмек-шорба корьмейлер. 
Риджа этем 
Къазанчымны беринъиз. 


Бай. 


Эй юзсиз, 
Безмединъми «къазанчым» деп юрмектен? 
Не битмеген къазанчтыр, 
Эр кунь шуны 
азгечмейсинъ тилемектен. 


Ыргъат. 


Нечюн байым вазгечейим, 
(Сизге ишлеп кимден тилейим? 


Бай. 


Алла-алла,не анкъавсынъ, 
Санки яш бир баласынъ. 
Эсап этип бакъайыкъ, 
Тийгенини алырсынъ. 

Элли беш кунь джума эди, 
Йылда-учь кунь байрам. 
Урбанъ, ашынъ эм де сувынъ 
Менден эди, 

Азмы этер эсапласанъ? 


Ы ргъат. 


Этме байым, 

Бошлукъ недир мен бильмедим. 

Д жумалары агъач кестим, сув кетирдим, 
Байрамлары 

Мен балларым корьмедим. 

Ашым әди къаткъан локъма, 

Урбам эди эски сокъма, 

Бутюн йылчюн 

Чарыкъ ичюн дегди манъа 
Ольген атнынъ эки парча териси. 
Ичмек ичюн берген сувынъ, 

Эй байым, 

Одыр алла бергиси. 

Сонъ, байым, сёйле, 

Аладжагъым не эте? 


Бай. 


А ш-сувуны эсап этмей, 
Эки чувал чавдар берсем оламы? 


Ы ргъат. 
Шакъамы бу не байым? 


Б ай, 
Чокъ биле. 


Ыргъат. 
Мен бир шей анъламайым... 
Бай. 
Айды бар ал, боша мени! 
Ыргъат. 


Байым, аджы мени, 
Бала-чагъам бунъа бакъа. 
Гедже-куньдюз ич токътамай 
Бир сенедир чалыштым, 
Дегиль шакъа. 


Бай, 


Эм аш бер, 
Эм сёз эшит. 
Деф ол сасыкъ тиленджи! 

Ыргъат. 


(сабыры тюкенип). 


Акъкъымы бер 
Къан ичиджи! 


Бай. 
Бу дане2.. 
Сез къайтарасынъмы? 
Эй, Къарали, 
Сен мындасынъмы? 
К ьарали келип кнрер. 


Къарали. 


Буюр байым, 
Не япайым? 


Бай. 


Бу тиленджи копекке 
Пайыны бер. 


Къарали. 


Әлли къамчы етерми? 


Б ай. 
Етер... 
Бектемир келип кирер. 
Бектемир. 
Ва, 


Мында кене байрам бармы? 
Эллер бошкъа къашынмагъан. 
Къарали, 

Чум чубугъы бармы? 


Эллеринн тиреп, Къаралинен ыргъатнынъ пешинден чыкъар. 

Бай, 
(И ддетленип}ј, 


Бакъ сен онъа, 

Сёз къайтара! 

Айды, алырсынъ акъкъынъы; 

Къарали урса тери сыдыра. 

Буларны баштан чыкъаргъан; 
из мусульманларны 

Ачлар-токълар деп айыргъан, 

Байгъа къаршы айкъыргъан, 

Эбет, эбет, 

Ыргъат Асан. 

Чареси ёкъмы Алибаба 

Сен оны да 

Орталыкътан джыйыштырсанъ? 


Алибаба, 


Бейнинъ сёзю — 
Эмирдир. 

Бу иш беним ичюн 
Зор дейильдир. 


Азбарда къады пейда олур. Аджиамет байнен Алибаба 
софадан чыкъып, оны къаршылап алырлар. 


Къады. 


Селяму алейкум, 
Мусульманлар! 


Алибаба, 
Алейкум селям! 
Бай. 


Хош кельдинъиз, 
Сагъ-селяметсизми ? 

Къады. 


Сағъ олунъыз. 
Озюнъиз амансызмы ? 


Б ай. 


Алланынъ ирадесинен, 

Сизнинъ дуанъызнен 
Сагъ-селямет яшаймыз. 

Бизге байлыкъ берген танърыгъа 
Саба-акъшам дуаджымыз. 


Къады. 


Дуа этмек мусульманнынъ борджыдыр, 
Фаний дюнья омюри 
Онъа хызмет этмектир. 


Бай. 


Мен де севап къазанмакъчюн 
Ята-къалкъа, дуа этем. 


(Мазъазны косьтерип). 


Иште, он беш оксюз къызны 
Севип-сайып осьтюрем. 


(Софагъа догърулыр). 


Буюр, буюр, къады эфенди, 
Эвим сизге мухтадждыр. 
Къаве ичип, ашым ашап, 
Бугунь мени къувандыр. 


Алибаба чыкъып кетер. Аджнамет байнен къады софада ерле 

шип, озь башларында лаф этерлер. Бу арада магъазнынъ къапысы 

ачылып, ондан акъ чырайлы, солгъун юзлю бир къыз чыкъар. 

О къуюгъа барып, сув чекер ве тельмирип ичер. Элинде къамчысы 
Карен онынъ япында пейда олур. 


Бектемир. 


Дакъкъа сайын 
Не маразнынъ сувудыр? 

Ёкъса ичинъ къурудымы? 
Тенбелликке урдынъмы? 
Хатиринъ къалмасын, 

Ма, санъа да бир къамчы! 


(Урар, итеп мазъазаъа кирсетир). 
Къады. 


Иигит яш, 
Бабасы ерине 
Олур о да бир баш. 


Бай. 


Демек оламы, эльбет де олур. 
Алтынгъа бермем огълумы. 
Сонъ, къады эфенди, 

Сенет азырмы? 


Къады. 


Азырдыр, азырдыр. 
Мен беллесем А джиамет бай 
Эйлик тёлевде 


Джумерттир. 
Бай. 


Эйлигинъиз ичюн 
Тёлевиме эмин олунъ. 


Къады. 


Айтынъ, сенети джойылгъаны 
Беллими? 


Бай. 


Эбет, джойылгъан, 
Абий къарт оны 
Къазанен якъкъан. 

Къады. 


Бойле олгъаны даа яхшы. 
Б ай. 


Ана келе 
Къарт тиленджи: 


А бий къарт кирер. Эллерини къавуштырып, софа алдында токъта: 
лыр. 


А бий. 


Селям алейкум! 
Сизлер мени чагъырткъансыз. 


Б ай. 


Эбет, чагъырттым. 
Санъа хабер айтайым: 
Ярын багъдан чыкъ 


А бий. 


Нечюн байым? 
Б ай. 


Нечюн экен! 

Бу да насыл суаль? 

Къанунсыз багъ — мульк сайылмаз. 
Сенети олмагъан 

Эбет де онъа 

Саиб оламаз. 


А бий. 


Этме байым, ялварам, 

Бу акъ иши дегильдир. 

Шу багъчыкънынъ 
Таш-тамырлы къыртышы 
Бу къолларнен ишленгендир. 

Этме байым, эйлеме, 

Онынъ эр бир кутюгини 

Козь яшымнен осьтюрдим, 

Тырнакъларнен къазып-асрап 
ахсулыны энди корьдим. 


Къады. 


(Япма сенетни косьтерип). 


Иште, ресмий шеадет, 
Этмелимиз онъа урьмет. 
Ярын къартым багъдан чыкъ, 
Чюнки о багъ акъ ёлунен 
Олды байгъа эманет. 


А бий. 
(Тааджип ве теляшта къалгъан бир алда тиз чёкип). 


Эй танърым, сёйле, 

Бу не хорлукътыр? 
Сёйле, 

Бу не зулумдыр? 

Сейле, 

Бунъа сабырлар етерми? 
Сёйле, 

Бу акъсызлыкъ, 

Бу яманлыкъ 

Даа чокъ девам этерми?... 


Бай. 


Эй, къарт тиленджи, 

А джиамет байгъа 
Къаршы чыкътынъмы 2 
Къуда къайтардынъмы? 
Айды, бар чекиш, 
Чыкъсын д:каныпъ. 

А бий. 


Бу къолларнен къазылгъан 

О топракълар 

Козюнъе толсун! 

Эр буртюги устюнъе 

Савулмаз къотур олып тёкюльсин... 


Ерге йыкъылып окюрип агълар. Магъаздаки ыргъат къызларнынъ 
йырлары эп юкселир. 


Кетенимиз агъарыр 
Ювгъан сайын ах-ах... 
Бель агъыра отурып- 
Тургъан сайын ах-ах... 


Кетенимиз узана 
Бойдан-бойгъа ах-ах.. 
Шенъленмедик бир куньчюк 
Барып тойгъа ах-ах... 


ПЕРДЕ ӘНЕР 


А лтынджы лева 


Сана: чешме башы. Вакъыт — акъшам кунеш къонгъақ сонъ. Этра р 
ны къаравлап, ичери Алибаба кирер. 


Алибаба. 


Мал-сатылды, 

Пул алынды, 

Энди бир иш къалды. 

Не де иш я! 

Бу иштен сонъ 

Къайыкъ бурулыр Къаршуя. 


Сызгъырыр. Къайыкъчы тюрклер чапып кирерлер. 


Куреклер чивлере гечтими? 
Къайыкъ денъизе азиоми? 

1-нджи тюрк. 


Азирдир, азир, Алибаба, 
ез олунъ дёнелим Къаршуя! 


А либаба. 


Е лькени рузгяра чевиринъ, 
Ленгери къайыгъа чекинь! 


2- нджи тюрк. 


Чекериз, чекер, Алибаба, 
Тез олунъ дёнелим Къаршуя! 


А либаба. 
Ушаклар, 

Тюркиеде шу къызнынъ 
Чекиси алтын! 

Бакъ, эльден къачмасын, 
Сизе эдие ададым. 

Айды, азир турынъ, 

Ич кимсе дуймасын. 


Тюрклер. 


Джан къурбан санъа, 
Алибаба! 


Тюрклер “ыкъарлар. Чокъ кечмеден Бектемир келип кирер. 


Алибаба. 


Гельдинъми, Бектемир бей... 
Черенъ сарармыш, 
Къашларынъ тююльмиш, 
Козьлеринъ агъармыш, 
Санъа не олды? 


Бектемир. 


Алибаба, кечкен кунь 
Сеп манъа гонъюль берген эдииъ, 


ИИ 


Арзы къызны 

Сенинъ ичюн хырсызларым, деген эдинъ. 
Беклей-беклей джаным чыкъты. 

Сонъра насыл, умют бармы? 


Алибаба. 


Сёйле ушак, 

Джепте пулынъ вармы? 
ектемир. 

Арзыны кетирген параны алыр. 


Алибаба. 


Хайр, ушак, 
Пешин верен 
Дюдюги чалыр. 


Бектемир. 


(озь башына). 


Парадан не сыкълет? 
Сагъ олсун бабам. 

Бабам койнинъ байы экеч, 
Ич битмез парам. 


( Алибабазъа). 


Иште бир кнсе алтын, 
Ишимизге огъурлыкъ истейим. 
Бугунь гедже Арзыны 
Мен тешекте беклейим. 


Алибаба. 


(кисени алып). 


Кет, ушак, беклеп тур, 
Къыз сенинъкидир. 

(Бектемир чыкъар). 
Ха-ха-ха!.. 

Сен бебейи беклеп тур... 
Ха-ха-ха|.. 

Денъизден сонъ Тюркиедир. 


Омузларында чапа ве куреклери иштен къайтаяткъан дёрт-беш яш 
чешме башында пейда олурлар. 


А ли. 
Қойимизнинъ шербет киби сувлары бар! 
Вели. 


Койимизде макъталаджакъ тек бир сувмы ? 


А ли. 


Эбет, койимизнинъ макъталаджакъ 
Сурет киби къызлары бар. 


( Кулерлер). 
Вели. 
Билесизми, йигитлер, 
Аджиамет баи Абий къартны 
Къадыгъа чеккен. 


Яшлар. 


Сонъ, сонъ... 
Вели. 


Къабар берип, 

Къадыны ишке еккен. 

«Арзы къызны 

Огълума бермелинъ», деп, 
Абий къартнынъ къыр багъыны 
Кендисине мал эткен... 


(Тышган къызларнынъ йыр сеслери эшитилир). 

Али. 


Къызлар келе, йигитлер! 
Келинъ, 

Шакъа этип гизленейик, 
Корьмесинлер. 


Гизленирлер. Эллеринде сув савутлары учь къыз йырлап ичери 
кирерлер. 


Къызлар. 


Эки дюльбер сувгъа кетер, 
Сувны ташлап сейран этер. 
Экиси бир къавиль этер, 

Менми гузель, сенми гузель. 


Лейля. 
(О зден кеткен къызлараъа ишарет этип). 


Ёлджы агъам ёлунъ айыр, 
Атынъ башын бизге къайыр. 
Экимизден бирин айыр: 
Къызмы гузель, келинми гузель 2 


Зей неп. 


Мен ёлджыйым, ёлдан дёнмем, 
Ашыкъым, къоркъмам олюмден; 
Экинъизни сарайым бирден, 

Къыз да гузель, келин де гузель. 


Йыр битер-битмез яшлар гизлепген ерлеринден чыкъарлар. Къызлар 
деръал юзлерини орьтерлер. 


А ли. 


Ай къызлар, 
Иырынъыз гузель, 
Озюнъиз даа да гузельсинъиз! 


Вели. 


Акъикъатен, 
«Кьыз да гузель, келин де гузель». 

Али. 
Ёкъ, 


Келинчекнинъ ёсмасыны 
Бермем къызгъа. 


Лейля. 


Ой да берир эдинъ амма, 
Бакъкъан ёкъ да санъа... 


Вели. 


Бакъ оларгъа, 
Агъыз биле ачырмайлар, 
Ине киби санчыйлар. 


Асаннен Ариф пейда олурлар. 
А риф. 


А, къызлар, 
Достларынъыз къайдалар? 


Лейля. 
Келелер. 


(Кулип). 


Айшенъ де келе. 
Арзы да келе... 


А риф. 


Гуллер гузель ола амма, 
Тикени бар. 

Сен де гузельсинъ амма, 
Зеэрли тильчигинъ бар. 


(Умумий кулькю). 


А рзы. Айше ве даа бир къач къыз келип кирерлер. Ичеридеки 
къызларгъа къошулып, озь аралары пышылдашырлар. 

Али. 


Къызлар! 
Зейнеп. 
Сонъ, не бар? 
А ли. 
Бу дюньяда биз де бармыз. 
Зейнеп. 
Сонъ, не олгъан? 


А ли. 


Сёзюнъиз недир, 
Бизге де айтынъыз. 


Зейнеп. 


Бельки сырдыр, 
О айтылмаз. 


А ли. 


Ах сени ярамаз. 
А йше. 


Етер энди, 
Шакъанъызны ташланъыз. 


А риф. 
Айды, къызлар, 


Бир нырчыкъ багъышланъыз. 
Риджамыз бар, анъланъыз. 


Эписи. 


Айдынъыз, башладыкъ! 
Бир корюльсе къалыр изи, 


122 


Сувдан келир Арзы къызы. 
Ой-ой-ой, Мисхор къызы, 
Янакълары къып-къырмызы. 


Сув ичинде бар ялдызы, 
Сандым оны танъ йылдызы. 
Ой-ой-ой, Мисхор къызы, 
Янакълары къып-къырмызы. 


Багъчаларда нар будагъы, 
Арзы къызнынъ бал дудагъы. 
Ой-ой-ой, Мисхор къызы, 
Янакълары къып-къырмызы. 


Авасы эп сиярыр. Узакълардан кок гурюльтилери эшитилир, яшы“ 
яшнар. 


А рзы. 


Кок гудюрдей, 
Ягъмур ягъаджакъ. 
Айдынъыз, къызлар, 
Кечикмейик. 


Зей неп. 


Догъру, къызлар. 
Кетейик! 


А риф. 


Бизим Арзы 
Кунь къондымы эвге кирер. 


Кулькю. Бирден лшын яшнап, башлары устюнде шатырдынен кок 
гудюрдер. Ягъмур сепелемеге башлар. 


А й ше. 


Кетмек керек, 
Сыланырмыз. 


Зейнеп. 


Дере тюшсе 
Кечалмамыз. 

Къызлар ве яшлар чыкъарлар. Энъ сонъунда Арзы къалыр. Гугю- 
мини толдырмакъ ичюн чешмеге эгилмр. 


Асан. 


Арзы! : 
Чокъ вакъытлар 

Арзум олып яшасанъ да, 
«Севем» сёзюн айталмадым. 
Сени джаным, мелек санып, 
Къавушмакъны 

Акъылгъа да алмадым. 
Лякин, джаным, 
Козьлеринъде 

Корьдим умют нурлары, 
Онынъ ичюн догъды менде 
(Севги, къуванч 

Эм де ишанч дуйгъулары. 
Арзы! 

Лиъылсам, багъышла, 
Ишанч олса ал гонълюми: 
Сёйле, ярын къуда ёлласам 
Бош чыкъмазмы умютим? 


А рзы. 
(утана-утана). 
Ёлла, Асан... 


А сан. 


(Арзынынъ пармазъына юзюк кечирип) 


Юзюк алдым, ал гузелим, 
Элинъе -яразныкъ. 
Узеринде яздырдым 

«Мен санъа ашыкъ». 

Мен янынъда олмагъанда 
Олсун санъа эглендже. 


Арзы. 


Кет, дживаным, корьмесинлер 
Бизге нишан бергендже. 

А сан. 


Арзу гулюм, савлыкънен къал, 
Сени янъгъыз къалдырам, 
Бизге бакъып сейир эткен 
Булутларгъа ишанам. 


Асан Арзыгъа бакъа-бакъа чыкъып кетер. Арзы гугюмини толдыр- 
макъ ичюн текрар эгилир. Бу вакъыт чешме устюндеки къаялар 
арасындан Алибаба башыпы котерип, ашагъы бакъар. Сонъ, 
сызгъырыр. Дёрт: беш къайыхъчы Арзыны къапышлап алыр ве 
агъызыны къапатып, денъиз бетке алып кетерлер. Яшын, кок гу- 
дюрдисн эп артар. Рузгярнен бирге кучьлю ягъмур ягъмагъа башлар. 


К ъуддус. 
(Теляшнен багъырып, чешме янында пейда олур). 


Арзы аптемни чалдылар! 
Арзы аптемни чалдылар!.. 


А сан. 
(Къайтып келир). 


Не бар? Не олды? 
Къыяметми къопты ?2.. 


К ъуддус. 
Арзы аптемни чалдылар... 


Асан. 


Кимлер? 
К ъуддус. 
Алибаба... къайыкъчылар... 


А сан. 


Ах айдутлар, джанаварлар!.. 
Къуддус, 

Тез койге чап, 
Ярдымгъа кельсинлер. 


А сан денъиз бетке чапып кетер. Къудд ус къычырып-багъырып 
кой тарафкъа бурулыр. 


К ъуддус. 


Къуртарынъыз, Арзы аптемни чалдылар|.. 
Имдат, имдат, Арзы аптемни чалдылар!.. 


Эки тарафтан эки яш чапып кирер ве къаршылашырлар. 
1-. инджи яш. 


Эшиттинъми. 
Арзы чалынгъан?2.. 


2. нджи яш. 


Арзы?.. 
Эй, мында келинъиз! 


Ялыгъа, 
Ярдымгъа етип келинъиз(.. 


Чыкъарлар. Бираздан Абий къарт ве Рейан апте чешме огюнден 
кечерлер. 


А бий. 


Къызым. къызчыгъым... 
Арзым, балачыгъым... 


Рей ан. 


Къызым, къызчыгъым, 
Бир данем, эвлятчыгъым... 


ПЕРДЕ ЭНЕР 


Единджи лева 


Сана: биринджи левада олгъаны киби. Вакъыт — танъ мааллери. 

Кок юзю ачылгъан. Догъаяткъан кунешнинъ ильк нурлары денъиз 

устюнде узанмакъта. Шашкъын ве кедерли бир алда ичери Бекте- 
ми р келип кирер. 

Бектемир. 
Пара да кетти, къыз да кетти. 
(Кулюмсиреп). 


Паранъ олсун, 
Бу дюньяда къызмы аз? 


(Келеяткъан койлюлерни корип). 


Чалт къачмалы, 
Мында къалсам ярамаз... 


Чыкъар. Эллеринде къазыкь ве сопалары, чапа ве лескерлери 

олгъан койлюлер озь аралары ачувлы-ачувлы лаф этерек ве кяде 

бир денъизге айланып бакъаракъ, ичери келип кирерлер. Мейдан- 

лыкъта токъталырлар. Бираздан, юзю ве урбалары къангъа былач- 

гъан Асан, эссиз А рзыны къучагъына алгъаны алда, мейдангъа 

келип кирер. Онынъ артындан А бий къарт, Рейан апте ве 
яшлар пейда олурлар. 


Рейан апте. 
(такъмакълап). 


Ах къызым, къызчыгъым, 
Арзычыгъым, джанчыгъым... 
Сенинъ кольгенъ — меним рухум, 
Сенинъ озюнъ — меним омрюм... 
Сен тенимнинъ бир парчасы, 
Бар дюньяда бир къуванчым. 
Сенсиз манъа кунеш кульмей, 
Сенсиз дюнья къаранлыкъ. 
Сенсиз бир ан яшав биле 
Меним ичюн мезарлыкъ... 


А бий. 


Ах къызым, къызчыгъым, 
Арзычыгъым, къуванчым... 
Санъа токъунгъан душман къолу 
Къурып таш олып тюшсин... 
Сагъсынъмы, къызым? 


127 


Ач козюнъни, 
Биз къартларнынъ ал гонълюни, 


А рзы. А 
(Лваштан къыбырданып, козьлерини ачар). 


Асан сагъмых.. 
О мындамы?.. 


Асан Арзынынъ манълайындан опер. Абий къарт Рейан 

аптеге бир къызыл явлыкъ узатыр. ОРейан апте Асаннынъ 

дагъылгъан сачларыны топлап, онынъ къанлы башына явлыкь 
багълар. 


1-нджи къадын. 


Бу не джеза, 
Бу не зулум... 


2. нджи къадын. 


Факъыр ичюн омюр дегиль 
Къара олюм... 


1- нджи койлю. 


Кой байы, 
Молласы 
Хорлай бизни. 


2. нджи койлю. 


Бу дюньяда къайгъыргъан ёкъ 
Факъыр-фукъарени. 


3- нджи койлю. 


Сонъки къапым отьмегинъни 
Агъызынъдан алалар, 
Козьбебеги эвлядынъы 
Эвинъден чалалар. 

Асан. 


Топракъ чокъ — 
Халкъ «топракъ!» деп джан бере; 
Сув чокъ, — 
Халкъ «сув. сув|» деп чекише; 
Отьмеги ёкъ, 
Баласы «отьмек» деп яш тёке; 
Ёкълукъ. ёкъсузлыкъ саргъан, 
Факъыр-ыргъат 
Къан-теринен джан чекише. 
Лукин, достлар, 
Келир куню 
Акьикъат енъер. 
Келир куню 

акъыргъа да кунеш кулер! 


Хор. 


Тёпемизде ал кунеш, 

Нуры бизни иситмей. 

Биз чалыша-асраймыз, 

Сефа сюре мырза-бей. 
Келир куню 

Ер титретип гурьлер атеш, 
Келир куню 

Факъыргъа да кулер кунеш. 


Озен толу сув келе, 

Сувы бизден алынгъан, 
«Топракъ» деп халкъ джан бере, 
Топракъ байнынъ танылгъан. 
Келир куню 

Ер титретип гурьлер атеш, 
Келир куню 

Факъыргъа да кулер кунеш. 


ПЕРДЕ ӘНЕР 

1935 


ДУБАРАЛЫ ТОЙ 


Учь пердели музыкалы комедия 


ИШТИРАК ЭТКЕНЛЕР 


Аджнамет бай — Къарт бир адам. 

Нияр— Онынъ къызы. 

Фериште — Эсли бир къадын. Аджинипъ хызметчнси. 
Хасап А сан — Къарт бир адам. Кой байы. 

Ч омез — Яш бала. Хасап Асаннынъ азбар хызметчиси. 
Къарасан — Эсли бир адам. Дайфа башы. 

А би ж — Онынъ огълу. 

Айгуль — Онынъ къызы. 

Кой молласы. 

Ярдымджы роллерде: мусафирлер ве чалгъыджылар 

БИРИНДЖИ ПЕРДЕ 


Корюннш: къаршыда эки къатлы эв. Эвнинъ әтрафы багъчалыкъ, 
аарь. Танъ маали. 
Узакътан эшитильген йыр давушы эп санагъа якъынлашыр, 


Сув акъар тыныкъ-тыныкъ, 
Банъа тюшти бир яныкъ. 
Әр кес татлы юкъуда, 
Бен кезерим уяныкъ... 


Санада А би ж пейда олып, экинджи къаттаки пенджеренинъ огюнде 
токъталыр. О гъает гъамлы. 


А биж. (музыка фонында), 


Танъ атты, танъ мелеги, 
Уян энди, уян! 

Асрет ‘олдым, инан, — 
Къальбим атеш, янам, 
Корьмей кетип олмам, — 
Уян әнди, уян!.. 


(Беклер. Сонъ, девам этип). 


Пенджеренъден бакъ, ярем, 
Яныгъымы ал, ярем, 

Танъ нурунен алланып, 
Такъдиримни айт, ярем. 


Пенджеренинъ нагъышлы орьтюси чекилип, анда Н и яр корюлир. 


Нияр! Сени телюкеде къалдырсам да, бу мукъаддес 
пенджереге кєльмей оламадым. Танъ аткъандже шу ерде 
сени беклеп турдым. Бу эвде, бу ханеде сен барсынъ деп, 
теселли алдым. Багъышла мени, гузелим, акъылым барма 
десе де, юрегим сез динълемеди. 

Н ияр. Сабыр эт, азизим, куню келир... Бабамнынъ 
аякъларына тюшип ялвармакъ истейим. Бу куньгедже ич 
бир арзумны ред этмеди. Бельки... Гузуны-отьмегини аша- 
дым, босагъамыздан атлагъанда бабамнынъ лянетини 
эшитмек истемейим. 

А би ж. Нияр! Мераметсиз юрек дертли юрекни 
анълармы? Сен севги дердинен козьяш тёккенде, онынъ 
юреги буз кесилир. Чингенедир, къара суектир деп, мени 
ашалар... 

Н ия р. Теметленме, азизим, бельки бахтымыз юрер... 
Иш зоргъа къалса мени бу диварлар да, авам халкънынъ 
эмиш-демишлери де тутамаз. Эмин ол, азизим, эр ким- 
нинъ кок юзюнде бир йылдызы олгъаны киби, мєним де 
ер юзюнде бир севимлим бар, о да сенсинъ! 


(Бу сёзлерден эеджанланаъан Абиж тургъан еринден 
секирип, пенджереге атылып чыкъар, Ниярнынъ пар: 
мазъына юзюк кечирир). 


А биж. Ал, гузелим, юрегинъде севги нуры олдыкъ- 
ча бу юзюк севгимизге шаатлыкъ этип, пармагъынъда 


иылтырап турсын. 


Нияр ве Абиж (йырлап). 


Кокте йылдыз, ерде биз, 
Севдалыкътыр дердимиз. 
Аизарлар чекемиз, 
Ёкътыр башкъа чаремиз. 
Ачыл дерья, кечейик, 
Акъ ялыгъа етейик. 
Севгимизни айбетлеп, 
Бахт шербетин ичейик... 


Аятта Аджиамет бай пейда олур. 


Н ияр. Бир сеслер эшитиле, бабам олмасын... (Абиж- 
зе явлыкъ узатып). Ал, азизим, мен янынъда олмагъанда 
бу явлыкъ санъа мени анъдырсын. (Козьден чекилир). 

А д жи. Танъ маалинде бу насыл бир мыш-мыштыр? 
Хырсыз олмасын. (Азбаргъа чыкъар. Пенджерсден сски- 
рип тюшкен Абижни эслер. Озь-озюне). Бакъ сен, бу къа- 
ра шейтан кене кельген. Яхшылыкънен аягъыны кесмей- 
джек гъалиба. (Базъырып). Эй, джемаат! Эвиме хырсыз 
тюшти, ярдымгъа етип келинъиз! 

А бик. Шамата къопарма, Аджи баба, мен хырсыз 
дегилим. 

А джи. Хырсыз олмасанъ бу эвде не ишинъ бар? 
Явлыкъны къайдан алдынъ? 

Абиж. Явлыкъны манъа бахшыш бердилер. 

А дж и. (багъырып). Эй, джемаат!.. 

А биж. (элинен онынъ азъызыны къапатып). Ялва- 
рам, ботен ерде шамата къопарманъыз. Мен Ниярнен ко- 
рюшмеге кельдим, чюнки мен оны, о да мени севе. Бу яв- 
лыкъ онынъ бахшышыдыр. 

А джи. (озь башына). Тёметлерим догъру чыкъты.:. 
(Абижеае). Чингене огълу бай къызына севда олгъан! Жа- 
ха-ха!... Меним къызым Чолпан йылдызыдыр, узат эли- 
нъи, онъа етерми 2 

А би ж. Элим етмесе, юрегим етти. | 

А дж и. Юрек экен! Чингенеде юрек къайдан кель- 
син? Бакъ онынъ лафына... Сен не, Аджиамет бай къара 
суекке къыз берир беллединъми? 

А би ж. Бермесенъ, алып къачарым. 

Аджи (абдырар. Озь башына). Япар, не десенъ 
япар. (.4бижзе). Йигит экенсинъ, къардашым, эшиттим, 
эльнен борю тута экенсинъ. Машалланъ бар. Амма тап 
бу къадар ахмакъ олгъанынъы бильмей эдим. 

А би ж. Не демек истейсинъ, Аджи баба? 

А джи. Не дейим санъа, меним эрке къызым сени 
де «севем» деп къутурткъан. Былтыр бир бай огълу онынъ 
пенджереси тюбюнде беш ай кукареклеп юрди. 

А би ж. Сонъ? 

А джи. Сонъу не олсун, куле-куле тойгъан сонъ, бай 
огълуны къувып йиберди. Оюнджакъ этип энди сени, чин- 
гене огълуны тапкъан. Аферин къызыма! Ха-ха-ха! 

А би ж. Кульме байым, чингене де инсандыр. 

А джи. Айткъаныма инанмайсынъмы? Олмаса, бир 
къач куньден никях дуасына буюр. Анда киев баланы да 
корерсинъ. 

А биж. Киев?!.. 

А джи. Ёкъса сен озюнъни киев сандынъмы? Ха-ха- 
ха!.. Эм ойле-бойле киев дегиль, эльнен арслан туткъан 
бир иигит. 

А би ж. Алла ашкъына, ялварам санъа Аджи баба, 
керчегини сёйле: бу айткъанларынъ догърумы? 

А джи. Алла-алла, чингенеде де гъурур ола экен де[ 
Бабанънынъ демир тезьясыны, тери корюгини, ананънынъ 
фал ташларыны берип, Аджиамет байнынъ къызыны 
аладжакъ олдынъмы? Эль-алем масхарасы олмаздан эвель 
бу азбардан аякъларынъны авуштыр. Бир даа кольгенъни 
биле корьмеиим. 

А биж (озь башында). Меним эшиткенлерим не- 
дир?. Десене... (Аджизе). Сен ялан айтасынъ, Аджнамет 
бай! : 

А джи. Не, ялан айтасынъ дединъми?.. 

А би ж. Эбет, ялан айтасынъ дедим! Нияр гуль киби 
тазе, къар киби темиз, меляике киби гуняхсыз бир ин- 
сандыр. 

А джи. Онда сенинъ ишинъ олмасын. Къыз меним —- 
мал меним, кимге истесем, онъа сатарым. Джойыл мын- 


дан! 
А биж (башыны салындырып, йырлап, азбардан 


чыкъар). 


Атам манъа бир ал олды, 
Янды юрек, кебап олды. 
Оны анъып ах дедикче, 
Акъ джигерим ал къан олды... 


Айтынъ манъа тувгъанларым, 
Айтынъ манъа мен нейлейим. 
Юрегими от къаплады, 
Янды, янды, куль олды... 


А джи (бир озю). Асрадым-осьтирдим дегенде чин- 
генеден муштериси тапылды. Джаным-джаным бай огъул- 
лары тургъанда, гонълюни бу арамзадеге берген. Алып да 
къачар. Дуракъсыз бу мельунларны къайдан барып та- 
парсынъ? Пишкен армут теректен озю тюше экєн. Энди 
не япмалы? Бу армутны кимге сатмалы? 


Ойнап-йырлап ичери А йгуль келип кирер. 
А йгуль. 


Къалайлы къазан ичинде къаз баласы, 
Къызыны баштан чыкъаргъан озь бабасы. 


Белинъе къушакъ яптырдым, чевреси сырма, 
Анавгъа-мынавгъа козь этип, бойнумы урма... 


А джи. Иште, бу етмеген эди. 
Айгуль Алжи баба, яныгъынъыз бар гъалиба, бир 
фал бакъаиымчы. (Фалташларынен ойнап). Бир аттым — 

нал чыкъты, бир аттым — тай чыкъты, бир даа аттым — 
чатал къашлы, къара мыйыкълы киев чыкъты. Къызы- 
нъызгъа олса керек. Къуда бекленъиз, Аджи баба. 

А джи (ачувисн). Къуданы агъанъ йибереджекми? 

Айгуль. Агъам олса — не олгъан? 

А д жи. Мына не олгъан... (Ураджакъ олып чапкъы- 
лыр). 

Айгуль. (къачып). Аджи баба, унутманъыз, мен 
фалла янъылмайым, айткъаным оладжакъ (Чыкъар). 

А джи. Не десенъ олур.. Давранмакъ керек. ( Къычы- 
рып). Эй-й, Чомез, мында кельчи? 


Чомез эсней-эсней ичери келип кирер. 


Чомез. Айтынъ, байым, не буюрасынъыз? 

А джи. Але даа юкълай эдинъми? 

Чомез. Ёкъ, байым, юкъламай эдим... Тюш коре 
ЭДИМ. 

А джи.:.Я тюшюнъде не корьдинъђ 

Ч омез. Юкълагъанымны корьдим. (Экиси де кулер). 

А д жи. Байынъ эвдеми? 

Чоме з. Эвдедир. 

А джи. Не япа? 

ҶЧ омез. Не япсын, чекише заваллы. 

А джи. Хасталандымы ёкъса? 

Ч омез. Хасталыкъ чарпсын оны. А шнен чекише. 
Сабадан уйлегедже отьмекнен эт ашай, уйледен акъшам- 
гъадже этнен отьмек гшай, акъшамлары да этнен отьме- 
кни къарыштырып ашай. Кене де олса шишман къурса- 
гъыны толдырамай. 

А джи (сертийип). Сус, джинасир: бала, онынъ къур- 
сагъында сенинъ ишинъ олмасын. Бай олгъан сонъ ашай- 
джакъ эбет. Бар айт, бизге джума къавесине буюрсын. 

Чомез (чыкъып). Къаведен онъа не файда... 

Аджи (бир озю). Бу шишман эриф эвге кельгенде 
Нияр онынънен шакъалаша тургъан, Бельки... Тьфу! Ба- 
шы — ат башына, къурсагьы да ичли сыгъыргъа ошай. 
Тёвбе, мен не айттым шу!.. Онынъ кимге ошагъаны меним 
не ишим? (Аяткъа кирер, къычырыр). Нияр, къызым, 
мында кель... Я раббим, ишими онъ кетир, къызымы озюм 
киби бай адамнынъ эвинде корейим. 


135 


Нияр (къоркъа-пыса ичери кирер). Саба шерифлер» 
хайырлы олсун, баба! 

А джи. Айтчы, бугунь саба башта кимнен хайырлаш- 
тынъ? Сустыньмы? Айды, яшлыкъта олуджы шейдир. 
Амма бу сонъкиси олсун. Корюле, къафестен учурылма- 
гъа вакъытынъ кельди. Лякин барып да бу къафеснинъ. 
къапысыны озь элинънен ачаджакъ олма, элинъни къыра- 
рым. Анавыны... Хасап Асанны чагъырттым. Келип къал- 
са, онъа хошкельди айт, ал-хатирини сора. Айды, бар, озь 
ишинъни бакъ. (Нияр кери чыкъар). Лякин бу къарт пе- 
зевенк къызымнынъ къадрини билер экенми? Маймунгъа 
гуль такъаджакъ олам... Э-э, Аджиамет бай, кевшеме, 
«ма» демегендже, «ал» деген де тапылмай. Онда исе сюрю- 
сюрю къойлар, сыгъырлар, джылкъылар... Денъизде къум, 
онда мал. Къызымны эвлендирген сонъ буларнынъ эписи 
яваш-яваш меним олур. (Копек урер). Келе гъалиба. Эй, 
Фериште! 

Фериште (кирип). Не айтасынъ, байым? 

А джи. Копек урей, эшитмединъми? 

Фериште. Эшиткенде не олгъан? 

А джи. Я бизим копекнинъ ялынъыз Хасап Асангъа 
ургенини бильмейсинъми2 Оджакътаки къазанны эвге 
кирсет, ондан башкъа озюмиз ач къалырмыз. 

Фериште (джильвеленип). Байым, анавы лафны 
Асангъа айгырсынъмы? 

А джи. О да насыл лафтыр? 

Фериште. Сени Хасап Асангъа къоджагъа бе- 
ририм, деген эдинъ. 

А дж и. Туллыкътан бездинъми? 

Фериште. Бездим, бездим, Аджи баба, къуртар 
мени бу белядан. 

А джи. Хасап Асан тул къадынларны бегенмей. 
Къыз аладжакъ экен. 

Ф ериште. Алла алсын оны... (Агъламсырап). Ке- 
не туллыкъ, кене бекярлыкъ... Анам мени къысметсиз 
догъургъан... 


Фериште чыкъар. Азбарда Хасап Асаннен Чомез пейда олур- 
лар. Чомезнинъ элинде зембиль. 


Асан. Чомез! 
Чомез. Айт, байым. 

Асан. Бурнунъа эт къокъусы урмадымы? 

Чомез. Урмады, байым. 

А сан. Бурнунъ къурусын. Къокъу алмагъан бурун- 
ны ташып юрмектен не файда? Менимки эки верстлик 
ерден къокъу ала. (Бурнуны чекип). Бу эвде къуйрукъ 
майына къозу эти къавургъанлар. (Бир даа чекип). Ичинє 
арпачыкъ согъан догърагъанлар... Къазанлары къайда 
экен?.. Чомез, ач олдым, зембильден бир парча къуйрукъ 
бер. 
Ч омез. Байым, ёл бою ашап кельгенинъ олмадымы? 


Асан. Тойгъа барсапъ — тойып бар, дегенлер. Бу 
ачкозь Аджи ‘ашыны дегиль, бир ютум сувыны да бермез. 
(.4збарда Фериштени корип къалыр. Шакъалашып). 


Геми келир учь дане, 
Устю толу кестане. 

Дюнья толу дюльбер олса, 
Аладжагъым бир дане. 


(Фериште (сертейип). 


Кет башымдан, окъталма, 
Куле берип, токъталма. 
Къыз аладжакъ олгъансынъ, 
Не баш куттинъ, керата?2.. 


А сан (тааджипленип). Э-э, шакъама да сюртмеди. 
Бу майда бир къыл бар амма, сонъу хайыр... (Элиндеки 
къуйрукъ парчасыны чайнай-чайнай аяткъа кирер). Се- 
лям алейкум, къомшу достым! 

А джи. Алейкум селям, хош кельдинъ. Тёрге буюр. 
Саглыкъ-селяметлик ериндеми, Асан бай? 

А сан. Э-эй, Аджи, сен сорма да, мен айтмайым. 

А джи. Хайыр ола? 

Асан. Хайыргъа дегиль гъалиба. Геджелери къор- 
къунч тюшлер корип башладым. 

Аджи. О да насыл тюштир? 

А сан. Мисаль ичюн айткъанда, тюневин гедже тю- 


шюмде кене ачыкъкъанымны корьдим. Согъумлыкъ бир 
къой сойдым. Оны къулагъындан къуйругъынадже аша- 
дым. Тоймадым. Бирини даа сойдым — кене олмады. 

Сюрю-сюрю къойларымы, сыгъырларымы сойып аша- 
дым — бу да етмеди, кене ач къалдым... Алжи, бойле тюш- 
лерден къуртулмакънынъ чареси ёкъмы? 

А джи. Бар! Эвленмек керск санъа. Чареси одыр 
онынъ. Эвленсенъ, геджелери шерфенънен эгленирсинъ, 
тюш корьмеге вакъытынъ къалмаз. 

А сан. Акъыллы адам экенсинъ, Аджи. Мен де ойле 
тюшюнем. Лякин, догърусыны айтсам, шу къыскъа аякъ- 
лылардан отюм патлайджакъ. Нечюн десенъиз, оларныпъ 
чокъусы обур ве джады экен. Алла косьтермесин, барып 
да.” 

А джи. Я Нияр? Сенинъдже о да джадымы? 

А сан (аякъкъа атылып турар). Тёвбе де, Аджи! Он- 
дап джады олурмы? Ондаки культе сачлар, эля козьлер, 
гуль янакълар, къабарыкъ кокреклер, семиз балдырлар... 

А джи. Олды, олды, къарт зампара. Тап агъызынъ 
копюрди. Ниярны бегенесинъми ёкъса? 

А сан. Алла, алла, Аджи, ойле яш бир къыз меним 
тишсиз агъызымнынъ къашыгъыдыр я! Отуз эки тишим- 
ден йигирми экисини арыкъкъа ташладым. Тезден бы- 
ламыкъкъа кечеджем. 

А д жи. Быламыгъынъны ташла сен, Ниярны айт: бе- 
генесинъми 2 

А сан. Худжур лафлар этесинъ, Аджи, тезеликни 
ким бегенмез2 Мисаль ичюн айткъанда, баарь кельдими, 
мен къой этинден къозу этине кечем, чюнки къозу эти... 

А д ж и. Бургъалама, мен Ниярны сорайым. 

А сан (озь башына). Не дейим экен? Бегенем дессм 
мени сопалап айдамазмы? (Аджизге). Аджи, дердиме со- 
гъан догърама. Онынъ адыны эшитсем юрегим чатыр-чутур 
алевлсне. (Багъырып). Олян, Чомез, тез ол, анавы къоп- 
къанынъ сувыны бер де, юрегимдеки алевни сёндирейим. 
(Ичер). Ой анасыны, юрегимнинъ ягъы да ирип кетти. 
Чомез, зембильден аз бучукъ къуйрукъ бер. (Къапыныр). 

А д жи. Бакъ онъа. текмиль къутурды. Я бойле бир 
къызны сатып алмагъа акъчанъ етерми? Бильмиш ол, те- 
разенинъ бир къапагъына Ниярны къойсам, экинджисине 
алтын къояджакъсынъ. Къапакълар бир кельсе, къыз се- 
нинъ, алтын меним. Насыл, бу алыш-веришке разысынъ- 
мы? 

А сан (текрар аякъкъа атылып турар) Аджи, керче- 
гини айттынъмы? Алдамайсынъмы? Бельки шакъадыр?.. 
Ал, гл, малым да сенинъ олсун, мулькюм де. манъа [ияр- 

пы бер. (Чомез Хасап Асаннынъ къулазъына бир шейлер 
фысылдар.). Не, паалы дейсинъми?.. Еке?.. Неге еке2.. 

А джи (Чомезге). Къана, къардашым, буюклернинъ 
лафына къошулма. Бойле шейге Асан байнынъ озь акъы- 
лы да етер. 

А сан. Кет, къабакъбаш! Борджкъа акъыл алгъан 
адам дегилим. (Чомез азбаргъа чыкъар. Хасап Асан девам 
этип). Бер элинъни, Аджи, бугуньден сонъ сен манъа ба- 
ба, мен де санъа огъул олайым. 

А джи. Гевезеленме, Асан бай, маньа баба демєсєнъ 
де олур. Менден чокъ яш дегильсинъ. Озюнъни манъа де- 
гиль, Нияргъа бегендир. 

А сан. Мен базардан мал сатып алгъанда, сыгъыр- 
дан: мени бегенесинъми, деп сорамайым. Мал сенинъки — 
пул менимки, амин! Анълаштыкъ гъалиба. Ойле олса, тур 
еринъден, бир яшлыкъта, бир къартлыкъта! 


(Ойнап йырларлар). 


Он секизге кельди яшым, 
Севдагъа огърады башым. 

О сенинъ мамур бакъышынъ, 
Джианда булунмаз эшинъ. 


Алтын фесинъ ян киерсинъ, 
Севдалыгъым сен чекерсинъ. 
Ай дюльбер къыз, вай дюльбер къыз, 
Башыма да сен етерсинъ... 


А джи. Алды, олды шуны, Асан бай. Ойнамагъа би- 
ле экенсинъ. Бельки йырламагъа да биледирсинъ? Дей- 
джегим, бу къартлыгъынъа. санъа мытлакъа бираз яшар- 
макъ керек. Сабалары къызныпъ пенджсресине кель, чынъ 
айт, бейит ташла, озюнъни бегендир. Анавы чингене огъ- 
лу танъ атмаздан эвель кукареклеп башлай. 

А сан (теляш ичинде). Анавы эльпен борю туткъан 
йигитни айтасынъмы2 Ниярны о да севеми? 

А дж и. Севмек дегиль, Нияргъа дели-диване олды. 
Къутурып пюре. 

А сан (абдырап). А-а, ойлеми? Мени онъа пычакъ- 
сыз сойдырып, малларыма шорбаджы олмакъ истейсинъ- 
ми? Ягъма ёк! Къызынъ да, эвинъ де башынъдан артта 

къалсын. (Ёрге чёкип). Оф, джаным кетти, тек бир те- 
ним къалды. (Базъырып). Әй, Чомез, олеятырым, бир 
парча къуйрукъ кетир! 

дж и (шашмалап). Къыз севген адам чатал юрек 
олур. : 

Асан. Энди чаталы да сынды, тереги де. Манъа 
токъунма. Аджи, хасапкъа азырлангъан мал дегилим. 
Къызынъ да керекмей, озюнъ де. (Турып кетеджек олур). 

А д ж и. Токъта шуны, башынъы джойма. Бирер къаве 
ичермиз джума ашы ашармыз. 

А сан (токъталып). Аш дейсинъми, Аджи? Онъа 
къаршы дегилим. Тек къыз лафы олмасын. 

А джи. Ниярнынъ хошкельдисини эшитмей къайда 
кетеджек оласынъ»? Джаны агъырыр. 

А сан. Мени корьмесе джаны агъырыр дейсинъми, 
Аджи? Яхшыгъа бакъмакъ козьге къарув, дегенлер. Ой 
анасыны не япайым экен! Юрегим корьмеге истей, лякин 
аякъларым къач, деп зорлай. (Базъырыпт). Чомез, къапы- 
да козь-къулакъ олып тур. Анавы чингене огълу кельсе, 
«къаравул» къычырырсынъ. Пенджереден чыкъып къача- 
рым. 

Аджи (къапыны аралыкъ этип). Нияр, къызым, 
мында кельчи! (Асангъа). Агъызынъны юм, тишлеринь- 
ни корьмесин. 

Асан. Корьсе не олгъан? Ат алгъанда мен башта 
тишлерини бакъам. 

Нияр (кирер). Кельдим, баба, буюрынъыз! (Хасап 
Асаннынъ диванелер киби бакъкъаныны корип, озюни 
туталмаз ве къакъылдап кулер). 

А джи (Асаннынъ къулазъына). Дувадакъ киби су- 
сып отурма, айт бир шейлер. 

А сан (Ниярзъа). Сен папийчигим, зурна чалмагъа 
билесинъми 2 

Н ияр. Ёкъ, бильмейим. 

‚ Асан. Вай-вай-вай, зурна чалмагъа бильмеген адам 
олурмы? Зурна дегенлери пек яхшы бир чалгъыдыр. Илле 
десенъ чобан авасына. (Йырлап ойнар). 


Дириль-дириль къавалым, 
Фетта меним чобаным. 

Фетта къойгъа не бармай, 
Мачиклерни не бакъмай... 


Сонъ, насыл, яхшымы? 

Н ияр. Чокъ яхшы. 

А сан. Истесенъ, зурна чалмакъны санъа да огрете- 
ИИМ. 

Н ияр. Я озюнъиз билесизми? 

А с'а н. Зурна чарпсын мени. Даа элиме де алмадым. 
Лаф олсун деп айтам. Шакъа! Ха-ха-ха|.. 

А джи. Джошты пезевенк. (Нияргъа). Къызым, биз- 
ге бирер фильджан къаве кетир. (Нияр чыкъар. Асан 
козьлерини патлатып, онынъ артындан бакъып къалыр). 
Санъа не олды, акъылынъны Нияр алып кеттими? 

А сан (джесаретленип). Олды оладжакъ, къырылды 
баджакъ: бер элинъни алайым, бабачыгъым! Кель бетинъ- 
ден опейим, бабачыгъым! (Четке). Амма да бабагъа раст- 
кельдим, эй! Денъизде къум, онда мал! Тезден бу Аджи 
де аякъларыны кокке тиклер, бутюн маллары манъа къа- 
лыр. (Аджизе). Кель козюнъден опейим, бабачыгъым! 

А джи. Олды, олды шуны. Сипирке сакъалынънен 
бетими текмиль яра эттинъ. Я чингене огълундан къоркъ- 
майсынъмы? 

А сан. Мен... мен оны пычакъсыз соярым, парчала- 
рым, борю олып ашарым. Аджи, мендай арслан тургъанда, 
сен шейтандан да къоркъма. 


Нияр къызынъ, мен огълунъ, 
Кеч кошеге кий тонунъ. 

Ярын дегиль, мына бугунь 
Чалдыр бизге той-дюгюн!.. 


Азбарда шенъ-шерамет умумий оюн. 


‚ ПВРДЕ ӘНЕР. 


ЭКИНДЖИ ПЕРДЕ 


Айны шу лева. Танъ маали. 


А биж (терекке яслангъаны алда зъам-кедернен йыр- 
ламакъта). 


Атам манъа бир ал олды, 
Янды юрек, кебап олды. 

Оны анъып ах дедикче, 

Акъ джигерим ал къан олды. 

Айтынъ манъа тувгъанларым, 
Айтынъ манъа мен нейлейим. 
Юрегими от къаплады, 
Янды, янды, куль олды. 
Олер эдим, эллер алыр, 
Козюм кене онда къалыр. М 
Къалыр эдим, къавушалмам, 
Дюнья манъа арам олур. 
Айтынъ манъа тувгъанларым, 
Айтынъ манъа мен нейлейим. 
Юрегими от къаплады, 
Янды, янды, куль олды... 


Азизим, пенджере, ден айырыламайым, янынъа да ба: 
рамайым... Сенинъ байлыгъынъ, меним факъырлыгъым 
арамызда юдже дагълар олып юксельди... Айт, гузелим, 
бабанънынъ манъа дегенлери керчекми? Мени алдадынъ- 


мыд 


Юрегими от къаплады, 
Янды, янды, куль олды... 


А йгуль (ичери чапып кирер). Акам, тез чалашкъа 


барып етейик. 
Аби ж. Не иш? 
Айгуль. Къудалыкъ. 
А биж. О да насыл къудалыкътыр?.. (Чыкъарлир. 


Ичери Чомез келип кирер). 
Чомез (артына айланып). Юр, байым, юр, къор- 


къма 
Асан (кийинип-къушангъан бир алда ичери кирер). 


Огден юр, Чомез. 

Ч омез. Огден нишанлы яшлар юрер. 

А сан. О да’акъыл! Сен аркъа тарафтан козь-къулакъ 
ол, анавы къара шейтан келип къалмасын, экимизни де 


пычакъсыз сояр. 
Чомез. Байым, оны пычакъсыз сояджакъ сен дегиль 


эдинъми? 

Асан. О лаф зди, Чомез. Шимди исе юрегим думп- 
думп, думп-думп ура. Бер бир парча къуйрукъ, озюме ке- 
лейим. (Ашанып, Ниярнынъ пенджереси огюне келип 


токъталыр. Чомеззе). Айды, йырла! 
Чомез. Йырны нишанлы яшлар айтыр. 

Асан. О да акъыл! Неден башлайым экен? «Дом- 
пылдай»ны айтайыммы? 

Чомез. О да насыл шейдир? 

А сан. Бильмейсинъми? Олмаса, огренип къал (йыр- 
лар). 


Къарасувнынъ дёрт кошеси, 
Май бардагъы домпылдай. 
Озю де гадам беггимей, 

Чанакъ-чёльмек домпылдай... 


Насыл, бегендинъми? 

Ч омез. Кечмез, байым. 

А сан. Кечмез дейсинъми? Я «Къара тавукъ» кечер- 
ми? Оны да бильмейсинъми)д (Сапсем джаиль экенсинъ 
де. Динъле! 


Къара тавукъ къакъ-къакъ этер, 
Къанатлары шакъ-шакъ этер... 


Чомез (оны болип). Етти, етти, байым. Мында май 
бардагъы да, къара тавукъ да кечмез. Севги йыры йырла- 
макъ керек. 


А сан. Севги йыры дейсинъми) Ойлесини бильме- 
йим. Озюнъ йырла. Бугунь сесим де яхшы чыкъмай, богъа- 
зымы май басты гъалиба. Чомез, билесинъми не япайыкъ? 
Кель, севги йырыны ортакълашып айтайыкъ. Сен мынавы 
мети ичине кир де, бар сесинънен багъырып йырла, мен де 
пенджереге бакъып дудакъларымы ойнатайым. Насыл, бу 
акъыл ишими? 

Ҷ омез. Акъыл иши, байым. Бойле йыр айтмакъ даа 
ич бир ахмакънынъ акъылына кельмегендир. 

А сан. Кельмез эбет, оны мен озюм тюшюнип тап- 
тым. Э-эй, Чомез меним башым акъыл хазинесидир амма, 
анахтарыны джойгъаным, тапамайым. Айды, кир метиге. 

Ч омез (мети ичинден йырлап). 


Азбарында акъ тана да, вай-вай-вай! 
Къызым бар деп макътана да, вай-вай-вайі 
Макътанса да ери бар да, вай-вай-вай! 
Янагъында бенъи бар да, вай-вай-вай!.. 

Нияр (пенджереден башыны чыкъарып). Багъчада 
бульбуль оте гъалиба. 

А сан. Бульбуль дегенинъ меним о, папийчигим. 
(Тиз чёкип). 


Сен меним султанымсынъ, джанымсынъ, 
Шекеримсинъ, балымсынъ... 


Нияр (кулип). Сен де меним султанымсынъ... 

Асан. Оф, оф! 

Н ия р. Шекеримсинъ, балымсынъ! 

А сан. Оф, оф, оф! Ириди юрегимнинъ ягъы. (Ме 
тини таякълап). Олян, Чомез, тез ол, бир парча къуйрукъ 
бер! 

Ч омез. Адымны айтма, мен мында ёкъым. 

А сан. Эбет, эбет, Чомез, сен метиде &късынъ. 

Н ияр. Мени ташлап кимнен лаф этесинъ, Асан эм- 
дже) 

А сан (озь башына). Пахыллады. Куньджи экєн. 
(Нияргъа). Сен меним султанымсынъ, джанымсынъ... 

ияр (оны болип). Асан эмдже, оны эшиттим, энди 
янъы бир шей айт. 

А сан (озь башына). Даа не айтайым экен? ( Метитс 
эгилип). Сен не дейсинъ, Чомез2.. Къычырып айт, джина- 
сир, эшитмейим. Олды, олды, анъладым. (Нияргъа). 
Баарь! Тереклерде къашкъырлар йырлай, ахырларда... 
бульбуллер айкъыра! Ох, бу не аджайип гузелликтир! 

ияр (озюни кульзиден зорнен тыйып). Асан эм- 
дже, бир йырчыкъ даа айтчы! 

сан. Манъа коре не, истесенъ акъшамгъадже йыр- 
лайым. (Метизе бакъып). Чомез, башла! (Озю дудакъ- 
ларыны ойнатыр, тамазъыны къырар, оксюрир, лякин ме- 
тиден сес эшитильмез. Озь башына). Джинасир бала мети 
ичинде богъулып къалды не мараз... 

Н ияр. Сизге не олды: тилинъиз тутулдымы, богъа- 
зынъыз къурудымы? 

А сан. Ай гузель къыз, санъа бакъкъан адамнынъ 
тили тутулмазмы, богъазы къурумазмы? Ягъламагъа аз 
бучукъ къуйрукъ олса экен.. 

омез (метиден Соны чыкъарып, Ниярнен козь 
этишкен сонъ, апансыздан йырламазъа башлар. Иыраъа 
джошкъан Хасап Асан оюн тёшер). 

Пенджереден акъ къыз къарай, вай-вай-вай! 
къ къыз къара сачын тарай, вай-вай-вай! 

Шу акъ къызны алыр эдим, вай-вай-вай! 

Әвге алып барыр эдим, вай-вай-вай!.. 


А джи (софада пейда олур. Динъленип тургъан 
сонъ). Анавы чингене огълу кене кельди гъалиба. Баре 
онъа ойле бир сопа чекейим ки, мени омюрбилля унутма- 
сын. (Яваштан якълашып, таязъыны Хасап Асаннынъ 
омузына яндырыр). Мына санъа къыз ичюн! Мына санъа 
севгенинъ ичюн! Мына санъа... 

А сан. Имдат, имдат, ольдюрелер!.. (Аджини эслеп). 
Аджи баба, мени нечюн котеклейсинъ 2 

А джи. Асан бай, сенсинъми шу? Тьфу! Мен сени 
анавы чингене огълу белледим. 

А сан. Омузыма таякъ тюшкенде мен де сени одыр 
белледим. 

А джи. Айды, бугуннинъ къазасы бунынънен кеч- 
син. 

А сан. Кечсе яхшы амма, омуз кемигим чиль-парча 
олды гъалиба. Сесимни бегендинъми, Аджи баба? 

Чомез (метиден чыкъып, джылмайып). Байым, даа 
йырлайджаммы? 

А сан. Бакъ сен масхарагъа, «даа йырлайджаммы» 
экен! Йырласам — мен йырладым, я сен не форса сата- 
сынъ? Мен йырлагъанда дудакъ ойнатып тургъан байгъуш 
сен дегиль эдинъми? Деф ол башымдан, артыкъ керек- 
мейсинъ. 


Ч омез чыкъар. Терек артында Айгуль пейда олур. Динъленир. 
онъ, о да чыкъар. 


А джи. Лаф этмеге тиль таптынъмы? 

Асан. Я меним тилиме не олгъан? Къызны корьген- 
де беш суем даа узанды. 

А дж и. Аранъызда не лаф олды? 

А сан. Эки севда арасында не лаф ола билир? Севги 
лафы эбет. «Сени эр гедже тюшюмде корем», дей. «Юре- 
гимнинъ анахтарыны тек санъа ишанам, ач да, онынъ ичи- 
не кир», дей. Сапсем къара севда олгъан. 

Аджи. Тилинъ беш суем дегиль, он суем узангъан. 

Асан. Узаныр я! Севдалыкъ къолай шейми? « Гев- 

ден той япып, мени озь эвинъе тюшир, сенсиз яшамагъа 
сабыр-меджалым къалмады», дей. 

А джи (джылмайып). Къандырдынъ гъалиба... , 

А сан. Къыз къандырмасы манъа коре не? Истессм, 
хан къызы да аякъларымда тиз чекер. 

А джи. Къой, къой шуны, Асан бай, текмиль дады- 
ны къачырдынъ. Юр эвге кирейик де, нишан тою месе- 
лесини анълашайыкъ. 


Эвге кирерлер. Ичериде Чомез ве элинде таягъы, аркъасында тор- 
басы олгъан, эски бир джуббе япынгъан, шал орьтюнген Айгуль 
пейда олурлар. 


Айгуль. Эшиттим, Чомез, даа шимди эр шейни озь 
къулакъларымнен эшиттим. Агъамнынъ иши олмайджакъ 
гъалиба. 

Чомез. Айгуль апте, ялварам сизге, дєгенимни 
япынъыз. Бундан сонъ Хасап Асан Нияр аптемнинъ ады- 
ны тилине биле алмаз. Джады олмагъа билесизми? 

А йгуль. Джады? Билем эбет. 


Джады, джады, джап-джады, 
Къайда онынъ эдждады? 
Бири обюр, бири къотур, 
Бири окъур, бири сокъур, 
Бешинджиси кетен токъур. 
Бабалары Канджалос, 
Давулджыдыр, давулджы. 
Аналары Панджалос, 
Оюнджыдыр, оюнджы... 


(«Давул оюны». Айгуль ве Чомез ойнарлар). 


Чомез. Чокъ яхшы, Айгуль апте! Энди Асан бай- 
нынъ эвден чыкъмасыны беклейик. 


Азбарнынъ экинджи тарафына кечерлер. Эвден Нияр чыкъар. Пар- 
магъындаки юзюкке бакъып, терен хаялларгъа далар. 


Н ияр. Азизим, къайда кеттинъ, кельмез олдын»ъ... 
(йырлар). 


Коктен учкъан бир къуш эдим, 
Агъ иле туттынъ мени. 

Юрегинъе къонгъан эдим, 
Не ушкюттинъ яр мени. 


Сен кеткен сонъ къанат сынды, 
Зиндан чёкти, учалмайым. 
Санъа гонъюль берген эдим, 
Дердинъден вазгечалмайым. 


Кель ал мени, ал дживаным, 
Эллер алыр, хор олмайым. 

Санъа бакъып къуванч ичкен 
Омюрлик яренъ мен олайым... 


Гъамлы бир алда терекке ясланыр. Ичери А йгу ль къайтып кирер. 


А йгуль (башлызъыны котерип). Гузель Къыз, санъа 
не олды, неге мугъайдынъ? 

Н ияр (онынъ дюльберлизинден айретте къалып). Ай 
къыз, сен инмисинъ-джынмысынъ, ёкъса коктен энген йыл- 
дызмысынъ > 

Айгуль. Ин дегилим, джын дегилим, чёльде оськен 
бир къызым. 

Н ияр. Чёльде? 

Айгуль. Айса сен не беллединъ? Гузель гуллер тек 
бай азбарларында дегиль, къулан чёллерде де оселер. Биз- 
лер сербест учкъан къушлармыз. 

Нияр. Ай къыз. сен не айтмакъ истединъ? 

А йгуль. Сени аджыйым, гузель къыз, сен бай адам- 
нынъ бульбулисинъ. 

Н ияр. Байлыкъ — хорлыкъмы? 

Айгуль. Алтын къафестеки бульбульге бакъ: о хор 
хедее Ашы да бар, сувы да бар, амма сербестлиги 
ёкъ... Не ойландынъ, гузель къыз? 

р? ия р. Сен догърусыны айттынъ: къафестеки къуш- 
ларнынъ юреги дертлидир. 

Айгуль. Дердинънинъ дерманы даа деми пендже- 
ренъ огюнде эди. 

ияр. Ай къыз, мени кулесинъми? 

А игуль. Ёкъ, керчегини айтам. Сёз кесильди, энди 
никях дуанъыз окъуладжакъ. 

Нияр (шакъылдап кулер). Ай къыз, бунъа инан- 
дынъмы? Эписи бабамнынъ шакъасы. Мени эглендирмск 

ичюн япа. Бугунь тап пенджереге йиберди. Сонъ онъа ой- 
ле бир сопа чекти ки, корьмелисинъ. 

Айгуль. Кульме къыз, бабанъ сени шу шишмангъа 
сатаджакъ. Даа шимди эвге кирдилер, дуа кунюни анъ- 
лашаджакълар. 

Нияр (айретте къалып). Деме?|.. Десене бабам мс- 
ни шу бешаретнинъ къучагъына ташлар... Асла инанаджа- 
гъым кельмей. 

А йгуль. Мени динъле, гузель къыз, никяхтан сонъ 
къаравул къычырсанъ да файда бермез. 

Н ияр. Ай къыз, сен не ишнен кельдинъ? 

Айгуль. Санъа ярдымгъа кельдим. 

Н ияр. Сен кимсинъ? 

Айгуль. Мен Абижнинъ къардашы олам. 

Н ияр (джошыт). Абижнинъ?!.. О къайдадыр, нечюн 
кельмей? Ёкъса бир шей олдымы?.. Ай къыз, неге сус- 
тынъ? Сени о ёлладымы? 

А йгуль. Ёкъ озюм кельдим. Санъа сёзюм бар. 

Н ияр. Айт, джаным, къулагъым сендедир. 


Аятта Аджиамет байнен Хасап Асан пейда олурлар. 


Айгуль. Анавы шишман шимди бу ерге келир. 
Шакъалашып, онъа козь юмдыр. (.4йзуль терек артынди 
зизленир). 

А джи. Демек, келиштик: огюмиздеки джума куню 
нишан тою. 

А сан. Бер элинъи Аджи баба: мал сени — къыз мени! 
(Аджи эвине къайтып кирер. Хасап Асан Ниярзъа дозъ- 
рулыр). Папийчигим мени беклей. Сагъынса керек. Севги 
чокъ лезетли бир шей экен. (Ниярзъа). Айт, папийчигим, 
дюньяда энъ лезетли шей недир? 

Н ияр (гонъюльсизликнен). Бильмейим. 

А сан. Бильмесенъ, огренип къал: дюньяда энъ ле- 
зетли шей къозу къуйругъыдыр. Амма мен сени къуйрукъ- 
тан да зияде севем. Эгильт башынъы, къулагъынъа къу- 
ванчлы бир шей даа айтайым: джума куню нишан тоюмыз 
оладжакъ! 

Н ияр (айретленип). Нишан?!.. 

А сан (озь башына). Къуванчындан тап козьлери 
яшланды. (Ниярзъа). Эбет, нишан! Тезден эки башны 
бир ястыкъкъа къояр да, хур-хур юкълармыз. (Шакъала- 
шып). 

Чонтукъ тонынъ чырмачы, кадай, 
Бойнунъы бурып турмачы, кадай, 
Бойнунъы бурып яр севсенъ, кадай, 
Олмаз онынъ къуванчы, кадай. 


Нияр (сёнюк бир давушнен). Сизге сёзюм бар, ко- 
зюнъизни юмунъыз. 

А сан (озь башына). Севем, дейджектир, айтмагъа 
утана... Оф, меним де юрек ягъларым ирип кетти. (Дже- 
бинден бир шейлер чыкъарып къапыныр). Мен озюмнинъ 
тап бу къадар дюльбер олгъанымны бильмей эдим. (Ни- 
ярзъа). Айт, Лейлям, Меджнунынъ сенинъ огюнъде тиз 
чёкмеге де азырдыр! (Тиз чёкер). 

Н ияр. Козюнъизни юмунъыз, къулагъынъызгъа 
айтаджам. 

А сан. Мына, юмдым, энди оны кельпеденнен де ача- 
мазлар. (Нияр терек артына чекилир. Онынъ ерине 
Айгуль кечер). 

Айгуль. Мени севесинъми? 

Асан. Ниярымсынъ — джанымсынъ, 

Шекеримсинъ — балымсынъ... 

Айгуль. Я меним джын къызы олгъанымдан ха- 
беринъ бармы? 

А сан (абдырап козьлерини ачар). Джын?1.. 

А йгуль.Папийчигинъни танымадынъмы? 

Асан. Я Нияр къайда?.. Сен Ниярсынъмы?.. Бакъ 
онъа, козь юмып-ачкъандже озю де денъишкен, урбасы 
да... 
Айгуль. Истесенъ, мына шимди йылангъа чевири- 
лип, бойнунъа сарылайым. 

А сан. Ёкъ, ёкъ, керекмей, алла разы олсун... Манъа 
не ола шу? (Козьлерини окъалап, Айзульзе бакъар). 
Джын! Валлаий, бу къыз джындыр!.. (Ёрге юварланып). 
Имдат, имдат! Къуртарынъыз!.. 

А йгуль. Яваш ол, акъайчыгъым, ёкъса этне этер 
де, сени уфачыкъ бир сычангъа чевиририм. 

А сан. Ойле адетинъ де бармы? Ой, ольдим, сап- 
сем ольдим. 

Айгуль. Ольмей тур, акъайчыгъым, джума куню 
никяхымыз къыйыладжакъ. 

А сан (азъламсырап). Эй я-раббим, элли йыл бой- 
дакъ юрдим, ашым-сувым майнен бал эди. Элли йыл даа 
бекяр къалсам олмайдими? (Айгульге). Нияр, къардаш- 

чыгъым, сен яш бир къызсынъ, ялварам санъа боша якъа- 
мны. Башында сач, агъызында тиш къалмагъан бир 
къарттан санъа акъай олурмы? Бар, къысметинъни баш- 
къасындан ара. 

Айгуль (энкъастан азъламсырап). Мени, джын 
къызыны, сен алмасанъ даа ким алыр? Сен киби мен 
де бойдакъ къалайыммы) Ягъма ёкъ, къысметим сен 
экенсинъ, мени сен аладжакъсынъ! (Онынъ бойнуна са- 
рылыр). 

Асан. Эллеринъи чек, джинасир! Керекмейсинъ. Эв- 
ленмезден эвель айырылам. Санъа учь талакъ олсун! 

Айгуль (таяъыны котерип). Талакъмы — таякъ: 
мы? Ёкъ, менден ойле къолай къуртуламазсынъ. Мени я 
озюнъ ал, я да чингене огълуна эвлендир. 

А сан. Чокъ яхшы, чокъ яхшы, башынъ-аягъынънен 
чингененъки ол. Алла хайырлы этсин. Тоюнъызгъа бир 
къочкъар алып барырым. Пек мунасипсинъиз: къуту ювар- 
ланды — къапагъыны булды. 

А йгуль. Ёкъ, бабам джиезсиз киевге къыз бермез. 
Мен кене сенинъ башынъда къалырым. 

А сан (озь башына). Эй аллайым, не эттим де, мени 
бу джын-шейтан белясына огъраттынъ!.. (Айгульгс). 
Нияр, къызым, къулынъ-къурбанынъ олайым, айт, сен- 
ден насыл къуртулайым? 

Айгуль. Менден къуртулмакъ истесенъ, джнезсиз 
киевнинъ джиезини сен берирсинъ. 

Асан. Беририм, беририм, тек джаныма токъунма. 
Беш-он йылчыкъ даа аман-эсен яшамакъ истейим. 

Айгуль. Бир шартым даа бар: мени ташлап, Аджи 
бабанынъ хызметчиси Фериште алагъа эвленирсинъ. 

А сан. Ёкъ, ёкъ, осы да керекмей, бусы да. Къадын- 
лардан икра кельдим. Омюрбилля эвленмейджем. 

Айгуль. Инатланма, Хасап Асан. Оны къадын этил 
алмасанъ, йылан олып эвинъе кирер де, джанынъы алы- 
рым. 

А сан. Корьдинъми беляны, биринден къуртулдым 
дегенде, экинджисине тутулдым. Айтчы, о да джады деги- 
лим? 

Айгуль. Джады чарпсын оны. Ахмакълардан джады 
олмай. Бугунь акъшам онен корюш де, той акъкъында 
лаф этинъиз. Анъладынъмы? 

А сан. Анъладым амма, аз-чокъ ондан да къоркъам. 
Бельки... 

А йгуль. Анълагъан олсанъ, бугуньден сонъ бу аз- 
барлан аягъынъы кес. Сени мында Абиж корьмесин, джа: 
нынъы богъазынъдан тартып алыр. 

А сан. Алыр, мытлакъа алыр. Пычакъсыз сояр... 

А йгуль. Ана, озю де келе. 


А йгуль чыкъар. Хасап Асан теляш ичинде къалыр. 


А сан. Келе? Мында келеми? Энди мен не япайым?.. 
Ольдим, сапсем ольдим де анайчыгъым!.. (Чекменинен 
башыны орьтип, ергс чёкер. Тыштан чалъы давушлары 
эшитилир. Чекменини аралыкъ этип). Ай-ойым кетип, тск 
бир вай-вайым къалды. Штаным да дымланды гъалиба... 
Джаным, манъа не ола шу? Бельки бутюн бу шеилер тю- 
шюмдедир. (Элини тишлеп бакъар). Ой! Тюшюмде дс- 
гиль, эсимде экен. 


Ичери Чомез келип къалыр. 


Чомез. Байым, не къычырдынъ, балкъурт тишледи- 
ми? 

А сан (тааджипнен Чомеззе бакъып). Олян, сснсинъ- 
ми? Агъызынъ чарыкъ къадар ачылгъан да? Я буруны? 
Дерсинъ арман къазыгъы... Джынлар чарпты ёкъса). 
Чалгъы чала гъалиба... Орта ерден бу насыл бир шейдир? 
Ахыр заманда эджуз-меджузлер чалгъы чалдырып келе- 
х дей эдилер. Энди келелер ёкъса... Бу азбардан зув- 
малы 


Къачып кетер. 


Ч омез. Заваллы байым! Аз бучукъ акъылынъ бар 
эди, энди ондан да къуру къалдынъ. Сонъу хайыр! 


Куле-куле Ниярнен Айгуль келип кирерлер. 


Н ияр. Ай къыз, сенинъ айнеджилигинъден айретте 


къалдым. 
Айгуль. Я бизим элимизде даа не бар? Мал берип 


джан алмакъ истегенлернинъ акъкъындан мына бочяле ке- 


лемиз. 
ЦЧ омез. Асан бай хасталанып къалмаса экєн. Онсыз 

бутюн ишимиз бозулыр. Айгуль апте, юрюнъ, къудаларчы 
къаршылап алайыкъ. 

А йгуль. Гузель къыз, сен Фериште енгєни манъа 
косьтерирсинъ. Онынънен мен озюм лаф этерим. 


Нияр ве А йгульнен Чомез тараф-тараф олып чыкъарлар. 
Чапмакътан нефеси тыйылгъан ве усть-башы тобангъа боналгъан 
Хасап Асан кери къайтып келир. 


Асан. Келелер, къуйрукълы, бойнузлы эджуз-мед- 
жузлер келелер. Эвиме барып етмедим, огюме чыкътылар. 
Тобан черенине сокъуладжакъ олдым, аякъларым тышта 
къалды. Корьдилер гъалиба. Келип тутсалар къытыкълап 
ольдюрирлер. Энди къайда сакъланайым?.. (Копек ювасы- 
на дотърулып). Бу копекнинъ эви бош дегильми экен. 
Фишт-фишт! Пошол, пошол ондан! Шукюрлер олсун, ко- 
пек мусафирликке кеткен. (/Овагъа сокъулыр). Ярынгъа- 
дже бир хайыр... 


Ҷалгъы чалдырып, ичери Къарасан, А биж, Айгуль, Чомез 
ве башкъалары келип кирерлер. 


Х ор. 


Ай ярыкъ геджеси байрамдыр бизге, асабам, 
Башкъа зийнет керекмей омрюмизге, асабам. 
Салтанатсыз, талийсиз, темельсиз чалаш, асабам., 
Беш кунь ялан дюньяда не керек талаш, асабам. 
Бизге ёлны косьтерген Джетемен йылдыз, асабам, 
Шерьят-закон бильмеймиз, шам ёлу тюм-тюз, асабам. 


А джи (аяткъа атылып чыкъар). Бакъ сен, бу къара 
шейтанлар дайфаларынен джыйылып кельгенлер. Эй, чин- 
генелер, эль азбарында не ишинъиз бар? 

Къарасан. Чалгъы чалдырып, къудалыкъкъа кель- 
дик, Аджи баба. Адетимиз ойле. 

А джи. О да насыл къудалыкътыр? 

Къарасан. Къызынъызны огълума истемеге кель- 
дим, Аджи баба. 

А джу, Алла-алла, чингене, огълунъ киби озюнъ де 
пек ахмакъ экенсинъ. Байнен чингененинъ къуда олмасы 
къайда корюльген бир шейдир? 

ъарасан. Чингене олса — не олгъан? Меним огъ- 
лумнынъ кимден эксиклиги бар? Сыкъса — таштан сув 

чыкъарыр, окъ атса — учкъан къушны урып тюшюрнр, 
авгъа чыкъса — эльнен борю тутар. 

А джи. Ёкъ, чингене, баба-эдждадымнынъ корьмеген 
шейини айтып баш кутьме. Мал — меним, къыз — меним, 
кимге истесем онъа сатарым. 


(Айгуль бабасынен къулакълашыр). 


Къарасан. Сатаджакъ олсанъ, фиятыны айт. 

А джи. Бир чёкючнен бир корюк! Ха-ха-ха!.. Айды, 
олды энди, бойле шейнинъ лафы арам. Чингенеге къызыны 
бай адам дегиль, джарты татар да бермез. Тез азбарымдан 
джоюлынъыз. Меним къызым пейлидир. Джума куню 
койимизнинъ энъ баи иигитине нишанланаджакъ. 

Абиж. Я о йигит кимдир? 

А джи. Ким олсун, йигитлер йигити — Жасап Асан! 

А сан (башыны ювадан чыкъарып). Аджи, ялан айт- 
ма, гуняхтыр. Мен эвленмейджем. Вазгечтим. Бойдакъ 
къаладжам. 


А джи (шашып-шашмалап). Асан киев, сен ювада 
не япасынъ? Чыкъ ондан. Сез кесильген сонъ ойле шей 
айтылырмы ? 

А сан. Сёз дегиль, башымны кессенъ де къызынъны 
алмайджам. Бугуньден сонъ огълунъ да дегилим, киевинъ 
де, весселям! 

Аджи (ачувланып). А-а, ойле дейсинъми) Къана, 
бир даа сыфатынъы корейимчи! (Оны ювадан тартып 
чыкъарыр). Сабалары къызымнынъ пенджереси огюнде 
кукареклеген чал хораз сен дегиль эдинъми? Акъ сакъа- 
лынънен аягъыма тюшип, къызынъны бер бабачыгъым, 
деп ялваргъанынъны унуттынъмы? 

А сан. Унуттым, сапсем унуттым. Эвленмезден эвель 
къызынъа учь талакъ айттым. 

А джи. Тез ол, тёвбе-истагъфирулла окъу, тала- 
гъынъны кери ал, керата! 

Асан, Алмайым, учь талакъкъа экисини даа къошам. 
Етерми? Сен, Аджи, башкъа адам тапмасанъ, къызынъны 
эйиси мынавы йигитке бер. (А бижге). Къардашым, бу 
тильки сакъал Аджининъ айткъанларына инанма, ялан- 
джынынъ биридир, арамызда къыз лафы олмады. Ялва- 
рам санъа, о къызны сен ал. Джынлыдыр, деп къоркъма. 
Аджи эвинде джынлы къыз къайдан кельсин. 

Аджи (озь башына). Не айта шу тентек? О да на- 
сыл джындыр?.. 

А сан (.Абижае). Ал, къардашым, мыглакъа ал. Ой- 
ле дюльберни дюнья къыдырсанъ да тапамазсынъ. Джие- 
зини де, тойлугъыны да мен тёлерим. 

Къарасан (Аджизе). Эшиттинъми, байым, огълум- 
нынъ джиезлиги де, тойлугъы да бар. Энди айт, сонъки 
сёзюнъ не оладжакъ? 

А дж и. Азбарыма арабанен алтын тёктирсенъ де 
чингенеге къыз бермем. 

А сан. Аджи, эсинъи башынъа топла, муштери тап- 
къанда сат йибер. Валлаий, сонъундан пешман этерсинъ. 

Къарасан (Абижте). Янма, къаарленме, огълум 
Яхшылыкънен олмады, яманлыкънен олур. Эй, Борахай! 
Чокъмарынъны салмакълап, давулгъа яндыр! Эй, Чора- 
хай! Боразанны къычырт, къайткъанымызны тап чалашта 
эшитсинлер! 


«Къалайлы къазан». Хор ве оюн .Чингенелер ойнап ве йырлап сана- 
дан чыкъарлар. Хасап А сан да оларгъа къошуладжакъ олур. 


А джи онынъ якъасындан къапышлап). Токъта, 
киев, санъа лафым бар. Юр, эвге кирейик. 

А сан (озь башына). Къызы киби, бу да джынлы гъа- 
либа. Эвге кирсетсе я богъар, я да къуйругъыма джынлы 
къызыны такъар. (Аджиге). Этме, эйлеме Аджи, бу дар 
дюньяда бир джаным бар, опы озюме къалдыр. 

А д ж и. Манъа сенинъ сасыкъ джанынъ дегиль, озюнъ 
керексинъ. 

А сан. Я раббим, сен къуртар мени бу джын-шейтан 
алеминден. 

А джи” Юр, юр, шимди санъа джыныны да, шей- 
таныны да косьтеририм. 


А сан. Керекмей, Аджи, энди эписини озь козьлерим: 
пен корьдим. 


Аджи Хасап А санны эвге чеккелеп кирсетир. Сукюнзт. Эв 
ичинден шатырды-гудюрдилер эшигилир. Аяткъа Фериште аты- 
лып чыкъар. 


Фериште (яшлы козьлерини силип). Аджи баба 
текмиль къутурды. Асанчыгъымы котеклеп ольдюрмесе 

экен. Ойледир о... Талий сени! Йигирми йыл къоджасыз 
къалып. ляйыгъымы бекледим. Ляйыгъымы таптым деген- 
де, Аджи баба ёлумы кести. Лячаре, бу дюньядан къоджа- 
сыз кетеджем... 


А йгульнен Нняр келип кнрерлер. 


Нияр (Айгульге). Фериште алам мына бу къадын- 
дыр. 

А йгуль. Фериште енге, якъын келинъ. 

Ф ериште. Ёкъ, къызым, мен энди фалджыларгъа 
инанмайым. Омюрбилля тул къаладжагъымны озюм де 
билем. 

Айгуль. Башкъа лаф бар. 

Фериште (якъын келип). Айт корейим, насыл лаф- 
тыр. 

Айгуль. Енге, Жасап Асангъа акъайгъа чыкъмагъа 
разысынъмы? 

Фериште. Акъыз, сен де меним юрегиме бибер 
сепмечи! Олды энди. Бир адамым бар эди, оны да элим- 
ден тутып алдылар. 

А йгуль. Енге, Нияр Хасап Асандан вазгечти. 

Фериште. Догърумы, къызым? 

Н ияр. Догъру, ала, оны сизге ляйыкъ корьдим. 

Фериште. Ах, къызчыгъым, сен вазгечтинъ амма, 
Аджи баба вазгечмеди: Анда Асанчыгъымнынъ джаныны 
алаятыр. 

Айгуль. Биз онынъ да чаресини таптыкъ. Юринъ, 
айтыр-анълатырмыз. 


Козьден чекилирлер. Эвден Хасап А сан чыкъар. 


А сан. Аджетим бар, тышкъа чыкъып келейим, деп, 
зорнен къуртулдым. Энди мени тапса алсын! Къуюгъа 
тюшип гизленеджем. Чомез ашны къуюгъа къопкъанен 
тюшюрир. Къуюдан шу джынлы къыз эрге тийген сонъ 
чыкъарым. (Теляшланып). Биревлер келе амма... Анавы 
Абиж дегенлери олмасын... Кечип кетсин хайырсыз. (Те- 
рек янында чёкип, башыны чекменинен орьтер). 

Чомез. (кирип). Байым, сапъа не олды? Кулюк 
тавукълар киби йымыртагъа отурдынъмы? 

А сан. Мен — мен дегилим. 

Чомез. Ана санъа бир шей даа! Байым, отьмек опе- 
йим, сен — сенсинъ, мен де — меним! 

А сан. Масал окъума, джинасир бала, мен — мен де- 
ГИЛИМ. 

Чомез. Корьдинъми беляны ‚энди озюни де таны- 
май. Токъта сен, байым, санъа ким олгъанынъны шимди 
хатырлатырым. (Асангъа). Байым, ачыкъмадынъмы, бир 
парча къуйрукъ къапасынъмы? 

сан (чекмен къыйыгъындан бакъып). Чомез, сен- 
синьми? Озюнъе чокъ ошамайсынъ амма... Яхшы бакъ, 
къуйрукъ деп башкъа бир шей къаптырма. (Ашап). Не 
исе, ичиме джаным кельди. Энди бу эвден зувайыкъ, Чо- 
мез. Мени йипнен къуюгъа эндирирсинъ. Анда гизлене- 
джем. 

Чо мез. Байым, къуюгъа тюшмезден эвель бир иш 
даа бар. 

А сан. О да насыл иштир? 

Чомез. Сени Фериште енге сорады. 

А сан. Ана, о етмеген эди. Таз чыбан устюнде тазе 
къотур. Чомез, къана, табанларынъы майла, зувамыз! 
(Онъ тарафкъа чапкъылыр. Къаршысына башлызъыны 
орьгюнаен Айгуль чыкъар). 

А йгуль. Сёзюнъде турмайсынъмы, Хасап Асан? 


(Сол тарафкъа бурулыр. Къаршысына Фериште чыкъар). 


Фериште. Менден къачасынъмы, Хасап Асан? 

Асан (озь башына). Мени кене плен алдылар. Бу 
кересинде эки тарафтан. Бу джынлы Нияр мени эвлендир- 
мей башымы бошамайджакъ. Айды, турупкъа коре, хыяр- 
гъа шукюр. Фериштени ёкълайым. (@ериштете). Ой, ха- 
ным джан! Джаным джан! Фериште джан|.. 

Фериште (опькенен). Джанынъ чыкъкъай эди. Бир 
джан экиге болюнирми? 

А сан. Зору билир, Фериште джан. Экиге дегиль, 
алып да къачарлар. 

(Йыр ве оюн. Фериште ве Хасап Асан, Айгуль ве Чо- 
мез чифте-чифте олып, ойнар ве йырларлар). 


Асан. Сен сорадынъ, мен кельдим, 
Джаным-козюм Фериште. 

Хор 


Сенинъ союнъ-сопунъа 
Мен олайым энъиште. 


Фериште 


Алам дединъ, ёкъ дединъ, 
Чокъ баш куттинъ, Асаным. 


Хор 


Акъай олсанъ, ал да къач, 
Кечикирсинъ, Асаным 


А сан 


Кель алайым, сарайым, 
Аткъа къойып къачайым. 


Хор 


Бай артымдан къычырса, 
Башын-козюн парлайым. 


Чалгъы ве йыр давушлары янъгырыр әкен яваштан перде энер. 


УЧЮНДЖИ ПЕРДЕ. 


Айны шу лева. Азбарда чёюн къазанларда аш пише. Адамлар 
о якъ-бу якъ къатнаша ве йырлайлар. 


Йырджы 


Әвлери бар сув башында, 
Бенълери бар сол къашында. 


Хор 


Айгиди аллы гузель, 
Дудагъы баллы гузель, 
Янагъы гуллю гузель. 
Айгиди опла да кель, 
Фистанынъ топла да кель, 
Бир гедже ёкъла да кель. 

Иырджы 


Эвлерин огю мерса, 
Мерсада гемилер турса. 


Хор 


Айгиди аллы гузель, 
Дудагъы баллы гузель, 
Янагъы гуллю гузель. 
Айгиди опла да кель, 
Фистанынъ топла да кель, 
Бир гедже ёкъла да кель. 


Йыр тынар. Аятта Аджиамет бай, Нияр ве Фериште 
пейда олурлар. 

Аджи. Къызым, нишан дуасына азырлан. Къомшу 
койден Зиядин молла кельди. Анавыны... киевни беклей- 
миз. Бугунь гедже сёзюмден чыкъмадынъ, къызым, зан эт- 
сем бугунь де мени джемаат огюнде масхара этмезсинъ. 
Чингенеге барып джефа чеккендже, Хасап Асанда кейф- 
сефа сюр. Анъладынъмы, къызым? 

Н ияр. Анъладым, баба. 

А джи. Тилинъден айланайым, къызчыгъым. Мол- 
лакъай сенден шу шишманны... тёвбе истагъфирулла... 
киев баланы севесинъми, деп сорагъанда, агъызынъы ачын 
къалма, «севем, онъа озь разылыгъымнен барам», дерсинъ. 
Ойле айтмакъ керек. 

Н ияр. Яхшы, баба, ойле айтырым. 

А джи. Бир даа тилинъден айланайым, къызчыгъым. 
Фериште, энди сен динъле. Ниярны ойле бир кийиндир 
ки, корьгенлернинъ козьлери къамашсын. Алтын фесини, 
атлас къафтаныны кийсин, кумюш къушагъыны багъла- 
сын, алтын юзюклерини, сыргъаларыны, билезликлерини 
такъсын. Бугунь онынъ къуванаджакъ кунюдир. 

ери ште. Яхшы, байым, Ниярны ойле бир кийин- 
дирейим ки, итимал оны оз:онъ де танымазсынъ. 

А джи. Айды, барынъ! (Олар кетеяткъанда). Фе- 
риште, токътап тур. 

Фериште. Айт, байым, къулагъым сендедир. 

А джи. Дуа вакъытында козьлеринъи Асан байгъа 
патлатып, ах-вах чекейим деме. Сонъу яман олур. Дуадан 
сонъ санъа да бир къарт тапармыз. Хасап Асан Нияргъа 
къысмет әкен. 

Фериште. Ойледир о, байым: баш язысыны козь 
корер. 

А дж и. Машалла санъа, аферин, Фериште. Айды, 
бар, ишинъи бакъ. (Аятта бир озю къалыр). Хайырлы 
кунь экен. эр шей дегеним киби олаятыр. Лякин анавы 
тентек корюльмей. Къайда къалды бильмем. Келир, кель: 
месе, чекип кетиририм. (Кулип). Къутбеден сонъ чин- 
гене огълунынъ алы не олур экен? Барсын, башыны таш- 
тан ташкъа урсын. 


Эвге кирер. Азбарда А йгуль пейда олур. 


Айгуль. Къуйпа киев кельмейджекке ошай. Аджи 
бабанынъ сёзю онъа кечмеди. Озюм чагъыртмасам ол- 
майджакъ (Ишмарнен Чомезни чазъырыр). 

Ч омез. Не хабер, Айгуль апте? 

Айгуль. Эр шей ёлунда. Лякин киев ёкъ. 

Ч омез. Киев кене къуюгъа тюшти. Нияр аптеге эв- 
лендирирлер, ден къоркъа. 

Айгуль. Я онъа эр шейни айтып анълаттыкъ да! 
К иевсиз нишан олурмы .буны? Бар, бир даа айт, бир не- 
фесте мында олсун. Кельмесе, озюм барып чыкъарырым. 
(Чомез кетер, Айгуль кулип). Къутбелен сонъ Аджи баба- 
нынъ алы не олур экен? Башыны таштан ташкъа урмаз- 
мы? 


Эвден молла чыкъар 


Молла. Олян тап бу къадар саранлыкъ оладыр 
даа?! Эки сааттен берли бир фильджан къавенен тута. 
Ичеклерим бель кемигиме япыштылар, гъыр-гъыр, гъыр- 
гъыр этип агълайлар. Баре анавы ашларнынъ тузуны 
бакъайымчы. (Къазанлар янына келир. Чёмючни дал- 
дырып). Бисмилля! Тузу да еринде, майы да. Илле де- 
сенъ этлери. Памукъ киби йымшагъанлар. Асла чайнамакъ 
керекмей, ют-ют йибер. Бойле ашкъа беш-он ютум земзем 
сувы да зарар этмез. ( 4жюббесининъ джебинден уфакъ 
бир шише чыкъарып, азъызына кетирир. Шу арада Ай- 
зульни эслеп къалыр). Илядждыр, илядж. Тиш иляджы. 
Башкъа бир шей беллеме. 

Айгуль. Алла сакъласын, моллакъам агъызына 
башкъа бир шей алырмы? 

Молла (Айульге тараф юрип). Акъыз, аджем гу- 
зели, сен коктен энген бир мелек дегильсинъми2 Насыл 
олды да бу куньгедже козюме илишмединъ? 

Айгуль. Бабам мени эвимизде къапалы тута. 

Молла. Бакъ сен о пезевенкке, бойле бир мал къапа- 
лы тутулырмы! Мында къачып кельдинъми? 

А йгуль. Эбет, къачып кельдим. Къомшу койден 
фаэтоннен моллакъай келеджек, дедилер. О моллакъай- 
нынъ бурма мыйыкълары, чот сакъалы бар, озю де пек 
дюльбер бир адамдыр, дедилер. 

Молла. Демек, эсалет мени корьмеге кельдинъ, ой- 
леми? 

А йгуль. Айса! 

Молла. Сонъ, насыл, бегендинъми? 

(Йыр-оюн). 
Айгуль. 
Мыйыкъларынъ бурма-бурма, 
Козьлеринъ къара хурма. 
Севда олдым, бакъ алыма, 
Бакъышынъ атешмидир? 


Молла. Дудагъынъдан шербет акъар, 
Агъызынъ чокъракъмыдыр? 
Нефесинъ ал гуль къокъур, 
Юрегинъ багъчамыдыр?.. 


Молла (Айгульге якъынлашып). Менден къоркъма, 
къызым... Моллакъанъдан яман шей беклеме, къызым... 
Ал янагъынъдан пост эйлесем де етер. Сакъалым акъ, 
башым чал олгъанына къулакъ асма, къызым, юрегимде 
арслан ята. 

А йгуль. Акъылынъызны джойманъыз, моллакъам, 
чыкъар — корерлер. 

олла. Насыл джоймайым, къызым, башымдан 
акъылымны алдынъ да. 

А йгуль. Тена бир ерге чыкъып эгленейик. 

Молла. Дуам бар да, къызчыгъым, къутбени ким 
окъур? 

Айгуль. Дуадан сонъ. Арабаджынъызгъа айты- 
нъыз, фаэтонны екип манъа берсин. Озю керекмей. Мен 
сизни чокъракъ башында беклерим. 

Молла. Ялан айтмайсынъмы, аджем гузели? 

Айгуль. Ялан айтмагъа къоркъам, моллакъам. Ялан 
айткъан адамларны обир дюньяда дженнетке алмай экен- 
лер. 
Молла. Алмагъанлары бир тарафта турсын, джен- 
немге ташлап, къатран къазанларында къайнаталар. 

Айгуль. Ой-ой-ой! Не къадар къоркъунч экен. Къа- 
на моллакъам, арабаджынъызгъа айтынъ. Мен сизни 
анда дерт козьнен беклерим. 

Молла. Дуадан сонъ джюббемнинъ къанатларыны 
ачып, янчыгъынъа къуш олып барып къонарым. 


Айгуль ве молла тараф-тараф олып чыкъарлар. Ичериде 
лакъырдылар. 


— Киев къайда? 
— Къайда киев? 
— Киевсиз той олурмы? (Бири-биринен къулакъла“ 


— Киев емледи, дейлер. 

— Ха-ха-ха! 

— Къуюгъа тюшип гизленди, дейлер. 

— Ха-ха-ха! Ха-ха-ха. 

Хор. Кельсин, кельсин, киев бала кельсин! 
Кельмейджек олса хаберин берсин! 


Ана-мына, ана-мына келеятыр, 
Аягъында къырмызы къатыр... 


А сан (кирер). Алла боюнларыны урсын, зорнен 
къуюдан тартып чыкъардылар. Къоркъам, йымырта кось- 
терип, бор туттырмаса экенлер. Бу джынлы Аджининъ 
эвинде эр шей ола билир. (Ниярнынъ урбаларыны кийзен, 
бетине фырлантысыны тюшюрген Фериште пейда олур. 
Хасап Асан абдырар). Айттым да, йымырта дегиль, бор 
оладжакъ дедим де. (Базъырып). Алмам, алмам! Лаф сен- 
чюн дегиль эди. Кет башымдан. (Къачмазъа онъайтла“ 
ныр). 

Фериште. Токъта, диване! (Бетини ачыл). Мени, 
мелечигинъи танымадынъмы? 

А сан. Вай, папийчигим, сенсинъми? Келин десенъ 
де ери бар. (Къамарозланып). Киев бала да келинден 
эксик дегиль. Къана, папийчигим, бир айланчы, этра- 
фынъы корейим. Аферин, папийчигим, мен къуту олсам, 
сен де онынъ къапагъы экенсинъ. 

Фериште. Мени динъле Асанчыгъым. Къутбе 
вакъытында моллакъай: «Бу аялны севесинъми?» деб со- 
рагъанда, агъызынъы ачып къалма. «Джан-юректен севем. 
Яткъанда тюшюмде, юргенде эсимдедир», дерсинъ. Са- 
къын унутма. 

А сан. Алла сакъласын, юректеки шей унутылырмы? 

Фериште. Къана. айт бакъайым. 


Аятта Аджи ве Фериштенинъ урбаларыны кийген, фырлангы 
орьтюнген Нияр пейда олурлар. 


А сан (лакъырдыны девам этип). Мен сени джан- 
юректен севем, папийчигим. Яткъанда эсимде, тургъанда 
тюшюмдесинъ. Сен меним дюльберимсинъ, шекеримсинъ, 
султанымсынъ балымсынъ... Сагъ олсун Аджи баба, сени 
хан къызлары киби кийиндирген. 

А джи (къуванч козьяшларыны силип). Не исе, 6 
къарт бульбуль кене тилленди. (Янындаки аа Е 
Фериште, коресинъми оларны, Ниярнен Асан киев Лейля 
ве ЖА ошамайлармы? (Асаннынъ янындаки @Фе- 
риштезе. къычырып). Нияр, къызым, дертлешкенинъиз 
олды әнди. Халкъ корер. Юринъ, эвге кирейик. 


Эвге кирерлер. 


А сан (къапыдан ичери киреяткъанда). Бекярлы- 
гъымнынъ сонъки куню. Амин, меним къуйрукъ ашап 
юрген яшлыкъ вакъытларым! 


Молла къайтып келир. Элинде эки гуль. 


Молла (ишмарнен Айзульни чазъырыр. Онъа зуль 
узатып). Бири санъа, бири манъа. (Гульни сарызъына 
илиштирир). Севги хатиреси. Сёзюмден чыкъмасанъ, 
санъа къафтан да алырым, Чечекли чембер де алырым. 
Фаэтон екильди, мин де кет. Мен къутбени къыскъартып 
окъурым. Ашкъа да къалмам. Ярым сааттен мени бекле. 

Айгуль. Беклерим. моллачыгъым, тез кель... Сизни 
Аджи баба къыдыра эди. 

Молла. Дуасы да, къутбеси де башындан артта 
къалгъай эди. Тапкъан вакъыт дуа япмагъа. Ах, кене ти- 
шим агъырды. (Ичер. Айзульзе элини саллап-саллап, эвге 
кирер). 

А йгуль. Фитиль якъылды, энди бомбанынъ патла- 
масыны беклемек керек. 


Молла әвге кирген арада, андан Нияр чыкъар. 


Н ияр. Дуярлар, деп отюм патлайязды Тез олайыкъ, 
Айгуль. 


А йгуль. Олар андан къолайлыкънен чыкъамазлар. 
(Айгуль къапыгъа къалын бир азъач тирер). Нияр, бош 

тургъан бир Фаэтон таптым. Сени чалашкъа келин ола- 
ракъ тюшюреджем. 


Абижнен Чомез келип къалырлар. 


А биж. Нияр, азизим, азырсынъмы? 

Н ияр. Сенинънен дюньянынъ сонъунадже кетмеге 
азырым. 

Айгуль. Чомез, къардашым, биз ашагъы ёлдан ай- 
ланып келирмиз. Сен оларгъа юкъары ёлны косьтер. 

Чомез. Яхшы, Айгуль апте, ойле япарым. 


Чыкъарлар. Чомез гизленир. Экинджи къатта, пенджереде, А д ж и 
амет байнынъ башы корюлир. 


Аджи (ачувнен). Бу насыл масхаралыкътыр, къа- 
пыны ким бекледи? Эй, Фериште, къайда маразгъа кет- 
тинъ? Шу саат къапыны ач, мусафирлерге аш кетир! 

Молла (Аджининъ башы устюнден). Аджи, аджеле 
ишим бар. Экинди намазына кечикем. Ашынъ керекмей. 
Къапыны ачтыр! 

А джи (багъырып). Фериште, санъа дейим, къапы- 
ны ач! Моллакъам экинди намазына кечике. 

Молла. Къана, чекильчи андан Аджи, сенинъ Фе- 
риштенъден оладжакъ шей ёкъ. Эй, фаэтонджы, къапыны 
ач, моллакъанъ айта... О да юкълап къалды гъалиба. 

Асан (молланынъ башы устюнден). Чомез! Чомез! 
Бакъ сен быралкъыгъа, кимсин къайда копек суварып юре- 
дир. 

А д жи. Джаным, бу эвге не ола шу?.. (Пенджереден 
секирип тюшер). 

Молла. Бу Аджи мусафирлерни пек севген бир адам 
экен: къапыдан кирсетип пенджереден аткъара. Я алла, 
бисмилля! (Джюббесининъ этеклерини топлап секирир). 

А джи (къапыдаки тиремени башы устюне котерип). 
Эй, бу масхаралыкъны ким япты? (Сизден сорайым, аз- 
барда ким бар? Фериште, къулакъларынъ къуругъайды, 
сен къайдасынъ?.. 

Асан (пенджереде). Никях дуасы дегиль, гъалиба 
той да битти (Фериштезе). Папийчигим, пенджереден 
сычрап тюшейим де, санъа къапыны ачайым. Я алла! (Се- 
кирзенде абынып. ерте йыкъылыр). Ой, кемиклерим чиль- 
парча олдылар. Акъыз, къадынчыгъым, келип мени ерден 
турсатмайсынъмы ? 

Феришче (пенджереде). Вай, гогерджиним, учып 

тюшкенде къанатларынъ сындымы) Мына, ярдымгъа 
учам! е 


Фериште секиргенде бети ачылыр. Аджи онынъ бет сымасыны 
корип, шашып-шашмалап къалыр. 


А джи. Э-э--!.. Къаз йымыртасындан тавукъ чипчеси 
чыкътымы? (Айкырып, элиндеки агъачны башы устюне 
котерип). Бейнаспер, сенден сорайым, бу не мерафеттир? 

Фериште. Ненелеп тургъанынъ да не я, байым, 
Асангъа эвлендиририм, деген эдинъ. Эвлендирдинъ иште. 
Бу эйилигинъи омюрбилля унутмам. 

А джи. Даа мыскъыллайсынъмы? Мына бу эйилик- 
ни де омюрбилля унутма! (Элини Оериштенинъ башы 
устюне котерир. Хасап Асан онынъ элине япышыр). 

А сан. Чек элинъи, керата! Башкъасынынъ къарысы- 
ны урмагъа сенинъ не акъкъынъ бар? Тойгъа азырлагъан 
къынанъны энди сакъалынъа силь. (Фериштезе). Кель 
яныма, папийчигим, кир къанатларым астына. 

А джи (Фериштезе). Тез ол, къызымнынъ урбалары- 
ны чыкъар! 

А сан. Бакъ онъа, халкънынъ козю огюнде къадыным- 
ны чыплакъландырмакъ истей. Чыкъарма, папийим, джиез- 
лик шей къайтарылмаз. 

Молла (оларнынъ арасына сокъулып). Токътанъыз, 
котекчи хоразлар! Мында башкъа шей бар. Мен ашыкъам, 
къана, дуа парасыны ким тёлейджек? 

А сан. Аджининъ якъасына япыш, моллакъам, дуагъа 
сени о чагъырды. 

Молла (элиндеки їульни къокълап). Беклейдир, козь- 
лери ёлда къалгъандыр. Аджи, къана дуа парасыны сай- 
чы! 

А джи (сач-сакъалыны юлкъып). Алдадылар, беш 
капикке алып саттылар, эль-алем масхарасы эттилер. Ни- 
яр, Нияр, сен къайдасынъ? 

Чомез (ичери чапып кирер). Аджи баба, Нияр ап- 
тем къафестен къачты. 


Х ор. — Къачан къачты! 
— Кимнен къачты? 
— Къайда къачты? 

Чомез. Бир элинде бир топ чичек, 
Нияр аптем — яш келинчек,— 
Деми къачты, дагълар ашты, 
Беклеменъиз. о кельмейджек. 

А джи. Ах, ах, ах! 
Къызым къачты эвимден, 
Киев кетти элимден... 

А сан. Ха-ха-ха! 
Мен къуртулдым обюрден, 
(Фериштезе) 
Кель опейим козюнъден. 


Чомез. Фаэтонгъа миндилер, 
Тоз чанъгъытып кеттилер. 
Беклеменъиз къудалар, 
Олар чокътан зувдылар. 


Молла. Не?! Фаәтонгъа минип зувдылар дейсинъ- 
ми? (Азгълап). Ах меним ешиль боялы, къара язылы 
фаэтончыгъым!.. Ах меним дюньяда бир дане темир кок 
атчыгъым!.. Ах меним... 

А сан. Ха-ха-ха! Моллакъамны да ектилер. 

А джи (Хасап Асанаъа). Эр кес агълагъанда, сен 
кулесинъми, тентек? 

Асан. Озюнъ тентек. Эр кеснинъ артындан агъла- 
санъ, онъа козь яшы етерми? 

Молла (Аджининъ якъасына япышып). Аджи, дуа 
парасыны тёлемединъ, фаэтон парасыны оде. Оны сенинъ 
азбарынъдан хырсызладылар. Судкъа беририм эки ая- 
гъынъны бир чызмагъа къойып, Сибирьге айдарым 

А джи. Асан бай, ялварам санъа, ахырынъдан әки 
ат бер. Артларындан барып етейик. 

А сан (озь башына). Алмайсынъмы сен! Бойле де 
олардан зорнен къуртулдым, даа артларындан барып ете- 
джек экен. (Аджизе). Атларымны джылкъыгъа айдадым. 
Аранда ялынъыз мезар къачакълары къалды. Истесенъ, 
оларны ал. | 

Аджи. О да насыл мезар къачакъларыдыр? 

А сан. Кок эшекнен чал эшек. Экинъизге бирер дане. 

А джи (Чомезге). Олар къайсы ёлнен кеттилер? 

Ч омез. Юкъары ёлнен, Аджи баба. Эшеклерге мин- 
сенъиз, ярым саатте артларындан етерсинъиз. 

А джи. Юр, моллакъам, эрте-ярыкъ ёлгъа чы: 
къайыкъ. 

Молла. Ах меним фаэтончыгъым, ах меним темир 
кок атчыгъым... 


Экиси де чыкъар. Хасап Асан къазанларгъа бакъып, оларнынъ 
артындан къычырыр. 

Асан. Эй, Аджи! Эй, моллакъам! Ёлджысынъыз, 
бираз къапынгъай эдинъиз!.. Кеттилер. Оларгъа да огъур- 
лы ёллар олсун! Энди бу ашларны не япайыкъ? (Ферии-- 
тезе). Къарычыгъым, эвге барып, аш пиширгендже... Кель, 
бир чемючни де сен ал. Чомез, сен де кель, бу дубаралы , 
той куню бир тойып къал. (Абдырап). Вай, анайчыгъым. 
ашагъаным богъазымда къалды да... 

Фери ште. Кемик юттынъмы, Асанчыгъым? 


А сан. Даа бетери олды... Джадылар келе де, коръ- 
мейсинъми? 


Йырлап ве той чалдырып, ичери Къарасан, Абиж, Айгуль, Нияр 
ве чалгъыджылар келип кирерлер. 
Ал, къоян, джанай, чал къоян, джанай, 
Ай ярыкъта ёлда ойнар, джанай. 
А рув къызнен дост олсанъ, джанай, 
Ляле-чечек къолда ойнар, джанай. 


Юр, базаргъа барайыкъ, джанай, 
Четлевик, къоз алайыкъ, джанай. 
Четлевик санъа, къоз манъа, джанай, 
Келинчек санъа, къыз манъа, джанай... 


А сан (Айзтульте). Эй, къара къыз, сен кене кель- 
динъми? Я бугуньден сонъ манъа корюльмейджек эдинъ 
де? 

А йгуль. Сени сонъки кере корьмек ичюн кельдим. 

А сан. Къой, къой шуны! Мен энди бекяр дегилим. 
Башымы кутьме. 

Н ияр. Бельки мени де корьмек истейдирсинъ? 

сан (тааджипленип, козьлерини Айзульден Нияр- 
1ъа авуштырыр). Худжур шей! Булардан къайсы бири 
Нияр экен? Ёкъса бир адам экиге болюндими? 

Къарасан. Мында болюнген шей ёкътыр. Мына 
бусы къызым, бусы да яш келинимдир. 

А сан. Ай-ай-ай-! Къурунтугъа бакъ сен! Фунтыма 
энди урды. (Айзульзе). 

Ай: сени къара шейтан, аз къалды отюми патлатаяз- 
ДЫНЪ. 

Къарасан. Фаэтонны алып кельдик. Моллакъай 
бизни хырсыз беллемесин. 

А сан. Мен олсам къайтармаз эдим... Ёлунъыз узакъ- 
къамы? 


Къарасан. Узакъкъа, еди дерья артында. 

А сан, Ойле олгъаны яхшы... Не исе, эр шей яхшы- 
лыкънен билгин. Бир куньде эки той. Озю де бедава союн- 
дан. Къана, джемаат, эллеринъизге къашыкъ алынъ, той 
энди башлайджакъ! 


(Йыр ве къашыкъ оюны) 


А сан. Той агъасы мен олайым, ай джаным, 
Бугунь мен де бир тояйым, вай джаным. 
Эльде къашыкъ такъыр-тукъыр, ай джаным, 
Аджи баба келип къалыр, вай джаным. 

Х ор. Такъыр-тукъыр, такъыр-тукъыр, ай джаным, 
Аджи баба келип къалыр, вай джаным. 

А би ж. Алашалар эгерленди, ай джаным, 

Тоз чанъгъытып биз кетермиз, вай джаным. 
Эльде къашыкъ такъыр-тукъыр, ай джаным, 
Ай ярыкъта ёл ачыкътыр, вай джаным. 

Х ор. Такъыр-тукъыр, такъыр-тукъыр, ай джаным, 
Ай ярыкъта ёл ачыкътыр, вай джаным. 


Йыр ве оюн девам этер экен, перде әнер. 


1959 с. 


ТОЙ ДЕВАМ ЭТЕ 


ИШТИРАК ЭТКЕНЛЕР: 


Зия (асыл ады Зекирья)— Тильшнаслыкъ институтынынъ 
хадими. 24-25 яшларында. Эр даим озюни тюшюнджели, далгъын 
ве джиддий тавурда тутмагъа тырышкъан бир адам. 

И брам— Зиянынъ къардашы. (Студент. Эдебият авескяры. 
Муляйим, агъыр табиатлы ве утанчакъ бир йигит. 

Рейан апте — Зия ве Ибрамнынъ анасы. Нарын, муляйим 
бир къадын. 

Билял къарт — Зия ве Ибрамнынъ бабасы. Кесментли, 
реаль тюшюнджели ве къызматабан бир адам. 

Селим — Студент. Шенъ ве шакъаджы. 

А й ше — Кой" къызы, Селимнинъ къардашы. 

Сундюс— Селим ве Айшенинъ анасы. 

Мурат — Студент. 

Эльмаз — Айшенинъ досты. Шенъ ве енгиль табиатлы. 

Сеттар эмдже — Эсли бир адам. 

Къадын — Сундюс аптенинъ къомшусы. 

Я рдымджы роллерде: Йигитлер, къызлар ве эсли-баш- 
лы колхозджылар. 


168 


БИРИНДЖИ ПЕРДЕ 


Биринджи лева 


Сана: эв алдында ачыкъ софа. Софанынъ огюнде азбар багъча. 
Багъчадан къушларнынъ сеси эшитилир. 
Саба маали. Перде ачылгъанда яваштан «Ешиль япракь арасында» 
музыкасы иджра олуныр. Онынъ фонында Айшенинъ йыр сеси 
эшитклир. 


Айше (сана артындан). 


Ешиль япракъ арасында къырмызы гуль гъонджеси, 
Къайда къалдынъ, кельмез олдынъ, гонълюмнинъ әг- 
ленджеси. 


(Ичери киреяткъанда). 


Вардым ярем багъчасына, бир нар кестим емее, 
Ах дюльберим, бир сёзюм вар, утанырым демее... 


{ 


А й ше. (бираз динъленип тургъан сонъ). Рейан апте, 
эвдесизми? 

Рейан апте (эвден софазъа чыкъып) Не олды я, 
танъ хоразы? 

А й ше. Рейан апте огъулларынъ кельмедими? Эшреф, 
Ибрам экисинен Селим агъам да келеджек эди. Анам айта: 
учю де бир кельмекчюн сёйлешкенлер. Энди учь кунь, аля 
даа корюльмейлер, дей. Анам «Хабер-тебер ёкъмы экен, 
бар да къызым, биль,» деди. 

Рейан апте (Айшенинъ сырыны бильзен бир адам 
киби ийлекяр бир тебессюмнен). Ёкъ, къызчыгъым, кель- 
медилер. Биз де беклеп-бакъып къалдыкъ. (У закълардан 
чанъ сеси эшитилир). Мына, совхоз чанъы урды. Бу ма- 
аллерде поезд келип-кече тургъан. Бельки олар да бу по- 
езднен келирлер. 

Айше (Рейан аптезе утана-утана бакъып, башыны 
тёбен алыр, йырлап, базъча теренлизинде козьден гъайып 


олур). 


Вардым ярем багъчасына, бир нар кестим емее, 
Ах дюльберим, бир сёзюм вар, утанырым демее... 

Рейан апте (тюшюнджсли бир тавурда Айшенинъ 
пешинден бакъып-динъленип тургъан сонъ). Бу ягъда бир 
къыл бар амма... Келеджекмиз, деп хабер кельген сонъ, бу 
къыз текмиль тынчлыгъыны джойды: саба-акъшам, эвде- 
синъми, сувдасынъмы, иштесинъми, эп бир суаль: «Рейан 
апте, огъулларынъ кельмедими? Эшреф, Ибрам экисинен 
Селим агъам да келеджек эди...» Юрегим бир шейлер дуя 
амма, баре догъру олгъайды.. Йырына бакъ: «Къайда 
къалдынъ, кельмез олдынъ, гонълюмнинъ эгленджеси» 
экен! Билемиз къызларнынъ эгленджеси не олгъаныны. 
Бу дерт яшлыкътан эр кеснинъ башындан келип кече... 


Эвге кирер. Музыка бир къач сание даа «Ешиль япракъ арасында» 

макъамыны иджра әткен сонъ, давушы бирден башкъа аэнкке айла: 

кып тыштан кельмекте олгъан Зиянынъ аякъ тапырдыларыны такъ- 
лит әтер. 


Зия (эллеринде эки чемодан. Бирининъ устюне пла- 
щыны саркъыткъан. Тааджипнен). Баі Шышыладжакъ 
шей! Не олгъан экен? Джемаат не ичюн мени къаршылап 
чыкъмады! Шай-шай, Наполеон сеферден магълюп олып 
къайткъанда оны да каършыламагъан эдилер. Лякин мєн- 
де тек бир гъалибнет! Онъгъа дёнсем — гъалибиет (дё- 
мер). солгъа дёнсем — гъалибиет (дёнер), огге кетсем — 
гъалибиет... (Озге адым атаджакъта чемоданына сюрюнип 
йыкъылыр). Эльбет, инсан бирден козьге чарпмай. Алим- 
лер алими Эдисон да газета саткъан бир бала эди, лякин 
сонъра мешур физик олып, ады бутюн дюньяда янгъыра- 
ды. Кунь кечер, ай кечер, йыл кечер, бир кунь ола мени 
де: «Мына, коресизми, бу кельген мешур алим Зиядыр!» 
деп, пармакънен косьтерирлер. Косьтерирлер амма... Шим- 
дилик бу мешурликке азырланмакъ керек: озюмни джид- 
дий ве киббар тутайым, эвден чыкъмайым, элимден китап- 
ны тюшюрмейим... Мени корьгенлер «маш-шалла бу окъ- 
умыш адамгъа, не де алим адам экен!» десинлер. (Къа- 
пызъа бакъып). Ана! А-наа! 

Рейан апте (эв ичинден). Ким я о кене багъыр- 
гъан (Софазъа чыкъып). Огълум, Зекирья, сенсинъми ба- 
лам? Я къардашынъ Ибрам къайда къалды?.. Вай балам, 
асла да танылмайсынъ, текмиль земземер олгъансынъ. 
(Зияны баштан-аякъ козьлеринен сюзип чыкъкъан сонъ). 
Бакъ сен онъа, башына чёюн кийген, козьлюк такъкъан, 
бант багълагъан... Валлаий, текмиль земземер олгъан.. 

З ия. Ёкъ, анай, мен землемер дегиль, КЕ офа: 

Рейан апте (сёзнинъ манасыны анъламаса да). 
Вай балам, аферин санъа... Я ойле дегенинъ де не демек) 

З ия. Лексикограф сёзю, анай, лексикография сёзюн- 
ден алынгъан. 

Рейан апте. Вай-вай! Машалланъ бар экен... Я 
ойле дегенинъ де не демек? 

З ия. Лексикография, анай, лексикология илимининъ 
бир пытагъыдыр. 

Рейан апте. А-а, мына не... Айды, не де олса, о 
сенинъ зенаатынъ меним анълайджакъ шейиме ошамай... 
Вай. балам, сизни пек яман сагъындыкъ. Сонъ куньлерде 
асла тилимизден тюшмединъиз. Юр, огълум, Зекирья, 
эвге кирейик. 

Зия. Анай янъылманъыз, меним адым Зекирья де- 
гильдир. 

Рейан апте (тааджипленип). Огълум, сен не айта- 
сынъ шу? Йигирми беш йыл эвельси моллакъам къойган 
Зекирья адынъа не олды? 

З ия. Анай, алим адамларнынъ ады да алемден баш- 
къа ола. Шимди меним адым Зекирья дегиль, чевре эт- 
рафкъа нур сачкъан, зия интишар эткен Зиядыр! 

ейан апте. Вай-вай-вай, бутюн дюньяны зиягъа- 
нургъа толдыраджакъ экенсинъ де. 

и я. Толдыраджам амма, койден ич бир кимсе: не 
ре!си, не кятиби, не де джемааты бойле бир зияны къар- 
шылап чыкъмадылар. 

Рейан апте. О ери ойле о амма, эр кеснинъ иши 
бар да балам. Яз куню, озюнъ билесинъ, иш богъаздан. 
(Кулюмсиреп, мыскъылнен). Я Айше де чыкъмадымы? 

Зия. Айше? О да насыл Айшедир? 

Рейан апте (озь башына). Яшырмакъ истеи. 
(Зиягъа) Къуртийнинъ къызы, къомшу Айше... Мана 
этип эр кунь келип, агъасы Селимни сорай. Билем мен о 
кобелекни, онъа Селим дегиль, меним огълум... 

Зия (анасыны болип, далзъын бир алда). Сус, сус 
анай. (Къоюн джеплерини къарыштырып, джеп дефтерини 
чыкъарыр). 

Рейан апте (озь башына). Корюле, сыр ачкъа- 
нымны истемейдир, утанадыр... 

Зи я (эвельки е от Къуртийнинъ тамы- 
ры «къурт» демек, къурт исе къащкъыр ве боджек дсе- 
мек... Анай, бу не демек олгъаныны анълайсынъмы? 

Рейан апте. Къуртийнинъ тамырымы? О да насыл 

тамырдыр? Сен не айтасынъ шу, огълум, къуртийге та- 
мыр къайдан кельсин? 

З ия. Мен, анай, сёз тамыры акъкъында айтам. Эр 
бир сёзнинъ талиль этильмеси биз алимлерге тарих тс- 
ренликлерини ачып бере. Энди бу Къуртийнинъ «къурт» 
тамырыны алайыкъ. Бу исим инсанлар озьлерине йырты- 
джы айванларнынъ адларыны менимсеген иптидаий дс- 
вирден бир къалымтыдыр. Илькиде инсанлар бир джыныс 
айванларгъа «къурт» дегенлер, сонъра исе бу исимни озь 
аралары да къулланып башлагъанлар. Бу шекильдеки 
хайли теджриджи текямульден сонъра эвельки «къурт» 
тамыры «ий» ялгъамасыны къабул этерек. «Къуртий» 
олгъан ве истикъбальге догъру бу теджриджи текямуль- 
нинъ тесири саесинде айны тамырдан бугуньки Къурт- 
А санлар, Къурт-Алилер, Къурт-Велилер, Къурт-Небийлер 
киби тешеккюльдже айван адларынен сойдаш бир чокъ 
исимлер инкишаф ве интишар эткенлер. Коресинъми, анай, 
сёйледигинъ бу Къуртий исимининъ тамыры — «къурт» 
сёзю бойледже асырлар кечип, сенелер ашып, бизге келип 
еткен. Мына, анай, сёз арасы «Къуртий» деп ташлады- 
нъыз, мен исе шу «Къуртий»ден къоджаман бир назарие 
чыкъардым. Огълунъыз мына насыл бир алим олды! 
Унутмайым, дефтерге къайд этейим. (Джеп дефтерине 
язар). 

Рейан апте. Аферин огълума! (Озь башына). 
Къуртийнинъ тамыры деди, бир шейи деди, асла не дєди 
бильмем. Кене эйиликке олсун, бираз худжурлашкъан, эм 
де денъишкен гъалиба... 

Зия (анасынынъ сонъки сёзюни эшитип). Догъру, 
анай, бу сонъки йыллар чокъ денъиштим. Илимде япкъан 
мувафакъиетлериме озюм де шашам. Эр бир сёзнинъ ар- 
къасындан бинълердже сенелернинъ текямуль тарихыны, 
инкишаф къанунларыны ве къаиделерини корем. 

Рейан апте. Тилинъе бир шейлер олгъан, огълум, 
айткъанларынъны анълап оламайым. 

Зи я. Догъру, анай, мени анъламакъ зордыр, чюики 
эр бир сёзюмде бир къач пудлыкъ фикир агъырлыгъы 
бар. 

"Рейан апте. Айды, не де олса... Вай, лаф эттик 
къалдыкъ. (Оданынъ къапысыны косьтерип). Буюр, огъ- 
лум... Керчек, я Ибрам къардашынъ къайда къалды ? 

З ия. Олар, Селим, Мурат ве бир къач да колхозджы 
ёлда лаф этип къалдылар. 

Рейан апте. Айса, сен де къалып, адамларнен 
бираз корюшкей эдинъ. Озюнъ кимсе чыкъмады, дейсинъ. 

З ия. Ёкъ, анай, ойле корюшмек дегиль де, мєн озюм- 
ни тантаналы суретте къаршылап алмаларыны беклеген 
ЭДИМ. 


З ия чемоданларыны алып, анасынынъ пешинден эвге кирер. Бир 

къач сание сукюнет укюм сюрер. Музыка яваштан «Ешиль япракъ»- 

ны чалып башлар. Айше, пармакъ улжларына басып, яваштан иыр- 
лап, азбаргъа кирер. 


А йше. Вардым ярем багъчасына, бир нар кестим 
емее, ах дюльберим, бир сёзюм вар, утанырым демее... 
Кельгенлер... кельген! (Къапыгъа якъынлашыт). Дерсинъ 
юрегим къафесинден атылып чыкъаджакъ да, къушлар 
киби коклерге авеленеджек. Вай, бутюн багърым шырын 
сезгилернен сусленди... Не ичюн шай ола экен?.. Тюневин 
гедже эв алдында, ешиль тереклерни тюбюнде яттым... Кок 
ачыкъ, миллионларнен йылдызлар парыл-парыл парылдап, 
ерге бакъаракъ козь къымыша эдилер. Мавы кокте ялдагъан 
тёзтёгерек ай исе башыны тёбен алып, эп кулюмсирей ве не- 
дир айтмакъ истей эди. (Къуванчнен нефес алып). Мен 
ятам, эм де кокни сейир этем: де йылдыз къопып, нур 
сачып узанып кете, де айнынъ юзюнде йипек булутлар 
пейда олып, онынъ бетини опип кече. Шай да гузель, шай 
да арув... Мен бакъам эм де динъленем: тынчлыкъ, санки 
дерсинъ кок де динълене. Кимерде бир сакин ель эсип ке- 
че — япракълар тепренип сёйлене; багъчада къуш оте — 
тынчлыкъ сюслене; узакъта ит уре — далГъынлыкъ, 
агъырлыкъ, юқъу кетире. Шуларнынъ тесиринен козь къа- 
пакълар агъырлаша, тюшюнджелеринъ къарыша, токъал- 
лаша, козълеринъ юмула... Сонъ, бейутликке берилесинъ. 
( Давушыны алчатып). Тюш... Кене мавы кок... Кене йыл- 
дызлар... Мен иште анда, къыр устюнде турам. Не ичюн? 
Озюм де бильмейим. Башымда къырмызы фырланты, ус- 
тюмде колхоздан бахшыш берильген иипек :антери. Ель 
ойле бир савура, ойле бир савура ки, лякин ич де сувугъы 
ёкъ. Кимнинъдир әли омузыма тюшти. Бирден бутюн 
багърыма муляйимлик дагъылгъан киби олды. Джыллы, 
шырныкълы, охшайыджы, джоштырыджы муляйимлик... 
Айланып бакъсам, о! Мен ичимден: «Коресинъми, о да 
севе экен, севмесе кельмез эди», дейим. (Давушыны денъ- 
иштирип). «Ёкъ, меним севгеним узакътадыр, о аджем гу- 

зелидир», дей. Мен буз-бузладым. Айны бир вакъытта 
эм агълайджагъым эм де дарыладжагъым кельди. «Я кой- 
де олгъанда не ичюн юз бердинъ, не ичюн эр вакъыт ар- 
тымдан бакъып къала эдинъ2», дейим. «Сен онъа къу- 
лакъ асма, энди олгъан-кечкен шей, онынъ артындан сал- 
къын сув ич», дей. Озю де кете. «Кетме! — деп багъырам 
мен, — токъта!» Лякин энди ёкъ, санарсынъ авагъа синъ- 
ген... 

Тюш, эльбет де, хурафат, лякин къальбимни раатсыз- 
лады, тынчлыгъымны бозды. (Пармакъ уджларына басът, 
къапынынъ озюне барып токъталыр). Рейан апте! А Рейан 
апте! (Бирден къапы ачылып, босагъада Зия пейда олур. 
Айше къапыгъа кельзени ичюн утанъанындан, башыны 
тёбен алыр ве Зияны Юейан апте беллер). Рейан апте, 
огъулларынъ кельмедими? Эшреф, Ибрам экисинен Селим 
ггъам да... 

З ия (босазъадан тышкъа атлап). Мына, мен кельдим! 

Айше (абдырап). А... Хош кельдинъиз... 

З ия. Сагъ ол, кадям. Селим де кельди. Ёлда лаф 
этип къалдылар. Сен, кадям, шимди бошсынъмы? 

А йше. Мен... эбет, бошым... Бугунь раатлыкъ куню, 
агъамны къаршылап аладжакъ эдим. 

З ия. Агъанъ къачмаз кадям, иш къачар. (Къойнун- 
дан къалын бир пакет чыкъарып). Эринме, кадям, чапа- 
чапа почтагъа бар да, мына бу мектюпни ташлап кель. 

А я ше. Мен... Билесизми, агъамны... 

Зия (онынъ сёзюни болип). Айттым да,агъанъыз ич 
бир якъкъа къачмаз. Риджа этем, бу мектюпни сакът ту- 
тунъыз, тюшип гъайып олмасын. Эйиси къойнунъызгъа 
къойынъыз. (Пакетни къояджакъ олур. Айше утанып кс? 
ри чекилир. Бу арада къапыны аралыкъ этип, ичериден 
Рейан ‘апте бакъар). 

Рейан апте. Бакъса онъа, опеджек оламы не? 

Зия. Ёлда, вагон ичинде язгъан бу ильмий марузам- 
да мени илим алеминде беян этеджек энъ къыйметли, энъ 
терен фикирлерим ифада этильгендир. 

Рейан апте. «Энъ къыйметли», «энъ терен» экен... 
Айгиди яшлыкъ, фурсат таптымы аман «терен дуйгъула- 
ры»ндан алып коче. Айды, барсын севишсинлер. (Ксри 
чекилир). 

З и я (пакетни Айшенинъ элине туттырып). Иш бу,— 
тез вадели мектюп, деп теслим этерсинъ. 

А йше мектюпни алып, шашкъын-шашкъын Зиягъа бакъып, энди 
айланып кетеджекте, Селим, Ибрам ве Мурат ичери кирип 
келирлер. 


Ибрам. Иште, эвге де келип еттик! 

Мурат. Практика оджагъына кельдик десє! 

Селим (Айшенен Зияны эслеп). А-а, вот что? Ке- 
лип етмедик, олар энди Лейлянен Меджнун олып... (Иб- 
рамзъа). Къана, шаир аркъадаш, агъанъа багъышлап бир 
ашыкъ серенадасы язмайсынъмы? (Зиягъа). Бизден айы- 
рылып къачманънынъ себеби бар экен де. (Утанып къы- 
зарзъан Айшезе айланып). Айше, къардашчыгъым, бу медж- 
нунны корип, энди медик агъанъны унуттынъмы? (Къар- 
дашыны къучакълап опер). Валлаий, сенинъ еринъде мен 
олсам бу музей сохтасы ичюн тап мында кельмез эдим. 

А йше (утана-утана). Ёкъ, мен ананынъ эмиринен 
кельдим: бар Рейан аптелерге де, сорап бакъ... 

Зия (Айшенинъ къолтузъына кирип, ёлгъа тараф 
джетер. Чыкъаяткъанда Селиме). Мында гъает джиддий 
иш бар, сен исе бош-богъазланып баш кутесинъ. 


(Айше Ибрамаъа бакъа-бакъа ёлзъа чыкъар). 


Мурат. Мында керчектен де бир шейлер бар гъа- 
либа! 

Ибрам (озь башына). Меним хаялым оларда акъи- 
къаткъа чевирильген... 

Селим. Бакъ сен онъа, бу музей къуртындан бойлє шей 
ким беклеген? 

Мурат. Агъыр атнынъ тепмеси къатты олур, деген- 
лери догъру экен. 


ПЕРДЕ ЭНЕР 


Экинджи лева 


Сана: биринджи левада олгъаны киби. Акъшам устю. Иштен къайт- 
макъта олгъан Билял къарт азбаргъа кирип келир. 


Билял къарт. Бугунь ой да сыджакъ эди! Зан 
этерсинъ, фурун агъызындан алев уфюрте. Биз алевине 
де, сыджагъынада бакъмадыкъ, чалыша бердик. Эй-ей, бу 
йыл ойле бир армутлар етиштирейик ки, корьгенлер ша- 
шып къалсынлар. (Софазъа чыкъкъан Зияны эслеп). 
Къана, ‘огълум, кельчи мында. Сен, Зекирья, шу кягъыт- 

лар, китаплар ичинде баттынъ къалдынъ. Къоркъам. санъа 
да сюме тюшер. Экиде бир табиатнынъ джанлы китабына 
бир козь ташла. Китап деген шей кимерде бир эскире тур- 
гъан, амма табиат эр кунь денъише, о эр вакъыт тазе. 
Окъу,яз, амма, сырасы кельгенде чыкъ, эглен, джсмааткъа 
къошул. Сонъ, билесинъми, яш олгъанда инсан мытлакъа 
севмек де керек. (Зия къолундаки китапны окъугъандан 
олып, козьлерини андан алмаз. Къызып). Олян, ич олма- 
дым бабанънен лаф эткенде шу китапны четке ташла .. 
(Башлазъан сёзюни девам этип). Анълайсынъмы, севиш- 
мек де керек, дейим. Башта гезерсинъ сонъ, эгер севишсе- 
нъиз, сёз бериширсинъиз, эвленирсинъиз... Сакъалынъ 
мына бойле менимки киби агъаргъан сонъ санъа айланып 
бакъкъан къыз да олмаз. Къартбаба дерлер. Къана, догъ- 
русыны айтчы, севген тотайынъ бармы? (Зия эшитмемсз- 
ликке урунып, далаъын“далзъын элиндеки китапны яп- 
ракълар. Билял къарт ачувнен). Олян, инсан огълу инсан, 
ташла шу китапны, сенинънен бабанъ лаф эте. Айтчы, сев- 
ген къызынъ бармы? 


Зи я. Не ичюн севмейим? Ашыкъ биле олдым. 

Билял къарт (озь башына). Айтам да, бунъа бир 
шей олды дейим де, ондан гъайры бу яшлыкъта тап бу 
къадар далгъын олур эдими) Чыкъымсыз эриф, севги 
дердини ичинде сакълап юредир. (Зиязъа). Ай сени къур- 
наз тильки буны айтып бизни де къувандырмагъанынъ 
не? Къоркъма, сен бегенсенъ, оны биз де бегенирмиз. 
Къана, айтчы, ким ола шу? 

З и я (шаиране бир тавурда). Меним ашыкъ-севдам бу: 
рунгъы Юнанистаннынъ ильк шаиреси Сапфогъа аиттир. 

Билял къарт. Худжур ады бар экен... Э. не де ол- 
са, эвленеджек сенсинъ. Сонъ, насыл, келин-къыз бизим 
тарафларгъа келип-кетмейджекми? 

З и я. Чокъ теэссюф ки, баба, бу мешур шаире бундан 
эки бинъ беш юз сене эвельси ольди. 

Билял къарт. Я сен онынъ чюрип къалгъан ке- 
миклерине ашыкъ олдынъмы? 

З ия. Хайыр, баба, мендеки джынсий дегиль, маневий 
севгидир. Мени озюне эсир эткен онынъ музасы, тарихта, 
халкъ риваетлеринде севги ве поэзиянен ишленген онынъ 
эфсаневий образыдыр. 


Билял къарт (озь башына). Бар да анъла бу 
эрифни. (Зиягъа). Ахмакъ экенсинъ, огълум. Севда ол- 
магъа башкъа бир шеи тапмадынъмы? 

З ия. Биз алимлер ялынъыз бойле севдалыкъны та- 
ныймыз! 

Билял къарт. Алим экен! Мен чокъ алим адамлар 
корьдим амма, сенинъ киби сойына биринджи керс раст- 
келем. Не сен халкъны анълайсынъ, не де халкъ сени. 
Энди эшек къадар бир эриф олдынъ... 

З ия. Баба, мен эшек дегилим! 

Билял къарт. Эшек демедим, эшек къадар ол- 
дыпъ, дедим. Балабан бир эриф олдынъ, демек истедим. 

З ия (суньий бир ачувнен). «Балабан»? Баба, мен аюв 
дегилим! 

Билял къарт. Олян, сенинъ къулакъларынъ ичин- 
де шейтан отурамы не мараз? Санъа аюв деп ким айтты? 

З ия. Эбет, даа шимди аюв дединъиз. 

Билял къарт. Зия, масал окъума, мен ойле шей 
айтмадым. балабан бир эриф олдынъ дедим. 

З ня. Баба, мени азарлап турманъыз, мына кене аюв 
дединъиз. 

Билял къарт. Зия, шакъаны ташла. Бакъ, ачувла- 
нырым, сонъ... Аюв дегиль, балабан дедим мен санъа. 


Зия. Я балабан демек не демек? 

Билял къарт. Энди буны балабан сёзюни де анъ- 
ламайсынъмы? Айса динъле: балабан демек — буюк де- 
мектир. 

З и я. «Балабан» — аюв демектир. 

Билял къарт. Олян, сен текмиль шашырдынъмы 
не мараз? Сенджесине бельки кучюк демек де къашкъыр: 
дыр? 

Зи я. Хайыр! «Балабан» булгъардан кельме бир сёз 
олып, оларда бу сёзнипъ манасы «аюв» демектир. Буны 


ниает бильмек керек эдинъиз. 
Билял къарт. Бакъ, бакъ онъа, кене къайда алып 


къачты. О сенинъки бильги дегиль де, сафсата! 
Сананынъ артындан иштен къайтмакъта олгъан яшларнынъ йыо 


сеслери эшитилир Давуш эп якъынлашыр. Билял къарт мг- 
ракънен динълер. 


Яшлар 


Токътамаймыз енъиште 
Атлаймыз эп алдкъа, 
Етишмекчюн тез куньде 
Мукъаддес макъсадкъа. 
Бизлер о 

Ишкузар комсомоллар, 
Ватанчюн чалышмакъ — ишимиз. 
Советлер илинде эр иште 

Бар бизим силинмез изимиз. 


Билял къарт (яшлар кельген тарафкъа джош- 
къунлыкънен элини узатып). Мына, яшлар иштен къайта! 
Бакъ яшайыш ве гурьлик къайда! 


Чапаларыны омузларына ургъан яшлар шенъ-шерамет йырлап, багъ- 
чәнынъ огюнден кечкен ёлдан Мурат, Эльмаз, (Селим, 
Ибрам ве башкъалары кирип келирлер. 


Мурат (кулип, команда берир). Бир-эки, бир-эки!.. 
Стоп Чапалар ашагъы! (Яшлар чапаларыны тюфек киби 
бирден омузларындан алырлар). Колхознынъ энъ яхшы 
багъчеваны Билял агъагъа бутюн бригада адындан урьмст 
бахшышы! 


Ильмекленип багълангъан явлыкъны Билял къартнынъ элине тутты- 
рыр. О явлыкъны ачар. Онынъ ичинде беш-алты юз грамм агъыр- 
лыгъында къып-къырмызы бир помидор корип къуваныр. 


Билял къарт. Машалла помидоргъа! Буны етиш- 
тирген яшларгъа да машалла! 

М урат. Керчек, биз Зияны да унутмадыкъ. Буюры- 
нъыз! (Джебинден 10-15 зраммлыкъ бир чонкъур хыяр 
чыкъарып узатыр). Сизге бахшыш! Багъчагъа келип, озь 
элинъизнен узип емиш ашамагъанынъыз ичюн. Бугунь 
акъшам клубкъа келип бизге дивар газетасыны чыкъар- 
магъа ярдым этсенъиз, ярын санъа хыярнынъ окъкъалыкъ 
союны кетиририм. (Кульзю). 

Ибрам. Агъа, мен бугунь акъшам эдебият тёгерсги- 
ни отькереджем. Келип къатнашсанъ яхшы олур эди. 

Зия. Ич бир якъкъа барамам. Ишим чокъ. 

Мурат. Насыл иш? 

З и я. Биз алимлерде даа насыл иш ола билир, эльбет 
де ильмий иш. 

Мурат. Худжур адамсынъ, Зия. Аятымыз бир топ 
гуль, олса, сен онынъ тикенисинъ. Сени музейде экспо- 
нат оларакъ къойып, устюнъе де шойле бир джумле яз- 
малы: «Кечмиштен къалгъан ве шимди пек сийрек раст- 
хелинген эскилик къалымтысы». 

Зия (ачувланып). Шахснетиме токъунма! 

Мурат. Олмаса, багъышла, «ильмий аркъадаш!» 

{{шлардан эр бири Зиягъа мыскъылнен «багъышла, ильмии аркъ^- 
дгш», деп, дагъылышып кетерлер. 


И брам. Агъа, сен тек бир озюнъни дегиль, бизни де 
масхара этесинъ. Эсинъи башынъа топла, сен халкъны 
анъламасапъ, халкъ да сени ич бир вакъыт анъламаз. [и 
(Эвгс барып кирер). 

Билял къарт. Иште сен ахмакъкъа бу керєк эди. 
Ахыр сонъу къардашынъ да чыдап оламады. 

Зия (далъын бир алда). «Ахмакъ»| Бу арапчалач 
кельме бир сёз олмакънен, акъылсыз, будала ве серсем 
демектир. (Дефтерине къайд япар). 

Билял къарт (къызып). Энди тап бу къадар аб- 
дал инсан оладыр да. 

З ия. «Абдал!» (Дефтерине къайд япып). Бу сёзнинъ 
халис арапчасы «бедиль» олмакънен, фикирсиз, акъыл ер- 
маз, урдым-дуимаз демектир. 

илял къарт (энди ачувланып). Айса эшек — 
оны да яз! 

Зия (языл). «Эшек» чокъ маналы бир сёздир. Дикъ- 
къат этинъиз: эшек — биринджиде эшек, экинджиде — ай- 
ван, учюнджиде — акъылсыз айван... Энди бу тамырдан 
япылгъан сёзлерге келейик: эшек балыгъы, эшек армуты, 
эшек айвасы... Кимерде бир: «Эшек къадар олдынъ амма. 
кене акъылынъ кельмеди», дейлер. Демек... 


Билял къарт элини силькип, эвге кирип кетер. Зия озь башып- 

да бир шейлер пышылдап, багъча теренлигине чекилир. Эвден Ибрам 

къайтып чыкъар Къалын бир терекке ясланып, джеп дефтеринден 

бир шейлер окъур, догърултыр. Орталыкъ эп къаранлыкълашыр. 
узыка. 


Ибрам (дефтеринден окъуп). «Къайда барсам, уну- 
тыл оламадым, Гашыдым севгинъни гонълюмде...» Севги! 
Севмек, севгинен чалышмакъ, чалышып севмек| Бундан даа 
гузель, даа зевкълы не ола билир|.. Институтта, кимерде 
бир, бир къач дерстеи вазифе бериле. Оль-къал, азырла- 
макъ керексинъ. 

Куньдюзлери кунь ярыгъында, акъшамлары лампа 
къаршысында... Ахыр сонъу башынъ агъырлаша, тала- 
сынъ. Бойле вакъытларда оныпъ суретини хатырламакъ 
ёргъунлыгъыиъы савуштыра, кунеш ышыгъы киби ба- 
шынъы айдынлата, кучь бере. ( Лавушыны алчатып). Учь 
йылдыр... Чешме башында эди... Сувгъа баргъанда раст- 

келишкен эдик. Онынъ сув киби айдын, буллюр киби те- 
миз козьлеринде озь къальбимни окъудым. О да шай, 
къадалып бакъты. Элинде акътарылгъан гугюмнинь бо- 
шалгъаныны дуймай къалды... Лякин ич бир сёз... Не о ве 
не де мен... 

Учь йылдыр, къальбимден чыкъмай эп теренлешс. 
Мында, мектепте олгъанда, къач кере элиме къалем алдым; 
лякин къалемим кягъыткъа тюшмеди... Севем, лякин биль- 
дирип оламайым, джесаретим етишмей... (Саатине бакъып). 
Тыпкъы бу мааллерде бу ерден сувгъа кететургъан. Бу 
маальни менчюн таинледими?.. Бельки башкъа биринедир? 
Аджеба онынъ къальби кимни къыдыра? Я барып да 
агъамны олса?.. (Тыштан савут тасырдысы ве кулькю да“ 
вуилары эшитилир). Мени кимнидир беклей беллемесин- 
лер, козьден чекилейим. (Элиндеки дефтернен терекке тыр- 
машып чыкъар). 

‚ Селим (тыштан). Эльмаз! Эльмаз! Тскътачы... 

Эльмаз (тыштан). Быракъ?.. Санъа дейим. быракъ 
мени... Быракъмайсынъмы? Мына санъа... (Шакъылдап 
кулер). 

Селим. А-а, къачасынъмы? Мына мен сени шимди... 

( Къувалашып ичери чапып кирерлер. Селим Эльмазны 
тутаджакь олып, Ибрам туръан терекнинъ эг- 
рафында доланырлар). Токъта энди, мында кимсе ёкъ. 
Чапкъалай-чапкъалай дирем къадар такъатым къалмады. 
Пульс докъсан докъуз ура, бираз даа чапсам разрыв серд- 
ца оладжам. 

Эльмаз (назнен). Чапма да, сени ким меджбур эте? 

Селим. Сен меджбур этесинъ, душечка. Ну вот. токъ- 
тагъанынъ чокъ яхшы олды. (Эльмазны сараджакъ олур). 

Эльмаз (онынъ элинден къуртулып). Къана, элле- 
‚ринъи джебинъе къойчы. 


Селим: Нечюндир бильмем, эллерим кармангъа 
кирмейлер. 


‚ (йырлап) 
Пек копюрген сачларынъ, 
тарамаисынъ. 
Унуттынъ сапсем бизлерни 
къарамайсынъ. 
Эльмаз (кулип). 
| Иигитлерге бакъылмаз, 
'’ джан севмесе, 

Джан севмеге не бар я, 
сепкиль бетте. 


Селим. Алевинъ бет иритеджек, 
кунешинъ дерья. 
Биз экимиз гуляйт этсек, 
олмазмы я? 
Эльмаз. Зевкъ этердим бегенсем, 
бурнынъ саркъкъан. и 
Алла санъа бой берген, 
акъылдан къыткъан. 
Селим. Къайда къалды ант этип, 
сез бергенинъ. 
Умру, но сени унутмам, 
деп юргенинъ? 


Эльмаз индемез. Селим онъа якъынлашып, бир элинин онынъ омузына 
ташлар. 


Селим. Ну вот не къадар яхшы! Я санъа? 


Эльмаз. Ярамай... 
Селим. Мына шимди санъа да яхшы олур... 


Селим эгилип Эльмазны опеджекте, бирден Эльмазнынъ башы 
устюне Ибрамвынъ дефтери тюшер. 


Эльмаз. Вай, мында адам бар... (Юзюни орьтип, ча- 
пып кетер). 

Селим (терек устюндеки Ибрамны эслеп). Ну вот, 
комедия косьтермек ичюн терекке чыкъкъан. Олян, шу пы- 
такъ устюнде бир минут даа раат отургъан олсанъ джа. 
нынъ чыкъаджакъ эдими? Бутюн ишни боздынъ. 

Ибрам (теректен тюшип). Бираз даа сейир этеджек 
эдим амма, бу дефтер мени эльге берди. 

Селим. Бакъ онъа, сенир этеджек экен! Мында спек- 
такль бар ёкъса? (Кулип). Керчек, сен меним Айше къар: 
дашым пешииден де бойле сейир этип бакъа экенсинъ. 
Смотри брат, Зиянен аранъызда къавгъа чыкъмасын, эки- 
нъизни де котеклерим. (Этрафына бакъынзъан сонъ). А 
вообще-то, меним айткъапым догъру олса, действуй! Апай 
дегиль, акъай ол. Артындан чап-чапкъала, сырасы кель- 
генде бир бейитчик де къыстыр: 


Сув янында бир терек, алдыр гули, 
Шекер киби сёзлери, балдыр тили... 

Ну вот, эгер бейитни сабырнен динълесе, бетине шарт 
этип бир шамар чертмесе, демек эр шей ёлунда. Понима- 
ешь, къыз деген шейни макътамакътан чекинме: дюльбер- 
синъ десепъ, севдирир, алтынсынъ десенъ оптирир. 

Ну вот, бундан сонъ онъа природаны тасвир эт. Ме- 
селя: «Сия булутлар ач медведлер киби кокте чапышалар, 
кунеш де прожектор киби парылдай!» Ну вот! Истесенъ 
бакъ юкъарыгъа да: «Аджайип природа! Ай, кунеш ве 
йылдызлар эписи бир вакъытта парылдай», де. Я да: «Гу- 
зель баарь! Чёллерде къушлар чивильдей, голлерде ля- 
гушкалар вакъылдай, аранларда эшеклер иалай!» 

Анълайсынъмы? Ну вот, чокъ яхшы. Сёзлеринъ бири- 
бирипе драсти демегенине къулакъ асма. Дело.не в том. 
О бу вакъыт сенинъ бош сёзлеринъи динълемек дегиль, 
омузы-омузыма, эли-элиме не вакъыт тиер экен, деп тю- 
ппоне. 

Айды, шимдилик бу къадар етер. Чокъ огретсем эпи- 
сини унутырсынъ. (Этрафына бакъынып). Ну вот, санъа 
акъыл огретип, Эльмазны эльден къачырдым. Активлик 
керек, понимаешь, активлик! 

(Эльмаз кеткен тарафкъа чапар) Эльмаз! Эль-ма-аз!.. 

Ибрам (Селимни такълит этип). «Активлик керек, 
понимаешь, активлик»... Догъру айта: бойле шейлерде къыз 
дегиль, башта эркек унер косьтермели. Шай да япаджа- 
гъым: корьдимми, утанмай-чскинмей янына бараджагъым. 
Бельки бир къач сёз де айтырым... | 


Багъчанынъ теренлигинден А йшенинъ йыр сеси эшитилип, эп 
‘ичериге якъынлашыр. Ибрам терек артына чекилир. 


Айше (сана артындан). 


Ешиль япракъ арасында къырмызы гуль, гъонджеси, 
Къайда къалдынъ, кельмез олдынъ, гонълюмнинъ 
эгленджсси... 


Ибрам (джесаретленип). Якъын кельдими, ич бир шей- 
деп сакъынмадан огюне барып чыкъаджам... (Тыныкъ био 
давушнен). Гонъюль ферман беклемез дейлер, бельки мени 
индемеи турсам да анълар... 


Элинде гугюми Айше келип киргр. Ибрам онынъ ичери киргенини 
дуймай къалыр ве терек артындан чыкъкъанынен, Айшенен юз-юзге 
расткелишир. Бу гъафлетликтен гкиси де абдырар. Ибрам бир шей- 

лер айтаджакъ олса да, шашмалар, ахыр сонъу зорнен оксюрир ве 
терекнинъ экинд:ки тарафына кечер. 


“А й ше. Сен бир шей айттынъ гъалиба. 

И брам. Ёкъ... Мен бир шей... Мераба... 

Айше. Я мераба... 

Ибрам Сагъ-селяметсинъми.. (озь ‘башына). Амма 
да суаль. 

А й ше. Сагъым. Озюнъден сормалы... 

И брам. Даа не айтайым экен2 (Айшеге). Авасы 
ачыкъ, кунсш парылдай... гъалиба ягъмур ягъаджакъ... 

Айше. Аа... 

Ибрам. Къозулар мелей, къушлар чивильдей... 

А й ше. Къайда о? 

И брам. Къайда?.. (Озь башына). Пакъыл киби бир 
къуш да корюльмей. (Айшете). Узакъларда, орманларда... 

А нше. Ала... 

Ибрам (озь башьна). Ишлер ёлуна минеятыр, энди 
бир бейитчик де ташлайым. | 


Сув янында бир терек, алдыр гули, 
Шекер киби сёзлери, балдыр тили... 


Айше. Кимнинъ тили? 

Ибрам. Энди бунъа не демели? «Сенинъ тилинъ» 
десем ачувланып чыкъып кетмезми? (Айшеге). Мен баш- 
къа шей демек истедим. Шекер де бал киби татлыдыр... 


Айше (кулюмсиреп). А-а... 


Ибрам Айшенен утана-утана озьаралары мыш-мышлашкъан 
арада софада Зня пейда олур. Элинде балабан ‘бир пакет. 


Зия (пакетни башь устюне котерип). Бир ильмий 
эсер даа азыр! Ильмий истидадыма. озюм де шашып-ша- 
шып къалам. Кунь кечтими — янъы бир эсер. Бир элим 
язгъаныны, экинджиси бозмай. Яздыммы — къала, чюн- 
ки тюзетмеге аджет ёкъ. Эй-ей, бу эсерлерни алгъан неш- 
рият хадимлери де меним зекилигиме, акъыл-идракимнинъ 
теренлигине тааджип этедирлер. (Айшени корип къалыр. 
Ибрам терекнинъ экинджи тарафында олгъанындан, оны 
5слемез). А-а, Айше мында экен. (Онъа догъру адымлар). 

Рейан апте (ачыкъ пенджере артындан Билял 
къарткъа). Коресинъми, бизим бульбуль · кене багъчагъа 
келип къонгъан. Бурулып-айланып тургъанына бир бакъ? 

Ах къызчыгъым, сени огълум янында келин деп корейим 
де. сонъ козьлерим юмулса да бир шей дегиль... 

Зия (Айшенинъ янына барып токъталыр). Аише 
кадям! , 

А йше (абдырап, Зиязъа айланыр). А?1.. 

Зия (оны къолтукълап, санадан тышкъа алып бара- 
яткъанда). Замет олмаса, мына бу пакетни... (чыкъарлар). 

Рейан апте. Сонъ, насыл, айткъанларыма къан- 
дынъмы ? 

Билял къарт. Бакъ сен къурназ эрифке, эки 
бинъ беш юз йыл эвельси ольген келин бу олмалы 
даа.., 


Экиси де пенджереден чекилирлер. Ибрам терек артындан чыкъар. 


Ибрам (кедерли бир давушнен). Бар эди, ёкъ олды. 
Шаирнинъ бири бойле бир вазиетте къалгъанда шай де- 
ген: 


Дагълара сачтым әкин, 
Алдылар элимдекин... 


ПЕРДЕ ЭНЕР 


ЭКИНДЖИ ПЕРДЕ 


Биринджи лева 


Сана: биринджи пердеде олгъаны киби. 


"Рейан апте ве бир койлю къадыны ютум-ютум къаве ичип, озъара- 
лары лакъырды этмектелер. 


Къадын. Эшкъ олсун, акъыз, эшкъ олсун о сенинъ 
кучюк огълунъа бинъ бир кере эшкъ олсун! Вай- джаным 
Рейан, келип оны бир динълегей эдинъ. Валлаий, емин 
этип айтам, эки козюм кёр олсун, эгер бир къызым олгъан 
олса онъа берир де, оны мытлакъа киев япар эдим. Алмай- 
джакъ олса зорнен эвге алып келир эдим. Акъыз, кечен- 
де клубта колхоз акъкъында ойле бир бейит окъуды амма, 
эм агълайджагъым кельди, эм де гонълюм джошып кетти, 
тап яшлыгъымиь хатырладым. Аферин балагъа. кечми- 

шимни де, бугунимни де хатырлатты. Аджы Османларгъа 
чалышып юргенимиз акъылынъдамы? Яшайыш эдимио?.. 
Акъыз, бу бейитлерни огълунъ озю яза экен. Инанасынъ- 
мы, бутюн зал сес-шамата ичинде хъалды, эр кес «просим» 
деи къычыра. Къуртийнинъ къызы бар да,— меним яным- 
да отура эди, — яначыкълары атеш киби къызарды да, уй- 
ма дудачыкъларынен кулюмсиреп, козьчиклерини Ибрам- 
гъа тикти де къалды. 

Рейан апте ‘(тюшюнджели бир алда). Айшеми? 

Къадын. Э-э, Айше... Я акъыз, бу сизинъ буюк 
огълан не япа шу? Шунъа асла акъылым етмей. Генчлиги 
кечмеден къартайып къалды гъалиба. Сен бир бакъчы, 
койден не къадар яшлар окъуп кельдилер, эписи мына 
санъа деген адамлар олдылар. Амма бу сизинъки заман 
яшларына асла ошамай. Айткъаныма джанынъ агъырма- 
сын, оны корьген сайын эски заман сохталарыны хатыр- 
лайым. Инсанлыкъ алыдыр, ёкъса бир хасталыгъы бармы? 

Рейан апте. Не десем ялан айтаджам: хаста де- 
сем — хаста дегиль сагълам десем — сагълам да дегиль... 

Къадын. Я неси бар? 

Рейан апте. Неси олгъаныны мен де бильмейим. 
Адети узре багъчеван — багъча ишини, бостанджы — бос- 
тан “ишини, джумле алем озь зенаатыны биле тургъан. 
Бизимки тильджи олгъан. Онъа да дееджегим ёкъ, бир 
шей оладжакътыр эбет. Амма тильджи олгъан сонь 
текмиль тилини джойды, не биз оны, не де о бизни 
гнълан. 

Къадын. Акъыз, бизим яшлыгъымызда япкъанлары 
киби, агъызына бир беш капик къойып, тилини сыкъты- 
рып бакъмадынъызмы? Бельки бир чареси тапылыр эди, 
( ОСейан апте «ёкъ» манасында башыны чалкъар). Эвде бир 
озю къапалып къалгъан сонъ тилини дегиль, акъылыны 
да джояр. Колхозгъа чыкъсын, колхозджыларнен сёйле- 
нип бакъсын. Сен бир бакъчы акъыз, не къадар янъы сёз- 
лер догъды: ударник, бригада, звено, контрактация, биль- 
мем даа не. Дейим де, тиль деген шей де денъишмей тур- 
май. Эгер шимди бир муджизе олып, къартбабам мезардан 
чыкъса, о да бизим чокъ сёзлеримизни анъламаз эди. 
ру сизнинъки десенъ тильни тек китаплардан огренеджек 
ола. Ойле олмай даа о. 

Рейан апте. Бабасы айта: энди баягъы яшларына 
кельди, бир ляныгъыны тапып, шеэрге къайткъандже оны 
эвлендирмек “керек, дей. Мен де ойле тюнионем, эвленсе 

бир такъым олмайджакъ шейлерден башы бошалыр эди. 
Къадынынен сыкъ-сыкъ лаф этсе, тили де чезилир. 


Зия элиндеки китапкъа бакъып, софагъа чыкъар. „ 


Зия (бирден баш пармазъыны манълайына тиреп). 
Анай, тез ол, давран!.. 

Ренан апте (тааджипленип). Не олды я огълум? 

З ия. Башымнынъ мына бу еринде терен бир фикир 
пейда олды. Къарасувны бер де, унутмаздан эвель оны 
диптеронгъа язып къоияиым. 

Рейан апте. Нени дединъ шу огълум? 

З и я. Къарасувны бер дедим. 

Рейан апте (айретте). Къарасувны?.. Я о балабан 
шеэрни мен санъа насыл берейим? 

З и я. Шеэр дегиль мен сизден мерекеп истейим. Ме- 
рекеннинъ халис татарджасы къарасув демектир. Бундан 
башкъа меним «фикрий къайд» диптеронымны да бер! 

Рейан апте. Ачыкъча айт, огълум, нени берейим 2 

З ия. Диптеронымны. 

Рейан апте. Иш корьсин козюнъ, я ойле демеси 
де не демектир? 

Зия. Эй сизни койлюлер, оны ла анълап оламай- 
сынъыз. Диптерон демек дефтердир. Бу сёз арапчадач 
алынгъан. Онынъ Іонанджасы диптерон, яни эки къанатлы 
демектир. Онынъ ичюн мен бу сёзнинъ асыл шекилиндсн 
файдаланам: диптерон! 

Рейан апте (пиязнен). Сен, огълум, ич олмадым 
лакъырды эткенде шу тасырдылардан вазгеч. Биз сени 
нишанлайджакъ оламыз, сен бунъа не дейсинъ? 

З ия. Биз лисанджылар эр анги бир сєзни талиль эт- 
кенде илькиде оны тафсилятлы муайенеден кечиремиз. 
Мына, дикъкъат этинъиз: биринджиде, нишан не демек- 
тир? Бу сёзнинъ не киби мефъумлары бар? Бу мурекеп 
маналы бир сёз олмакънен, нишан — ишарет, нишан — 
глямет, нишан — тамгъа, нишан — дередже бахсидир. 
Эшекнинъ къулагъы кесильсе —о да нишан. (Коксюндски 
значёкны косьтерип). Бу да нишан. Экинджиде, нишан сё- 
зюнинъ тамырындан «нишанламакъ» сёзю келип чыкъа ки, 
пишангъа алмакъ, козьлемск... 

Рейан апте (сабыры тюкенип). Эй балачыгъым, 
шу ойнакъ тильчигипъе чыбан чыкъканды да, лаф этил 


оламагъайидын»ъ. 

З ия (озь башына). «Чыбан»? Аджеба тильдеки «чы- 
бан»нен чёльдски чобан арасында не фаркъ бар? Буны 
аль әтер экен назарымызны ильк эвеля «чобан» сезюнинъ 
тешеккюлине ташламалымыз. Эвель-эвсльден берли айван 
бакъыджылар «чоб-чоб» сёзлеринен... 


Багъча ичинден кескин-ксскин тавукъ сеси, сонъра Сунд юс апте- 
нинъ давушы эшитилир. 


Сундюс апте (сананынъ артындан). Кишт-кишт... 
Тут. тут Айше... Ай сени быралкъы айван... Бакъ сен 
онъа, огю аш толу олса да, козю эп халкъ къорасында... 
Кишт-кишт... 

З ия (пенджерелсн бакъып). А-а, Айше мында экен. 
(4 жебинден кучюк бир пакет чыкъарып, софадан тюшер). 

ейан апте. Айшенинъ анасы Сундюснинъ сссинс 
ошай. (Багъырып). Сундюс! А, Сундюс! Ташла тавукъны 
Айшеге де, кир бир къаве ичейик. 

Сундюс (тыштсн). Кишт, кешт... Мына шимди ки- 
рерим. 

Къадын. Ёкъ, Рейанчыгъым, онынъ тилине беп: 
капик дегиль, балабан бир окълав къойып сыкъсанъ де 
‹аныр этеджек шейге ошамай. 

Сундюс (кирип). Валлаий, бойле быралкъы тавукъ 
даа омюримде корьген шейим дегиль эди. Огюнде чувал- 
нен ем тёксепъ де, мытлакъа халкъ къорасына барып бурун 
сокъа. 

Рейан апте (кулюмсиреп). Бунда да бир алямст 
бардыр, 

Сундюс. Не алямет олсун, акъылсыз бир айван иш- 
те, башы къайда айланса, аякълары о тарафкъа алып чапа. 

Ренан апте. Ёкъ, джаным Сундюс, тавугъынъыз- 
нынъ бизим къорагъа келип-келип кирмесинде мытлакъа 
бир алямет бардыр. (Азбаргъа пакъып, ишмарнсн Сун- 
дюске косьтерир). Мына, тамам устюне тюштик: коресинъ- 
ми, Зия Айшеге мектюп туттыра. 

Сунд юс. Акъыз, башкъа бир шей олмалыдыр. 

Рейан апте. Башкъасы-машкъасы ёкъ, къач. кере- 
дир озь козьлеримнен корьдим. 

Сунд юс. Деме?! 

Къадын (оларгъа якъынлашып). А-а, мына не.. 

Рейан апте. Корьдинъми, мектюпни берди де, озю 
бир шейден хабери олмагъан адам киби аман арткъа `чс- 

кильди. Бакъкъапымызны  корьмесин. (Ерлерине къай- 
тып отурырлар). Эписи къурназлыкъ. Бундан бир — бир 
бучукъ ай эвельси бабасынен де корьген эдик. Озю, чалы- 
шам деп, гедже-куньдюз кягъыт къаралай, сонъ Айшенинъ 
элине туттыра. \ 

Сундюс. Бакъ сен оларгъа! Мен де Айшемден бир 
шейлер дуймай къалмадым, амма буны кучюк огълунъыз- 
гъадыр беллей эдим. Бизим къызнынъ агъызында ялы- 
нъыз о: Ибрам ойле япты, Ибрам бойле япты, — асла сонъу- 
ахыры екъ. 

Къады н. Земане къызлары ойледир о: къызым 
санъа айтайым, келиним сен динъле, 

Сунд юс. Зиядан бойле шей асла умют этмєй эдим. 

Рейан апте. О да Ибрамым киби пек агъыр амма, 
бираз къурназлыгъы бар гъалиба. Лякин изине бастыкъ, 
иншалла, уджуны къачырмамыз. 

Сундюс. Бир денъеп бакъайыкъчы. 

Рейан апте. Иште, келеятыр. 


Элинде бир конверт олгъаны алда Зия багъыра-чагъыра софагьа 
келип кирер. 


Зия (конвертни баш устюне котерип). Музаффари- 
ет! Гъалибиет! Триумф! 


Къадынлар тааджипнен аякъкъа атылып турарлар 


Рейан апте. Огьлум неге тап окъадар къуван- 
дынъ) 

З ия. Анайчыгъым, музаффариет, музаффариет, илим 
дюньясында мени беян этеджек биринджи гъалибист, 
триумф! 

Рейан апте (бир Сундюске ве бир де Зиягъа 61- 
къып алгъан сонъ). Огълум, баре бизни де къувандыр: 
сонъ, меним айткъаныма не дейсинъ? 

Зия. Насыл шей анайчыгъым 2 

Рейан апте. Санъа нишан берейик, деген эдим. 

Зия. А-а, нишан... «Нишан» сёзю чокъ маналы сёз- 
лер категориясына кирмекнен, аятымнынъ бу гъалибист 
куню эр шейге разым. (Элиндеки мектюпни ачар экен, яна- 
ша одагъа кирип кетер). Музаффариєт, музаффарист!.. 

Къадын. Бу Музаффар дегени де ким экен? 

Сейан апте. Бир досты олмалы да. 

Сундюс. Орта ерден неге о къадар къувгнгъан 
экен 2 | 

Рейан апте. Неге олсун, эвельси Айшенен корюш- 
кенде ондан къаршылыкъ алмай эди. Амма шимди элин- 
деки мектюпни корьдинъизми? (Сундюске). Сонъ, къуда- 
гъый, айткъанларыма къандынъмы ? 

С унд рю с. «Эр шеиге разым» деди амма, сонъундан 
пешман олмаса. 

Къадын. Коресинъми оны, нишан чокъ маналы сёз- 
дир, дей. 

Сунд юс. Валлаий, къулакъларым эшиткенине ина- 
наджагъым кельмей. 

Рейан апте. Мында инанмамагъа не бар? Ишни 
олар башлагъан, бизге исе битирмек керек. Огълан разым, 
деди. 

Сундюс. Ойле олса, занымджа къыз да ёкъ демез. 
Вай Рейан, бир кунь ола къуда олурмыз деп асла акъы- 
лыма кельмеген эди. Баре кель, къуда олып бир опюшсйик. 

Къадын. Энди тойларында эгленмек къысмет ол- 
сун. 


Мусафирлер сагълыкълашып кетерлер. Рейан апте бир озю. 


Рейан апте. Огълумыз етишти, келин сечильди, 
энди тойы къалды. Иншалла, о да олур. Эв донатып- 
азырларым, келин кельсе Айше деген бир де къызым олур. 
«Ана!» дер. «Не я къызым?». «Мен клубкъа барып эглен- 
мек истейим, мумкюнми?» «Нечюн мумкюн олмасын, бар, 
эглен къызчыгъым». Омюр деген шей иште бойле яраша 
экен... 

Кунь кечер, ай кечер, йыл кечер. Кучючик, тос-тома- 
лакъ бир тосунчыкълары олур. Эбет де биринджи вакъыт- 
ларда келин оны бакъмагъа бильмез, аягъыны -элини топ- 
лап багълар. «Ёкъ, къызым, баланы ойле багъламазлар, 
мына бойле тут, къундагъыны мына бойле сар», дерим. 
«Сакът ол, аягъы сыкъылмасын, эльчиги къайырылма- 
сын», дерим. Быламыкъ пиширирим торунчыгъыма. Гедже- 
лери «ау-ау» деп шыншыХлагъанда, келинге дуйдырма- 
дан экинджи одагъа алып чыкъар да, оны къучагъымда 
тепретирим... 


Бу арада сес-солукъсыз софада Билял къарт пейда олур. Рейан 
апте оны эслемез ве элинде бала бар киби о якъ-бу якъ тепренио ве 
: йырлар. 

Багъчада къурдым салынджакъ, ай-нени. 
Келип-кечкен салланалжакъ ай-нени. 
Элине вердим оюнджакъ, ай-нени, 
Юкъламаз олды бу беби, ай-нени. 
Нени меним гулюме, ай-нени, 

Хош багъча бульбулине, ай-нени. 

Гуль багъча сумбулине, ай-нени, 
Уюмаз олды бу беби, ай-нени... 


Билял къарт. Бакъ сен бу утанмазнынъ япкъа- 
нына! 

Рейан апте (кулюмсирсп). Утанмаз экен! Бельки 
керчек шейдир... 

Билял къарт (тааджипленип). Сен не айтасынъ, 
бу къартлыкъта шашырдынъмы шу? 

Рейан апте. Нечюн шашырайым? Олуджы шей- 
дир... 

Билял къарт. Бакъ онъа, етишкен огъуллары ол- 
сун да, о даа нечюн деп соран. 

Рейан апте. Я барып да олса... 

Билял къарт. Ёкъ, ёкъ, ич бир шей танымам: 
Рейан апте. Я сен танымасанъ халкъ не тюшюпир? 
Билял къарт (якъын келип). Не, керчектен де бир 
шей бар ёкъса? 

Рейан апте. Менде дегиль... 

Билял къарт (енгильден нефес алып). Ойле десе. 

Рейан апте (назнен). Адамым! Эй, адамым! 

Билял къарт. Сонъ? 

Рейан апте. Огълунынъ эвленмесине адамым на- 
сыл бакьа? 

Билял къарт (сабырсызланып). Джаным асла нс 
бар шу? Де бала юкълатасынъ, де огълунъы эвлендиресинъ. 

Рейан апте. Зия сёз берди, десем, адамым не дер? 

Билял къарт (тааджипнен). Деме?! 

Рейан апте. Келин Къуртийпинъ къызы · Айше 
оладжакъ десем, адамым не дер? 

Билял къарг. Деме?! 

Рейан апте. Я къудагъыйнен де анълаштыкъ, де- 
сем, адамым не дер? 

Билял къарт (къуванып). Къазан : къайнагъан, 
гш пишкен, тек бошатмасы къалгъан десе? А-а, энди анъ- 
лайым, язылгъан мектюплернинъ ери бар экен де... (Къа- 
пызъа якъынлашып). Огълум, Зия, къана мында чыкъчы! 

(Зия зъает кедерли бир алда пейда олур). Ах сени, айне- 
джи тильки, эр шейни этек астындан битирмек истединъ- 
ми? Ана-бабанъдан разылыкъ сорамагъа утандынъмы? 
Айды, зарар ёкъ, шимдики яшлар чокъ сорап турмайлар... 

Зия (кедернен элиндеки мектюпхе бакъып). Ёкъ, 
меп ич бир шей анълап оламайым... 

Билял къарт (кулип, Зиягъа пармакъ саллап). 
Ой да анълайсынъ амма... 

Зия (сёзюни девам этип). Язып ёллагъан эсерлеримн 
шу дередже терен ифаделегениме озюм биле тааджип эттн- 
гим алда манъа бойле ахмакъ джевап язгъанлар. 

Билял къарт. Санъа кене не олды? Баарь авасы 
киби саатте бир табиатынъ денъише. > 

Зия (элиндеки мектюпни окъуп). «Сайгъылы Зия 
аркъадаш! Арды-сыра ёллагъан он беш дане «Ильмий 
эсер я да фикрий беян» адлы къолязмаларынъызны ал- 
дыкъ. Бу чешме киби акъып. тургъан мектюплеринъизге 
ниает чекмек ичюн сизге бу джевапны язамыз. 

Биринджиде, «эсерлеринъизнинъ» серлевасына бакъ- 
къанда биле, оларнынъ мундериджеси чыплакъ, манасы 
токъал, тиль бильгисинен ич бир алып береджеги олмагъан 
тасырдыдан ибарет олгъанлары анълашыла». (Козьлери- 
ни мектюптен алып). «Тасырды» экен|.. 

Билял къарт. Я мен не деген эдим? 

Зия (девам этип). «Меселя, биринджи учь къоляз- 
манъызгъа шойле адлар бергенсинъиз: «Къыскъааякълы 
сёзюнинъ къаплыбакъа сёзюне мунасебети», «Къуртий 
сёзюнинъ тешеккюлине тарихий бир назар» ве иляхри. 
Къолязмаларынъызда буюк сёзлер чокъ, амма мана ёкъ... 

Билял къарт (онынъ дикъкъатыны озюне джельп 
этеджек олып). Зия, манъа бакъчы! 

Рейан апте. Быракъ шуны, окъуп битирмегендже 
эп бир лаф этмез. 

Зия (девам этип). «Экинджиде, «сёзлер ифаде эттик- 
лери мананынъ такълиди я да бахсидир» къолязманъыз: 
да шойле кулюнч теклифлерде булунасынъыз: автомобиль- 
ге атсыз араба демек, трамвайгъа — телли араба, паро- 
возгъа — бухар арабасы ве саире. Я да: хоразгъа — кука- 
реку, тавукъкъа — кукарекупынъ ыргъачы сойы, эшекке — 
ио-ио. 

Бундан чокъ йыллар эвельси автомобиль, трамвай нс 
олгъаныны бильмеген къартлар атсыз араба, телли араба 
дей хаяллана эдилер. Лякин шимди, йигирминджи асыр- 

да, машиналар вызыр-вызыр козюнъиз огюнден келим 
кєчкен бир девирде сизинъ берген теклифинъиз бизни ай- 
ретте къалдыра. 

Учюнджиде, озюнъиз татар тили акъкъында язсаньыз 
да, къолязманъызгъа бакъкъанда «аджеба бу адам татар- 
джа лакъырды этмеге билеми экен?» шубесинде къала- 
сынъ». (Козьлерини мектюптен алып). Язгъанларына 
бакъ: «татарджа лакъырды этмеге билеми экен?». (Мек- 
топтен девам этип). «Сизинъ къолязмаларынъызны окъу- 
макъ ичюн янында мытлакъа арап ве фарс лугъатларыны 
булундырмакъ керек, я да, Насреддин оджанынъ мектюп- 
лери киби, озюнъизге окъутмакъ керек.» 

Рейап апте. Джанынъ агъырмасын, огълум, пск 
догъру язалар. О сенинъки тильми я. 

и я (девам этип). «Дёрдинджиде, сизге аркъадаш ча 
шу тевсиелерде булунамыз: койде колхозджыларнынъ тил- 
лерине дикъкъат этинъиз, татарджа лаф этмекни олардан 
огренинъиз». Сез ёкъ гузель тевсие: мен, ильмий хадим, 
барып койлюлерден тиль огренгей экеним... 

Билял къарт. Догъру язалар: халкънен корю: 
шип, джанлы тильни огрен. Къардашынъ Ибрамгъа бакъ, 
джемааттан айырылмай, онынъчюн халкъ да оны севе. 
Амма сен... 

Зия (мектюпни котерип). Ёкъ, мутерем муаррир-аркъа- 
дашлар, сизлер меним эсерлеримни анъламакъ севиесиие 
даа етмединъиз. Мен оларны илимлер Академиясына ёл- 
ларым, эбет, Академиягъа! (Чыкъмакъ ичюн къапызъа 
догърулыр). 

Билял къарт. Зия, оны сонъ ёлларсынъ. Къана, 
айтчы, хайырламакъ мумкюнми? 

З н я Нени? Мына бу къара язылы, къара мектюи- 
ними? 

Билял къарт (къызыл). Бургъалама, Зия! Сёз 
берильген, разылыкъ алынгъан. 

Рейан апте. Къудагъый де ёкъ демеди. Энди той 
япып, эв къурманъыз къалды. 

ия. О да насыл тойдыр? Риджа этем, мени озь 
тынчлыгъымда къалдырынъыз. Бойле де башым-козюм ай- 
ланды. (Янаша одазъа кирер). 

Билял къарт (онынъ артындан). Ёкъ, энди мар- 
тавал кечмез: той оладжакъ! Сёз бердинъми, саиби ол. 


ПЕРДЕ ЭНЕР 

Экинджи лева 


Сана: колхознынъ раатлыкъ багъчасы. Тереклер, скемлелер. 
Сонанынъ артында — узакъта голь. О ерлерде шимдин кунешнинь 
сонъки нурлары ойнамакъта. Сананынъ артындаки теректе буюк бир 
репродуктор. О ердеки илянда, сейирджнлерге корюледжек дере- 

джеде буюк арифлернен, шу сёзлер язылгъан: 
«Дикъкъат! Дикъкъаті 
Бугунь оюн акъшамы! Ойнамагъа бильгенлер — оюнгъа, бильмегеч- 
лер — сейир этмеге буюрсынлар!» 
Перде котерильгендс репродуктордан «Акъшам да олса, кунь къон- 
са» макъамы чалыныр. 
Бираздан, сананынъ артындан, Айшенинъ йыр сеси эшитилир: 
къшам да олса, кунь къонса, мейвалыкътан ах-ах, 
Эм сарардым, эм солдым, севдалыкътан ах-ах... 


А йше (ичери келип кирер. Устюнде мавы йипек ан- 
тери. Узун ве копюрген сачларыны омузлары устюне таш- 
лагъан). Иште бугунъ де иш битти — акъшам олды, кунь 
кетти — гедже кельди. Кунь де гузель, гедже де гузель... 

Тюневин «чыкъарсынъмы?» деди. «Къайда?» дейим. 
«Багъчагъа» дей. Айта да, къызара. Сонъ кулюмсиреп ал- 
ды. Мен де къызарам, «ёкъ, ишим бар», дейим. Назлан- 
макъ истейим. Амма юрегим сабырсызлыкънен «чыкъа: 
рым,, чыкъарым» деп текрарлай. Ойле де олды: ондан 
эвель мен чыкътым. (Кейфи бозулаъан бир тавурда). Он- 
ле амма, я барып да кельмесе? Ялынъыз башымда меним 
алым не олур2 Къырылгъан юрекнен айнынъ бу кейфсиз 
солукълыгъыны, сарарып тюшкен япракъларнынъ бу мы: 
нафыкъ пышылдыларыны насыл бир дуйгъунен ис эте- 
рим... Къайда къалды экен?... Я барып да мени кельмей- 
джек беллеп... 

Репродуктордан. Дикъкъат! Дикъкъат! Саат 
он секизни отуз дакъкъа кече. Оюн акъшамына башлай: 
мыз! 

А йше. Даа эрте экен... 

Ибрам (сана артындан, йырлап). 


Аймысынъ, йылдызмысынъ, келинмисинъ, къызмысынъ, 
Мен янынъа бараджагъым, багъчада янъгъызмысынъ?2.. 


Айше (сес кельген тарафкъа къуванчнен айланып). 


Аи дегилим, мен иылдызым, келин дегиль, мен къызым, 
Кель берабер къонушайыкъ, багъчада мен янъгъызым... 


13—` 193 


Ибрам (ичери кирер. Устюнде бсяз костюм, бойнун- 
да къырмызы галстук. Элинде бир топ зуль. Аз бучукъ дс- 
вам эткен сукюнеттен сонъ, йырлап). 


Айтайым десем тартыла, акъ танълайым, 
Къальбимдеки сырларны айталмайым. 


Айше. 


Дитайым десепъ чезилир, акь танълай да, 
Козьлеринъ айтып тура айтмасанъ да. 


Ибрам. 


Акъшам ах деп ятам мен, ай батцъачы, 
А дынъ айтып чыкъам меч, танъ аткъасы. 


А ише. 


Куньдюзлери эсимде тургъан сепсинъ, 
Геджелери тошюмде эгленджемсинъ... 


(Отурырлар. Сукюнет). 


Ибрам. Япракълар тёкюлир, тереклер союныр, че- 
чеклер солар, тогъайлар сарарыр, кунеш кусер... (Элинде" 
ки чечеклерни косьтерип). Чечеклер ренксизлешир, солар, 
башлары саркъар,— демек оларнынъ да къышы кельди. 
Лякин биз... (Сёзюни кесип, теренден нефес алыр). Биз 
исе ялынъыз баарьде яшармыз. Ойлеми, Айше? 

А й ше. Эбет, биз омюрнинъ къышсыз бааринде яшар- 
мыз! 

Ибрам (зульдесте ичинден къырмызы бир зуль 
чыкъарып). Айше риджа этем, бу гульни кокс:онъе ‘такт! 

А й ш е(алыр. Гульдестеден экинджи бир зуль чыкъа- 
рып). Буны да сеи такъ! 

Ибрам (зульни элине алып, буюк бир эеджаннен). 
Къырмызы гуль!.. Аджеба къырмызы гуль ничюн севги 
румузы олгъан? Чюнки бу къызыллыкъта генчлик, та- 
зелик темизлик ве дюльберлик ифаделенген; чюнки бу 
къызыллыкъта алевли гонъюль, араретли юрек ве гузел- 
лик суретленгсн; чюнки къырмызы гуль де севги киби се- 

вимли, сёвги киби хош ве севги киби мутебер бир шей- 
дир... 

Айше (теренден нефес алып) Гузель... Чокъ гу- 
зель... Бойле вакъытта бутюн барлыкъ, бутюи кяинат 
гонъюль охшаи... 


Бираздан сана артындан тасырдылар эшитилир. Селимнен 
льмаз къувалашып ичери келип кирерлер. 


Эльмаз. Селим, арсызланма, мына ташлар да кете- 
рим, 
Селим (Эльмазны сарыл). Ну вот, тапкъан шей айт- 
магъа. Кель, ал яначыгъынъдан .. 

Эльмаз (къуртулмагъа тырышып). Чекиль, токъун- 
ма. валлаий, сени ташлар да кетерим. 

Селим. Ахмакълыкъ япма, Эльмаз. Бойле прекрас- 
ный бир акъшамда о да не демектир2 Честное слово, 
Эльмаз, санъа акъыл бере-бере озюм де акъылсыз къал- 


ДЫМ. 
Эльмаз (бир къач адым кери чекилип, Селимае). 


Кокте йылдыз юз алтмыш, 
Къашлеринъ къалем чатмыш. 
Джумле алемни топракътан... 


Селим (онынъ сёзюни болип). 
Мени нурдан яратмыш... 


Эльмаз (текрарлап). 


Джумле алемни топракътан, 
Сени чамурдан яратмыши... 


Селим. А-а, чамурданмы? Мына мен сени шимди... 
(Къувалашып санадан чыкъаджакъта, Селим Ибрамнен 
Айшени корип къалыр). Вай, анайчыгъым, меним корьгс- 
ним недир? Козьлерим алдатмайлармы экен? (Эльмаз- 
гъа). Ыш, сес-солукъ чыкъарма... 


Эльмаз терек артына чекилир. Селим пармакъ уджаларына басып, 
оларгъа якъынлашыр, скемледе аркъа тарафтан оларнынъ ортасын: 
да отурыр. 

И брам. Севги... Севги чокъ къуветли бир шей экен... 

Айше (утана-утана кулюмсирер). А-а. 

Ибрам. Мына, отурасынъ амма, отурып да оламай- 
сыНЪ. ч 

Айше. А-а... Я нечюн отурып оламайсын? 

И брам. Шай... Сонъ, тилинъ уджуна бир чокъ хош 
сёзлер топлана, айтаджакъ оласынъ, амма айтып оламай- 
сынъ... 

Селим (отургъан еринден сабырсызлыкънен атылып 
турар). Олян «севем» деп айтып оламайсынъмы? Бу да 
йигит олгъан... 


Айшенен Ибрам абдырап, отургъан ерлеринден секирип турао?- 

лар. Айше агъасыны корьгенинен, вайылдап къачып кетер. Онынъ 

пешинден Эльмаз чыкъар. Мейданлыкъкъа бирер-экишер яшлар 
топланып башлар. 


Селим. Эгер бу тотай къыз меним къардгшым ол- 
магъан олса, оны сенинъ элинъден тутып алыр да, сапъа 
ласточканынъ къонган ерини косьтерир эдим. Валлаий, 
акъыллы бир парень олсанъ да, настоящий дураксынъ. 
«Айтамайым» экен! Сен айтмасанъ, Ахмет ахай келип 
айтаджакъмы ёкъса2 Севги, красота, природа акъкъында 
джаным-джаным стихлер язасынъ, а вот «сени севем» дс- 
мек элинъден кельмей. (Джиддий бир тавуръа кирип). 
Хаберинъ бармы, сёз кесильген? 

Ибрам. Сёз кесильген дейсинъми? 

Селим. Эбет, сёз кесилыен, амма санъа дегиль, Зия 
ичюн. 

Ибрам. Зия?! 

Селим. «Айтамайым» деп юрсенъ, Зия олмаса, 
башкъа бири айлыр да, къызнынъ башына чембер багъ- 
лар. 


Озь аралары лакъырды этерлер. Репродуктордан фокстрот чалын- 

магъа башлар. Йигитлер ве къызлар оюнгъа тюшерлер: ойнап де 

нчери кирерлер, де сананынъ артына кечерлер. Бир къач эсли-баш- 
лы койлю кенардан сейир этерлер. 


Селим (сёзюни девам этип). Анъладынъмы? Ну 
вот. разылыкъ берсенъ, Айшенен де лаф этермиз и... (Ти- 
килип Ибрамаъа бакъар, ондан джевап `беклер). 

Ибрам (къуванчнен онынъ элини сыкъып). Мен 
джан-гонъюльден разым. 

Селим Айса энди бизге де ойнамагъа мумкюн. 

Селим Ибрамнынъ элинден тутып, мейданлыкъвынъ экинджи 
тарафында гъайып олурлар. Бираздан Ибрам Эльмазнен ве Селим 
Айшепен ойнап, оюиджылар арасында пейда олурлар. 


1. койлю. Хоросторот деген янъы оюнлары бумы 
шу? 
2 койлю. Ёкъ, джаным, хоросторот дегиль, форосто- 
рот дейлер онъа. 
койлю. А-а, мына не... 


Ичери Сеттар эмдженен Зия келип кнрерлер. 


Сеттар эмдже. Шашам сачъа, Зия, иш де иш 
амма, о да вакъытында ола. Коресинъми яшларны, фырыл- 
фырыл айланалар. Айгиди сени генчлик! 

З и я Мен фырыл-фырыл айланмагъа дегирмен ташы 
дегилим. Бош шей... 

Селим (Айшенен ойнап саназъа киргенде). Йигит 
десенъ де ери бар! Жаль, мсн къыз олып догъмагъаным, 
а то шу дакъкъасы Ибрамны сенинъ элипъден тутып 
алыр эдим. (Экинджи кере ичери кирзенде). Сонъ, Айше, 
Ибрамгъа не дейим? 

Айше (утанып). Бильмейим... 

Сели м. Манъа къалдырасынъмы? 

Айше. А-а... 

Селим. Ну вот, сразу ойле дегей эдинъ. Энди эр 
шей ёлунда олур... 

Эльмаз (Ибрамнен ойнап санагъа киргенде). Къыз 
десенъ де ери бар! Валлаий, мен йигит олып догъмагъа- 
ным, Айшени шу дакъкъасы сенинъ элинъден къакъып 
алыр эдим. (Экинджи кере ичери киргенде). Сёз кесиль- 
генинден хаберинъ бармы? Айса, давранмакъ керек. 

З и я. Сеттар эмдже, мен тек эсимде дегиль, тюциомде 
ле чалышкъан бир алимим. 

Сеттар эмдже. Худжур шей... Я тюшюнъде на- 
сыл чалышасынпъ 2 

Зия. Мына, юкълап яткъанда, умют эткеидеи 
акъылыма бир сёз келе. Фарз этейим «лампа». 

еттар эмдже. Зия, тошюнъде де шу сафсата- 
ларнен огърашасынъмы? 

ия. Биз алимлер ичюн 1окълагъанда да раатлыкъ’ 
екътыр. 

Бу «лампа» сёзюидеп бир чокъ суаллер келип чыкъа: 

аджеба лампагъа не ичюн лампа денильген де, балта 
денильмеген? 

Сеттар эмд же. Лампагъамы ?| 

Зия Токъта. Сеттар эмдже, фикирими бозма. Бу 
биринджи суаль экинджи бир суальни догъура: аджеба 
«лампа» сёзюнинъ тешеккюли неден ибареттир? Бу суаль 
исе озь невбетинде учюнджи бир суальни догъура: адже- 
ба онынъ фонетик теркибининъ асылы неге багълыдыр? 
Бу суальнынъ суалининъ аль этильмеси исе дёртюнджи бир 
суальнинъ келип чыкъмасына себеп ола, яни... 

еттар эмдже. Не битмєген суаллер олды шу. 
Сопъ-сонъу не ола шу? 

З и я Бундан сонъ мына не ола, Сеттар эмдже: 1окъу 
арасы «лампа» сёзюнинъ тешеккюли акъкъында белли бир 
хулясаларгъа келип, саба тургъанымнен дефтериме язам: 
«Лампа лап-лап этип яигъанындан, «лампа» олып къал- 
масы шубесиз бир делильдир». 

Сеттар эмдже. (шубенен). Айтчы, Зия, бу юкъу 
арасы ‘язылгъан шейлер сандыракълав олып чыкъмаймы? 

и я. Ойле дегенлер де бар. Лякин мен умют этем 
ки, куню келир тиль саасындаки бу кешфиятларымны бу- 
тюн дюнья алгъышлар! 


Оюн токъталыр. Сананынъ тышында зий-чув къопар, кульги давуш- 
лары эшитилир: «ёкъ-екъ», «догъру-догъру», «къана, башымдан 
зувунъыз». Селимнн итеклеп, ичери 5-6 къыз келип кирерлер. 


Селим. Ну вот, сес-шаматанъызнен текмиль кьу- 
лакъларымны тындырдынъыз. Къапатмасам олмайджакъ 
гъалиба (Къулакъларыны памукънен тыкъар). 

Къыз. Бакъ сен онъа, озю шамата къопара да, сонъ 
бизни къабаатлай. Баре агъызынъа да памукъ тыкъагъай 
эдинъ. 

Селим (созул) Из-ви-ня-юсь, бу дюньяда энъ аз 
лаф эткен адам меним. Сизге исе табиат агъыз ерине би- 
рер лаф торбасы такъкъан. Валлаий, беш къыз бир ерде 
топланса, ичине тильки тюшкен беш бинъ тавукълыкъ 
ферманы анъдырасынъыз. (Кулькю). 

Къызлар. Ялан... Догъру дегиль. Сенсинъ о лаф 
торбасы... 

Къыз. 


Лафы-лафкъа ошамай, 
Агъызы лафтан бошамай. (Кулькю). 

Селим (багъырып). Тише! Бу меселени эйиси 61- 
зим намлы тильджимиз Зия анълатсын. (Зиязъа). «Про- 
фессор» аркъадаш, айтчынъыз, аджеба тильге нечюн баба 
тили дегиль де, ана тили дегенлер 2 

Зи я. Эгер биз «ана» сёзюнинъ тешеккюлине тарих 
нокътаий назарындан бир назар ташлап, оны лисаният 
илими нокътаий назарыдан тафсилятлы суретте талильден 
кечирир исек... 

Селим. Онынъки чокъкъа бараджакъ, баре мсн 
озюм отвечать этейим. Къадынларнынъ тили эркеклернинъ 
тилинден чокъ узун олмаса да, о фырылдавукъ киби аі- 
лана: эркеклернинъ бир айда айткъаныны олар бир саат- 
те пускюртип ташлайлар. Онынъчюн де «баба тили» де- 
гиль «ана тили» дегенлер. 

Къыз. Ой да азыр джевап экен эй... 

Къызлар. Ташланъыз шуны, къызлар, оинен эп 


бир башкьа чыкъамамыз. 


Къызлар Селимден четлеширлер. Селим, Мурат ве Ибрам озь ара- 
лары топлашып, джанлы-джанлы лакъырды эткен сонъ. 


Селим. Эльмаз, мында кельчи! Къартлар Айшени 
Зиягъа нишанлайджакъ ола экенлер. Оларнынъ хатирини 
къырмаиыкъ. 

Эльмаз (тааджипленип). Сен шашырдынъмы не? 
Гуль киби бир къызны шу эвель заман сохтасынынъ къу- 
чагъына ташламакъ олурмы? 

Селим. Ёкъ, мен башкъа шей айтмакъ истейим. [е- 
бап да пишсин, шиш де янмасын, дейим. 

Эльмаз. Ачыкъ айтчы, мерамынъ недир? 

Селим. Бир акъшамда эки той япайыкъмы? 

Эльмаз. Валлаий, Селим, сенинъ акъылынъа эр за- 
ман дюньлда олмагъан шейлер келе. 

Селим. Биз Зиягъа дерс бермек, оны юкъудан 
айындырмакъ и в то же время... (Эльмазнен къулакъла- 
шыр). Сонъ, насыл, къафа тасынъ бир шейлер чакътымы? 

Эльмаз (кулькюден къатып къалгъан ир алда). 
Чокъ яхшы. Ойле бир той япайыкъ ки... 

Селим. «Чокъ яхшы» экен! Кслин сен дегиль, Айше 
оладжакъ. Бойле бир шейге о разы олурмы? 

Эльмаз. Яхшы, келин тарафыны мен бакъарым. 
( Козьлеринсн Ибрамны ишмар этип). Сен анавы утанчакъ- 
нен лаф эт, той купю къачып кетмесин. 

Селим. Мен оны зынджырнен багълап къоярым. 

Селим достларына барып къошулыр. Эльмаз Айшенинъ янына келип 
токъталыр. 


Эльмаз. Айше, достчыгъым, Ибрамны козьнен ашап 
юргенинъе энди бир къач йыл олды. Козьлеринъ талма- 
дымы? 

А йше. Талды амма, Ибрам индемей де... 

Ә льмаз. Я о да «эбет» десе, сен «а-а...» дерсинъми? 

Айше (утана-утана). Ала... 

Эльмаз (къуванып). Сенинъ «а-а»чыкъларынъдан 
айланайым, Айшечигим. Къалгъаныны әнди мен озюм 
бакъарым, эр шей ёлунда олур. 

А ише. Эльмаз, ашыкъма, бираз даа... 

Эльмаз. Демирни къызгъын олгъанда дёгерлер, 
достчыгъым (Селимнинъ янына барып). Айше «а-а» деди. 

Селим. «А-а» деген олса демек иш биткен! Лякин 
бу дубарадан ич бир кимсенинъ хабєри олмасын. 

Эльмаз. Я барып да Зия разылыкъ берсе, Айшеге 
эвленем десе?.. 

Селим. Умют этме. Сыгъырнынъ учкъанына да, 
денъизнинъ янгъанына да инанырым, амма Зиянынъ эв- 
ленеджегине бир вакъыт инанмам. ( Достларына айланып). 
Ну вот, мазин эзан окъуды, къатламалар къокъуды! Энди 
келеджек афта базар куню тойгъа буюрынъызі 

Мурат. Базар куню къачы я? 

Ибрам (буюк бир къуванчнен). Келеджек базар 
куню айнынъ тамам он дёрди! Келинъ, достлар, энди ой- 
найыкъ ве йырлайыкъ! 


Бугунь айнынъ он дёртю , 
Акъыз сачынъ ким орьди... 


ПЕРДЕ ЭНЕР. 


УЧЮНДЖИ ПЕРДЕ 


Сана: колхоз клубы. Буюк бир зал. Къаршыда пердеси орьтюльген 

кучюк бир сана. Клубнынъ ичи столларнен, диварлары кой хозяйст- 

восына аит чешит плакат ве ресимлернен безетильген. Ичериде 

байрамларда олгъаны киби кийинген кой йнгитлери ве къызлары. 
Пат-сат эсли-башлылар да корюльмекте. 


1 къыз. Бу бизим Айше аля даа къайда экен? 
2 къыз. Не келин, не киев. Бойле той олурмы. 

3 къыз. Сабырнынъ асты сары алтын, бир кунъ ола 
келирлер эбет. 

1 къыз. Акъыз, бу Зиядан бойле бир шей асла умют 
этмеген эдим. 

2 къыз. Валлаий, тойына кельсем де. Зиянынъ эв- 
ленеджегине акъыл кестирип оламайым. 

3 къыз. Догъру, мен де Айшени Ибрам севе бел- 
лен эдим. 

4 къыз (тыштан келип кирер). Къызлар, Зия келе! 

1 яш. Эй, джемаат, яваш олунъыз, киев бала келе! 

2. я ш. Киевге ёл беринъиз! 


Ачерндекилернинъ козьлери къапыгъа тикилир. Элиндеки китап- 
нынъ япракъларыны чевире-чсвире Зня келип кирер. 


Сеттар эмд же. Къана, яшлар, ярдым этинъиз 
(йырлап). 


Кельсин, кельсин, киев бала кельсин, 
Кельмейджек-олса хабер берсин... 


Яшлар (эписи бирден йырлап). 


Ана-мына, ана-мына, келеятыр, 
А ягъында къырмызы къатыр... 


Я ш (Зиягъа) Тойынъ хайрлы олсун, киев! 

Зия. Киев? Насыл киев? О да ким экен? 

Селим (яшкъа козь къымып, Зиязъа). Къулакъ ас- 
ма онъа. В общем, той япамыз. 

Зия (тюшюнджезе далып). «Той»! Аджеба бу «той» 
сёзю къайдан алынгъан? 

1 яш. Корьдинъми сен, кене «тамыр» меселеси баш- 
лады. 

Зия (ич бир кимсезе къулакъ асмадан, тюшюнджели 
муляазаларыны девам этер). Занымджа, бу «той» сёзю- 
нинъ тешеккюлини әки менбаагъа эсасланып тедкъикъ 
этмек керек олур. Биринджиде, эвеллерде тойлар давулсыз 
олмагъанындан, давул исе янъгъыравукъ «дом-дом», «дом- 
дом» седалары инакис эттиргенинден, бинаен алей, иль- 
киде эвленюв мерасимлерине «дом-дом» денильмеси ве 
илериге догъру инкишаф ве интишар саесинде бу «дом- 
ДОМ»НЫНЪ «ТОМ-ТОМ». «Том-том» олмасы, ве ниает, «м» се- 

сининъ «й» сесине чевирилип, «той» олып къалмасы ити- 
малгъа аджет къалдырмагъан бир аксиомадыр. Экинджи- 
де, эвленюв мерасимлеринде аш чокъ бошатылгъанындан, 
бир чокълары исе бу мерасимлерге тоймакъ ичюн кель- 
генлеринден, «къайда кетесинъ», дегенде, «тоймагъа» я да 
«тойгъа кетем» демелери, бинаен алей, бунынъ нетидже- 
синде «той» сёзюнинъь келип чыкъмасы да шубесиз бир 
аксномадыр... 

Сеттар эмдже (Зиязъа ачувланып). Зия, сен 
асла не мартавал окъуйсынъ я? Бу халкъны сенинъ тоны- 
ньа «тоймагъа» кельди беллединъмиі (Селимге чевири- 
лип). Къардашым, бу не масхаралыкътыр я? Айт опъа, 
ич олмадым тойында «тамыр» къыдырып 1ормесин. 

1 яш. Биз мында тойнынъ къайдан келип чыкъкъа- 
ныны эшитмеге кельмедик, тойгъа кельдик. 

Селим (Зиязъьа). Друг, сен буюк бир учёный адам- 
сынъ. 

З ия. Эбет, эбет. Тильджи лисанджы, лексикограф... 

Селим. Тильджи олгъан сонъ, къызыл тойнынъ не 
олгъачыны да биледирсинъ. 

З и я. Бу дюньяда меним бильмеген шейим ёкътыр. 

Сели м. Молодец санъа! Бельки къызыл тойлар 
акъкъында бир докладчыкъ япарсынъ? 

Зия. Той деген шей гшукънен машукъ арасындаки 
севгининь хулясасы олдыгъындан, арз идер исенъиз, ссь- 
ги хусусында бир марузада булунайым. 

Селим (ичеридекилериие). Аркъадашлар! Бу учё- 
ныйнинъ айткъанларындан анълагъаныма коре, о любовь 
акъкъында бир доклад япмакъ истей эхен. 

Къызлар. Айтсын... Айтсын... 

Яшлар. Просим]! Просим!.. 

1 къыз. Вай, джаным, бу адам севгининъ не олгъа- 
ныны къайдан бильсин? 

2 къыз. Билеми-ёкъмы, мына шимди анълармыз. 

Эльмаз (Селиме). Не дер экен? Я барып да Айше- 
ни севем ‘десе? 

Селнм. «Барып да»сы ёкъ, Зия — Зиядыр. 

З их (сананынъ озпоне ксчип). Маальмемнюние риджа- 
нъызгъа азырым. 

1 къыз. Не деди шу? 

2 къыз. Онынъ не дегенини къайдан билейим... 

Селим. Тише, аркъадашлар, мешайт этменъиз. [‹с: 
рск олса, озо де шашмалар. (Кулькю). 

Зия. Севги! Бу сёз теляфуз этильгенде мени мухте- 
лиф ислер къаплап ала. Эбет, илимге ашыкъ олмакъ, бу- 
тюн барлыгъыинънен илим алемине ташланмакъ, меслегинъ 
ичюп бутюн хусусий ве шахсий арзуларынъдан вазгечмск, 
шубесиз, озюне коре улу бир севгидир. Бу севги гъает 
кульфетли бир зульмет, олдыкъча буюк себат ве исрар 
талап этмекнен, акъибетинде инсангъа шан, шереф, ити- 
бар кетирир, инсанны бутюн алемге мешъаль япар, шу зат 
кок юзюнде чолпан киби парылдар. Маальтеэссюф, эгер 
сиз илим тарихы саифелерини чевирир исенъиз, кореджек- 
синъиз ки, бу меселеде зарурий себат косьтермеген бир 
чокъ инсанлар, ачыкъ къафалы муневерлер, эдиплер, му- 
неккидлер, вельасыл акъыл лемалары, бешериетнинъ сеа- 
дет ёлу ичюн шам ола биледжек бир чокъ дегерли, меним 
киби илим зиялары, джемиет огюнде фаалиетлерини акъ- 
лап оламадылар, чюнки олар... 

1 къадын. Валлаий, Мерьем, кёр олайым, бу эриф- 
нинъ айткъанларындан бир шеичик анълап оламайым. 

2 къадын. Акъыз, о башкъа бир тильде сёйлене 
гъалиба... Оум тилинде айтса керек... 

Зия (девам этип). Назар дикъкъатынъызны мух- 
телиф мисаллерден ялынъыз бирине джельп этейим. Му- 
тебаир Бальзак отуз сене девамында бир къадынны севди, 
лякин нетиджеде, эйвах-эйи ниаетсиз зарланув ве бахт- 
сызлыкъ чекти. Отуз сене учь дефа корюшювнен ялынъыз 
зарланув ве интизар ичинде кечти. Бинаеналейи, бу киби 
мисаллерден хуляса чыкъаргъан ве ирадеси къатты олгъан 
сымалар озьлерини меслеклерине къурбан этюв себатлы- 
гъыны косьтерелер, джынсий севги, шырын зевкълар ери- 
не, китап япракълары арасындаки дефинелерни араштыр- 
макънен къанаатленелер... 

1 къыз. Заваллы, окъуй-окъуй татарджаны текмиль 
унуткъан. 

къы з. Бельки сонъундан татарджа да айтыр... 

Зия (девам этип). Бу себептен илим алеминде бир 
чокъ меслекдешлсримиз севги меселесииде мизогамий ол- 
магъа севкъ эткенлери ашикяр бир шейдир. 

1 къадын. Мизог... мизог деди амма, не олмагъа дє- 


ди шу? 
2 къадын. Узун аякъ олмагъа, деди гъалиба. 
3 къадын. Я о да не керек экен? 
2 къадын. Къайдан билейим... 


Залда чувулты котерилир. 

Селим. Тише, аркъадашлар! 

1 койлю. ТГише-тише амма, Селим къардашым, 
онынъ айткъанларыны анълап оламаймыз да. Баре би- 
ринъиз татарджагъа чевиринъиз, бошуна къулакъ асып 
турмайыкъ. 

Зия (къызып). Кимнинъ айткъаныны чевиртеджек 
оласынъыз? 

1 койл ю. Сенинъ. 

Зия. Я мен франсызджа сёйледим ёкъса? 

1 койл ю. Меселе де онда къардашым. Къулагъымыз 
ярым сааттен берли сенде олса да, къайсы бир тильде айт- 
къанынъны ич биримиз анълап оламадыкъ. Эр алда сс- 
нинъ тилинъ бизим татарджагъа ошамай. Ойлеми, джема- 
ат? 

Залдакилер. Ойле-ойле... Онынъки арапча олса 
керек... Ёкъ, фарсчадыр гъалиба... Бир заманлары кан- 
джалос падишасынынъ тилини де ич кимсе анъламай экен... 

Селим (Зиянынъ янына кечип). Тише, аркъадаш- 
лар! Сиз манъа разрешит этинъиз де, онынъ айткъанла- 
рыны в двух словах перевод япайым. Зия аркъадаш дей 
ки, бир чокъ научный работниклер науканы ташлап, сев- 
ги себебинден олюп кеткенлер. Дей ки, исторнягъа бир 
козь ташлайыкъ и ондан пример кетире. Зия аркъадаш 
дей ки, научный мирде базылары севги меселесинде мизо- 
гамия олалар. А что такое мизогамия, мен озюм де биль- 
мейнм... 

1 къыз. Сенинъ айткъанынъ татарджа олдымы? 

Селим. Копечио! 

2 къыз. Санъа да машалла! (Кулькю). 

1 яш. Энди сенинъкини де чевирмек керек. 

М урат. Джемаат! Меним анълагъаныма коре, бу 
киев баланынъ айтмакъ истегени шундан ибарет. Онынъ 
фикириндже дюньяда эки тюрлю севги бар экен: бирин- 
лжиси, япкъан ишине севда олмакъ, экинджиси де къыз 
аркталашынънен севишмек. Къыз севгисини танымагъан, 
охюрбилля эвленмеген алимлер де ола экон. Бизим Зия 
да озюни алим сая, Къана, бакъайыкъ, о не япаджакъ 
экен. 

1 койлю. А-а, мына не! Жуджур шейге баш урды 
амма. сонъу хайыр. 

Зия (сёзюни девам этип). Сизнинъ арзунъызгъа би- 
насен бу меселеде озь назарымны беяи этмекнен, шахсен 
озюм акъкъында да бир къач сёз аитаным. Эвленмек алим 

адамнынъ назар дикъкъатыны мукъаддес меслегинден ят 
меселелерге джельп эткенинден, озюмнинъ нурлы истикъ- 
балим ашкъына эвленмекни семаларгъа, кяинат бошлугъы- 
на котерип ‘аттым. Бу нокътайи назардан бакъкъанда 
мени де мизогамияда къабаатлая билирлер... 


Залда чувулты. Къызлар озьлерини туталмай, къыскъылдап 
кулерлер. 


1 къыз. Вай, анайчыгъым, меним эшиткеним не- 
дир!.. 

2 къыз. Монастырлер де къапалды бунъа да чаре 
тапар эдик амма... 

3 къыз. Озю той яптыра, эвленмекни десенъ кок- 
лерге котерип ата. 

Билял къарт. Зия, тилинъни джын, ёкъса... 

1 койлю. Я айса бу тойны ким ичюн яптырасынъ? 

Зия (тааджипленип). Той?! О да насыл той?.. 


Эр кес тааджипленир ве Зиягъа бакъып къалырлар. Ялынъыз 
Селим, Мурат ве Эльмаз кулюмсиреп турарлар. 


Сундюс (яваштан). Огълум, Селим, я сен Зиянен 
озюм анълаштым, дединъ де? Вай, текмиль масхара ол- 
дыкъ... 

1 яш (Зиягъа). Мына, клубтаки халкъны коресинъ- 
ми» Эпимиз сенинъ тойынъа топланып кельдик. 

З ия. Хайыр, мени той дегиль, той сёзюнинъ ялынъыз 
тешеккюли меракъландыра. 

2 яш. Бу эриф чылдырды гъалиба. 

Зия. Хайыр, афызам ериндедир, сиз чылдырдынъыз. 

Билял къарт. Олян, Зия, акъылынъы топла, дже. 
маат ортасында бизни масхара этмге. 

Эльмаз (Селимге). Бу бизим шакьа ‘теренге чатты 
гъалиба. 

Селим. Зарар ёкъ, бундан сонъ Зиянынъ ким олгъа- 
ныны эр кес анълар. 

1 къы з. Коресинъми, бу тильджзи эриф башта тилн- 
ни, сонъ акъылыны да джойды. 

Зня (аман дсфтерини чыкъарып, далаъын бир алда 

озь башында лаф этер). «Тилини джойды», «акъылыны 
джойды» демек, тилини я да акъылыны ёлда тюшюрип 
джойды демек дегильдир. Бинаеналей, булар да кинае- 
ли сёзлер джедвелине кире билирлер. 

1 яш. Джемаат, бизим койнинъ алими Зия эфенди 
даа шимди бир Америка даа ачты: «акъылыны джойды» 
демеси, акъылыны ёлда тюшюрип джоймакъ дегиль экен. 
(Кулькю). 

Сундюс (къызып. Зиягъа). Сен, огълум, бу тасыр- 
дыларны ташла да, айтчы: къызымны аладжакъсынъмы — 
ёкъмы? 

Зи я. Меним мында ич бир шейден... 

Сундюс (онынъ сёзюни болип). Я меним къызым- 
кынъ элине кунь сайын севда мектюплери туттыргъан сен 
дегиль эдинъми? Не, бизни кёр-сокъур беллединъми? 
Къызнынъ башыны айландырдынъ энди вазгечесинъми? 

З ия. Хайыр, биз алимлер ялынъыз джиддий мектюп- 
лер язамыз. Меним мектюплерим ичинде кульфетли тед- 
къикъат хулясалары олгъан ильмий фикирлерим ифаде- 
ленди. Мен оларны Айшенен почтагъа ёллай эдим. 

Сундюс. Ёкъ, къурназлыкъ кечмез, ящларнынъ 
къызларгъа насыл мектюплер язгъаныны пек яхшы биле- 
миз. Бир вакъытлары биз де яш эдик. (Залда кулькю). 

Билял къарт. Олян, Зия, къудагъый огюнде ана- 
нъа разылыкъ берген, «эршейге разым», деген сен дегиль 
эдинъми?.. 

1 къыз. Я келиннинъ озю къайда къалды? Бельки 
бу худжур даваны онынъ озю чезер эди. 

Зия (текрар дефтерини чыкъарыр ве далаъын бир 
алда озь башына сёйленир). «Келин»2 Аджеба бу «келин» 
сёзю къайдан келип чыкъкъан? Эвельден келинлер ялы- 
нъыз эрнинъ эвине келип тюшкенлеринден. итимал, ильки- 
ле онъа «кель», сонъра «кель... кель... кель.:.» — «келиджи» 
денильмеси ве ниает, муайен бир вакъыттан сонъ, «джи» 
ялгъамасы ташланып, «келин» сёзю тешеккюль этмеси да- 
васыз бир делильдир... (къайд япар). 

1 яш. Керчектен де бу эрифнинъ тек тилине дегиль, 
акъылына да бир шейлер олды гъалиба. 

2 яш. Акъылы еринде олгъан адам той заманында ке- 
линге бакъып къалыр эди, амма о келин сёзюнинъ мана- 
сыны къыдыра. 

3 яш. Акъикъатен, алы фена экєн? 

Зия? Кимнинъ алы? 

3 яш. Кимнинъ олсун. сенинъ алынъ. 

Зия. Ёкъ, артыкъ азар, теэккюм динълемем! Мында 
меним зекий зекяымнынъ дакъкъа сайын догъудыгъы пар- 
лакь фикирлерни анълайджакъ адам олмаса керек. 


Зия чыкъып кетер. Ичеридекилер айретте къалып, онынъ пешин- 
ден бакъып къалырлар. Базы бирлери чыкъмакъ ичюн къапыгъа 
догърулыр. 


Билял къарт. Олян, Зия, къайт мында... (элини 
силькип ташлар). 

Эльмаз. Селим, оюн чокъкъа барды. 

Сели м. Зарар ёкъ, шиш де янмаз, кебап да пишер. 

Мурат. Зия ичюн бир дерс олур. 

Рейан апте. Бу огълан бизни джеми джемааткъа 
масхара этти. 

Сундюс. Гуль киби къызчыгъмныпъ ады чыкъты. 
(Селимге). Ах, Селим-Селим, севмектен делиреджек де- 
генинъ бу шашмакъ эдими? 

Мурат. Селим, энди вакъыт. Башламакъ керех. 

Селим сананынъ сазюне чыкъар. Перлени аралыкъ этип 
бакъар). 

Сели м. Тамам вакъыты. Тише, аркъадашлар! Эр 
кес ерли ерине отурсын. 

1 къыз. Даа не бар экен! Башланмагъан той битти 
де гъалиба. 

Селим. Аркъадашлар! Колхоз артистлери махсус 
бу акъшам ичюн «Той девам эте» адлы бир картиналыкъ 
лљеса азырладылар. Артистлеримиз бираз аджеми, къу- 
сурлары олса багъышланъыз. П--и!, сес-солукъ чыкъ- 
масын. 


Яваштан перде котерилир. Ичериде, саванынъ бир кекарында, ич 
бир шейден хаберлери олмагъан залда, Ибрамнен Айше севиш- 
мектелер. Олар залгъа аркъа тарафларывен отургт.анладындан, перде 
ачылгъакыны эслемсэ ве оларны ич кимсе танымаз. Слим бир кере- 
ден оксюрип алыр. Ибрамнен Ай ие абдырап, ерлерччден аты- 
лып турарлар. А йше утаигъаныкдан авучларынен юзюни орьтип 
къачар. Ибрам джиддий бир тавуриен Селимге лкхъынлашьр. 

Ибрам. Я сен пердени ачмаздан эвель хабер этеджек 
эдинъ де? 

Селим (кулип). Багъышла, бираз аджеле даврангъа- 
вым. Бар, келинни къайтар, эвге чапып кетмесин (брам 
чыкъар). Джемаат! Мында удивительный ич бир шей ёк. 
Биз Зиягъа кучюк бир оюн чекип, Айшенен Ибрамны эв- 
лендирмеге азырландыкъ. 


Селим Ибрамнен Айшенинъ пешинден чыкъар. 


Залдан. А-а, келиннен киев кошеги артында экен- 
лер де... Бакъ сен онъа, йымыртагъа ким отурды да, чип- 
че кимге чыкъты... 


Рейан апте (Сундюске). Вай къудагъый, Айше- 
нинъ къысмети эр алда бизим эв экен. 

Сунд юс. Къудагъый, къызымчюн мен де Ибрамны 
ляйыкъ коре эдим. Не де яхшы олды я! Баре кель, бир 
даа опюшейик. 


Айшенен Ибрамны къолтукълагъан Селим санагъа къайтып киргр. 


Селим. Мына, къуту юварланды-юварланды да, 
къапагъыны булды. Аякъчылар! Аш бошатылсын, сини- 
лер кельсин, чалгъы чалсын той девам эте! 


Эльчырпмалар. Келнн-киев де залгъа тюшип, йыр ве оюнгъа къошу- 
лырлар. Экинджи тарафта хамыр ашлар ве емиш толу синилернен 
столлар донатылыр. 


Той девам әте. 


(Оюн-йыр) 


Чалгъы чалсын — чынъласын, 
Джошкъун гонъюль хош олсун. 
Келин-киев ашкъына 

Оюнымыз ойналсын. 


Той битмеди, битмеди, 
Той девам эте, эй, 
Той девам эте. 
Ойнамакъны-кульмекни 
Аят огрете. 

Янъы койде кучь бизде, 
Шенълик бизде, зевкъ бизде. 
Янъы омюр бааринде 
Ойнамагъа акъ бизде. 


(Базълама) 


Колхоз бизге ёл олды, 
Колхозымыз бол олды. 
Яшамасы арув олды, 
Яшав бизде зевкъ олды. 


Йыр ве оюн девам этер экен, перде энер. 


1936 с. 

Языджы Юсуф Болат окъуйыджыларгъа озюнинъ «Алим», 
«Саф юреклер», «Апифе» романларынен ‘беллидир. «Туфанда ктъал- 
гъан къой сюрюсм» адлы икяелер джыйынтыгъы исе, окъуйыджы- 
ларгъа 1972 сенеси такъдим этильди. 

Улу Ватан дженкинден эвель Юсуф Болат эдебиятымызда эса- 
сен драматург оларакъ белли эди. Къыскъа муддет ичинде (1935— 
1941) онынъ тарафындан еди пьеса язылып, эписи девлет теат- 
ринде шеэр ве’ кой саналарында ойналгъап эди. Языджынынъ 
Ватан джепкинден сопъ язгъан «Дубаралы той» пе «Зораки келин» 
комедияларындан бу сонъкиси бир къач йыл эвельси «Къайтарма» 
ансамбли тарафындан саналаштырылып, Озьбекстан сейирджиле- 
рине косьтерильди. 

«Той девам эте» пьесалар джыйынтыгъына языджынынъ дёрт 
пьесасы кирсстильди. Драматургия саасында эдипнинъ биринджи 
эсери олгъан ве колхоз койининъ аятына багъышлангъан «Той 
дсвам эте» комедиясы 1936—1937 сенелери Симферополь Девлет 
театрни санасында буюк мувафакъиетнен ойналды. Бу. комедиянышь 
музыкасыны мерум композитор Рефат Асанов. язды. 

Бундан сонъ санада языджынынъ соавторлыкъта язгъан «Арзы 
къыз» музыкалы драмасы пейда олды. Халкъымызнынъ кечмиши!- 
деи агъыр бир саифени айдынлаткъан эфсане эсасында язылгъан 
бу драма бир къач йыл девамында девлет театринде ойналды. Бу 
"шиирий драмацынъ музыкасыны композиторларымыз Яя Шерфеди- 
нов ве Мльяс Бахшыш яздылар. 

Ватан дженки арфесинде — 1941 сенеси девлет театринде ой- 
налгъан «Денъиз далгъасыз олмаз» драмасында колхоз койлюле- 
рининъ сынфий ачыкъкозьлюлигн, Ватан ашкъына федакярлыкъкъа 
азыр . тургъанлары тасвирлене. “, 

«Дубаралы той» пьесасы языджынынъ Ват дженкинден 
сопъ яраткъан комедиясы олып, анда революциядан эвель койлер- 
де укюм сюрген зиддиетликлер айдынлатыла. 

«Той девам эте» джыйынтыгъына кирсетильген пьесалар окъу- 
йыджылар тарафындан меракънен къабул этилир беллеимиз. 


На крымско-татарском языке 
Юсуф Болат (Болат Юсуф Мемет) 

